***Чакан жана орто ишканалар үчүн финансылык отчеттуулуктун эл аралык стандарты (ФОЭС)***

1-бөлүм
*Чакан жана орто ишканалар*

Ушул Стандартты колдонуу чөйрөсү

1.1 *ЧОИ үчүн ФОЭС* **чакан жана орто ишканалардын** (ЧОИ) колдонуусуна арналган. Ушул бөлүмдө ЧОИ лердин ишмердүүлүгү мүнөздөлөт.

Чакан жана орто ишканалардын мүнөздөмөсү

1.2 Чакан жана орто ишканалар булар:

(a) **коомдук отчеттуулугу** жок; жана

(b) **жалпы максаттагы финансылык отчеттуулугун** тышкы пайдалануучулар үчүн ачык жарыялаган ишканалар.

Тышкы пайдалануучуларга, мисалы, ишкананы башкарууга катышпаган ишкананын **ээлери**, учурдагы жана потенциалдык кредит берүүчүлөр, жана кредитти баалоочу агенттиктер кирет.

1.3 Ишкананын коомдук отчеттуулугу бар деп төмөндөгү учурда эсептелет, эгер:

(a) ишкананын карыздык же үлүштүк инструменттери ачык рынокто жүгүртүлсɵ, же ал ошол инструменттерди ачык рынокто (ички же тышкы фондулук биржада же биржалык эмес рынокто, анын ичинде жергиликтүү же аймактык рыноктордо) жүгүртүү үчүн чыгаруу процессинде болсо; же

(b) ал өзүнүн ишмердүүлүгүнүн негизги бир түрү катары активдерди бөтөн жактардын кеңири топтору үчүн ишенимдүү башкарууда кармап турса (ушул экинчи критерийге банктардын, кредит союздардын, камсыздандыруу компанияларынын, баалуу кагаздар боюнча брокерлердин/дилерлердин, пайлык фонддордун жана инвестициялык банктардын көпчүлүгү жооп берет).

1.4 Кээ бир ишканалар тышкы тараптардын кеңири тобунун активдерине фидуциар боло алат, себеби алар кардарлар, буюртмачылар же ишкананы башкарууга катышпаган мүчөлөр тарабынан ишенип берилген финансылык ресурстарына ээлик кылат жана башкарат. Бирок, эгерде ишкана мындай иш-аракеттерди негизги бизнесине байланыштуу себептерден жасаса (мисалы, туристтик же кыймылсыз мүлк агенттиктери, номиналдык мүчөлүк депозитти талап кылган мектептер, кайрымдуулук уюмдары, кооперативдик ишканалар жана товарлар менен кызматтарга төлөмдү алдын ала алуучу коммуналдык компаниялар сыяктуу ишканалар болушу мүмкүн), анда алардын коомдук отчеттуулугу болбойт.

1.5 Эгер коомдук отчеттуулугу бар ишкана ушул Стандартты пайдаланса, анын финансылык отчеттуулугу, анын юрисдикциясындагы мыйзамдар жана ченемдик укуктук актылар коомдук отчеттуулугу бар ишканаларга ушул Стандартты пайдаланууга уруксат берген же талап кылган учурда да, *ЧОИ үчүн ФОЭСке* ылайык даярдалган деп мүнөздөлбөөгө тийиш.

1.6 **Башкы ишканасы** толук ФОЭСти пайдаланган же толук ФОЭСти пайдаланган бириктирилген **топтун** катышуучусу болгон **туунду ишкана,** эгер өзүнүн коомдук отчеттуулугу жок болсо, анда анын отчеттуулугун даярдоодо ушул Стандартты колдонууга тыюу салынбайт. Эгер ишкананын финансылык отчеттуулугу *ЧОИ үчүн ФОЭСке* ылайык деп белгиленсе, анда ал ушул Стандарттын бардык жоболоруна ылайык келиши керек.

1.7 Башкы ишкана (түпкү башкы же ортоңку башкы ишкананы кошкондо) ушул Стандартты **өзүнчө финансылык отчеттуулугунда** колдонуунун ылайыктуулугун, топтун башка ишканалары же топтун толугу менен коомдук отчеттуулугу бар же жогуна карабастан, жеке өзүнүн макамынын негизинде баалайт. Эгерде башкы ишкананын өзүнүн коомдук отчеттуулугу жок болсо, ал **бириктирилген финансылык отчеттуулугун** толукФОЭСке же улуттук эсеп стандарттары сыяктуу башка кеңири таанылган эсеп принциптерине (GAAP) ылайык берген учурда да, ал өзүнчө финансылык отчеттуулугун ушул Стандартка (9-бөлүмдү *Бириктирилген жана өзүнчө финансылык отчеттуулук* караныз) ылайык бере алат. Ушул Стандартка ылайык түзүлгөн финансылык отчеттуулук башка талаптарга ылайык түзүлгөн финансылык отчеттуулуктан так айырмаланышы керек.

2-бөлүм
*Концепциялар жана кеңири колдонулуучу принциптер*

Ушул бөлүмдү колдонуу чөйрөсү

2.1 Ушул бөлүмдө **чакан жана орто ишканалардын** (ЧОИ) **финансылык отчеттуулуктарынын максаты** жана ЧОИлердин **финансылык отчетуулугундагы** берилген маалыматты пайдалуу кылуучу сапаттар баяндалат. Ошондой эле ушул бөлүмдө ЧОИлердин финансылык отчеттуулугунун негизин түзгөн концепциялар жана негизги принциптер аныкталат.

Чакан жана орто ишканалардын финансылык отчеттуулугунун максаты

2.2 Чакан жана орто ишканалардын финансылык отчеттуулугунун максаты бул ɵзүлɵрүнүн маалыматка муктаждыктарын канааттандыруу үчүн түзүлгɵн отчетторду талап кылууга мүмкүнчүлүктөрү жок пайдалануучулардын кеңири чөйрөсүнө экономикалык чечимдерди кабыл алуу үчүн пайдасы тийе турган ишкананын финансылык **абалы, натыйжалуулугу** жана **акча** **каражаттарынын агымдары** жөнүндө маалыматтар менен камсыз кылуу.

2.3 Финансылык отчетуулук ошондой эле башкаруунун натыйжаларын - ишкананын жетекчилигине ишенип берилген ресурстар үчүн жетекчиликтин жоопкерчилигин көрсөтөт.

Финансылык отчеттуулуктагы маалыматтын сапаттык мүнөздөмөлөрү

Түшүнүктүүлүк

2.4 Финансылык отчеттуулукта берилген маалымат бизнес жана экономикалык ишмердүүлүк жана бухгалтердик эсеп жагынан жетиштүү билими бар жана маалыматты акылга сыярлык кылдаттык менен иликтөөгө даяр пайдалануучулар үчүн түшүнүктүү болуп берилиши керек. Бирок маалыматтын **түшүнүктүүлүктүгүн** камсыз кылуу ниетинде кээ бир пайдалануучулар үчүн түшүнүү өтө кыйын болушу мүмкүн деген негизде жөндүү маалыматты камтыбай кетүүгө жол берилбейт.

Жөндүүлүк

2.5 Финансылык отчеттуулукта берилген маалымат пайдалануучулардын чечим кабыл алуу муктаждыктарына жөндүү болуусу тийиш. Маалымат **жөндүүлүк** сапатка ээ деп өткөн баалоолорду тастыктоо же оңдоо, же болбосо өткөн, учурдагы же келечектеги окуяларды пайдалануучуларга баалоого жардам берүү менен алардын экономикалык чечимдерине таасир этүүгө жөндөмдүү болгондо эсептелет.

Маанилүүлүк

2.6 Маалымат **маанилүү,** жана ошол себептен жөндүү деп, аны камтыбай калуу же бурмалоо пайдалануучулардын финансылык отчеттуулуктун негизинде кабыл алган экономикалык чечимдерине таасир бере алган учурда эсептелет. Маанилүүлүк коштогон жагдайларда баалануучу камтылбай калуунун же бурмалануунун көлөмүнөн жана алардын мүнөзүнөн көз каранды болот. Бирок, ишкананын финансылык абалын, натыйжалуулугун же акча каражаттарынын агымдарын өзгөчө көрсөтүү максатында *ЧОИ үчүн ФОЭСтен* олуттуу эмес четтөөлөрдү жасоо же аларды оңдоосуз калтыруу туура эмес.

**Ишенимдүүлүк**

2.7 Финансылык отчетуулукта берилген маалымат ишенимдүү болуусу тийиш. Маалымат ишенимдүү деп, ал олуттуу **каталардан** жана бир жактуулуктан арылып, өзү көрсөтүүнү максат кылган же негизинен көрсөтүүсү күтүлгөн нерселерди ишенимдүү чагылдыраса саналат. Эгер маалымат алдын ала көздөгөн натыйжага жетүү үчүн пайдалануучунун чечим кабыл алуусуна же ой жүгүртүүсүнө таасир этүү максатында тандалса же көрсөтүлсө, анда финансылык отчеттуулук бир жактуулуктан арылган эмес (б.а бейтарап эмес).

Маӊыздын формадан артыкчылыгы

2.8 Операциялар жана башка окуялар жана шарттар алардын юридикалык формасына гана эмес маӊызына да ылайык эсепке алынышы жана берилиши керек. Ушул финансылык отчеттуулуктун **ишенимдүүлүгүн** жогорулатат.

Этияттуулук

2.9 Көпчүлүк окуяларды жана жагдайларды курчап турган айкын эместиктер алардын мүнөзүн жана даражасын ачык көрсөтүү жана финансылык отчеттуулукту түзүүдө **этияттуулук** менен таанылат. Этияттуулук бул айкын эместик шарттарында баалоону жүргүзүүдө **активдердин** же **кирешелердин** көбөйтүлүшүнө же милдеттенмелердин же чыгашалардын азайтылышына жол бербеген аракеттердин даражасын колдонуу. Бирок, этияттуулукту колдонуу активдерди же кирешелерди атайылап азайтып же милдеттенмелер менен чыгымдарды атайылап көбөйтүп көрсөтүүгө жол бербейт. Кыскасы, этияттуулук бир жактуулукка жол бербейт.

Толуктук

2.10 Ишенимдүү болуш үчүн финансылык отчеттуулуктагы маалымат маанилүүлүктүн жана нарктын чегинде толук болушу керек. Маалыматты камтыбай кетүү анын жалган болушуна же адаштырууга жол беришине себеп болушу мүмкүн жана ишенимсиздике жана жөндүүлүк жагынан жетишсиздикке алып келет.

Салыштырмалуулук

2.11 Пайдалануучулар ишкананын финансылык абалынын жана натыйжалуулугунун тенденцияларын аныктоо үчүн анын ар кайсы мезгилдеги финансылык отчеттуулугун салыштыруу мүмкүнчүлүгүнө ээ болууга тийиш. Пайдалануучулар, ошондой эле, өздөрүнүн салыштырмалуу финансылык абалын, натыйжалуулугун, акча каражаттарынын агымдарын баалоо үчүн аларды ар кайсы ишканалардын финансылык отчеттуулугуна салыштыруу мүмкүнчүлүгүнө ээ болууга тийиш. Ошондуктан, окшош операциялардын жана башка окуялардын жана шарттардын финансылык таасирлерин **баалоо** жана аны көрсөтүү ишкананын ичинде ырааттуу түрдө жана ал ишкана үчүн убакыттын өтүшү менен жана башка ишканалардын ичинде ырааттуу түрдө жүргүзүлүшү керек. Мындан тышкары пайдалануучулар финансылык отчеттуулукту даярдоодо колдонулган бухгалтердик  **эсеп саясаттары** жана анын өзгөрүүлөру жана ошол өзгөрүүлөрдүн таасирлери жөнүндө маалыматтар менен камсыздалышы керек.

Өз убагында

2.12 Жөндүү болуш үчүн, финансылык маалымат пайдалануучулардын экономикалык чечимдерине таасир берүү мүмкүнчүлүгү болушу керек. **Өз убагында** маалыматты чечим кабыл алуу үчүн өз маалында берүүнү камтыйт. Эгер маалыматты берүүдө негизсиз кечиктирүүлөр болсо, анда ал жөндүүлүгүн жоготуп коюшу мүмкүн. Ишкананын жетекчилигине отчеттуулукту өз убагында берүү менен ишенимдүү маалыматты камсыздоонун салыштырмалуу артыкчылыктарын тең салмактап турушу керек болушу мүмкүн. Маалыматтын жөндүүлүгү менен ишенимдүүлүгүнүн тең салмактуулугуна жетишүүдө пайдалануучулардын экономикалык чечимдерди кабыл алуудагы муктаждыктарын канаатандырууну жакшыртуу чечүүчү болуп саналат.

Пайда менен чыгымдын ортосундагы тең салмактуулук

2.13 Маалыматтан алган пайдалар ошол маалыматты берүүгө кеткен чыгымдан ашыгыраак болуусу керек. Пайдаларды жана чыгымдарды баалоо бул негизинен субъективдүү ой жүгүртүүлөр болуп саналат. Андан тышкары, чыгымдарды сөзсүз түрдө эле пайда көргөндөр көтөрбөйт, маалыматтын пайдасын көбүнчө тышкы пайдалануучулардын кеңири чөйрөсү көрөт.

2.14 Финансылык отчеттуулуктагы маалымат капиталды камсыздоочуларга алгылыктуу чечимдерди кабыл алууга жардам берет, натыйжада бул капитал рынокторунун эффективдүү иштешине жана бүтүндөй экономика үчүн капиталдын баасынын төмөндөшүнө алып келет. Жеке ишканалар да бул пайдаларды, алардын ичинде капитал рынокторуна жакшыртылган жеткиликтүүлүктү, коомдук мамилелерге жагымдуу таасирлерди жана балким, капиталдын төмөндөтүлгөн баасын колдоно алышат. Пайдаларга, ошондой эле, алгылыктуу башкаруу чечимдери кириши мүмкүн, себеби ички пайдалануудагы финансылык маалымат, көбүнчө жок дегенде жарым-жартылай жалпы багыттагы финансылык отчеттуулук үчүн даярдалган маалыматка негизделет.

 **Ашкере чыгымдар же аракеттер**

2.14А Ушул Стандарттагы кээ бир талаптар үчүн ашкере чыгымдардан же аракеттерден бошотуу белгиленген. Бул бошотуу ушул Стандарттагы башка талаптарына колдонулбоого тийиш.

2.14В Талапты аткаруу үчүн зарыл болгон маалыматты алуу же аныктоо ашкере чыгымдарга же аракеттерге алып келээри же алып келбеси ишкананын конкреттүү жагдайларынан жана жетекчиликтин ал талапты колдонуудан келип чыккан чыгымдар жана пайдалар жөнүндө ой жүгүртүүсүнөн көз каранды. Мындай ой жүгүртүү финансылык отчеттуулукту пайдалануучулардын экономикалык чечимдерине ал маалыматтын жок болушу кандайча таасир беришин карап чыгууну талап кылат. Эгер кошумча чыгымдар (мисалы, баалоочулардын төлөмдөрү) же кошумча аракеттер (мисалы, кызматчылардын аракеттери) ЧОИнин финансылык отчеттуулугун пайдалануучулардын ал маалыматты алуудан көргөн пайдаларынан бир кыйла жогору болсо, бул талапты колдонуу ЧОИнин ашкере чыгымдарына же аракеттерине алып келет. ЧОИ тарабынан ашкере чыгымды же аракеттерди ушул Стандартка ылайык баалоо, адатта, коомдук отчеттуулугу бар ишканан тарабынан ашкере чыгымды же аракеттерди баалоого караганда азыраак кыйынчылыктарды жаратат, себеби ЧОИлердин коомдук кызыкдар тараптардын алдында отчеттулугу жок.

2.14С Финансылык отчеттуулукта баштапкы **таанууда**, мисалы, операция жүргүзүлгөн күндө, талап чыгымдарга же аракеттерге алып келээрин же алып келбесин баалоо баштапкы таануу учурундагы ал талаптын чыгымдары жана пайдалары тууралуу маалыматка негизделиши керек. Эгер ашкере чыгымдардан же аракеттерден бошотуу баштапкы таануудан кийин, мисалы, объекти кийинки баалоодо, колдонулса ашкере чыгымдарды же аракеттерди кайрадан баалоо ошол күнгө карата болгон маалыматтын негизинде кийинки күнү жүргүзүлүшү керек.

2.14D 19.25-пункттун ачып көрсөтүү талаптарын менен камтылган, 19.15-пункттагы ашкере чыгымдардан же аракеттерден бошотууну эске албаганда, ишкана ашкере чыгымдардан же аракеттерден бошотууну качан колдонбосун, эмне үчүн талапты колдонуу ашкере чыгымдарга же аракеттерге алып келеринин фактысын жана себебин ачып көрсөтүүсү керек.

Финансылык абал

2.15 Ишкананын финансылык абалы белгилүү күнгө карата **финансылык абалы жөнүндө отчетто** көрсөтүлгөн анын активдеринин, милдеттенмелеринин жана **капиталынын** өз ара байланышы.  Алар төмөндөгүдөй аныкталышат:

(а) актив бул өткөн окуялардын натыйжасында ишкана тарабынан контролдонгон, жана алардан келечектеги экономикалык пайдалардын ишканага келип түшүшү күтүлгөн ресурстар;

(b) милдеттенме бул өткөн мезгилдеги окуялардан келип чыккан, аны төлөө экономикалык пайда берүүчү ресурстардын чыгышына алып келүүсү күтүлгөн ишкананын азыркы учурдагы милдети; жана

(c) капитал бул ишкананын бардык милдеттенмелерин алып салгандан кийин анын активдериндеги калган үлүш.

2.16 Активдин же милдеттенменин аныктамасына жооп берген кээ бир объектер финансылык абал жөнүндө отчетто активдер же милдеттенмелер катары таанылбашы мүмкүн, себеби алар 2.27-2.32 пункттарындагы таануу критерийлерин канааттандырбайт. Өзгөчө, активдин же милдеттенменин таанылуусунан мурун келечектеги экономикалык пайдалардын ишканага келип түшүшү же андан чыгышы ыктымалдуулук критерийин канааттандыруусу жетиштүү деңгээлде анык болушу керек.

Активдер

2.17 Активдин келечектеги экономикалык пайдасы бул анын ишканага **акча каражаттарынын** жана **акча каражаттарынын эквиваленттеринин** агымдарына тике же кыйыр түрдө салым кошуу потенциалы. Ошол акча каражаттарынын агымдары активди колдонуудан же анын чыгарып салуудан келип чыгышы мүмкүн.

2.18 Көпчүлүк активдер, мисалы **негизги каражаттар** физикалык формага ээ. Бирок физикалык форма активдин болушу үчүн маанилүү эмес. Кээ бир активдер материалдык эмес.

2.19 Активдин бар экенин аныктоодо, менчик укугу маанилүү эмес. Ошентип, **ижарага алынган** мүлк, эгер ишкана ошол мүлктөн күтүлгөн пайдаларды контролдосо, актив болуп саналат.

Милдеттенмелер

2.20 Милдеттенменин эң маанилүү мүнөздөмөсү бул ишкананын белгилүү жол менен иш жасоо же аткаруу боюнча учурдагы милдети. Милдет же юридикалык милдет же **конструктивдүү милдет** болушу мүмкүн. Юридикалык милдет милдеттүү келишимдин же мыйзамдык талаптын натыйжасында юридикалык түрдө ишке ашырылууга тийиш. Конструктивдүү милдет бул ишкананын иш-аракеттеринин натыйжасында төмөнкүдөй учурларда келип чыгуучу милдет:

(а) түзүлгөн практика, жарыяланган саясат же жакын арадагы жетиштүү конкреттүү билдирүү аркылуу ишкана башка тараптарга ал белгилүү бир милдеттерди өзүнө ала тургандыгын көрсөткөн;

(b) жана ушунун натыйжасында ишкана өзүнө алган милдеттерди аткарам деп башка тараптарда негиздүү үмүтүн жараткан.

2.21 Учурдагы милдетти жөнгө салууга, адатта, акча каражаттарын төлөө, башка активдерди өткөрүп берүү, кызматтарды көрсөтүү же милдетти башка милдетке алмаштыруу же милдетти капиталга которуу кирет. Милдет кредитордун укуктарынан өз ыктыяры менен же аргасыз баш тартуу сыяктуу башка жолдор менен да аткарылышы мүмкүн.

Капитал

2.22 Капитал бул таанылган милдеттенмелерди алып салгандан кийинки таанылган активдердин калдыгы. Ал финансылык абал жөнүндө отчетто кичи топторго классификацияланат. Мисалы, корпоративдик ишканада, ал кичи топтордун ичине акционерлердин салган каражаттары, бөлүштүрүлбөгөн пайданы жана капиталдын өзүнчө компоненти катары таанылган **башка жыйынды кирешенин** беренелери кирет. Ушул Стандарт капиталдын түзүмдөрүнүн ортосунда суммаларды кантип, качан же которулушунун мүмкүндүгүн аныктабайт.

Натыйжалуулук

2.23 Натыйжалуулук бул **отчеттук мезгилдеги** ишкананын кирешеси менен чыгашаларынын өз ара байланышы. Ушул Стандарт ишканаларга натыйжалуулукту бир финансылык отчетто (**жыйынды киреше жөнүндө отчетто**) же эки финансылык отчетто (**пайда жана зыян жөнүндө отчетто жана жыйынды киреше жөнүндө отчетто**) көрсөтүүгө уруксат берет. **Жалпы жыйынды киреше** жана **пайда же зыян** көп учурда натыйжалуулуктун ченеми катары же инвестициядан киреше же акцияга пайда сыяктуу башка ченемдердин негизи катары көбүнчө колдонулат. Киреше жана чыгашалар төмөндөгүчө аныкталат:

 (а) киреше бул отчеттук мезгил ичиндеги, ишкана ээлеринин салымдарына тиешелүү болгондордон тышкары, өздүк капиталдын көбөйүшүнө алып келген, активдердин келишинин же көбөйүшүнүн, же милдеттенмелердин азайышынын натыйжасында экономикалык пайдалардын көбөйүшү, жана

(b) чыгашалар бул отчеттук мезгил ичинде ишкана ээлерине бөлүштүрүүлөргө тиешелүү болгондордон тышкары, өздүк капиталдын азайышына алып келген, активдердин чыгышынын же түгөнүшүнүн же милдеттенмелердин келип чыгышынын натыйжасында экономикалык пайдалардын азайышы.

2.24 Киреше жана чыгашаларды таануу активдерди жана милдеттенмелерди таануудан жана баалоодон келип чыгат. Киреше менен чыгашаларды таануунун критерийлери 2.27-2.32-пункттарда каралат.

Киреше

2.25 Кирешенин аныктамасы **түшкөн кирешени** да жана **башка кирешелерди** да камтыйт:

(а) түшкөн киреше - бул ишкананын демейки ишмердүүлүгүнүн жүрүшүндө түшкөн пайда жана сатуулар, жыйымдар, пайыздар, дивиденддер, роялтилер, жана рента сыяктуу ар кандай аталыштар менен аталат.

(b) башка кирешелер бул кирешенин аныктамасына жооп берген, бирок түшкөн киреше болуп саналбаган башка беренелер. Жыйынды киреше жөнүндө отчетто башка кирешелер таанылганда, алар адатта өзүнчө көрсөтүлөт, анткени аларды билүү экономикалык чечимдерди кабыл алуу үчүн пайдалуу.

Чыгашалар

2.26 Чыгашалардын аныктамасы зыяндарды, ошондой эле ишкананын демейки ишмердүүлүгүнүн жүрүшүндө келип чыккан чыгашаларды камтыйт:

(а) ишкананын демейки ишмердүүлүгүнүн жүрүшүндө келип чыккан чыгашаларга, мисалы, сатуунун өздүк наркы, эмгек акылар жана **амортизация** кирет. Алар, адатта, акча каражаттары жана акча каражаттарынын эквиваленттери, **запастар** же негизги каражаттар сыяктуу активдердин чыгымдалышы же азайышы түрүндө болот.

(b) **зыяндар** бул чыгашалардын аныктамасына жооп берген жана ишкананын демейки ишмердүүлүгүнүн жүрүшүндө келип чыгышы мүмкүн болгон башка беренелер. Жыйынды киреше жөнүндө отчетто зыяндар таанылганда, алар адатта өзүнчө көрсөтүлөт, анткени аларды билүү экономикалык чечимдерди кабыл алуу үчүн пайдалуу.

Активдерди, милдеттенмелерди, кирешени жана чыгашаларды таануу

2.27 Таануу бул активдин, милдеттенменин, кирешенин же чыгашанын аныктамаларына жооп берген жана төмөнкү критерийлерди канааттандырган беренелерди финансылык отчеттуулукка киргизүү процесси:

(a) берене менен байланышкан келечектеги кандайдыр бир экономикалык пайданын ишканага келип түшүшү же андан чыгуусу **ыктымалдуу**; жана

(b) берененин ишенимдүү баалана турган наркы же баасы бар.

2.28 Ушул критерийлерди канааттандырган беренени тааныбай калуу колдонулган эсеп саясатын ачып көрсөтүү же **эскертүүлөр** же түшүндүрмө материалдар аркылуу оңдолбойт.

Келечектеги экономикалык пайда алуунун ыктымалдуулугу

2.29 Ыктымалдуулук түшүнүгү таануунун биринчи критерийинде берене менен байланыштуу келечектеги экономикалык пайданын ишканага келип түшүшүнүн же андан чыгуусунун белгисиздигинин даражасын көрсөтүү үчүн колдонулат. Келечектеги экономикалык пайдалардын агымына байланыштуу белгисиздиктин даражасын баалоолор отчеттук мезгилдин аягындагы шарттарга тиешелүү далилдин негизинде финансылык отчеттуулук түзүлүп жаткан учурда жүргүзүлөт. Мындай баалоолор өзүнчө маанилүү беренелер боюнча жекече, ал эми өзүнчө маанилүү эмес беренелердин тобу үчүн жүргүзүлөт.

Баалоонун ишенимдүүлүгү

2.30 Беренени таануунун экинчи критерийи болуп берененин ишенимдүүлүк менен баалоого мүмкүн болгон наркынын же баасынын болушу эсептелет. Көпчүлүк учурда, берененин наркы же баасы белгилүү. Башка учурларда алар баалоонууга тийиш. Акылга сыярлык баалоону колдонуу финансылык отчеттуулукту түзүүнүн маанилүү бөлүгү болуп саналат жана алардын ишенимдүүлүк деңгээлин арттырат. Акылга сыярлык баалоо мүмкүн болбосо, берене финансылык отчеттуулукта таанылбайт.

2.31 Таануу критерийин канаатандырбаган берене акыркы жагдайлардын жана окуялардын натыйжасында кийинчерээк таанылууга жарамдуу болушу мүмкүн.

2.32 Таануунун критерийлерин канаатандырбаган берене, ошентсе да, эскертүүлөрдө, түшүндүрмө материалдарында, же кошумча таблицаларда ачып көрсөтүлүшүн талап кылышы мүмкүн. Мындай ачып көрсөтүүлөр финансылык отчеттуулуктун пайдалануучулары үчүн берене тууралуу маалымат ишкананын финансылык абалын, натыйжалуулугу жана финансылык абалындагы өзгөрүүлөрдү баалоого жөндүү болгондо колдонулат.

Активдерди, милдеттенмелерди, кирешени жана чыгашаларды баалоо

2.33 Баалоо бул ишкана өзүнүн финансылык отчеттуулугунда активдерин, милдеттенмелерин, киреше жана чыгашаларын баалоого тийиш болгон акчалай суммаларын аныктоо процесси. Баалоо баалоонун негизин тандоону камтыйт. Ушул Стандарт активдердин, милдеттенмелердин, киреше менен чыгашалардын көптөгөн түрлөрү үчүн ишкана кандай баалоо негизин колдонууга тийиш экенин аныктайт.

2.34 Эки жалпы баалоонун негизи булар баштапкы нарк менен **адилет нарк**:

(а) активдер үчүн, баштапкы нарк бул төлөнгөн акча каражаттарынын же алардын эквиваленттеринин суммасы же активди сатып алуу учурунда аларды сатып алуу үчүн берилген ордун толтуруунун адилет наркы. Милдеттенмелер үчүн, баштапкы нарк бул алынган акча каражаттарынын же акча каражаттарынын эквиваленттеринин суммасы же милдеттенме пайда болгон учурда милдеттенменин ордуна алынган акчалай эмес активдердин адилет наркы же кээ бир жагдайларда (мисалы**, пайда салыгы**) демейки ишмердүүлүктүн жүрүшүндө милдеттенмени жабуу үчүн төлөнүшү күтүлгөн акча каражаттарынын же акча каражаттарынын эквиваленттеринин суммалары. Амортизацияланган баштапкы нарк бул мурун чыгаша же киреше иретинде таанылган анын баштапкы наркынын бөлүгү кошулган же кемитилген активдердин же милдеттенмелердин баштапкы наркы.

 (b) адилет нарк бул жакшы маалыматтанган жана операцияларды жүргүзүүгө ниеттенген тараптардын ортосунда активге алмашууга, милдеттенмени төлөөгө мүмкүн болгон сумма. Адилет наркты баалоого уруксат берилген же талап кылынган учурларда, 11.27-11.32 пункттарындагы көрсөтмөлөр колдонулууга тийиш.

Таануунун жана баалоонун кеңири жайылган принциптери

2.35 Ушул стандарттагы активдерди, милдеттенмелерди, кирешени жана чыгашаларды таануу жана баалоого карата коюлган талаптар **толук ФОЭСтен** келип чыккан кеңири жайылган принциптерге негизделген. Ушул Стандартта операцияга же башка окуяга же шартка карата колдонулуучу атайын талап жок болгон учурда, 10.4-пунктта ой жүгүртүүлɵр боюнча көрсөтмөлөр берилген жана 10.5-пунктта түзүлгөн жагдайларда тиешелүү эсеп саясатын боюнча чечим кабыл алууда ишкана карманышы керек болгон иерархия белгиленет. Бул иерархиянын экинчи деңгээли ишканадан активдердин, милдеттенмелердин, кирешенин жана чыгашалардын аныктамаларын, таануу критерийлерин жана баалоо концепцияларын жана ушул бөлүмдө баяндалган кеңири жайылган принциптерин сактоосун талап кылат.

Чегерүү методу

2.36 Ишкана, акча каражаттарынын агымдары жɵнүндɵ маалыматты кошпогондо, өзүнүн финансылык отчеттуулугун **чегерүү методунун** негизинде даярдоого тийиш. Чегерүү методу боюнча, беренелер активдер, милдеттенмелер, капитал, киреше жана чыгашалар катары ошол беренелердин аныктамаларын жана таануу критерийлерин канааттандырса таанылат.

Финансылык отчеттуулукта таануу

Активдер

2.37 Ишкана активди финансылык абалы жөнүндө отчетто ишканага келечектеги экономикалык пайданы алып келээри ыктымалдуу болгондо жана ал активдин ишенимдүү баалоого мүмкүн болгон баасы же наркы болгондо таанууга тийиш. Учурдагы отчеттук мезгилден кийин ишканага экономикалык пайданы алып кереээри ыктымалдуу эмес деп эсептелген чыгашалар болгондо, актив финансылык абал жөнүндө отчетто финансылык абал жөнүндө отчетто таанылбайт. Анын ордуна мындай операциянын натыйжасындагы чыгашалар жыйынды киреше жөнүндө отчетто таанылат (же пайда (жана зыян) жөнүндө отчетто, эгер мындай отчет берилсе).

2.38 Ишкана **шарттуу активди** актив катары тааныбашы керек. Бирок келечектеги экономикалык пайданын ишканага келип түшүшү дээрлик белгилүү болгондо, тиешелүү актив шарттуу актив болуп саналбайт жана аны таануу туура болуп эсептелет.

Милдеттенмелер

2.39 Ишкана милдеттенмени финансылык абал жөнүндө отчетто төмөндөгү учурларда таанууга тийиш:

(а) өткөн окуялардын натыйжасында келип чыккан отчеттук мезгилдин акырына карата ишкананын милдети болсо;

(b) ишкананын экономикалык пайдаларды камтыган ресурстарды эсептешүү иретинде өткөрүп берүү талап кылынышы ыктымалдуу болсо; жана

(c) эсептешүү суммасын ишенимдүү баалоого мүмкүн болсо.

2.40 **Шарттуу милдеттенме** бул мүмкүн болгон, бирок айкын эмес милдеттенме, же 2.39-пункттундагы (b) жана (c) шарттарынын бирөөсүнɵ же экөөсүнɵ тең жооп бербегендиктен таанылбаган учурдагы милдеттенме болуп саналат. **Бизнести бириктирүүдө** сатылып алынган ишкананын шарттуу милдеттенмелерин кошпогондо, ишкана шарттуу милдеттенмени милдеттенме катары тааныбашы керек. (19*-”Бизнести бириктирүү жана гудвилл”* бөлүмүн караңыз).

Киреше

2.41 Кирешени таануу түздөн-түз активдерди жана милдеттенмелерди таануудан жана баалоодон келип чыгат. Ишенимдүү бааланышы мүмкүн болгон активдин көбөйүшүнө же милдеттенменин азайышына байланыштуу келечектеги экономикалык пайдалардын көбөйүүсү болгондо ишкана кирешени жыйынды киреше жɵнүндɵ отчетунда (же пайда (жана зыян) жөнүндө отчетто, эгер мындай отчет берилсе) таанууга тийиш.

Чыгашалар

2.42 Чыгашаларды таануу түздөн-түз активдерди жана милдеттенмелерди таануудан жана баалоодон келип чыгат. Ишенимдүү бааланышы мүмкүн болгон активдин азайышына же милдеттенменин көбөйүшүнɵ байланыштуу келечектеги экономикалык пайдалардын азайышы болгондо ишкана чыгашаны жыйынды киреше жөнүндө отчетунда (же пайда (жана зыян) жөнүндө отчетто, эгер мындай отчет берилсе) таанууга тийиш.

Жалпы жыйынды киреше жана пайда же зыян

2.43 Жалпы жыйынды киреше бул кирешелер менен чыгашалар ортосундагы арифметикалык айырма. Бул финансылык отчеттуулуктун ɵзүнчɵ элементи болуп саналбайт жана ал үчүн өзүнчө таануу принциби талап кылынбайт.

2.44 Пайда же зыян, ушул Стандарт башка жыйынды кирешенин беренелери катары классификацияланган киреше жана чыгаша беренелеринен башка, киреше менен чыгашалардын ортосундагы арифметикалык айырма. Бул финансылык отчеттуулуктун ɵзүнчɵ элементи болуп саналбайт жана ал үчүн өзүнчө таануу принциби талап кылынбайт.

2.45 Ушул Стандарт финансылык абал жөнүндө отчетто активдердин же милдеттенмелердин аныктамаларына жооп бербеген беренелерди, алар пайданы же зыянды баалоо үчүн “шайкеш келтирүү концепциясы” деп аталган түшүнүктү колдонуудан келип чыккандыгына карабастан таанууга жол бербейт.

Баштапкы таануу учурунда баалоо

2.46 Ушул Стандартка ылайык баштапкы таанууну башка негизде, мисалы, анык нарк негизинде жүргүзүүнү талап кылган өзгөчө жагдайлардан башка учурларда ишкана активдер менен милдеттенмелерди баштапкы нарк боюнча баалоого тийиш.

Кийинки баалоо

Финансылык активдер жана финансылык милдеттенмелер

2.47 Ишкана 11-”*Негизги финансылык инструменттер*” бөлүмүндө аныкталгандай, негизги **финансылык активдерди** жана негизги **финансылык милдеттенмелерди**, рынокто **ачык жүгүртүлүүчү** жана адилет наркы башка жол менен ашкере чыгымдарсыз же аракеттерсиз ишенимдүү баалана турган, пайдада же зыянда таанылган адилет наркынын өзгөрүүлɵрү камтылган адилет нарк боюнча бааланган конвертацияланбоочу артыкчылыктуу акцияларга жана кайра артка сатуу укугу болбогон жөнөкөй же артыкчылыктуу акцияларга инвестицияларды кошпогондо, **нарктын түшүшү** алынып салынган амортизацияланган наркы боюнча баалайт.

 2.48 Эгерде ушул Стандарт нарк же амортизацияланган нарк сыяктуу башка негизде баалоону талап кылбаса же уруксат бербесе, ишкана жалпысынан бардык башка финансылык активдерди жана финансылык милдеттенмелерди пайдада же зыянда таанылган адилет наркынын өзгөрүүлɵрү камтылган адилет нарк боюнча баалайт.

Финансылык эмес активдер

2.49 Ишкана башында баштапкы наркы боюнча тааныган финансылык эмес активдердин көпчүлүгү кийинкиде башка негизде бааланат. Мисалы:

(а) ишкана негизги каражаттарды же топтолгон амортизациясы жана нарктын түшүшү алынып салынган нарктын жана орду толтурулуучу нарктын эң кичинеси боюнча (нарк модели) же кайталап бааланган нарктын жана **орду толтурулуучу нарктын** эң кичинеси боюнча (кайталап бааланган нарк модели) баалайт;

(b) ишкана запастарды өздүк наркы боюнча жана бүтүрүү жана сатуу чыгымдары алынып салынган сатуу баасынын эң кичинеси боюнча баалайт; жана

(c) ишкана колдонулуп жаткан же сатуу үчүн кармалып турган финансылык эмес активдерге тиешелүү нарктын түшүшүнөн зыянды тааныйт.

 Активдерди мындай кичине суммасы боюнча баалоо, ишкана ошол активди сатуудан же колдонуудан кайтарып алууну күткөн суммадан ашкан суммада баалабасын камсыздоодого багытталган.

2.50 Ушул Стандарт төмөндөгү финансылык эмес активдердин түрлөрүн адилет нарк боюнча баалоого уруксат берет же талап кылат:

(а) ишкана адилет нарк боюнча баалаган **ассоцияланган ишканаларга** жана **биргелешкен ишканаларга** инвестициялар (тийешелүү 14.10 жана15.15- пункттарды караңыз);

 (b) ишкана адилет наркы боюнча баалаган **инвестициялык кыймылсыз мүлк** (16.7-пункттун караңыз);

 (c) ишкана болжолдонгон сатуу чыгымдары алынып салынган адилет наркы боюнча бааланган айыл-чарба активдери (**биологиялык активдер** жана түшүм жыйноо учурундагы **айыл-чарба продукциясы**).

 (d) ишкана кайталап бааланган нарк модели боюнча баалаган негизги каражаттар (17.15B пункттун караңыз).

Финансылык милдеттенмелерден башка милдеттенмелер

2.51 Финансылык милдеттенмелерден башка көпчүлүк милдеттенмелер отчеттук күнгɵ карата милдеттенмени тɵлɵɵ үчүн талап кылынган сумманы эң мыкты баалоосу боюнча бааланат.

Өз ара чегерүү

2.52 Эгерде ушул Стандартта талап кылынбаса же уруксат берилбесе, ишкана активдердин жана милдеттенмелердин, же киреше жана чыгашалардын өз ара чегербейт:

(а) баалоо резервдерин алып салгандагы активдерди баалоо өз ара чегерүүгɵ кирбейт. Мисалы, запастардын эскиргени үчүн резервдер жана өндүрүп алынбаган дебитордук карыздар үчүн резервдер.

(b) эгер ишкананын демейки операциялык ишмердүүлүгүнө жүгүртүүдөн тышкаркы (узак мөөнөттүү) активдер, анын ичинде инвестициялар менен операциялык активдерди сатып алуу же сатуу кирбесе, анда ишкана мындай активдерди чыгаруудан түшкɵн пайдадан жана зыяндан активдин **баланстык наркын** жана ага тийиштүү сатуу чыгашаларын алып салуу жолу менен отчет берет.

3-бөлүм
*Финансылык отчетту тапшыруу*

Ушул бөлүмдүн колдонуу чөйрөсү

3.1 Ушул бөлүм **финансылык отчеттуулукту** **ишенимдүү берүү** деген эмне, *ЧОИ үчүн ФОЭСтин* талаптарын аткаруу үчүн эмнелер талап кылынаарын жана финансылык отчеттуулуктун толук жыйынтыгы эмне экендигин түшүндүрөт.

Акыйкаттуу көрсөтүү

3.2 Финансылык отчеттуулук ишкананын **финансылык абалын, финансылык натыйжалуулугун** жана **акча каражаттарынын кыймылын** акыйкаттуу көрсөтүүгө тийиш. Ишенимдүү берүү операциялардын, башка окуялар менен шарттардын таасирин аныктамаларга жана таануу критерийлерине ылайык **активдердин, милдеттенмелердин, киреше менен чыгашалардын** 2-бөлүмдө “Түшүнүктөр менен негизги принциптер” каралгандай бир гана чындыкы көрсөтүүнү талап кылат.

(а) керектүү учурда ЧОИ үчүн ФОЭСти кошумча ачып көрсөтүүлөр менен колдонуу, ЧОИлердин финансылык абалын, финансылык натыйжалуулугун жана акча-каражаттарынын кыймылдарын ачык-акыйкаттуу көрсөтүүчү финансылык отчеттуулуктун даярдалышына алып келет деп болжолдонот.

(b) 1.5-пункттунда түшүндүрүлгөндөй ушул Стандарттын **коомдук отчеттуулугу бар** ишкана тарабынан колдонулуусу ушул Стандартка ылайык анын акыйкаттуу көрсөтүлүүсүнө алып келбейт.

(а) пункттунда эскертилген кошумча маалыматтарды ачып көрсөтүү ушул Стандарттын атайын талаптарына ылайык пайдалануучуларга өзгөчө операциялардын, ишкананын финансылык абалы менен финансылык натыйжалуулугу боюнча башка окуялар менен жагдайлардын таасирин түшүнүүгө жетишсиз болгон кезде керек.

*ЧОИ үчүн ФОЭСтин* талаптарына шайкештик

3.3 ЧОИ үчүн ФОЭСке ылайык финансылык отчеттуулукту тапшыруучу ишкана **эскертүүлөрдө** бул шайкештик тууралуу так айтууга жана сөзсүз түрдө маалымдоого милдеттүү. Финансылык отчет ЧОИ үчүн ФОЭСке шайкеш деп, ушул Стандарттын бардык талаптарына жооп берген учурда гана айтылат.

3.4 Кээ бир өтө сейрек кездешкен учурларда, ишкананын жетекчилиги ушул Стандартка шайкештик жаңылыштыкка алып келет, жана ошол жаңылыштык 2-бөлүмдө көрсөтүлгөн ЧОИлердин **финансылык отчеттуулугунун максатына** каршы келет деген чечимге келсе, эгер тийиштүү укук-ченем базасы ага тыюуу салбаса, ишкана ал талаптан 3.5 пунктунда көрсөтүлгөндөй чегинүүгө тийиш.

3.5 3.4-пункттуна ылайык ФОЭСтин талаптарына жооп берүүдөн чегинген учурда ишкана төмөндөгү маалыматты ачып көрсөтүүгө тийиш:

(а) ишкананын жетекчилигинин финансылык отчеттуулуктагы ишкананын финансылык абалын, анын финансылык натыйжалуулугун жана акча-каражаттарынын кыймылын ишенимдүү берүү боюнча корутундусун;

(b) ишенимдүү берүү максатында атайын талаптардан чегингендигин эсепке албаганда, ал ЧОИ үчүн ФОЭСке жооп берээрин; жана

(c) мындай чегинүүнүн мүнөзү тууралуу маалымат, анын ичинде ЧОИ үчүн ФОЭСте талап кылынган эсепке алуу тартиби, эмне үчүн бул эсепке алуу тартиби ошондой даражадагы жаңылыштыкка алып келээрин - ал 2- бөлүмдө эскертилген финансылык отчеттуулугунун максаттары менен карама-каршылыкка алып келээрин жана колдонулган эсепке алуу тартиби.

3.6 Эгер ишкана ушул Стандарттын кандайдыр бир талабынан өткөн мезгилде алыстаса, жана ал алыстоо учурдагы мезгилдин финансылык отчетунда таанылган суммаларга таасирин тийгизсе, анда ал 3.5 (c) пунктунда берилген маалыматты ачыктап көрсөтүүгө тийиш.

3.7 Кээ бир өтө сейрек кездешкен учурларда, ишкананын жетекчилиги ушул Стандарттын талаптарына жооп берүү жаңылыштыкка алып келет, жана ошол жаңылыштык 2-бөлүмдө көрсөтүлгөн ЧОИ-лардын финансылык отчеттуулугунун максаттарына каршы келет деген чечимге келсе жана тийиштүү укук-ченемдик негиз талаптан чегинүүгө тыюуу салбаса, анда ишкана максималдык деңгээлде жаңылыштыкка алып келүүчү аспекттерди төмөндөгүлөрдү ачуу аркылуу кыскартуусу керек:

(а) ушул Стандарттын ичиндеги талаптын мүнөзү жана эмне үчүн бул талапка жооп берүү жаңылыштыкка жана финансылык отчеттуулуктун 2-бөлүмүндө көрсөтүлгөн максат менен карама каршылыкка алып келет деген жетекчиликтин чечиминин себептерин; жана

(b) ар бир көрсөтүлгөн мезгилде, жетекчилик ачык-айкын көрсөтүүгө керектүү деп эсептеген ар бир беренедеги түзөтүүлөр.

Үзгүлтүксүз ишмердүүлүк

3.8 Финансылык отчеттуулукту даярдоодо, ушул Стандартты колдонгон ишкананын жетекчилиги ишкананын **үзгүлтүксүз ишмердүүлүгүн** улантуу жөндөмүн баалайт. Жетекчилик ишкананы жабууга же операцияларды токтотууга ниеттенсе, же андай кылбаска башка реалдуу жолу жок болсо анда ишкананын ишмердүүлүгүн үзгүлтүксүз жүргүзүүгө мүмкүнчүлүгү жок деп эсептелет. Ишмердүүлүктүн үзгүлтүксүздүгү тууралуу болжоону баалоодо жетекчилик **отчеттук күндөн** он эки айдан кем эмес, жана бул мезгил менен чектелбеген мөөнөт ичинде, келечектеги окуялар тууралуу бардык маалыматтарды эске алууга тийиш.

3.9 Эгер ишкананын жетекчилиги баалоо жүргүзүүдө мындан ары ишкананын ишмердүүлүгүн үзгүлтүксүз улантууга күмөн жаратуусу мүмкүн окуяларга же жагдайларга байланыштуу олуттуу белгисиздиктер тууралуу аларга маалым болсо, бул белгисиздиктер финансылык отчетунда милдеттүү түрдө ачылып көрсөтүлүүгө тийиш. Эгер финансылык отчет ишмердүүлүктүн үзгүлтүксүздүгүнө жол берүү негизинде жасалбаса, бул факт финансылык отчеттуулугун даярдаган негиз менен жана ишкана үзгүлтүксүз иш-аракет жүргүзөт деп эсептелбөөчү себеп менен катар, милдетттүү түрдө ачылып көрсөтүлүүгө тийиш.

Отчет берүүнүн тездиги

3.10 Ишкана финансылык отчеттуулуктун толук жыйындысын (анын ичинде салыштырмалуу маалымат - 3.14 пункттун караңыз) эң кеминде ар жыл сайын көрсөтүүгө тийиш. **Отчеттук мезгилин** өзгөрткөндө жана финансылык отчетун бир жылдан ашык же андан кыска мезгил ичинде берген кезде, ишкана төмөндөгүдөй маалыматтарды ачып көрсөтүүгө тийиш:

(а) отчеттук мезгилдин аяктаган датасынын өзгөрүү фактысы;

(b) узагыраак же кыскараак мезгилди колдонуу себептерин; жана

(c) финансылык отчеттуулугунда (тийиштүү эскертүүлөрдү кошо алганда) көрсөтүлгөн салыштырмалуу суммалардын толук салыштырууга мүмкүн эмес фактысы.

Көрсөтүүнүн ирээттүүлүгү

3.11 Ишкананын финансылык отчтетторундагы беренелерди көрсөтүү жана классификациялоо милдеттүү түрдө бир мезгилден кийинки мезгилге чейин сакталууга тийиш, жана ага мындай учурлар кирбейт:

(а) ишкананын ишмердүүлүгүнүн мүнөзүнүн олуттуу өзгөрүүсү же финансылык отчеттуулугун кайра карап чыгуу натыйжасында “Бухгалтердик эсеп саясаты, балоолор жана каталар”аттуу 10-бөлүмдөгү бухгалтердик эсеп саясатын тандоо жана колдонуу критерийлерин эске алып, башка маалыматты сунуштоо же классификациялоо туура болмок деген учурда; же

(b) ушул Стандарт отчетту сунуштоо формаларын өзгөрүүсүн талап кылган учурда.

3.12 Финансылык отчеттуулукто беренелерди көрсөтүү же классификациялоо өзгөргөн кезде, ишкана кайра классификациялоо иш жүзүндө мүмкүн эмес болгон учурлардан башка учурларда, салыштырмалуу суммаларды кайрадан классификациялоогө тийиш. Эгер салыштырмалуу суммалар кайра классификациялоогө жатса, анда ал төмөндөгү маалыматтарды ачып көрсөтүүгө тийиш:

(а) кайра классификациялоонун мүнөзү;

(b) ар бир кайрадан классификацияланган берененин же беренелердин тобунун чоңдугу; жана

(c) кайра классификациялоонун себеби.

3.13 Салыштырма суммаларга кайра классификациялоо иш жүзүндө мүмкүн эмес болгон учурда, ишкана тийиштүү суммаларга кайра классификациялоо жүргүзүлбөгөн себебин ачып көрсөтөт.

Салыштырмалуу маалымат

3.14 Ушул Стандартта башкача жол берилген же талап кылынгандан башка учурларда, ишкана учурдагы мезгилдин финансылык отчетунда көрсөтүлгөн бардык суммалар боюнча өткөн мезгилге карата салыштырмалуу маалыматты ачып көрсөтүүгө тийиш. Учурдагы мезгилдин финансылык отчеттуулугун түшүнүүгө маанилүү болгон кезде, ишкана милдеттүү түрдө баяндоо жана сүрөттөө түрүндө маалыматты ачып көрсөтүшү керек.

Маанилүүлүк жана бириктирүү

3.15 Ишкана окшош беренелердин ар бир маанилүү тобун өзүнчө көрсөтүүгө тийиш. Ишкана маанилүү эмес учурлардан башка кезде, өздөрүнүн мүнөзү жана функциялары боюнча ар башка беренелерди өзүнчө көрсөтүүгө тийиш.

3.16 Беренелердин камтылбай калышы же бурмаланышы эгер алар пайдалануучулардын финансылык отчеттуулуктун негизинде кабыл алган экономикалык чечимдерине өз-өзүнчө же биригип таасир берген болсо, анда алар маанилүү болуп саналат. Маанилүүлүк белгилүү жагдайларда камтыбай кетүүлөрдүн же бурмалоонун көлөмүнө жана алардын мүнөзүнө жараша болот. Тийиштүү берененин мүнөзү же көлөмү, же экөөнүн айкалышы чечүүчү фактор болушу мүмкүн.

Финансылык отчеттуулуктун толук жыйындысы

3.17 Ишкананын финансылык отчеттуулугунун толук жыйындысы төмөндөгүлөрдүн бардыгын камтыйт:

(а) **финансылык абал тууралуу отчеттук күнгө** карата;

(b) же:

(i) **бирдиктүү жалпы жыйынды киреше тууралуу отчеттук** мезгилде таанылган бардык киреше жана чыгашанын беренелерин, анын ичинде **пайда жана зыянды** (жыйынды киреше отчетунун жыйынтыгы) аныктоодо таанылган беренелерди жана башка жылпы кирешенин беренелерин камтыйт.

(ii) өзүнчө пайда тууралуу отчет жана өзүнчө жыйынды киреше тууралуу отчет. Эгер ишкана **пайда (жана зыян) тууралуу отчет** менен жыйынды киреше тууралуу отчет экөөн тең тапшырууну чечсе, анда жыйынды киреше тууралуу отчетунда пайда жана зыяндардан баштап, башка жыйынды киреше жөнүндө отчеттун беренелерин көрсөтүүгө тийиш.

(c) отчеттук мезгилдеги **капиталдагы өзгөрүүлөр жөнүндө отчет;**

(d) отчеттук мезгилдеги **акча-каражаттарынын кыймылы жөнүндө отчет**; жана

(e) бухгалтердик эсеп саясатынын негизги жыйынтыгын жана башка түшүндүрмө маалыматтарды камтыган эскертүүлөр.

3.18 Эгер финансылык отчеттуулук сунушталган мезгил ичиндеги капиталдагы өзгөрүүлөр жалаң гана пайда же зыяндар, дивиденддерди төлөө, өткөн мезгилдеги **каталарды оңдоо**, бухгалтердик эсеп саясатындагы өзгөрүүлөрдөн келип чыкса, анда ишкананын капиталындагы, ишкана эки отчеттун, башкача айтканда жыйынды киреше тууралуу отчет менен капиталдагы өзгөрүштөр тууралуу отчеттун ордуна **кирешелер жана бөлүштүрүлбөгөн пайдалар** тууралуу бирдиктүү отчет тапшырса болот (6.4 пункттун караңыз).

3.19 Эгер ишкананын финансылык отчеттуулукту тапшырган мезгилдердин биринин ичинде да башка жыйынды киреше беренелери жок болсо, анда ал акыркы сабында “пайда же зыяндар” деп белгиленген бир гана пайда тууралуу отчет же жыйынды киреше тууралуу отчет сунуштаса болот.

3.20 3.14 пунктту финансылык отчеттуулуктогу бардык суммалар боюнча мурдагы мезгилге карата салыштырмалуу суммаларды талап кылгандыктан, финансылык отчеттуулуктун толук жыйындысы ишкана эң аз дегенде талап кылынуучу ар бир отчеттун экөөсүн жана тийиштүү эскертүүлөрдү сунушташы керек.

3.21 Финансылык отчеттуулуктун толук жыйындысында ишкана ар бир финансылык отчетту бирдей маанилүүлүк менен сунуштоого тийиш.

3.22 Ишкана финансылык отчеттуулугунда, эгер алар жаңылыштыкка алып келбесе, ушул Стандартта колдонулган аталыштардан башка аталыштарды колдонсо болот.

Финансылык отчеттуулукту аныктоо

3.23 Ишкана финансылык отчеттуулуктун ар бирин, жана эскертүүлөрдү так аныкташ керек жана аларды ошол документтин ичиндеги башка маалыматтардан так айырмалоого тийиш. Мындан тышкары, ишкана төмөнкү маалыматтарды баса белгилеп көрсөтүшү керек жана берилген маалыматты түшүнүүгө керектүү болгон учурларда аны кайталап берүүсү керек:

(а) отчет берүүчү ишкананын аталышы жана анын аталышындагы мурдагы отчеттук мезгилдин аягынан берки өзгөрүүлөр;

(b) финансылык отчеттуулук жеке ишкананы же ишканалардын **тобун** камтыйбы же жокпу;

(c) отчеттук мезгилдин аяктаган күнү жана финансылык отчет камтыган мезгил;

(d) отчетто **көрсөтүлгөн валюта** 30 ”Чет эл валютасын которуу” бөлүмүндө белгиленгендей; жана

(e) финансылык отчеттуулукта суммаларды көрсөтүүдө колдонулган валюта эгер колдонулса, төгөрөктөө даражасы.

3.24 Ишкана эскертүүлөрдө төмөнкүлөрдү ачып көрсөтүшү керек:

(а) ишкананын юридикалык дареги жана формасы, түзүлгөн өлкөсү жана кеңсесинин регистрацияланган дареги (же негизги бизнестин жери, эгер регистрацияланган кеңсесинен айырмаланса); жана

(b) ишкананын операцияларынын жана негизги иш-аракеттеринин мүнөздөмөсү.

Ушул Стандартта талап кылынбаган маалыматты көрсөтүү

3.25 Ушул Стандартта чакан жана орто ишканалар тарабынан көрсөтүлүүчү сегменттик маалыматтарды, акциялардан түшкөн пайдаларды, же отчеттор аралык мезгилдеги финансылык отчеттуулуктун сунуштоо каралбайт. Мындай маалыматтарды ачып көрсөтүүчү ишкана ал маалыматтар эмненин негизинде даярдалгандыгын жана көрсөтүлгөндүгүнүн түшүндүрүп бериши керек.

4-бөлүм
*Финансылык абал тууралуу отчет*

Бөлүмдүн колдонуу чөйрөсү

4.1 Ушул бөлүмдө **финансылык абал тууралуу отчетто** чагылдырылуучуу жана аны кантип көрсөтүү керек тууралуу маалымат берилет. Финансылык абал тууралуу отчетто (кээде баланстык отчет деп аталат) ишкананын **активдери, милдеттенмелери** жана **капиталы** белгилүү күнгө - **отчеттук мезгилдин** аягында көрсөтүлөт.

Финансылык абал тууралуу отчетто берилүүчү маалымат

4.2 Финансылык абал тууралуу отчет эч болбогондо төмөнкү суммаларды көрсөткөн беренелерди камтууга тийиш:

(а) **акча каражаттары** жана **акча каражаттарынын эквиваленттери**;

(b) соода жана башка аласалар;

(c) **финансылык активдер** (а), (b), (j) жана (к);

(d) **запастар;**

(e) **негизги каражаттар;**

(еа) **инвестициялык мүлк (амортизацияны** жана **нарктын түшүшүн** эсептебеген адилет наркы менен көрсөтүлгөн) ;

(f) инвестициялык мүлк адилет наркы боюнча пайда же зыян аркылуу чагылдырылган;

(g) **материалдык эмес актив;**

(h) топтолгон амортизацияны жана нарктын түшүшүн эсептебеген өздүк баасы менен чагылдырылган **биологиялык активдер**;

(i) пайда же зыян аркылуу адилет наркы боюнча көрсөтүлгөн биологиялык активдер;

(j) **ассоциацияланган ишканаларга** инвестициялар;

(k) **биргелешип контролдонуучу ишканаларга** инвестициялар;

(l) соода жана башка береселер;

(m) **финансылык милдеттенмелер** ((l) жана (р) да көрсөтүлгөн суммаларды эсептебегенде;

(n) **утурумдук салык**  боюнча милдеттенмелер жана активдер;

(o) **кийинкиге калтырылган салык милдеттенмелери** жана **кийинкиге калтырылган салык активдери** (Ушулар дайыма утурумдук эмес деп классификацияланат);

(р) **резервдер;**

(q) **башкы ишкананын ээлерине** тийиштүү капиталдан башка капиталдын түзүмүндө чагылдырылган **контролдонбоочу үлүш**;

(r) башкы ишкананын ээлерине тийешелүү капитал.

4.3 Ишкана **финансылык абал** тууралуу отчетунда кошумча беренелерди, жадыбал саптарын жана ортодогу жыйынтык сумманы,эгерде ошондой маалымат ишкананын абалын түшүнүүгө зарыл болсо, көрсөтүүгө тийиш.

Кыска/узак мөөнөттүү активдерди жана милдеттенмелерди айырмалоо

4.4 Ушул пункттарга ылайык ишкана өзүнүн финансылык абалы тууралуу отчетунда кыска жана узак мөөнөттүү активдерин, жана кыска жана узак мөөнөттүү милдеттенмелерин 4.5-4.8 пункттарына ылайык өзүнчө классификациялоо катары көрсөтүүгө тийиш (ликвиддүүлүккө негизделген көрсөтүү ишенимдүү жана тийиштүүрөөк маалыматты камсыздаган учурларды кошпогондо). Мындай өзгөчөлүктөр колдонулганда, бардык активдер жана милдеттенмелер болжолдуу ликвиддүүлүк тартиби менен көрсөтүлүшү керек (өсүүчү же азаюучу катар менен).

Утурумдук активдер

4.5 Ишкана активди утурумдук деп классификациялоогө тийиш, эгер:

(а) анын сатылуусу күтүлсө же ишкананын кадимки иш операцияларында сатылуусу же пайдалануусу күтүлсө;

(b) ал актив негизинен сатуу максатында кармалып турса;

(c) ал актив **отчеттук күндөн** кийин он эки айдын ичинде сатылуусу күтүлсө; же

(d) отчеттук күндөн кийин эң аз дегенде он эки айдын ичинде анын алмашуусуна же милдеттенмелерди жабуу үчүн колдонулуусуна чектелүү коюлбаса, ал актив акча каражаттары же акча каражаттарынын эквиваленти болуп эсептелсе.

4.6 Ишкана бардык башка активдерди узак мөөнөттүү деп классификациялоого тийиш. Ишкананын адаттагы операциялык циклдери так аныкталбаган учурларда, анын узактыгы он эки айга барабар.

Кыска мөөнөттүү милдеттенмелер

4.7 Ишкана милдеттенмени утурумдук деп, эгер:

(а) анын жабылуусу ишкананын кадимки иш операцияларында күтүлсө;

(b) ал милдеттенме негизинен сатуу максатында кармалып турса;

(c) милдеттенмени жабуу отчеттук күндөн кийин он эки айдын ичинде күтүлсө; же

(d) ишкана милдеттенмени жабууну отчеттук күндөн кийин он эки айдын ичинде кийинки мезгилге калтырууга укугу жок болсо, эсептейт.

4.8 Ишкана бардык башка милдеттенмелерди узак мөөнөттүү деп классификациялоого тийиш.

Финансылык абал тууралуу отчетто беренелерди көрсөтүү ирети жана форматы

4.9 Ушул Стандарт беренелердин көрсөтүлүү иретин же форматын белгилебейт. 4.2 пункттунда жөн гана беренелердин тизмеги берилген жана ал беренелер финансылык абал тууралуу отчетто өзүнчө көсөтүлүшү үчүн мүнөзү жана функциясы боюнча бир кыйла айырмаланат. Мындан тышкары:

(а) ишкананын финансылык абалын түшүнүү үчүн берененин өлчөмү, мүнөзү жана функциясы же окшош беренелердин жыйнагын жекече сунуштоону талап кылынса, анда өзүнчө беренелер киргизилет; жана

(b) ишкананын финансылык абалын түшүнүүгө керектүү маалыматты сунуштоо үчүн колдонулган аталыштар жана беренелердин ирети же окшош беренелердин бириктирилүүсү ишкананын ишмердүүлүгүнө жана анын операцияларынын мүнөзүнө жараша өзгөрүлүшү мүмкүн.

4.10 Кошумча беренелерди өзүнчө көрсөтүү тууралуу чечим төмөндөгүлөрдүн бардыгын баалоонун негизинде жасалат:

(а) активдердин суммасы, өлчөмү жана жоголуу, алмашуу жөндөмдүүлүгү;

(b) активдердин ишкана ичиндеги функциясы, жана;

(c) милдеттенмелердин суммасы, өлчөмү жана ликвиддүүлүгү.

Финансылык абал тууралуу отчетто же эскертүүлөрдө сунушталуучу маалымат

4.11 Ишкана финансылык абал тууралуу отчетто же **эскертүүлөрдө**, төмөндө көрсөтүлгөн беренелердин кичи классификациялоолорун ачып көрсөтүүгө тийиш:

(а) ишкананын ишмердүүлүгүнө туура келген классификациялоодогу негизги каражаттар;

(b) байланыштуу тараптардан күтүлгөн суммаларды, башка тараптардан күтүлгөн суммаларды жана эсеби коюла элек кошуп эсептелген **кирешеден** чыккан аласаларды өзүнчө көрсөткөн соода жана башка аласалар;

(c) запастардын суммасын өзүнчө көрсөткөн запастар:

(i) адаттагы иш жүргүзүүдө сатууга кармалган запастар;

(ii) мындай сатуу максатында өндүрүш процессинде болгон запастар; же

(iii) өндүрүш же кызмат көрсөтүү процессинде керектелүүчү материалдар жана запастар.

(d) соода жабдуучуларына, байланыштуу тараптарга төлөнүүчү суммалар, кийинкиге калтырылган киреше жана кошулуп эсептөөлөрдү өзүнчө көрсөтүүчү соода жана башка насыя карыздары;

(e) **кызматкерлерге төлөнүүчү эмгек сыйакылардын** резерви жана башка резервдер; жана

(f) төлөнгөн капитал, эмиссиялык сыйлык, бөлүштүрүлбөгөн пайда жана киреше жана **чыгаша беренелери** сыяктуу капиталдын топтору ушул Стандарттын талабына ылайык **башка жыйынды кирешенин курамында** таанылат жана капиталдын түзүмүндө өзүнчө көрсөтүлөт.

4.12 Акционердик капиталы бар ишкана финансылык абал жөнүндө отчетунда же болбосо эскертүүлөрдө төмөнкү маалыматты ачып көрсөтүүгө тийиш:

(а) акционердик капиталдын ар бир классы боюнча:

(i) чыгарууга уруксат берилген акциялардын саны.

(ii) чыгарылган жана толук төлөнгөн жана ошондой эле чыгарылган бирок толук төлөнбөгөн акциялардын саны.

(iii) акциянын номиналдык баасы же акциялардын номиналдык баасы коюлбаганы жөнүндө билдирүү.

(iv) мезгилдин башына жана аягына карата жүгүртүлгөн акциялардын санын салыштырып текшерүү. Мындай текшерүүнү мурунку мезгилдерге карата сунуштоонун кажети жок.

(v) ошол класска тийешелүү укуктар, артыкчылыктар жана чектөөлөр, анын ичине дивиденддерди бөлүштүрүү жана капиталды кайтаруу боюнча чектөөлөр кирет.

(vi) ишкананын өзүнө таандык же анын **туунду ишканаларына** же ассоциацияланган ишканаларына таандык акциялар.

(vii) опциондор жана келишимдер боюнча чыгарууга резервделген акциялар, алардын ичине шарттар жана суммалар кирет.

(b) капиталдын курамындагы ар бир капиталдык резервди мүнөздөө.

4.13 Акционердик капиталы жок ишкана, мисалы, шериктештик же траст, 4.12 (а) пунктуна ылайык талап кылынган маалыматка барабар маалыматты ачып көрсөтүүгө тийиш жана ошону менен бирге тийешелүү мезгилде орун алган капиталдагы ар бир үлүш категориясындагы өзгөрүүлөрдү жана капиталдагы ар бир үлүш категориясы боюнча чектөөлөрдү көрсөтүүгө тийиш.

4.14 Эгер отчеттук күнгө карата ишкананын ири активдердин же активдер классынын жана милдеттенмелердин жоюлушу боюнча милдеттендирүүчү сатуу келишими бар болсо, ишкана төмөнкү маалыматты ачып көрсөтүүгө тийиш:

(а) актив(дер)дин же активдер менен милдеттенмелер тобунун мүнөздөмөсү;

(b) сатуунун же сатуу планынын фактыларын жана жагдайларын мүнөздөө; жана

(c) активдердин **баланстык наркы** же активдер же милдеттенмелер жайгаштырылган болсо, ошол активдердин жана милдеттенмелердин баланстык нарктары.

5-бөлүм
*Жалпы киреше тууралуу отчет жана пайда тууралуу отчет*

Бөлүмдүн колдонуу чөйрөсү

5.1 Ушул бөлүмдүн талабына ылайык ишкана өзүнүн мезгил ичинде **жалпы жыйынды кирешесин** - б.а мезгил ичинде өзүнүн финансылык **натыйжалуулугун** - бир же эки **финансылык отчеттуулугунда** көрсөтүүгө тийиш. Ушул бөлүмдө финансылык абал тууралуу отчетто берилүүчү маалымат жана аны кантип көрсөтүү керек тууралуу маалыматтар берилет.

Жалпы жыйынды кирешени көрсөтүү

5.2 Ишкана мезгил ичинде жалпы жыйынды кирешесин же:

(а) бир **жыйынды киреше жөнүндө отчетто** көрсөтүүгө тийиш, мындай учурда жыйынды киреше жөнүндө отчетто ошол мезгилде таанылган **кирешенин** жана **чыгашанын** бардык беренелери көрсөтүлөт; же болбосо

(b) эки отчетто - **пайда жөнүндө отчетто** жана жыйынды киреше жөнүндө отчеттокөрсөтүүгө тийиш, мындай учурда пайда жөнүндө отчетто ушул Стандартка ылайык **пайда** **жана зыяндан** тышкары жалпы жыйынды кирешеде таанылган киреше менен чыгашанын беренелерин эсептебегенде, мезгил ичинде таанылган бардык киреше жана чыгаша беренелери көрсөтүлөт.

5.3 Бир отчет ыкмасынан эки отчет ыкмасына өтүү, же тескерисинче эки отчеттон бир отчетко өтүү бухгалтердик эсеп саясатындагы өзгөрүү болуп эсептелет жана ага карата 10-бөлүм *Бухгалтердик эсеп саясаттары, баалоолор жана каталар* колдонулат.

Бир отчеттук ыкма

5.4 Бир отчеттук ыкма боюнча жалпы пайда тууралуу отчет, ушул Стандартта башкача талап кылынбаган учурда, мезгил ичинде таанылган бардык киреше жана чыгаша беренелерин камтыйт; ушул Стандарт төмөнкү учурларда башкача сунуштоо тартибин талап кылат:

(а) **каталарды** жана бухгалтердик  **эсеп саясаттарындагы** өзгөрүүлөрдү оңдоонун натыйжалары алар келип чыккан мезгилдеги пайдалардын же зыяндардын бөлүгү катары эмес, ретроспективдик түзөөлөр катары көрсөтүлөт; жана

(b) **башка жыйынды кирешенин** төрт түрү, алар пайда болгон учурда, пайда жана зыяндардын курамынан тышкары жалпы жыйынды кирешенин ичинде таанылат:

(i) **чет өлкөлүк бөлүмдүн** (*30-бөлүмдү караңыз Чет эл валютасын которуу*) финансылык отчеттуулугун кайрадан эсептегенде келип чыккан кээ бир **башка кирешелер** жана **зыяндар**;

(ii) кээ бир актуардык кирешелер жана зыяндар (*28-бөлүмдү Караңыз кызматкерлердин сыйакылары);*

(iii) **хеджирлөө инструменттердин адилет наркы** (*12-бөлүмдү караңыз Башка финансылык куралдар*); жана

(iv) **негизги каражаттар** боюнча кайра эсептегенде түшкөн пайдалар кайра баалоо моделине ылайык өлчөнгөн (*17- Негизги каражаттар бөлүмүн караңыз*) өзгөрүүлөр.

5.5 Ишкананын жыйынды киреше тууралуу отчетунда сунушталган маалымат эң кеминде мезгил ичиндеги төмөнкү суммаларды көрсөткөн беренелерди камтышы керек:

(a) **түшкөн акча.**

(b) каржылоого жумшалган чыгымдар.

(c) **ассоциацияланган ишканаларга** (14-бөлүмдү караңыз *Ассоциацияланган ишканаларга инвестициялар*) жана **биргелешип контролдонуучу ишканаларга** (15-бөлүмдү караңыз *Биргелешкен ишмердүүлүккө инвестициялар*) үлүштүк катышуу ыкмасы менен эсептелген инвестициялардан түшкөн пайдалар менен зыяндардын үлүшү.

(d) (e),(g),(h) пункттарында көрсөтүлгөн салыктарды эсептебегендеги **салык чыгашасы** (29.35 пункттун караңыз).

(e) жыйынтык сумманы түзүүчү бирдиктүү сумма:

 (i) **токтотулган операциядан** алынган салыктан кийинки пайда менен зыян; жана

 (ii) токтотулган ишмердүүлүк катары классификациялоо же таза активдердин чыгарылыш мезгилинде же андан кийинки токтотулган ишмердүүлүктөгү (27-бөлүмдү караңыз *Активдердин наркынын түшүшү*) алынган салыктан кийинки же **нарткын түшүшүнө**, же **активдерди** кайтаруудан келип чыккан пайдалар жана зыяндар.

(f) пайда же зыян (эгер ишкананын башка жалпы киреше беренелери жок болсо, анда бул беренени көрсөтүүнүн кажети жок).

(g) мүнөзү боюнча классификацияланган (з) пунктундагы суммаларды кошпогондо) башка жыйынды кирешенин ар бир беренеси (5.4 (b) пунктты караңыз) Мындай беренелер ушул Стандартка ылайык топтоштурулушу керек, жана алар:

 (i) кийин пайдага же зыянга, б.а 5.4 (b)(i)-(ii) ;жана (vi) пункттундагыларга кайрадан жиктелбейт; жана

 (ii) белгилүү шарттар аткарылган кезде кийинки мезгилде - б.а 5.4(b) ((iii) пункттарындагы - пайда же зыянга кайрадан классификацияланат.

(h) ассоциацияланган жана биргелешип контролдонуучу ишканалардын башка жалпы кирешесинин үлүштүк катышуу ыкмасы менен эсептелген үлүшү.

(i) (эгер ишкананын башка жыйынды киреше беренелери болбосо, ал бул сапка башкача, мисалы, пайда же зыян сыяктуу аталышты колдонсо болот).

5.6 Ишкана мезгил ичинде бөлүштүрүү иретинде жыйынды киреше отчетунда төмөндөгү беренелерди өзүнчө ачып көрсөтүүгө тийиш:

(а) төмөндөгүлөргө кирүүчү мезгил ичиндеги пайда же зыян:

(i) **контролдонбоочу үлүш**; жана

(ii) **башкы ишкананын ээлери**.

(b) төмөндөгүлөргө кирүүчү жалпы жыйынды киреше:

(i) контролдонбоочу үлүш; жана

(ii) башкы ишкананын ээлери.

Эки отчеттук ыкма

5.7 Эки отчеттук ыкмага ылайык пайда жөнүндө отчет, эң кеминде мезгил ичинде 5.5 (а)-5.5(f) пункттарындагы суммаларды билдирген беренелерди көрсөтүүгө тийиш жана ал жерде пайда же зыян акыркы сапта көрсөтүлүшү керек. Жыйынды киреше жөнүндө отчет пайда же зыян саптарынан башталат жана эң кем дегенде 5.5(g)-5.5(i) жана 5.6 пункттарындагы мезгил ичиндеги суммаларды көрсөткөн беренелерди билдириши керек.

Эки ыкмага тең коюлуучу талаптар

5.8 Ушул Стандарттын ичинде каталарды жана бухгалтердик эсеп саясаттарындагы өзгөрүүлөрдү оңдоонун натыйжалары алар келип чыккан мезгилдеги пайдалардын же зыяндардын бөлүгү катары эмес, мурдагы мезгилдердеги ретроспективдик түзөтүүлөр катары көрсөтүлөт (10-бөлүмдү караңыз).

5.9 Ишкана финансылык абалы жөнүндө отчетунда кошумча беренелерди, жадыбал саптарын жана ортодогу жыйынтык сумманы, андай маалымат ишкананын финансылык натыйжалуулугун түшүнүүгө зарыл болгон жагдайда көрсөтүүгө тийиш.

5.10 Ишкана жыйынды киреше жөнүндө отчетунда (же пайда жөнүндө отчетунда, эгер сунушталса) же **эскертүүлөрдө** киреше жана чыгаша сатьяларын “өзгөчө берене” катары сунуштабоого жана мүнөздөбөөгө тийиш.

Чыгашаларды талдоо

5.11 Ишкана ичиндеги чыгашалардын мүнөзүнө же функциясына негизделген жиктемени пайдаланып, баалардын кайсынысы ишенимдүү жана тийиштүүрөөк маалымат беришине жараша, чыгашалардын талдоосун сунушташ керек.

Чыгашанын мүнөзү боюнча талдоо

(а) Аталган классификациялоо ыкмасына ылайык чыгашалар жалпы пайда жөнүндө отчетто алардын мүнөзүнө (мисалы, **амортизация**, материалдарды сатып алуу, транспорт чыгымдары, **кызматкерлердин сыйакылары** жана жарнамага жумшалган чыгымдар) ылайык бириктирилет жана ишкананын ичинде ар кандай функционалдык багыттар ортосунда кайрадан бөлүштүрүлбөйт.

Чыгашаны функциясы боюнча талдоо

(b) Бул классификациялоо ыкмасы боюнча чыгашалар алардын функциялары, мисалы сатуулардын өздүк наркы, реализацияга же административдик иштерге кеткен чыгымдар боюнча бириктирилет. Бул ыкмага ылайык ишкана эң кеминде сатуунун өздүк наркын башка чыгашалардан бөлөк ачып көрсөтүүгө тийиш.

6-бөлүм
*Капиталдагы өзгөрүүлөр жөнүндө отчет жана Киреше жана бөлүштүрүлө элек пайдалар жөнүндө отчет*

Ушул бөлүмдүн колдонуу чөйрөсү

6.1 Ушул бөлүмдө ишкананын өздүк **капиталындагы** өзгөрүүлөрдү **капиталдагы өзгөрүүлөр жөнүндө отчетто** же, белгилүү шарттарда жана ишкананын тандоосу боюнча **киреше жана бөлүштүрүлө элек пайдалар жөнүндө отчетто** көрсөтүү боюнча талаптар белгиленет.

Капиталдагы өзгөрүүлөр жөнүндө отчет

**Максаты**

6.2 Капиталдагы өзгөрүүлөр жөнүндө отчет ишкананын **отчеттук мезгилде пайдасын же зыянын**, **башка жалпы кирешесин**, **бухгалтердик эсеп саясатындагы** өзгөрүүлөрдүн жана мезгил ичинде таанылган **каталарды** оңдоолордун таасирлерин жана ишкана **ээлеринин** мезгил ичиндеги инвестицияларын жана төлөнгөн дивиденддери менен бөлүштүрүүлөрүн чагылдырат.

**Капиталдагы өзгөрүүлөр жөнүндө отчетто сунушталуучу маалымат**

6.3 Капиталдагы өзгөрүүлөр жөнүндө отчет төмөндөгү маалыматтарды камтыйт:

(а) **башкы ишкананын** ээлерине жана **контролдонбоочу үлүштөргө** таандык жыйынтык суммаларды өзүнчө көрсөткөн мезгил ичиндеги **жалпы жыйынды киреше**;

(b) капиталдын ар бир бөлүгү боюнча 10-бөлүмгө ылайык *Бухгалтердик эсеп саясаттары, баалоолор жана каталар* таанылган **ретроспективдик колдонуунун** же ретроспективдик кайрадан эсептөөнүн таасирлери; жана

(c) капиталдын ар бир бөлүгү боюнча мезгилдин башында жана аягында **баланстык наркты** салыштырып текшерүү жана төмөндөгүдөн келип чыккан өзгөрүүлөрдү өзүнчө ачып көрсөтүү:

(i) пайда же зыян;

(ii) башка жыйынды киреше; жана

(iii) акциялардын чыгарылыштарын, **өздүк акциялар** менен жүргүзүлгөн операцияларды, ишкананын ээлеринин дивиденддерин жана башка бөлүштүрүүлөрдү, жана **контролдун** жоготуусуна алып келбеген **туунду** ишканалардагы үлүштүк катышуулардагы өзгөрүүлөрдү өзүнчө көрсөтүүчү ишкананын ээлеринин инвестицияларынын, жана аларга төлөнгөн дивиденддердин жана башка бөлүштүрүүлөрдүн суммасы.

Кирешелер жана бөлүштүрүлбөгөн пайда жөнүндө отчет

**Максаты**

6.4 Кирешелер жана бөлүштүрүлбөгөн пайда жөнүндө отчетишкананын отчеттук мезгил ичиндеги пайдасын же зыянын жана бөлүштүрүлө элек пайдасындагы өзгөрүүлөрдү чагылдырат. 3.18 -пунктка ылайык ишкана **жалпы киреше** жана бөлүштүрүлө элек пайдалар жөнүндө отчеттордун ордуна мезгил ичиндеги киреше жана бөлүштүрүлө элек пайдалар жөнүндө отчет сунуштай алат, эгер **финансылык отчеттуулук** көрсөтүлгөн мезгилдерде капиталдагы жалгыз гана өзгөрүүлөр пайда жана зыян дивиденддерди төлөө, мурдагы мезгилдердеги каталарды оңдоо жана бухгалтердик эсеп саясатындагы өзгөрүүлөрдүн натыйжасында келип чыккан болсо.

Киреше жана капиталдагы өзгөрүүлөр жөнүндө отчетто сунушталуучу маалыматтар

6.5 Ишкана кирешелер жана бөлүштүрүлбөгөн пайда жөнүндө отчетунда 5- *Жыйынды киреше жөнүндө отчет жана киреше жана чыгаша жөнүндө отчет* бөлүмдө талап кылынган маалыматтарга кошумча төмөнкү беренелерди көрсөтүшү керек:

(а) отчеттук мезгилдин башында бөлүштүрүлө элек пайда;

(b) мезгил ичинде төлөөгө жарыяланган же төлөнгөн дивиденддер;

(c) мурдагы мезгилдеги каталарды оңдоого байланыштуу бөлүштүрүлө элек пайданы кайрадан эсептөөлөр;

(d) бухгалтердик эсеп саясатындагы өзгөрүүлөргө байланыштуу бөлүштүрүлө элек пайданы кайрадан эсептөө; жана

(e) отчеттук мезгилдин аягында бөлүштүрүлө элек пайданы кайрадан эсептөө.

7-бөлүм
*Акча каражаттарынын кыймылы жөнүндө отчет*

Ушул бөлүмдүн колдонуу чөйрөсү

7.1 Ушул бөлүмдө **акча каражаттырынын кыймылы жөнүндө отчетто** берилүүчү маалыматтар жана аларды көрсөтүү жолдору жөнүндө баяндалат. Акча каражаттарынын кыймылы жөнүндө отчетто **отчеттук мезгилде** **акча каражаттарындагы** жана **акча каражаттарынын эквиваленттериндеги** өзгөрүүлөр жөнүндө маалымат берилет. Ал өзгөрүүлөр **операциялык ишмердүүлүктөн, инвестициялык иш-аракеттерден** жана финансылык ишмердүүлүктөн бөлүп көрсөтүлөт.

Акча каражаттарынын эквиваленттери

7.2 Белгилүү суммадагы накталай акчага оңой айлантылуучу жана наркынын бир аз өзгөрүү коркунучу бар кыска мөөнөттүү, ликвиддүүлүгү жогору инвестициялар. Алар көбүнчө инвестиция же башка максаттар үчүн эмес кыска мөөнөттөгү акча каражаттары боюнча милдеттенмелерди жабуу үчүн кармалып турат. Ошондуктан, инвестиция адатта акча каражаттарынын аныктамасына анын жабуу мезгили кыска, мисалы, сатып алгандан кийин үч ай же андан кыскараак мезгил болгон учурда гана туура келет. Банктык овердрафттар эрежеге ылайык карыздар сыяктуу финансылык ишмердүүлүк катары каралат. Ошого карабастан банктык овердрафт талапка ылайык төлөнүүгө тийиш болсо жана ишкананын акча каражаттарын башкаруу куралынын ажырагыс бөлүгү болсо, анда банктык овердрафттар акча каражаттарынын жана алардын эквиваленттеринин бөлүгү болуп саналат.

Акча каражаттарынын кыймылы жөнүндө отчетто сунушталуучу маалымат

7.3 Ишкана отчеттук мезгил ичиндеги **акча каражаттырынын кыймылы** жөнүндө отчетунда операциялык, инвестициялык жана финансылык ишмердүүлүгү боюнча классификацияланган акча каражаттарынын агымдарын чагылдырат.

**Операциялык ишмердүүлүк**

7.4 Операциялык ишмердүүлүк бул сатуудан түшкөн акчаны жаратуучу ишкананын негизги ишмердүүлүгү. Ошол себептен, операциялык ишмердүүлүктөн түшкөн акча каражаттарынын агымы, негизинен операциялардын жана башка **пайда** же **зыянды** аныктоодо эсепке алынган окуялардын жана шарттардын натыйжасында келип чыгат. Операциялык ишмердүүлүктөн келип чыккан акча каражаттардын кыймылдарынын мисалдарына төмөндөгүлөр кирет:

(а) товарларды сатуудан жана кызматтарды көрсөтүүдөн түшкөн накталай акча;

(b) роялти, гонорар, комиссиялык сыйакылар жана башка **акчалардан** түшкөн акча-каражаттар;

(c) товарлар жана кызматтар үчүн жабдуучуларга накталай акча төлөмдөрү;

(d) кызматкерлерге жана алардын атынан накталай акча төлөмдөр;

(e) акча төлөмдөр же киреше салыктарды кайтаруу, эгер аларды финансылык инвестициялык ишмердүүлүк менен аныктоого мүмкүн болбосо; жана

(f) атайын кайра сатуу үчүн алынган **запастар** катары каралган инвестициялык келишимдердин, карыз келишимдеринин жана башка келишимдердин ичинде операцияларды жасоо же сатуу максаттарында кармалган акча каражаттарынын түшүүсү жана төлөмдөр.

Кээ бир өндүрүш ишканасынын жабдуу бирдигин сатуу сыяктуу операциялар пайда же зыян катары таанылган **пайда** же зыяндарга алып келиши мүмкүн. Бирок, мындай операцияларга байланыштуу акча-каражаттарынын кыймылы, инвестициялык ишмердүүлүктөрдөн келип чыккан акча-каражаттарынын кыймылы болуп эсептелет.

**Инвестициялык ишмердүүлүк**

7.5 Акча каражаттарынын эквиваленттерине кирбеген узак мөөнөттүү **активдерди** жана инвестицияларды сатып алуу жана жоюу. Инвестициялык ишмердүүлүктөн келип чыккан акча-каражаттарынын кыймылынын мисалдары:

(а) **негизги каражаттарды** (анын ичинде өзүн-өзү пайда кылган негизги каражаттар), **материалдык эмес активдерди** жана башка узак мөөнөттүү активдерди алуу үчүн накталай акча төлөмдөр;

(b) негизги каражаттарды, материалдык эмес жана башка узак мөөнөттөгү активдерди сатуудан келип түшкөн акча-каражаттары;

(c) башка ишканалардын **үлүштүк** жана карыз куралдарын жана **биргелешкен ишмердүүлүктөрдөгү** катышуу үлүшүн сатып алуу үчүн накталай акча төлөмдөр (акча каражаттарынын эквиваленттери же коммерциялык же соодалык максатта кармалган катары классификацияланган куралдар үчүн төлөмдөрдөн башка);

(d) башка ишканалардын үлүштүк же карыз куралдарын жана биргелешкен ишмердүүлүктөргө катышуу үлүшүн сатуудан түшкөн акча каражаттары (акча каражаттарынын эквиваленттери же операция жасоого же соодалык максатта кармалуучу катары классификацияланган куралдар үчүн төлөмдөрдөн башка);

(e) башка тараптарга берилген алдын ала накталай төлөмдөр жана карыздар;

(f) башка тараптарга берилген алдын ала накталай төлөмдөр жана карыздарды кайтаруудан түшкөн акча каражаттары;

(g) фьючерс жана форвард келишимдери, опцион жана своптор боюнча акча төлөмдөр, келишимдер операция жасоо же соода максатында түзүлгөн, же төлөмдөр финансылык ишмердүүлүк катары классификацияланган учурлардан башка учурлардагы түшкөн төлөмдөр; жана

(h) фьючерс жана форвард келишимдери, опцион жана своптор боюнча акча каражаттарынын түшүүлөрү, келишимдер операция жасоо же соода максатында кармалган, же түшүүлөр финансылык ишмердүүлүк катары классификациялангандан башка учурлардагы түшүүлөр.

Келишим эсепте хеджирлөө катарында көрсөтүлгөндө (12-*Финансылык куралдарынын башка чыгарылыштары бөлүмүн* караңыз), ишкана мындай келишим боюнча акча каражаттарынын кыймылын, хеджирленүүчү объекттин акча каражаттарынын кыймылы катары классификациялоогө тийиш.

**Финансылык ишмердүүлүк**

7.6 Финансылык иш-аракеттер бул ишкананын капитал салымдарынын жана карыз каражаттарынын түзүлүшүндөгү жана өлчөмүндөгү өзгөрүүлөргө алып келген иш-аракеттер. Финансылык ишмердүүлүктөн чыккан акча-каражаттарынын кыймылдарынын мисалдары:

(а) акцияларды жана башка үлүштүк куралдарды чыгаруудан келип түшкөн акча каражаттары;

(b) ишкананын акцияларын сатып алуу же жабуу үчүн ишкананын **ээлерине** акчалай төлөмдөр;

(c) карыз милдеттенмелерин, зайымдарды, векселдерди, облигацияларды, күрөөлөрдү жана башка узак жана кыска мөөнөттөгү карыздарды чыгаруудан келип түшкөн акча каражаттар;

(d) карыз каражаттары боюнча акчалай төлөмдөр; жана

(e) **финансылык ижара** боюнча жабыла элек **милдеттенмени** азайтуу үчүн ижарачынын акча төлөмдөрү.

Операциялык ишмердүүлүктөн чыккан акча каражаттарынын кыймылын отчетто көрсөтүү

7.7 Ишкана операциялык ишмердүүлүгүндөгү акча каражаттарынын кыймылын төмөндөгү методдорду колдонуу аркылуу көрсөтүүгө тийиш:

(а) кыйыр метод бул методго ылайык пайда же зыян акчалай эмес операциялардын, кийинкиге калтырылган же өткөн мезгилдеги жана келечектеги эсептелген акча каражаттарынын түшүүлөрүн жана төлөмдөрүн жана инвестиция же каржылоо боюнча акча каражаттарынын кыймылына байланыштуу **киреше** же **чыгаша** беренелеринин натыйжаларын эсепке алуу менен түзөтүлөт; же

(b) түз метод бул методго ылайык акча каражаттарынын дүң түшүүлөрүнүн жана акча каражаттарынын дүң төлөмдөрүнүн ири класстары ачып көсөтүлөт.

**Кыйыр метод**

7.8 Кыйыр методго ылайык, операциялык ишмердүүлүктөн келип чыккан акча-каражаттарынын таза агымдары пайда же зыянды төмөнкү факторлорду эске алуу менен оңдоп түзөтүү аркылуу аныкталат:

(а) мезгил ичиндеги запастардагы жана операциялык аласалар жана береселердеги өзгөрүүлөр;

(b) **амортизация, резервдер, кийинкиге калтырылган салык** акчалай алына (төлөнө) элек чегерилген киреше (чыгымдар), алмашуу курсундагы айырмалардын себебинен ишке ашпай калган кирешелер жана зыяндар, **ассоциаланган** ишканалардын бөлүштүрүлбөгөн пайдалары жана **контролсуз үлүштүк катышуулар** сыяктуу акчалай эмес беренелер; жана

(c) инвестициялык жана финансылык ишмердүүлүктөн чыккан акча каражаттарынын агымынын пайда болушуна алып келген башка беренелер.

**Түз метод**

7.9 Түз методго ылайык операциялык ишмердүүлүктөн чыккан акча-каражаттарынын таза агымдары акча каражаттарынын дүң түшүүлөрүнүн жана дүң акчалай төлөмдөрдүн ири таптары жөнүндө маалыматтарды ачып көрсөтүү аркылуу чагылдырылат. Мындай маалыматтар же:

(а) ишкананын эсептик жазууларынан; же

(b) **жыйынды киреше жөнүндө отчеттун** же (**пайда жөнүндө отчеттун** эгер сунушталса) ичиндеги сатууларды, өздүк бааларды жана башка беренелерди төмөндөгүлөр үчүн оңдоо аркылуу алынат:

(i) мезгил ичиндеги запастардагы жана операциялык аласалар жана береселердеги өзгөрүүлөр;

(ii) башка акчалай эмес беренелер; жана

(iii) инвестициялык жана финансылык ишмердүүлүктөн келип чыккан акча каражаттарынын агымынын пайда болушуна алып келген башка беренелер.

Инвестициялык жана финансылык ишмердүүлүктүн натыйжасындагы акча каражаттарынын кыймылын чагылдыруу

7.10 Ишкана инвестициялык жана финансылык ишмердүүлүктү жүргүзүүдө келип чыккан дүң акча каражаттарынын түшүүлөрүнүн жана дүң акча төлөмдөрүнүн ири класстарын өзүнчө көрсөтүүгө тийиш. **Туунду ишканаларды** же башка бизнес түзүмдөрдү сатып алуудан же жоюудан келип чыккан акча каражаттарынын жалпы агымдары өзүнчө чагылдырылууга жана инвестициялык ишмердүүлүк катары классификацияланууга тийиш.

Чет элдик валюта боюнча акча каражаттарынын агымдары

7.11 Ишкана чет элдик операциялардын натыйжаларында келип чыккан акча-каражаттарынын агымдарын ишкананын **колдонгон валютасында** акча каражаттарынын агымы орун алган күндө чет эл валютасындагы суммага функционалдык валюта менен чет эл валютасынын ортосундагы курсту пайдалануу аркылуу көрсөтүүгө тийиш. 30.19 пункттунда кайсы убакта чыныгы курсуна жакындаштырылган алмашуу курсу колдонулаары түшүндүрүлөт.

7.12 Ишкана чет элдик туунду ишканананын акча каражаттарынын агымдарын ишкананын функционалдык валютасы менен чет эл валютасынын ортосундагы акча каражаттарынын агымдары болгон күндөгү алмашуу курсу менен эсептейт.

7.13 Чет элдик валютанын алмашуу курсунун өзгөрүүсүнөн келип чыккан ишке ашырылбаган акча түшүүлөрү жана жоготуулары акча каражаттарынын агымдары болуп эсептелбейт. Ошого карабастан, ишкана акча каражаттарын жана акча каражаттарынын эквиваленттерин мезгилдин башында жана аягында салыштырып текшерүү үчүн алмашуу курсунун өзгөрүүсүнүн учурда болгон же чет эл валютасында төлөнүүгө тийиш акча каражаттарына жана алардын эквиваленттерине тийгизген таасирлерин акча-каражаттарынын кыймылы жөнүндө отчетто чагылдырууга тийиш. Ошол себептен ишкана отчеттук мезгилде болгон акча каражаттарын жана алардын эквиваленттерин (чет эл валютасындагы болгон суммалар жана чет эл валютасында банктык эсептер) мезгилдин аягына карата валюта курсу менен кайрадан эсептеп чыгууга тийиш. Ишкана ишке ашырылбаган пайда же зыянды операциялык, инвестициялык жана финансылык ишмердүүлүктөн чыккан акча кыймылдарынан өзүнчө бөлүп көрсөтүүгө тийиш.

Пайыздар жана дивиденддер

7.14 Ишкана алынган жана төлөнгөн пайыздардан жана дивиденддерден келип чыккан акча каражаттарынын агымдарын өзүнчө бөлүп көрсөтүүгө тийиш. Ишкана акча каражаттарынын кыймылдарын операциялык, инвестициялык жана финансылык ишмердүүлүк катары мезгил мезгили менен иреттүү түрдө классификациялоогө тийиш.

7.15 Ишкана төлөнгөн жана түшкөн пайызды жана дивиденддерди операциялык акча каражаттарынын агымдары катары жиктеши мүмкүн, себеби алар таза пайданын же зыяндын курамына киргизилет. Ошону менен бирге ишкана төлөнгөн жана түшкөн пайызды жана дивиденддерди финансылык акча кыймылдары жана инвестициялык акча кыймылдары катары жиктеши мүмкүн, себеби алар финансылык каражаттарын тартууга жана инвестициялардан киреше алууга жумшалган чыгымдарга кирет.

7.16 Ишкана төлөнгөн дивиденддерди финансылык акча каражаттарынын агымдары катары жиктеши мүмкүн, себеби алар финансылык ресурстарын тартууга кеткен чыгымдарды билдирет. Ошону менен бирге ишкана төлөнгөн дивиденддерди операциялык ишмердүүлүктөн келип чыккан акча кыймылдарынын бөлүгү катары жиктеши мүмкүн, себеби алар операциялык ишмердүүлүктөн түшкөн акча каражаттардын агымдарынын эсебинен төлөнөт.

Пайда салыгы

7.17 Ишкана пайда салыгынан келип чыккан акча каражаттарынын агымдарын өзүнчө көрсөтүүгө тийиш жана алар финансылык жана инвестициялык ишмердүүлүк катары аныкталбаган учурларда операциялык ишмердүүлүктөн түшкөн акча каражаттарынын каймылдары катары классификациялоого тийиш. Салыктар боюнча акча каражаттарынын агымдары бирден көп ишмердүүлүк класстарына бөлүштүрүлгөн учурда, ишкана төлөнгөн салыктардын жалпы суммасын ачып көрсөтүүгө тийиш.

Акчалай эмес операциялар

7.18 Ишкана акча-каражаттарынын кыймылдары жөнүндө отчетунан акча каражаттарын же алардын эквиваленттерин колдонууну талап кылбаган инвестициялык жана финансылык операцияларды алып салууга тийиш. Ишкана мындай операцияларды **финансылык отчеттуулуктун** башка бөлүмдөрүндө ошол инвестициялык жана финансылык ишмердүүлүк жөнүндө бардык маалыматтарды камтуу менен ачып көрсөтүүгө тийиш.

7.19 Инвестициялык жана финансылык ишмердүүлүктүн басымдуу көпчүлүгү күндөлүк акча каражаттарынын агымына түз таасирин тийгизбейт, бирок ошол эле учурда алар ишкананын капиталынын жана активдеринин түзүмүнө таасирин тийгизе алат. Акчалай эмес операцияларды акча каражаттарынын кыймылы жөнүндө отчеттон алып салуу ошол отчеттун максатына жооп берет, себеби мындай беренелер учурдагы мезгилде акча каражаттарынын агымына таасирин тийгизбейт. Акчалай эмес операциялардын мисалдары:

(а) тийиштүү милдеттенмелерди өз мойнуна алуу же финансылык ижара аркылуу алуу;

(b) ишкананы үлүштүк куралдарды чыгаруу аркылуу алуу; жана

(c) карыздык милдеттенмелерди капиталга айлантуу.

Акча каражаттарынын жана акча каражаттарынын эквиваленттеринин компоненттери

7.20 Ишкана акча каражаттарынын жана акча каражаттарынын эквиваленттеринин компоненттерин чагылдырууга жана акча каражаттарынын кыймылдары жөнүндө отчеттогу суммаларды **финансылык абал жөнүндө отчеттогу** окшош беренелер менен салыштырып текшерүүнү көрсөтүүгө тийиш. Эгер акча каражаттарынын кыймылдары жөнүндө отчетто акча каражаттары жана алардын эквиваленттеринин суммалары финансылык абал жөнүндө отчетто көрсөтүлгөн суммалар менен бирдей болсо, анда ишкана мындай салыштырып текшерүүнү көрсөтүүгө милдеттүү эмес.

Башка маалыматтарды ачып көрсөтүү

7.21 Ишкана жетекчилигинин түшүндүрмөлөрү менен бирге карамагында бар, бирок колдоно албаган олуттуу акча каражаттарынын жана алардын эквиваленттеринин калдык суммаларын ачып көрсөтүүгө тийиш. Ишкананын карамагындагы акча каражаттары жана алардын эквиваленттери валюталык жөнгө салуулар жана юридикалык чектөөлөр жана башка себептердин натыйжасында пайдаланууга кол жеткис болушу мүмкүн.

8-бөлүм
*Финансылык отчеттуулукка эскертүүлөр*

Ушул бөлүмдүн колдонуу чөйрөсү

8.1 Ушул бөлүмдө **финансылык абал жөнүндө отчетко эскертүүлөргө** берилүүчү маалыматтардын принциби жана аларды көрсөтүү жолдору тууралуу баяндалат. Эскертүүлөр **финансылык абал жөнүндө отчетто**, **жыйынды кирешелер жөнүндө отчетто** (эгер берилсе), **пайда жөнүндө отчетто**, **киреше жана бөлүштүрүлбөгөн пайдалар жөнүндө отчетто** (эгер берилсе), **капиталдагы өзгөрүүлөр жөнүндө отчетто** жана **акча каражаттарынын кыймылы жөнүндө отчетто** кошумча иретинде сунушталган маалыматтардан турат. Эскертүүлөрдө аталган отчеттордо көрсөтүлгөн беренелер жана ошол отчеттордо **таанууга жатпаган** беренелер жөнүндө маалыматтар берилет жана такталат. Ушул бөлүмдүн талаптарына кошумча, ушул Стандарттын ар бир экинчи бөлүмүндө адатта эскертүүлөрдө белгиленген ачып көрсөтүүлөр боюнча талаптар каралат.

Эскертүүлөрдүн түзүмү

8.2 Эскертүүлөрдө:

(а) 8.5-8.7 пункттарга ылайык финансылык отчеттуулукту даярдоонун негизи жана атайын колдонулган бухгалтердик **эсеп саясаты** жөнүндө маалымат берилет;

(b) финансылык отчеттуулуктун башка бөлүмдөрүндө көрсөтүлбөгөн жана ушул Стандартта талап кылынган маалыматтарды ачып көрсөтөт;

(c) финансылык отчеттуулуктун башка бөлүмдөрүндө берилбеген бирок алардын ар бирин түшүнүүгө керектүү маалыматты камсыз кылат.

8.3 Ишкана эскертүүлөрдү иш жүзүндө мүмкүн болушунча системалык түрдө көрсөтүшү керек. Ишкана финансылык отчеттуулуктун ар бир беренесин эскертүүдөгү маалыматтарга тиешелүү шилтемени көрсөтүүсү туруусу зарыл.

8.4 Ишкана адатта эскертүүлөрдү төмөндөгүдөй тартипте берет:

(а) финансылык отчеттуулук *ЧОИ үчүн ФОЭСтин* талаптарына ылайык даярдалган деген билдирүү (3.3 пункттун караңыз);

(b) колдонулган бухгалтердик эсеп саясатынын кыскача жоболору (8.5 пункттун караңыз);

(c) финансылык отчетто көрсөтүлгөн беренелер боюнча коштомо маалыматтар ар бир отчеттун жана ар бир берененин көрсөтүлгөн катарында берилиши керек;

(d) ар кандай башка маалыматтарды ачып көрсөтүүлөр.

Бухгалтердик эсеп саясаттарын ачып көрсөтүүлөр

8.5 Ишкана төмөндөгү маалыматтарды негизги бухгалтердик эсеп саясатынын кыскача баяндамасында ачып көрсөтүүсү керек:

(а) финансылык отчеттуулукту даярдоодо колдонулган **баалоонун** негиздерин;

(b) финансылык отчеттуулукту түшүнүүгө керектүү башка колдонулган бухгалтердик эсеп саясаттарын.

Чечимдер боюнча маалыматтар

8.6 Ишкана бухгалтердик эсеп саясаттарынын негизги жоболорунун жана башка эскертүүлөрдүн кыскача баяндамасында ишкананын жетекчилиги бухгалтердик эсеп саясатын колдонуу кезинде кабыл алган жана финансылык отчеттуулукта таанылган суммаларга олуттуу таасирин тийгизген эсептик баалоолор каралган чечимдерден башка чечимдер жөнүндө маалыматтарды ачып көрсөтүүгө тийиш (8.7 пункттун караңыз).

Баалоо белгисиздиктеринин негизги булактары жөнүндө маалымат

8.7 Ишкана эскертүүлөрдө **отчеттук күнгө карата** баалоонун белгисиздигинин келечектеги жана негизги булактары боюнча кийинки финансылык жыл ичинде **активдердин** жана **милдеттенмелердин баланстык наркына** **маанилүү** түзөтүүлөрдү алып келүү тобокелдиктери бар негизги божомолдоолор боюнча маалыматтарды ачып көрсөтүүгө тийиш. Ошол активдерге жана милдеттенмелерге карата, эскертүүлөрдө төмөндөгүлөрдүн чоо жайы берилиши керек:

(а) алардын мүнөзү; жана

(b) алардын **отчеттук мезгилдин аягындагы** баланстык наркы.

9-бөлүм
*Бириктирилген жана өзүнчө финансылык отчеттуулук*

Ушул бөлүмдүн колдонуу чөйрөсү

9.1 Ушул бөлүмдө кайсы жагдайларда ушул Стандартты колдонгон ишкана **бириктирилген финансылык отчеттуулукту** көрсөтүүгө тийиш жана ошол отчетторду Ушул Стандарттын талаптарына ылайык даярдоо тартиптери аныкталат. Ошондой эле бөлүмдө **өзүнчө финансылык отчеттуулук** жана **аралаш финансылык отчеттуулук** боюнча нускамалар камтылган. Эгер **башкы ишкананын** өзүнүн **коомдук отчеттуулугу**жок болсо, анда ал бириктирилген финансылык отчетту **ФОЭСнын толук нускамасына** же улуттук эсеп стандарттары сыяктуу башка кеңири таанылган эсеп принциптерине (GAAP) ылайык көрсөткөн кезде да, өзүнчө финансылык отчеттуулугун ушул Стандартка ылайык көрсөтсө болот.

Бириктирилген финансылык отчеттуулукту тапшыруу боюнча талаптар

9.2 9.3 жана 9.3С пункттарында каралган же талап кылынган учурлардан башка учурларда, башкы ишкана бириктирилген финансылык отчетун тапшырууга тийиш. Ал отчетто ишкана ушул Стандартка ылайык өзүнүн туунду ишканаларына инвестицияларынын бардыгын бириктирет. Бириктирилген финансылык отчеттуулук башкы ишкананын бардык **туунду ишканаларын** камтууга тийиш.

9.3 Nөмөндөгү шарттардын экөө тең аткарылган кезде ишкананын бириктирилген финансылык отчетун берүүнүн кажети жок:

(а) башкы ишкана өзү туунду ишкана болсо; жана

(b) эгер анын эң башкы ишканасы (же ортодогу башкы ишканасы) ФОЭСтин толук версиясына же ушул Стандартка ылайык **жалпы багыттагы** **финансылык отчеттуулугун** даярдаса.

9.3А 9.3В пунктуна ылайык, туунду ишкана сатып алынган күндөн (сатып алуучу сатуучудан **контролду** алган күндөн) тартып бир жылдын ичинде сатуу же жоюу максатында алынса же кармалып турса, анда ал бириктирилген туунду болуп эсептелет. Мындай туунду ишкана 11-бөлүмдүн *Негизги финансылык инструменттеринин* талаптарына ылайык 11.8 (d) пункттундагы аталган инвестициялар катары эсепке алынат. Башкы ишкана 9.23А пункттунда ачып көрсөтүүлөрдү жасоого тийиш.

9.3В Эгер 9.3А пункттуна ылайык биригүүдөн чыгарылган туунду ишкана сатып алынган күндөн тартып бир жылдын ичинде жоюлбаса (б.а башкы ишкана ошол туундуну дагы эле контролдосо):

(а) эгер 9.3В (b) пункттундагы шарттарга жооп бербесе, анда башкы ишкана туунду ишкананы сатып алган күндөн тартып бириктирүүгө тийиш. Ошондуктан, эгер сатып алуу күнү мурдагы мезгилге туура келсе, анда мурдагы тийиштүү мезгилдер кайрадан көрсөтүлүүгө тийиш.

(b) эгер кармалуу башкы ишкананын контролунда эмес окуялардын же жагдайлардын себебинен келип чыкса жана **отчеттук күндө** башкы ишкана туунду ишкананы сатуу же жоюу планында бекем турганы жөнүндө жетиштүү далилдер болсо, анда 9.3А пункттуна ылайык башкы ишкана туунду ишканасы үчүн отчет бергенин уланта берет.

9.3С Эгер башкы ишкананын 9.3-9.3В талаптарына ылайык бириктирүүгө милдеттүү эмес туундуларынан башка туундулары жок болсо, анда ал бириктирилген финансылык отчеттуулукту тапшырууга милдеттүү эмес. Ошону менен бирге, башкы ишкана 9.23А пункттунда ачып көрсөтүүлөрдү жасоого тийиш.

9.4 Туунду ишкана бул башкы ишкана тарабынан контролдонуучу ишкана. Контролдоо бул ишмердүүлүгүнөн пайдаларды көрүү үчүн ишкананын финансылык жана иш саясаттарын башкарууга ыйгарым укугу болуп эсептелет. Ишкана кандайдыр бир тар жана так аныкталган максаттарды ишке ашыруу үчүн атайын максаттагы ишкана (АМИ) түзгөн учурда, анын АМИ менен өз ара байланышы ошол ишкананы менен контролдонуусу көрсөтүлсө, ишкана АМИ ны бириктирүүгө тийиш. (9.10-9.12 пункттарын караңыз).

9.5 Контролу бар деп эгер башкы ишкана туунду ишканалары аркылуу түз же кыйыр түрдө ишкананын жарымынан көп добуш укугуна ээ болгон учурда божомолдонот. Мындай божомолдоо ишкана менчик контролду камтыбасын так көрсөтө алган өзгөчө учурларда жокко чыгарылышы мүмкүн. Башкы ишкана кандайдыр бир ишкананын жарымынан ашпаган добуш укугуна ээ болгон жагдайда да аны контролдосо болот, бирок ал:

(а) башка инвесторлор менен келишим боюнча добуш берүүгө укугу бар акциялардын жарымынан көбүн башкаруу мүмкүнчүлүгүнө ээ болсо;

(b) уставдын же келишимдин алкагында ишкананын финансылык жана чарбачылык (операциялык) саясаттарын аныктоо боюнча ыйгарым укугуна ээ болсо;

(c) директорлор кеңешинин же ошого барабар башкаруу органынын көпчүлүк мүчөлөрүн шайлоого же аларды алмаштырууга укуктуу жана ишкананы ошол кеңеш же орган аркылуу башкарууну жүргүзсө; же

(d) директорлор кеңешинин же ошого барабар башкаруу органынын чогулуштарында көпчүлүк добушту сунуштоого укугу бар болсо жана ишкананы ошол кеңеш же орган аркылуу башкарууну жүргүзсө.

9.6 Учурда аткарылуу мүмкүндүгү бар опциондорго же конвертациялануучу куралдарга ээ болуу менен же контролдоочу ишкананын пайдасына иш башкаруу мүмкүндүгү бар агентти колдонуу аркылуу контролдоого жетишсе болот.

9.7 Туунду ишкана инвестор венчурдук каржылануучу уюм же ошол сыяктуу ишкана болгондугу үчүн гана биригүүдөн чыгарылбайт.

9.8 Туунду ишкана анын жүргүзгөн иш-аракеттери биригүүдөгү башка ишканалардын иш-аракеттерине окшош эместигине байланыштуу чыгарылбайт. Тийиштүү маалымат мындай туундуларды бириктирүү жана туунду ишканалардын ар кандай иш-аракеттери жөнүндө кошумча маалыматты бириктирилген финансылык отчеттуулугунда ачып көрсөтүү аркылуу камсыз кылынат.

9.9 Туунду ишкана **акча каражаттарын** же башка **активдерин** көрсөтүлгөн аймактан чыгарууга чектөө коюлган аймактарда иш жүргүзгөнүнө байланыштуу биригүүдөн чыгарылбайт.

Атайын максаттагы ишканалар

9.10 Ишкана атайын коюлган максаттарды ишке ашыруу үчүн түзүлүшү мүмкүн (мисалы, **ижарага берүү**, **изилдөө жүргүзүү**,  **өндүр****үү** жана **финансылык активдерди** купуяландыруу сыяктуу). Мындай АМИ корпорация, ишеним билдирген операцияларды жүргүзгөн компаниялар, шериктештик же корпорацияны түзбөгөн ишкана формаларында болушу мүмкүн. Көпчүлүк учурда, АМИ лар алардын операцияларына катуу талаптарды койгон укуктук шарттар менен түзүлөт.

9.11 Ишкана бириктирилген финансылык отчеттуулукту даярдоого тийиш жана ал отчеттордо ишкананын өзү жана ошол ишкана контролдогон бардык АМИлер камтылышы керек. 9.5 пункттунда эскертилген жагдайларга кошумча, төмөндөгү жагдайлар ишкана АМИ ны контролдошун билдирет (бул тизме бардыгын камтыбайт):

(а) атайын бизнес муктаждыктарына ылайык АМИлер ишмердүүлүгүн ишкананын атынан жүргүзөт;

(b) күндөлүк чечимдерди чыгаруу ыйгарылган болсо дагы, ишкана АМИнин ишмердүүлүгү боюнча чечимдерди чыгарууда акыркы добуш укугуна ээ болот;

(c) ишкана АМИнин пайдасынын көбүн алууга укугу бар жана ошого ылайык АМИнин ишмердүүлүгүнө байланыштуу тобокелдиктерге учурашы мүмкүн.

(d) ишкана АМИнин же анын активдерине байланыштуу көпчүлүк калдык же менчиктик тобокелдерин сактайт.

9.12 9.10 жана 9.11 пункттары **эмгек ишмердүүлүгү аякташы боюнча сыйакылардын планына** же башка узак мөөнөттүү **кызматкерлердин** **сыйакыларынын** пландарына карата колдонулбайт, аларга 28-бөлүм *кызматкерлердин сыйакылары* колдонулат.

Бириктирүү тартиби

9.13 Бириктирилген финансылык отчеттуулук **топ** жөнүндө финансылык маалыматты бир экономикалык субъект катары көрсөтөт. Бириктирилген финансылык отчеттуулукту даярдаган кезде, ишкана:

(а) башкы ишкананын жана анын туундуларынын **финансылык отчеттуулугун**, активдердин, **милдеттенмелердин**, **менчик капиталдын**, **кирешенин** , жана **чыгашанын** окшош беренелерин кошуу аркылуу бириктирүүгө тийиш.

(b) башкы ишкананын ар бир туунду ишканадагы инвестициясынын **баланстык наркын** жана ар бир туунду ишкананын капиталындагы бөлүгүн алып салууга милдеттүү.

(c) **отчеттук мезгил** ичинде бириктирилген туундулардын **пайда** же **зыянындагы** **контролдонбоочу үлүштөр** башкы ишкананын **ээлеринин** үлүштөрүнөн өзүнчө бааланууга жана көрсөтүлүүгө тийиш.

(d) отчеттук мезгил ичинде бириктирилген туундулардын таза активдериндеги контролдонбоочу үлүштөрү башкы ишкананын ээлеринин үлүштөрүнөн бөлөк өлчөнүүгө жана көрсөтүлүүгө тийиш. Таза активдердеги контролдонбоочу үлүш төмөндөгүлөрдөн турат:

(i) баштапкы биригүү күнүндө контролдонбоочу үлүштүк катышуунун суммасы 19- бөлүмгө *Бизнести бириктирүү жана гудвиллге* ылайык эсептелет;

(ii) биригүү күнүнөн тартып капиталда болгон өзгөрүүлөрдүн контролдонбоочу үлүштөрүнөн турат.

9.14 Башкы ишкананын ээлерине бөлүнгөн пайда же зыяндын катышы жана капиталдагы өзгөрүүлөр менен контролдонбоочу үлүштөр учурдагы менчик үлүштөрдүн негизинде аныкталат жана опциондордун жана конвертациялануучу куралдардын аткаруу жана конвертациялоо мүмкүндүгүн чагылдырбайт.

Топ ичиндеги калдыктар жана операциялар

9.15 Топ ичиндеги баланстар жана операциялар, анын ичинде кирешелер, чыгашалар жана дивиденддер толук алынып салынышы керек. Топ ичиндеги операциялардан келип чыккан **запастар** жана **негизги каражаттар** сыяктуу таза активдерде таанылган пайдалар жана зыяндар толугу менен алынып салынат. Топ ичиндеги жоготуулар бириктирилген отчеттордо **таанууну** талап кылган **нарктын түшүшүн** билдириши мүмкүн (27-бөлүмдү *Активдердин наркынын түшүшү* караңыз). 29-бөлүм *Пайда салыгы* топ ичиндеги операциялардын жыйынтыгындагы пайдаларды жана жоготууларды чыгарып салгандан келип чыккан **убактылуу айырмаларга** карата колдонулат.

Бирдиктүү отчеттук күн

9.16 Бириктирилген финансылык отчеттуулукту даярдоодо колдонулган башкы ишкананын жана анын туундуларынын финансылык отчеттуулуктары аны **практикада колдонуу мүмкүн эмес** болгон учурларды эсептебегенде, бирдей отчеттук күнгө карата даярдалышы керек. Эгер туундулардын финансылык отчеттуулугун башкы ишкананын отчет берген күнүндө даярдоого иш жүзүндө мүмкүн эмес болсо, анда башкы ишкана туунду ишкананын эң акыркы отчетторун колдонуу аркылуу туунду ишкананын финансылык маалыматтарын кошууга тийиш жана ал маалыматтар ошол финансылык отчеттуулук даярдалган күн менен бириктирилген отчеттор даярдалган күндүн ортосунда болгон олуттуу операциялардын жана окуялардын натыйжаларын эске алышы керек.

Бирдиктүү бухгалтердик эсеп саясаты

9.17 Бириктирилген финансылык отчеттуулук окшош операцияларга жана башка окшош жагдайдагы окуяларга жана шарттарга карата **бирдиктүү эсеп саясатын** колдонуу аркылуу даярдалат. Эгер топтун мүчөсү окшош операцияларга, бирдей жагдайдагы окуяларга карата бириктирилген финансылык отчеттуулугунда кабыл алынган бухгалтердик эсеп саясатынан башка саясатты колдонсо, анда бириктирилген финансылык отчеттуулукту даярдоодо ишкананын финансылык отчеттуулугуна тийиштүү түзөтүүлөр киргизилиши керек.

Туунду ишканаларга ээ болуу жана аларды жоюу

9.18 Туунду ишкананын кирешелери жана чыгашалары бириктирилген финансылык отчеттуулукка аларга ээ болгон күндөн тартып башкы ишкананын туунду ишканага контролу токтотулган күнгө чейин киргизилет. Башкы ишкана туунду ишкананы контролдоону токтоткон кезде, туунду ишкананы жоюудан түшкөн каражаттар менен анын баланстык наркынын ортосундагы айырма, **жыйынды киреше жөнүндө отчеттун** (же **киреше жана чыгаша жөнүндө отчеттун**, эгер тапшырылса) пайдасында жана зыянында туунду ишкананы жоюудан башка **кирешелер** же зыяндар катары таанылат. **Башка жыйынды кирешеде** таанылган чет элдик туундуларга байланыштуу алмашуу айырмачылыгынын топтолуучу суммасы 30-*Чет эл валютасын которуу* бөлүмүнө ылайык туундуну жойгондо кайрадан пайда же зыян катары эсептелбейт.

9.19 Эгер ишкана туунду ишкана болуусун токтотсо, бирок инвестор (мурдагы башкы ишкана) мурдагы туундусундагы инвестицияга ээ болууну уланта берсе, ишкана туунду болуусун токтоткон күндөн тартып ал инвестиция 11-*Башка финансылык куралдар боюнча суроолор* бөлүмүнө ылайык, эгер ал **ассоциацияланган ишканага** (мындай учурда 14-бөлүм *Ассоциацияланган ишканаларга инвестициялар* колдонулат) же **биргелешип контролдонгон ишканага** (мындай учурда *Биргелешкен ишмердүүлүккө инвестициялар* колдонулат) айланбаса, финансылык актив катары эсептелинет. Ишкана туунду болууну токтоткон күндөгү инвестициянын баланстык наркы финансылык активди баштапкы **баалоого**  кеткен чыгым катары эсептелүүгө тийиш.

Туунду ишканалардагы контролсуз үлүштөр

9.20 Ишкана бириктирилген **финансылык абалы жөнүндө отчетунда** капиталдын түзүмүндөгү контролсуз үлүшүн, 4.2 (т)- пункттун талабына ылайык башкы ишкананын ээлеринин капиталдарынан өзүнчө бөлүп көрсөтүүгө тийиш.

9.21 5.6 пункттунын талабына ылайык (же киреше жана чыгаша жөнүндө отчетто, эгер тапшырылса, 5.7 пункттунын талабына ылайык) ишкана пайда же зыяндагы контролсуз үлүшүн, жыйынды киреше жөнүндө отчетунда бөлүп көрсөтүүгө тийиш.

9.22 Пайда же зыяндар жана башка жыйынды кирешенин ар бир бөлүгү башкы ишкананын ээлерине жана контролдонбоочу үлүштөргө келтирилиши керек. **Жалпы жыйынды киреше**, ал контролсуз үлүштүн балансындагы жетишсиздикке алып кеген күндө да, башкы ишкананын ээлерине жана контролсуз үлүштөргө келтирилиши керек.

Бириктирилген финансылык отчеттуулукта маалыматтарды ачып көрсөтүүлөр

9.23 Бириктирилген финансылык отчеттуулукта төмөндөгү маалыматтарды ачып көрсөтүүгө тийиш:

(а) бул отчеттор бириктирилген финансылык отчеттуулук болгон фактыны;

(b) башкы ишкана туундулары аркылуу түз же кыйыр түрдө жарымынан көп добуш укугуна ээ болбогон учурда, контрол бар деген корутундунун негизин;

(c) бириктирилген отчетту даярдоодо колдонулган башкы ишкананын жана анын туундуларынын финансылык отчеттуулугун отчеттук күндөгү айырмалары; жана

(d) туунду ишканалардын башкы ишканаларга акча-каражаттар дивиденддери же карызды кайтаруу формасындагы каражаттарды которуу жөндөмү боюнча бардык олуттуу чектөөлөрдүн (мисалы, карыздык макулдашуулардын же укуктук-ченемдик талаптардын натыйжасында) мүнөзү жана даражасы.

9.23А 11-бөлүмдөгү ачып көрсөтүү боюнча талаптарга кошумча, башкы ишкана отчеттулук күндө бириктириле элек (9.3А-9.3С пункттарын караңыз) туунду ишканалардагы инвестициялардын баланстык наркын жыйынтыгында же финансылык абал жөнүндө отчетто, же **эскертүүлөрдө** ачып көрсөтүүгө тийиш.

Өзүнчө финансылык отчеттуулук

Өзүнчө финансылык отчеттуулукту сунуштоо

9.24 Ушул Стандарт башкы ишкана же жеке туунду ишканалар боюнча жеке финансылык отчеттуулукту сунуштоого милдеттендирбейт.

9.25 Өзүнчө финансылык отчеттуулук ишкананын төмөндөгүлөргө кошумча тапшырган финансылык отчеттуулугунун экинчи жыйындысы:

(а) башкы ишкана тарабынан даярдалган бириктирилген финансылык отчеттуулук;

(b) 9.3 пункттуна ылайык бириктирилген финансылык отчетун даярдоодон бошотулган башкы ишкана тарабынан даярдалган финансылык отчеттуулук; же

(c) башкы ишкана эмес бирок ассоциацияланган ишкананын инвестору же **биргелешкен ишмердүүлүктүн үлүштүк катышуучусу** тарабынан даярдалган финансылык отчеттуулук.

Эсеп саясатын тандоо

9.26 Башкы ишкана, ассоциацияланган ишкананын инвестору же биргелешип контролдонгон ишкананын үлүштүк катышуучусу өзүнчө финансылык отчеттуулукту даярдаса жана аларды *ЧОИ үчүн ФОЭСке* шайкеш деп мүнөздөсө, анда ал отчеттор ушул Стандарттын талаптарынын баарына төмөндөгү учурлардан башка учурларда толук жооп бериши керек. Ишкана өзүнчө финансылык отчеттуулугунда туунду, ассоциацияланган жана **биргелешип контролдонуучу ишканаларга** салынган инвестицияларды эсепке алуу боюнча эсеп саясатын кабыл алууга тийиш:

(а) нарктын түшүшүнүн суммасын алып салгандагы өздүк наркы боюнча; же

(b) пайда же зыяндарда таанылган адилет нарктагы өзгөрүүлөр менен **адилет наркы боюнча**; же

(c) 14.8 пункттундагы тартиптерге ылайык үлүштүк методду колдонуу аркылуу.

Ишкана бир жиктеги (туунду, ассоциацияланган же биргелешип контролдонгон ишканалар) инвестициялар боюнча бирдей эсеп саясатын колдонууга тийиш.

Өзүнчө финансылык отчеттуулуктарда маалыматтарды ачып көрсөтүүлөр

9.27 Башкы ишкана, ассоциацияланган ишкананын инвестору же биргелешип контролдонгон ишкананын үлүштүк катышуучусу өзүнчө финансылык отчеттуулугун даярдаган кезде, ал отчеттордо төмөндөгүлөрдү ачып көрсөтүүгө тийиш:

(а) отчеттор өзүнчө финансылык отчеттуулук экендигин; жана

(b) туунду, биргелешип контролдонгон, жана ассоциацияланган ишканалардагы инвестияларды эсепке алууда колдонулган методдун мүнөздөмөсү, жана аларга байланыштуу бириктирилген финансылык отчеттуулукту же башка баштапкы финансылык отчеттуулукту аныктоого тийиш.

Аралаш финансылык отчеттуулук

9.28 Аралаш финансылык отчеттуулук бул жалпы контролдоонун астындагы эки же андан көп ишканалардын финансылык отчеттуулугунун жыйындысы (19.2 (а) пункттунда белгиленгендей). Бул отчет аралаш финансылык отчеттуулугун даярдоого милдеттендирбейт.

9.29 Эгер инвестор аралаш финансылык отчеттуулукту даярдаса жана аларды *ЧОИ үчүн ФОЭСке* шайкеш деп мүнөздөсө, анда ал отчеттор ушул Стандарттын бардык шарттарына жооп берүүгө тийиш. Ишканалар ортосундагы операциялар жана баланстар чыгарылып салынышы керек; запастар жана негизги каражаттар сыяктуу активдерде таанылган ишканалар арасындагы операциялардын натыйжасында келип чыккан пайдалар жана зыяндар чыгарылып салынышы керек; аралаш финансылык отчеттуулугуна кирген ишканалардын финансылык отчеттуулуктары, эгер иш жүзүндө мүмкүн эмес болсо, ошол эле отчеттук күндө даярдалышы керек; окшош операциялар жана окшош жагдайдагы окуялар боюнча бирдиктүү эсеп саясаттары колдонулушу керек.

Аралаш финансылык отчеттуулуктагы маалыматтарды ачып көрсөтүүлөр

9.30 Аралаш финансылык отчеттуулук төмөндөгү маалыматтарды ачып көрсөтүүгө тийиш:

(а) бул отчеттор аралаш финансылык отчеттуулук деген фактыны;

(b) аралаш отчеттуулукту даярдоо себебин;

(c)  аралаш финансылык отчеттуулуктарга кайсы ишканаларды киргизүүнү аныктоо негизи;

(d) аралаш финансылык отчеттуулукту даярдоо негизи;

(e) 33-*Байланыштуу тараптардын маалыматтарды ачып көрсөтүүсү* бөлүмүндө талап кылынган **байланыштуу тарапты** ачып көрсөтүүл

10-бөлүм
*Эсеп саясаты, баалоолор жана каталар*

Бөлүмдүн колдонуу чөйрөсү

10.1 Ушул бөлүмдө **финансылык отчеттуулукту** даярдоодо колдонулуучу **эсеп саясатты** тандоо жана пайдалануу боюнча колдонмо берилет. Ошондой эле **эсептик баалоолордогу өзгөрүүлөр** менен өткөн мезгилдеги финансылык отчетуулуктагы **каталарды** оңдоолор каралат.

Эсеп саясатын тандоо жана пайдалануу

10.2 Эсеп саясаты - Ушул финансылык отчеттуулукту даярдоодо жана аны тапшырууда колдонулган атайын принциптер, негиздер, макулдашуулар, эрежелер жана практикалар.

10.3 Эгерде Ушул Стандартта кандайдыр бир операциялар, башка окуялар же шарттар атайын караштырылса, ишкана ушул Стандартты пайдаланууга милдеттүү. Бирок ушул Стандарттын талаптарын аткаруунун таасири **маанилүү** болбогон кезде, ишканага аны колдонуунун кажети жок.

10.4 Эгер Ушул Стандартта операциялар, башка окуялар же шарттар атайын каралбаса, анда ишкананын жетекчилиги төмөнкү мүнөздөгү маалыматтардын пайда болушуна алып келүүчү саясатты иштеп чыгууда жана аны колдонууда өздөрүнүн жеке баамдоолорун колдонууга тийиш:

(а) пайдалануучулардын экономикалык чечим чыгаруу муктаждыктарына **тиешелүү**; жана

(b) финансылык отчеттуулуктун төмөндөгүлөр боюнча **ишенимдүү** болуусу:

(i) ишкананын **финансылык абалынын**, иш-аракеттеринин финансылык **натыйжалуулугунун** жана **акча каражаттарынын агымдарынын** так чагылдырылышы;

(ii) операциялардын, башка окуялардын жана шарттардын бир гана мыйзамдык формасы эмес, экономикалык маңызынын да чагылдырылышы;

(iii) нейтралдуулугу, б.а бейтараптуулугу көрсөтүүсү;

(iv) этияттуулугу; жана

(v) бардык жагынан толуктуулугу.

10.5 10.4 пункттунда эскертилгендей баамдоону жүргүзүүдө, ишкананын жетекчилиги төмөндөгү маалымат булактарына (артыкчылыгы азаюу тартибинде) таянуусу зарыл:

(а) ушул Стандарттагы окшош жана байланыштуу суроолор боюнча талаптар жана колдонмолор; жана

(b) **активдердин**, **милдеттенмелердин**, **кирешенин** жана **чыгашалардын** аныктамалары, таануу критерийлери жана **баалоо** түшүнүктөрү жана 2-*Түшүнүктөр жана кеңири колдонулуучу принциптер* бөлүмүндөгү кеңири колдонулуучу принциптер.

10.6 10.4 пункттунда эскертилген баамдоону жүргүзүүдө, жетекчилик окшош жана байланыштуу суроолор боюнча **ФОЭСтин толук версиясынын** талаптарын жана колдонмолорун эске алуусу мүмкүн.

Эсеп саясатынын ырааттуулугу

10.7 Ушул Стандартка ылайык башка эсеп саясаты колдонулуусу мүмкүн болгон беренелерди жиктөөнү талап кылган же уруксат эткенден башка учурларда, ишкана окшош операциялар, башка окуялар жана шарттар боюнча эсеп саясатын ырааттуу тандоого жана колдонууга милдеттүү. Эгерде ушул Стандарт ушундай классификациялоону талап кылса же уруксат этсе, анда ар бир категорияга карата тийиштүү эсеп саясаты ырааттуу түрдө тандалууга жана колдонулууга тийиш.

Эсеп саясатындагы өзгөрүүлөр

10.8 Ишкана эсеп саясатын өзгөртүүгө тийиш, эгер ал өзгөртүү:

(а) ушул Стандартка киргизилген өзгөрүүлөргө ылайык талап кылынса; же

(b) финансылык отчеттуулук ишкананын финансылык абалына, финансылык натыйжалуулугуна же акча каражаттарынын агымдарына тийгизген таасири жөнүндө ишенимдүү жана жөндүү маалыматтарды камсыз кылуусуна алып келсе.

10.9 Төмөндөгүлөр эсеп саясатындагы өзгөрүүлөргө кирбейт:

(а) эсеп саясатын мурда орун алган операциялардан, башка окуялардан же шарттардан мазмуну боюнча айырмаланган операцияларга, башка окуяларга же шарттарга колдонуу;

(b) мурда орун албаган же маанилүү эмес операцияларга, башка окуяларга же шарттарга жаңы эсеп саясатын колдонуу; же

(с) ушул Стандарт башка учурларда **адилет нарк** боюнча баалоону талап кылган же уруксат эткен актив боюнча адилет наркты ишенимдүү баалоо жеткиликтүү эмес болгондо (же тескерисинче), өздүк нарк методуна өтүүнү киргизүү.

10.10 Ушул Стандарт кандайдыр бир өзгөчө операцияны же башка окуя менен шартты эсепке алуу тартибин тандоо укугун берген жагдайда ишкана мурдагы тандоосун өзгөртсө, анда ал эсеп саясатындагы өзгөрүү болуп саналат.

10.10А 17-*Негизги каражаттар* бөлүмүнө ылайык активдерди кайра баалоо үчүн саясатты баштапкы колдонуу 17-бөлүмгө ылайык эсептелүүчү эсеп саясатындагы өзгөрүү болуп саналат. Ошол себептен **негизги каражаттар** классы боюнча өздүк нарк методунан кайра баалоо методуна өзгөртүү 10.11-10.12 пункттарына ылайык каралгандын ордуна, кийинки мезгилдерде эсепке алынууга тийиш.

Эсеп саясатындагы өзгөрүүлөрдү колдонуу

10.11 Ишкана эсеп саясатындагы өзгөрүүлөрдү төмөнкүдөй жол менен эсепке алат:

(а) ишкана ушул Стандарттын талаптарындагы өзгөрүүдөн келип чыккан эсеп саясатындагы өзгөрүүнү толуктоодо белгиленген өткөөл мезгилдин шарттарына ылайык (эгер андай бар болсо) эсепке алуусу зарыл;

(b) эгер ишкана 11.2 пункттунда уруксат этилгендей ФОЭС 39 (IAS) *Финансылык куралдар:* *Таануу жана баалоо* бөлүмдөрүн колдонууну чечсе (11-*Негизги финансылык куралдар* жана 12-*Башка финансылык куралдар* бөлүмдөрүнүн талаптарынын ордуна), ал эми ФОЭС 39 дун талаптарында өзгөрүүлөр болсо, ишкана ошол өзгөрүүнү эсеп саясатында кайра караштырылган ФОЭС 39 да белгиленген өткөөл мезгилдин шарттарына ылайык эсепке алууга тийиш; жана

(с) эсеп саясатындагы бардык башка өзгөрүүлөрдү ишкана **ретроспективдүү** (10.12 пунктту караңыз) түрдө эсепке алууга тийиш.

Ретроспективдик колдонуу

10.12 10.11 пункттуна ылайык эсеп саясатындагы өзгөрүү ретроспективдүү колдонулса, ишкана жаңы эсеп саясатын өткөн мезгилдердин мүмкүн болушунча эң эрте күндөгү салыштырмалуу маалыматтарына карата ал дайыма эле колдонулуп жүргөн сыяктуу колдонушу керек. Эгер эсеп саясатындагы өзгөрүүнүн бир же андан көп мезгил боюнча салыштырмалуу маалыматына белгилүү мезгилдин ичиндеги таасирлерин аныктоо **практикада колдонуу мүмкүн эмес болсо**, анда ишкана **ретроспективдик колдонуу** мүмкүн болгон эң эрте мезгилдин башына карата активдердин жана милдеттенмелердин **баланстык нарктарына** жаңы эсеп саясатын колдонууга тийиш (ал учурдагы мезгил болушу мүмкүн) жана ошол мезгилдеги **менчик капиталдын** ар бир бөлүгүнүн сальдосуна тийешелүү оңдоп түзөтүүлөрдү жүргүзүүгө милдеттүү.

Эсеп саясатындагы өзгөрүүнү ачып көрсөтүү

10.13 Эгер ушул Стандарттын толуктоосу учурдагы мезгилге, өткөн мезгилге же келечек мезгилге таасир тийгизүүсү мүмкүн болсо, ишкана төмөндөгү маалыматтарды ачып көрсөтүүгө тийиш:

(а) эсеп саясатындагы өзгөрүүнүн мүнөзү;

(b) учурдагы мезгил жана ар бир көрсөтүлгөн өткөн мезгил боюнча - иш жүзүнө ашырууга болгондой даражада финансылык отчеттогу ар бир тийиштүү берене боюнча түзөтүүлөрдүн суммасы;

(с) отчетто көрсөтүлгөн мезгилдерден мурунку мезгилдер боюнча иш-жүзүнө ашырууга болгондой даражада - тийиштүү түзөтүүлөрдүн суммасын; жана

(d) эгер (b) же (с) пункттарында ачылып көрсөтүлүүчү суммаларды иш жүзүндө аныктоого мүмкүн эмес болсо, анын себебин түшүндүрүүнү.

Кийинки мезгилдердеги финансылык отчеттуулукта бул маалыматтарды кайталап ачып көрсөтүүнүн кажети жок.

10.14 Эгер эсеп саясатка өз каалоосу боюнча киргизилген өзгөрүү учурдагы жана өткөн мезгилдерге таасир этсе, ишкана төмөндөгү маалыматтарды ачып көрсөтүүгө милдеттүү:

(а) эсеп саясатындагы өзгөрүүнүн мүнөзү;

(b) эмне үчүн жаңы эсеп саясатын колдонуу ишенимдүү жана жөндүү маалымат берээринин себептери;

(с) иш жүзүндө мүмкүн болгон даражада финансылык отчетунда каралган ар бир берененин жекече көрсөтүлгөн түзөтүү суммасын:

(i) учурдагы мезгил боюнча;

(ii) ар бир көрсөтүлгөн өткөн мезгил боюнча ; жана

(iii) жалпысынан көрсөтүлгөн мезгилдерге чейин орун алган мезгилдер боюнча.

(d) (с) пунктунда ачып көрсөтүүгө тийешелүү суммаларды аныктоого мүмкүн эмес болсо, анын себептерин түшүндүрүү.

Кийинки мезгилдердеги финансылык отчеттуулуктарда бул маалыматтарды кайталап ачып көрсөтүүнүн кажети жок.

Бухгалтердик баалоодогуөзгөрүүлөр

10.15 Бухгалтердик баалоодогу өзгөрүү бул активдин же милдеттенменин же активдер жана милдеттенмелер менен байланышкан келечекте күтүлгөн пайдалардын жана милдеттенмелердин жана учурдагы абалды баалоонун натыйжасында келип чыккан активдин мезгилдүү керектөө суммасын жана баланстык наркын түзөтүү. Бухгалтердик баалоодогуөзгөрүүлөр жаңы маалыматтардын же жаңы окуялардын болуусунун натыйжасында келип чыгат жана ошол себептен алар каталарды оңдоого кирбейт. Бухгалтердик эсеп саясатындагы өзгөрүүнү бухгалтердик баалоодогуөзгөрүүдөн айырмалоо кыйын болгон учурларда өзгөрүү бухгалтердик баалоодогуөзгөрүүлөр катары каралат.

10.16 Ишкана бухгалтердик баалоодогуөзгөрүүлөрдүн таасирин (10.17 пунктту колдонулган жагдайларды эсептебегенде) **пайда же зыянга** кошуу аркылуу кийинки мезгилде тааныйт:

(а) өзгөрүү орун алган мезгилде, эгер өзгөрүү ошол мезгилге гана тийешелүү болгон учурда; же

(b) өзгөрүү орун алган мезгил жана келечек мезгилдер, эгер өзгөрүү экөөсүнө тең тийешелүү болсо.

10.17 Бухгалтердик баалоодогу өзгөрүү активдердеги жана милдеттенмелердеги өзгөрүүлөрдү пайда кылган же менчик капиталдын беренесине байланыштуу болгон даражада, ишкана аны өзгөрүү орун алган мезгилдин ичинде тийешелүү активдин, милдеттенменин же менчик капиталдын беренелеринин баланстык наркын түзөтүү аркылуу таанууга тийиш.

Баалоодогу өзгөрүү боюнча маалыматты ачып көрсөтүү

10.18 Ишкана бухгалтердик баалоодогу бардык өзгөрүүлөрдүн мүнөзүн жана алардын учурдагы мезгилдеги активдерге, милдеттенмелерге, кирешелерге жана чыгашаларга тийгизген таасирин ачып көрсөтүүгө тийиш. Эгер ишкана өзгөрүүнүн таасирин келечектеги бир же андан көп мезгилдерге карата баалоосу иш жүзүндө мүмкүн болсо, анда ишкана ал баалоолорду ачып көрсөтүүгө тийиш.

Өткөн мезгилдеги каталарды оңдоо

10.19 Өткөн мезгилдеги каталар бул ишкананын өткөн бир же эки мезгилге карата финансылык отчеттуулугунда ишенимдүү маалыматтарды пайдалана албагандыктан, же туура эмес пайдалангандыктан келип чыккан кемчиликтер жана бурмалоолор. Ал маалыматтар:

(a) ошол мезгилдер боюнча финансылык отчеттуулугун чыгарууга уруксат берилген кезде жеткиликтүү болгон; жана

(b) ошол финансылык отчеттуулугун даярдоодо жана көрсөтүүдө кабыл алынганы жана эске алынышы негиздүү күтүлгөн.

10.20 Мындай каталардын ичине математикалык каталардын, эсеп саясатын колдонуудагы каталардын, фактыларды эске албоонун же туура эмес түшүнгөндүн таасирлери кирет.

10.21 Иш жүзүндө мүмкүндүгүнө жараша ишкана өткөн мезгилдеги чыгарууга уруксат этилген биринчи отчетторундагы каталарды ретроспективдик түрдө төмөнкү жолдор менен оңдоп түзөтүүгө милдеттүү:

(а) каталар орун алган өткөн мезгил (дер) ичиндеги салыштырмалуу суммаларды кайрадан эсептөө; же

(b) эгер ката көрсөтүлгөн мезгилдердин эң алгачкысынан мурдараак орун алса, көрсөтүлгөн эң алгачкы мезгилдерге карата активдердин, милдеттенмелердин жана менчик капиталдын сальдосун кайрадан эсептеп чыгуу.

10.22 Катанын өткөн бир же андан көп мезгилдердин ичинде салыштырмалуу маалыматтарга таасирлерин аныктоо иш жүзүндө мүмкүн эмес болсо, ишкана өткөн алгачкы мезгил ичинде (эгер ал мезгилге карата ретроспективдүү эсептеп чыгуу иш жүзүндө мүмкүн болсо) көрсөтүлгөн активдердин, милдеттенмелердин жана менчик капиталдын сальдосун кайрадан эсептеп чыгууга милдеттүү.

Өткөн мезгилдеги каталарды ачып көрсөтүү

10.23 Ишкана өткөн мезгилдеги каталар тууралуу төмөндөгүлөрдү ачып көрсөтүүгө тийиш:

(а) өткөн мезгилдеги катанын мүнөзү;

(b) ар бир сунушталган мезгилге карата иш жүзүндө мүмкүндүгүнө жараша, финансылык отчеттогу ар бир тийешелүү берене боюнча түзөтүүнүн суммасы;

(с) иш жүзүндө мүмкүнчүлүгүнө жараша, көрсөтүлгөн өткөн мезгилдердин эң алгачкы мезгилинин башында түзөтүүнүн суммасы; жана

(d) (b) же (с) пункттарында ачылып көрсөтүлүүчү суммаларды аныктоо иш жүзүндө мүмкүн эмес болсо, анын себептерин түшүндүрүү.

Кийинки мезгилдердеги финансылык отчеттуулуктарда бул маалыматтарды кайталап ачып көрсөтүүнүн кажети жок.

11-бөлүм
*Негизги финансылык инструменттер*

11-12- бөлүмдөрдүн колдонуу чөйрөсү

11.1 11- бөлүм жана 12-*Башка финансылык куралдар* бөлүмү **финансылык инструменттерди** (**финансылык активдерди** жана **финансылык милдеттенмелерди** таануу, таанууну токтотуу, баалоо жана ачып көрсөтүүлөр боюнча чогуу колдонулат. 11-бөлүм негизги финансылык инструменттерине карата колдонулат жана бардык ишканаларга тийешелүү. 12-бөлүм башка, татаалыраак финансылык инструменттерге жана операцияларга карата колдонулат. Эгер ишкана негизги финансылык инструменттер операциялары боюнча гана иш жүргүзсө, анда 12-бөлүм колдонулбайт. Бирок, негизги финансылык инструменттерди гана пайдаланган ишканалар да 12-бөлүмдүн колдонуу чөйрөсүн аларга тийешелүү эместигин түшүнүү үчүн карап чыгууга тийиш.

Эсеп саясатын тандоо

11.2 Ишкана бардык финансылык куралдарын эсепке алуу максатында төмөндөгүлөрдү колдонууну тандоого тийиш:

(а) 11- жана 12-бөлүмдөрдүн ичиндеги бардык жоболорду; же

(b) ЭАЭС 39 *Финансылык инструменттер: Таануу жана баалоо*[[1]](#footnote-1) жана 11-жана 12-бөлүмдөрдүн маалыматтарды ачып көрсөтүү боюнча талаптарын.

Ишкана (а) же (b) пунктун тандоо аркылуу эсеп саясатын тандайт. 10.8-10.14 пункттарында кайсыл убакта эсеп саясатындагы өзгөрүү туура, ал өзгөрүүнү кантип эсепке алуу керек жана ал өзгөрүүлөр тууралуу кандай маалыматты ачып көрсөтүү керек экендигин аныктоо боюнча талаптар каралган.

11-бөлүмгө киришүү

11.3 Финансылык инструмент бул бир ишкананын финансылык активин жана экинчи ишкананын финансылык милдеттенмесинин же **үлүштүк** инструментинин пайда болушуна алып келүүчү келишим.

11.4 11-бөлүм бардык негизги финансылык инструменттер боюнча (конвертацияланбаган жана кайра сатылууга укугу бар артыкчылыктуу акцияларга жана **ачык жүгүртүлүүчү** **адилет наркы** башкача жол менен бааланууга мүмкүндүгү бар кайра сатууга укугу жок кадимки акцияларга салынган инвестицияларды кошпогондо) амортизацияланган нарк методун колдонууну караштырат.

11.5 11-бөлүмдүн чөйрөсүндөгү негизги финансылык инсирументтерге 11.8 пункттунын шарттарына жооп берген финансылык инструменттер кирет. Адатта ошол шарттарга жооп берген финансылык инструменттердин мисалдары болуп:

(а) **акча каражаттары**;

(b) ишкана аманатчы болгон учурда талап кылганга чейин сакталуучу жана мөөнөттүү салымдар, мисалы банк эсептери;

(с) кармалып туруучу коммерциялык кагаздар жана коммерциялык векселдер;

(d) зайымдар, эсептер жана насыялык береселер жана аласалар;

(e) облигациялар жана ушуга окшош карыз инструменттер;

(f) конвертацияланбаган артыкчылыктуу жана кадимки кайра сатууга укугу жок жана артыкчылыктуу акцияларга салынган инвестициялар;

(g) эгер милдетенмени акча каражаттары менен жабууга мүмкүн эмес болсо, зайымды алуу боюнча милдеттенмелер.

11.6 11.8 пункттунынын шарттарына жооп бербеген, жана ошол себептен 12-бөлүмдүн чөйрөсүндө каралган финансылык инструменттеринин мисалдарына төмөндөгүлөр кирет:

(а) ипотекалык милдеттенмелер менен камсыздалган облигациялар, кайра сатып алуу боюнча келишимдер, карыз инструменттеринин секьюритизацияланган пакеттери сыяктуу активдер менен камсыздалган баалуу кагаздар.

(b) акча каражаттары менен же башка финансылык инструментке алмашуу жолу менен аткарылуучу опциондор, артыкчылыктуу укуктар, варанттар, фьючерс келишимдери, форвард келишимдери жана пайыздык алмашуулар (своптор).

(с) 12-бөлүмдүн талаптарына ылайык **хеджирлөө инструменттери** катары эсептелген жана белгиленген финансылык инструменттер;

(d) башка ишканага карыз берүү боюнча милдеттенмелер; жана

(e) карыз алуу боюнча милдеттенмелер, эгер мындай милдеттенмелерди акча каражаттары менен жабуу мүмкүн болбосо.

11-бөлүмдүн колдонуу чөйрөсү

11.7 11-бөлүм төмөндөгү жагдайларды кошпогондо 11.8 пункттунын шарттарына жооп берген бардык финансылык инструменттери үчүн пайдаланылат:

(а) 9-*Бириктирилген жана өзүнчө финансылык отчеттуулук*  бөлүмгө , 14-*Ассоциацияланган ишканаларга инвестициялар* бөлүмгө же 15-*Биргелешкен ишмердүүлүккө инвестициялар* бөлүмүнө ылайык **туунду, ассоциацияланган**  жана **биргелешкен** ишмердүүлүккө салынган инвестициялар.

(b) ишкананын менчик капиталынын, анын ичинде ишкана тарабынан чыгарылган **татаал финансылык инструменттин** капиталдык компонентинин аныктамасына шайкеш келген финансылык инструменттер (22- *Милдеттенмелер жана капитал*) бөлүмүн караңыз.

(с) 20- *Ижаралар*- бөлүмүнүн же 12.3 (f) пункттунын шарттары пайдаланылуучу **ижаралар**. Бирок 11.33-11.38 пункттарындагы **таанууну токтотуу** боюнча талаптар ижарага берүүчү тааныган ижара аласаларын жана ижарага алуучу тааныган ижара береселерин таанууну токтотуу үчүн колдонулат жана 11.21-11.26 пункттарындагы нарктын түшүшүнүн боюнча талаптар ижарага берүүчү тааныган ижара аласаларына тийешелүү.

(d) **кызматкерлерге сыйакы** пландары боюнча иш берүүчүлөрдүн укуктары жана милдеттенмелери (28- *Кызматкерлерге сыйакылар* бөлүмү колдонулат).

(e) **акцияларга негизделген төлөмдөр боюнча операциялары** боюнча финансылык куралдар, келишимдер жана милдеттенмелер (26- *Акцияларга негизделген төлөм* бөлүмү колдонулат).

(f) 21-*Жоболор жана күтүлбөгөн чыгымдар* бөлүмүнө шайкеш эсептелген **активдердин** ордун толтуруу (21.9 пункттун караңыз).

Негизги финансылык инструменттер

11.8 11-бөлүмгө ылайык ишкана төмөндөгү финансылык инструменттерди негизги финансылык инструменттери катары эсепке алууга тийиш:

(а) акча каражаттары;

(b) 11.9 пункттун шарттарына жооп берген карыз инструменти (дебиторлук же насыялык аласа, төлөмгө жана алууга арналган вексель же дебиторлук аласа, же карыз милдеттенмеси сыяктуу);

(с) карыз алуу боюнча:

(i) накталай акча каражаттары менен жабылбоочу; жана

(ii) аткарылган кезде 11.9 пункттунын талаптарына жооп берет деп күтүлгөн милдеттенме.

(d) конвертацияланбаган артыкчылыктуу акцияларга жана кайра сатууга укугу жок кадимки акцияларга же артыкчылыктуу акцияларга салынган инвестициялар.

11.9 (а)-(d) пункттарынын бардык шарттарына жооп берген карыз инструменти 11-бөлүмгө ылайык эсепке алынуга тийиш:

(а) карыз инструменти көрсөтүлгөн валютада бааланган инструменттердин ээлеринин (карыз берүүчү/алуучу) кирешелери болуп төмөнкүлөр саналат:

(i) бекитилген сумма;

(ii) бекитилген ставка менен инструментти пайдалануу мөөнөтүнүн ичиндеги киреше;

(iii) инструменттин пайдалануу мөөнөтүнүн ичинде бекитилген же байкалуучу бирдиктүү пайыздык ставкасына барабар (LIBOR сыяктуу) өзгөрүлмө киреше; же

(iv) мындай бекитилген жана өзгөрүлмө ставкалардын айкалышы, эгер бекитилген жана өзгөрүлмө ставкалардын экөөсү тең түзүк болуп саналса (мисалы түзүк бекитилген төлөөлөр чени менен жана тескери өзгөрүлмө төлөөлөр чени менен пайыздык своп бул критерийге туура келбейт).

Сыйакы берүүнүн бекитилген жана өзгөрүлмө кирешелери үчүн, сыйакы берүү караштырылган мезгил ичиндеги пайыздык ставканы ошол эле мезгил ичиндеги жабыла элек негизги суммага көбөйтүү аркылуу эсептелет.

(b) инструменттин ээлеринин (карыз берүүчү/алуучулардын) негизги сумманы же учурдагы же өткөн мезгилге тийешелүү пайыздарын жоготууга алып келген келишим шарттары болбойт; Карыз инструментинин башка карыз инструменттерине катыштуу субординацияланган болуп табылган фактысы мындай келишим шарттын мисалы боло албайт.

(с) карыз куралын эмитентке (карыз берүүчүгө) алдын ала төлөөгө уруксат берген же милдеттендирген же куралдын ээсине (насыячыга) төлөм мөөнөтүнө чейин кайтарып берүүгө уруксат берген же талап кылган келишим шарттар төмөнкүлөрдөн башка учурларда келечектеги окуялардан көз каранды эмес:

(i) инструменттин ээсин эмитенттин же инструменттин насыя тобокелдериндеги өзгөрүүлөрдөн (мисалы дефолт, насыяны азайтуулар же карыз келишимдерин бузуулар) же эмитенттин **контролундагы** өзгөрүүдөн; же

(ii) инструменттин ээсин же эмитентти тийешелүү салык салуудан же мыйзамдан сактоо.

(d) (а) пунктунда каралган өзгөрүлмө ченден жана (с) пунктунда каралган алдын ала төлөө шарттарынан башка шарттуу кирешелер жана алдын ала төлөө шарттары жок.

11.9А 11.9 (а)(iv) пункттундагы шарттарды адатта канааттандырган карыз инструменттеринин мисалдарына төмөндөгүлөр кирет:

(а) баштапкы мезгилде бекитилген пайыздык ставкасы бар банктык насыя кийин ал мөөнөттөн кийин котировкаланган жана байкалуучу өзгөрүлмө пайыздык ставкага кайтарылат, жана

(b) пайызы котировкаланган же байкалуучу чен менен, ошондой эле карыздык мөөнөт ичинде белгиленген чен менен төлөнүүчү банктык насыя, мисалы LIBOR жана 200 негизги упайлар.

11.9В 11.9(с) пункттундагы шарттарды канааттандырган карыз инструментинин мисалы болуп карыз алуучуга келишимдин мөөнөтүнөн эрте токтотууга (карыз алуучуну келишимди эрте токтотконуна байланыштуу банктын чыгымдарын компенсациялоого милдеттендирүү мүмкүн болсо да) уруксат берген банктык насыя.

11.10 11.9 пункттундагы шарттарды адатта канааттандырган карыз инструменттеринин башка мисалдарына төмөндөгүлөр кирет:

(а) соодалык кредиторлук жана дебиторлук карыздар, жана алууга жана төлөөгө коюлган векселдер жана банктардан же башка үчүнчү жактардан алынуучу насыялар.

(b) чет эл валютасындагы насыя карызы. Ошону менен бирге алмашуу курсунун өзгөрүүсүнүн натыйжасында келип чыккан насыя карызындагы өзгөрүү 30.10 пункттунда талап кылынгандай **пайда же зыянда** таанылат.

(с) туунду жана ассоциацияланган ишканалардан алынган жана аларга берилген жана талап боюнча жабылуучу карыздар.

(d) эмитент пайыздарды жана негизги сумманы төлөө боюнча милдеттенмелерди аткарбаган кезде тезинен жабылууга тийиштүү карыз инструменттери (мындай жобо 11.9 пункттундагы шарттарды бузбайт).

11.11 11.9 пункттунын шарттарын канааттандырбаган (жана ошол себептен 12-бөлүмдүн алкагын каралган) карыз инструменттерине төмөндөгүлөр кирет:

(а) башка ишкананын үлүштүк инструменттерине салынган инвестиция (конвертацияланбаган артыкчылыктуу акциялар же кайра сатууга укуксуз кадимки жана артыкчылыктуу акцияларды кошпогондо);

(b) акча каражаттарынын оң жана терс кыймылдары бар пайыздык своп, же акча каражаттары менен төлөө менен жабылуучу жана жабылууда акча каражаттарынын оң жана терс кыймылдарына алып келген кандайдыр бир товарды же финансылык инструментин сатып алуу боюнча форварддык келишим (себеби мындай своптор жана форварддар 11.9(а) пункттундагы шартка жооп бербейт);

(с) опциондор жана форварддык келишимдер, себеби инструменттин ээсинин кирешеси белгиленген эмес жана ошого жараша 11.9(а) пункттунын шарты аткарылбайт; жана

(d) конвертацияланган карызга инвестициялар, себеби анын ээсинин кирешеси жалаң гана рыноктук пайыздык ставкалардын термелишинен эмес эмитенттин үлүштүк инструменттеринин баасынын өйдө-ылдый болушу менен өзгөрүүсү мүмкүн.

Финансылык активдер жана милдеттенмелердин баштапкы таанылуусу

11.12 Ишкана финансылык активди жана финансылык милдеттенмени инструменттер боюнча келишимдин шарттары ишканага таралган кезде таанууга тийиш.

Баштапкы баалоо

11.13 Финансылык актив же финансылык милдеттенме баштапкы таанылган кезде, ишкана анын баалоосун операциянын баасы менен балоого тийиш (анын ичине **операциялык чыгымдар** кирет (пайда менен зыян аркылуу адилет наркы боюнча бааланган активдердин жана милдеттенмелердин баштапкы баалоосун кошпогондо), эгер келишим ишканага (финансылык милдеттенмеге) же келишимдин контрагентине (финансылык активге) каржылоо операциясы болуп табылса. Эгер төлөм нормалдуу мөөнөттөн кийинки убакытка калтырылса, мисалы товарды сатууда сатып алуучуга пайызы жок насыя берилген учурда, же рыноктук эмес пайыздык ставкада каржыланган учурда, мисалы, кызматкерге пайызсыз же рыноктук пайыздык ставкадан төмөн пайыздык ставка менен насыя берилген учурда, келишим каржылоо операциясы болуп саналат. Эгер келишим өзүнө финансылык операцияны камтыса, ишкана финансылык активди же финансылык милдеттенмени келечектеги төлөмдөрдүн окшош карыз куралдарынын рыноктук пайыздык ставкасы боюнча дисконттолгон **келтирилген наркы** менен баалоого тийиш.

| **Мисалдар - финансылык активдер** |
| --- |
| 1 | Башка ишканага берилген узак мөөнөттүү карыздар боюнча - дебиторлук аласа ошол ишканадан алынуучу (пайыздарды төлөө жана негизги карызды төлөөнү кошкондо) акча каражаттарынын келтирилген наркы боюнча таанылат. |
| 2 | Кардарга кыска мөөнөттүк насыя менен сатылуучу товарлар боюнча - дебиторлук аласа ошол ишканадан алынуучу адатта эсептик баа болуп эсептелинүүчү акча каражаттарынын дисконттолбогон суммасы боюнча таанылат. |
| 3 | Кардарга эки жылга пайызсыз насыяга сатылган товарлар боюнча - дебиторлук аласа ошол товардын учурдагы акчалай сатуу баасы менен таанылат. Эгер учурдагы сатуу баасы белгисиз болсо - анда аны окшош дебитордук карыз боюнча үстөмдүү рыноктук пайыздык ставканы колдонуу менен дисконттолгон акча каражаттарынын келтирилген наркы менен эсептөөгө болот. |
| 4 | Башка ишкананын кадимки акцияларын накталай акчага сатып алуу боюнча - инвестиция акцияларды сатып алууга жумшалган акча каражаттарынын суммасы боюнча таанылат. |

| **Мисалдар - финансылык милдеттенмелер**  |
| --- |
| 1 | Банктан алынган насыялар боюнча - милдеттенмелер алгачкы жолу банкка акчалай төлөмдөрдүн келтирилген наркы менен таанылат (мисалы, пайыздар боюнча жана негизги карыз төлөмдөрүн кошкондо).  |
| 2 | Жабдуучудан кыска мөөнөттүк насыя боюнча сатып алынуучу товарлар боюнча - кредитордук карыз ошол ишканага берилүүчү адатта эсептик баа болуп эсептелинүүчү акча каражаттарынын дисконттолбогон суммасы боюнча таанылат. |

Кийинки баалоо

11.14 Ар бир **отчеттук мезгилдин** аягында, ишкана финансылык инструменттерди төмөндөгүдөй жолдор менен баалоого тийиш (ишкана инструменттерди сатууда же жоюуда операциялар боюнча мүмкүн болгон чыгымдарды алып салышы керек) :

(а) 11.8 (b) пункттунын шарттарына жооп берген финансылык инструменттери **натыйжалуу пайыздык ставка методду** колдонуу аркылуу **амортизацияланган нарк** менен бааланышы керек. 11.15-11.20 пункттарында натыйжалуу пайыздык ставка методун колдонуу менен амортизацияланган бааны аныктоо боюнча колдонмо берилет. Утурумдук активдер же утурумдук милдеттенмелер катары классификациялануучу карыз инструменттери акча каражаттарынын дисконттолбогон суммасы менен же болбосо төлөнүүсү же алынуусу күтүлгөн (б.а таза наркынын түшүшү - 11.21-11.26 пункттарын караңыз) башка кайтаруу жолдору менен баалануусу керек, эгер келишим иш жүзүндө каржылоо операциясын билдирбесе (11.13 пункттун караңыз).

(b) 11.8(с) пункттундагы шарттарга жооп берген карыз алуу боюнча милдеттенмелер нарктын түшүшүн алып салгандагы өздүк баасы (кээде нөлгө барабар) менен өлчөнүүгө тийиш.

(с) конвертацияланбаган артыкчылыктуу акцияларга жана кайра сатылууга укугу жок кадимки жана артыкчылыктуу акцияларга салынган инвестициялар төмөндөгүдөй жолдор менен бааланышы керек (11.27-11.32 пункттарында адилет нарк боюнча колдонмо берилет):

(i) эгер акциялар ачык соодаланса же алардын адилет наркын ишенимдүү баалоого мүмкүн болсо, анда инвестиция пайда менен зыяндын ичиндеги өзгөрүүлөрдү чагылдыруу менен адилет наркы боюнча бааланууга тийиш; жана

(ii) бардык башка инвестициялар нарктын түшүшүн алып салгандагы өздүк баасы менен бааланууга тийиш.

финансылык активдер боюнча нарктын түшүшү жана кайтарууга үмүтсүз карыздар жогоруда көрсөтүлгөн (а), (b) жана (с)((ii) пункттарына ылайык бааланууга тийиш. 11.21-11.26 пункттарында нускама берилет.

Амортизацияланган нарк жана натыйжалуу пайыздык ставка методу

11.15 Ар бир **отчеттук күндөгү** **финансылык активдин же финансылык милдеттенменин амортизацияланган наркы** бул төмөндөгүлөрдүн таза суммасы:

(а) баштапкы таанууда финансылык актив же финансылык милдеттенме баалануучу сумма:

(b) карыздын негизги суммасын төгүүгө кеткен төлөмдөрдү алып салгандагы сумма;

(с) баштапкы баасы менен төлөө суммасынын ортосундагы айырмасын натыйжалуу пайыздык ставка методду колдонуу менен азайтылган же көбөйтүлгөн топтолуучу **амортизация**;

(d) финансылык актив учурунда нарктын түшүшү жана кайтарууга үмүтсүз карыздар боюнча азаюуларды алып салгандагы сумма.

Номиналдык пайыздык ставкасы жок, каржылоо операцияны билдирген келишимге байланышы жок жана утурумдук актив, утурумдук активдер же утурумдук милдеттенмелер катары классификацияланган финансылык активдер жана финансылык милдеттенмелер 11.13 пункттуна ылайык дисконттолбогон сумма боюнча бааланат. Ошондуктан жогоруда көрсөтүлгөн (с) пунктун аларга тиешеси жок.

11.16 Натыйжалуу пайыздык ставка метод бул финансылык активдин же финансылык милдеттенменин (же финансылык активдердин же финансылык милдеттенмелердин топторунун) амортизацияланган наркын эсептөө жана тийиштүү мезгил ичинде пайыздык **кирешени** же пайыздык **чыгашаны** бөлүштүрүү методу. **Натыйжалуу пайыздык ставка** бул келечектеги акча каражаттарынын төлөмдөрүн жана түшүүлөрүн финансылык инструментинин бүтүндөй мезгил ичине, жана тийешелүү учурда андан кыскараак мезгил ичинде финансылык активдин же финансылык милдеттенменин **баланстык наркына** так дисконттогон чен. Натыйжалуу пайыздык ставка финансылык активдин же милдеттенменин баштапкы таануудагы баланстык наркынын негизинде аныкталат. Натыйжалуу пайыздык метод төмөндөгүлөрдү камтыйт:

(а) натыйжалуу пайыздык метод боюнча дисконттолгон финансылык активдин (милдеттенменин) амортизацияланган наркы бул келечектеги акча каражаттарынын түшүүсүнүн (төлөмдөрүнүн) натыйжалуу пайыздык ставка менен дисконттолуп келтирилген наркы; жана

 (b) мезгил ичиндеги пайыздык чыгаша (киреше) мезгилдин башындагы финансылык милдеттенменин (активдин) баланстык наркын мезгил ичиндеги натыйжалуу пайыздык ставкага көбөйткөнгө барабар.

11.17 Натыйжалуу пайыздык ставканы эсептөөдө ишкана акча каражаттарынын кыймылдарын финансылык инструменттин бардык келишимдик шарттарын эске алуу менен баалоого (мисалы мөөнөткө чейин төлөө, сатып алуу опциону жана ушу сыяктуу опциондор) жана келтирилген насыя жоготууларын билүүгө тийиш, бирок келтириле элек келечектеги насыя жоготууларын эске алууга милдеттүү эмес.

11.18 Натыйжалуу пайыздык ставка эсептөөдө ишкана финансылык инструменттин күтүлгөн колдонуу мөөнөтүнүн ичинде бардык тийешелүү комиссияларды, төлөнгөн жана алынган финансылык чыгымдарын, операциялар боюнча чыгымдарды, жана арзандатууларды амортизациялоого тийиш. Эгер ал мезгилге эмгек акылар, сыйлыктар, төлөнгөн жана алынган финансылык чыгымдары, операция боюнча чыгымдар, сыйлыктар жана арзандатуулар байланыштуу болсо, ишкана кыскараак мезгилди колдонушу керек. Мындай жагдай сыйакылар, төлөнгөн жана алынган финансылык чыгымдары, операция боюнча чыгымдар, премиялар жана арзандатуулар кирген өзгөрүлмө чоңдук финансылык инструментинин пайдалуу мөөнөтү аяктаганга чейин рыноктук ставка менен кайрадан бааланган учурда пайда болот. Мындай учурда тийиштүү амортизациялык мезгил болуп кийинки кайрадан баалануучу күнгө чейинки мезгил саналат.

11.19 Финансылык активдердин жана финансылык милдеттенмелердин өзгөрүлмө ставкалары боюнча - рыноктук пайыз ставкаларындагы өзгөрүүлөрдү чагылдыруу максатында акча каражаттарынын кыймылын мезгил - мезгили менен кайра баалоо натыйжалуу пайыздык ставканын өзгөрүлүшүнө алып келет. Эгер өзгөрүлмө пайыздык ставка менен финансылык актив же өзгөрүлмө пайыздык ставкасы менен милдеттенме алгачкы жолу сыйакылар, төлөнгөн жана алынган финансылык чыгымдар, операция боюнча чыгымдар, премиялар жана арзандатуулар мөөнөтү келгенде төлөөгө же алууга тийешелүү негизги суммага барабар өлчөмдө таанылса, анда келечектеги пайыздык төлөмдөрдү кайрадан баалоо активдин же милдеттенменин баланстык наркына көп таасирин тийгизбейт.

11.20 Эгер ишкана төлөмдөрдүн жана түшүүлөрдүн эсептик суммасын кайрадан карап чыкса, анда ишкана акча каражаттарынын агымдарынын чыныгы жана кайра караштырылган эсебин чагылдыруу үчүн финансылык активдин жана финансылык милдеттенменин (же финансылык инструменттердин тобунун) баланстык наркын түзөтүүгө тийиш. Ишкана баланстык наркты эсептелген келечектеги акча-каражаттарынын кыймылынын келтирилген наркын финансылык инструменттин баштапкы натыйжалуу пайыздык ставкасы менен кайра эсептөөгө тийиш. Ишкана түзөтүүнүү кайра кароону жүргүзгөн күндө пайда же зыян курамында киреше жана чыгаша катары таанууга тийиш.

| **Беш жылдык насыянын амортизацияланган наркын натыйжалуу пайыздык ставка методду колдонуу аркылуу таануунун мисалы** |
| --- |
| 20Х0-жылдын 1 январында ишкана 900 АБ баадагы облигацияларды сатып алды, операция боюнча чыгымдар 50АБ түздү. (а) Кийинки 5 жыл ичинде (20Х0-жылдын 31-декабры менен 20Х4-жылдын 31-декабрыныны аралыгында) 1 жылдык сыйакы төлөмдөрү 40АБ ны түзөт. Облигациялардын номиналдык баасы 1100АБ түзөт жана 20Х4-ж.31-декабрында төлөнүүгө тийиш. |
| **Жыл** | **Мезгилдин башындагы баланстык нарк** | **Пайыздык киреше 6.9584%\*** | **Акча каражаттарынын агып кириши** | **Мезгилдин аягындагы баланстык нарк** |
|  | **АБ** | **АБ** | **АБ** | **АБ** |
| 20Х0 | 950.00 | 66.11 | (40.00) | 976.11 |
| 20Х1 | 976.11 | 67.92 | (40,00) | 1,004.03 |
| 20Х2 | 1,004.03 | 69.86 | (40.00) | 1,033,89 |
| 20Х3 | 1,033,89 | 71.94 | (40.00) | 1,065,83 |
| 20Х4 | 1,065,83 | 74.17 | (40.00) | 1,100,00 |
|  |  |  | (1,100,00) | – |
| \* натыйжалуу пайыздык ставка 6.9584 пайыз. Бул ставка облигациялар боюнча күтүлгөн акча-каражаттарынын агымдарын баштапкы баланстык наркка чейин дисконттогон ставка. |
| 40 ÷ (1.069584)1 + (1.069584)2 + 40 ÷ (1.069584)3 + 40 ÷ (1.069584)4 + 1,140 ÷ (1.069584)5 = 950 |
| (а) Бул чыгарылышта акча беренелери “акча каражаттарынын бирдиги” (АБ) катары белгиленген. |

Өздүк баасы жана амортизацияланган наркы менен бааланган финансылык активдердин наркынын түшүшү

Таануу

11.21 Ар бир отчеттук мезгилдин аягында ишкана өздүк баасы же амортизацияланган наркы менен бааланган финансылык активдердин наркынын түшүүсүнүнсунун бар же жок экендигинин объективдүү далилдерин баалоого тийиш. Эгер нарктын түшүшүнүн объективдүү далили бар болсо, анда ишкана нарктын түшүшүнөн келип чыккан зыянды пайда жана зыяндын курамында таанууга тийиш.

11.22 Финансылык активдин же активдер классынын наркынын түшүшүнүнсунун объективдүү далилине активдин ээсине төмөндөгүлөр жөнүндө белгилүү болгон маалыматтар кирет:

(а) эмитенттин же карыз алуучунун олуттуу кыйынчылыгы;

(b) карыздардын пайызын же негизги суммасын төлөө боюнча милдеттенмелердин убакытын өткөрүп жиберүү же аткарбоо сыяктуу келишимдин бузулуусу;

(с) насыячы тараптан - карыз алуучунун финансылык кыйынчылыгынын экономикалык же юридикалык себептерине байланыштуу - карыз алуучуга келишимдин шарттарынан чегинүүгө уруксат берүүсү. Ушул башка жагдайда насыялар боюнча берилбөөчү уруксаттар;

(d) карыз алуучу банкрот же башка финансылык кайра уюштурууларга учурашы **ыктымалдуу** болгондо; же

(e) мындай активдерди баштапкы таануудан кийин финансылык активдеринин тобунун келечектегито күтүлгөн акча каражаттарынын кыймылынын төмөндөөсү жөнүндө күбөлөндүрүлгөнү байкалган маалыматтардын болушу. Бирок мындай төмөндөө топтогу өзүнчө финансылык активдер үчүн аныкталбоосу мүмкүн, мисалы, жагымсыз улуттук же жергиликтүү экономикалык шарттар же жагымсыз тармактык өзгөрүүлөр болгон жагдайларда.

11.23 Эмитенттин жагымсыз таасирлери бар техникалык, рыноктук, экономикалык же ченемдик-укуктук чөйрөдөгү олуттуу өзгөрүүлөр сыяктуу башка факторлор да нарктын түшүшүнүн далилдерине кирет.

11.24 Ишкана нарктын түшүшүндө төмөндөгү финансылык активдерди жеке баалоого тийиш:

(а) олуттуулугуна карабастан бардык үлүштүк инструменттерди; жана

(b) жеке баалануучу башка финансылык активдерди.

Ишкана башка финансылык активдерди жекече же насыялык тобокелдердин окшош мүнөздөмөлөрүнүн негизинде тобу менен баалоого тийиш.

Баалоо

11.25 Ишкана өздүк баа же амортизацияланган нарк боюнча баалануучу инструменттердин наркынын түшүшүнөнсунан келип чыккан жоготууларды төмөндөгүдөй жолдор менен балоого тийиш:

(а) 11.14(а) пунктуна ылайык амортизацияланган нарк менен эсептелген финансылык актив боюнча - нарктын түшүшүнөн келип чыккан зыян активдин баланстык наркы менен актив боюнча пайыздын баштапкы натыйжалуу пайыздык ставкасы менен дисконттолгон акча каражаттарынын агымдарынын болжонгон учурдагы баасынын ортосундагы айырмага барабар. Эгер мындай финансылык активдин өзгөрүлмө пайыздык ставкасы болсо, анда нарктын түшүшүнөн чыккан зыянды баалоо үчүн дисконттолгон ставка келишимде аныкталган учурдагы натыйжалуу пайыздык ставкага барабар.

(b) 11.14(b) жана (с)(ii) пункттарына ылайык нарктын түшүшүнөн кийинки чегерилген өздүк баасы менен эсептелүүчү финансылык активдер боюнча - нарктын түшүшүнөн түшкөн зыян активдин баланстык наркы менен ишкананын активдер үчүн алуучу (эгер ал актив отчеттук мезгилдин аягында сатылуучу болсо) сумманын эң жакшы баасынын ортосундагы айырмачылык.

Кайра калыбына келтирүү

11.26 Эгер кийинки мезгилде нарктын түшүшүнөн келип чыккан жоготуунун көлөмү азайса жана ал азаюуну нарктын түшүшүн тааныгандан кийин болуп өткөн окуяга байланыштырууга мүмкүн болсо (мисалы дебитордун насыялык жөндөмдүүлүк рейтингинин жакшыруусу менен), анда ишкана мурда таанылган нарктын түшүшүнөн чыккан зыянды же тикелей же баалоо эсебинин резервин түзөтүү аркылуу кайра калыбына келтирсе болот. Нарктын түшүшүнөн түшкөн зыянды калыбына келтирүү финансылык активдин баланстык наркы (баалоо резервинин суммасын алып салганда) нарктын түшүшүшү мурун таанылбаган сыяктуу баланстык нарктан ашып кетүүсүнө алып келбеши керек. Ишкана калыбына келтирилген сумманы пайда менен зыяндын курамында дароо эле таанууга тийиш.

Адилет нарк

11.27 Ишкана активдин адилет наркын эсептөө үчүн төмөндөгүдөй даражасына жараша бөлүүнү колдонуусу зарыл:

(а) адилет нарктын эң жакшы далили бул бирдей активдин (окшош активдин) **активдүү рыноктогу** белгиленген баасы. Адатта бул сурамдын учурдагы баасы.

(b) белгиленген баалар жөнүндө маалымат болбогон учурда милдеттүү сатуу келишиминдеги баа же бирдей актив (окшош актив) боюнча жакшы маалыматтанган бири-биринен көз карандысыз тараптардын ортосундагы акыркы операциянын баасы негиз болуп эсептелет (эгер аны өткөргөндөн кийин экономикалык шарттарда олуттуу өзгөрүүлөр болбосо же бир кыйла убакыт аралыгы өтүп кетпесе). Бирок эгер экономикалык жагдайда олуттуу өзгөрүүлөр орун алган болсо же милдеттүү сатуу келишимин, же операцияны жасоо күнү менен баалоо күнүнүн ортосунда бир кыйла убакыт аралыгы өтүп кетсе, мындай нарк адилет нарктын дурус баасы боло албайт. Эгер ишкана акыркы операциянын наркы адилет нарктын дурус баасы эмес экенин көрсөтө алса (мисалы, эгер андай сумманы ишкана мажбурланган операциянын, жоюунун же өтө төмөн баада сатуунун натыйжасында төлөөрүн же алаарын чагылдырса), анда ал баа түзөтүлүүгө тийиш.

(с) эгер бул актив боюнча рынок жигердүү эмес болсо же бардык милдеттүү сатуу келишимдер же бирдей актив (окшош актив) боюнча операциялар адилет нарктын дурус наркы болбосо, ишкана адилет наркты башка баалоо методу менен эсептейт. Баалоо методун колдонуунун максаты - эгер көз карандысыз тараптар ортосунда кадимки бизнестик ниеттер менен жасалган учурда аны баалоо күнүнө карата операциянын наркыкандай болмок экенин аныктоо.

Ушул Стандарттын башка бөлүмдөрүндө 11.27-11.32 пункттарында, анын ичинде 9-бөлүм, 12-бөлүм, 14-бөлүм, 15-бөлүм, 16- *Инвестициялык мүлк* бөлүм, 17-*Негизги каражаттар* жана 28-бөлүмдөрдөгү адилет нарк боюнча колдонмого берилет.

Баалоо методу

11.28 Баалоо методуна жакшы маалыматтанган жана ушундай операцияны жасоого ынтызар тараптар ортосунда бирдей актив боюнча акыркы рыноктук операциялар жөнүндө маалыматтарды колдонуу жана жеткиликтүү болгон учурда башка баалануучу актив сыяктуу эле активдин учурдагы адилет наркына маалымдама, дисконттолгон акча-каражаттарынын талдоосу жана опционду баалоо методдору кирет. Эгер активдин баасын аныктоо үчүн рыноктун катышуучулары кеңири пайдаланган баалоо методу бар болсо, жана бул метод иш жүзүндө рыноктук операцияларда бааларды ишенимдүү эсептөөнү сунуштаганы белгилүү болсо, анда ишкана ушул методду колдонот.

11.29 Баалоо методун колдонуунун максаты - көз карандысыз тараптар ортосунда кадимки бизнестик ниеттер менен жасалган учурда аны баалоо күнүнө карата операциянын баасы кандай болмок экенин аныктоо. Адилет нарк рыноктук алгачкы маалыматтарды кеңири пайдаланган баалоо методун колдонуу натыйжаларынын негизинде эсептелет, жана ишкананын шартталган маалыматтарына мүмкүн болушунча азыраак таянат. Баалоо методу адилет наркты ишенимдүү баалоону камсыз кылат деп эсептелет, эгер:

(а) ал рыноктун активге берген күтүлгөн баасын жеткиликтүү даражада көрсөтө алса, жана

(b) баалоо методу үчүн баштапкы маалыматтар рыноктук күтүүлөрдү жана ошол активге мүнөздүү кирешелердин тобокел коэффиценттерин баалоону негиздүү көрсөтсө.

 Активдүү эмес рынок

11.30 Активдүү рынокто белгиленген рыноктук наркы жок активдерге салынган инвестициялардын адилет наркы ишенимдүү өлчөнө алат, эгер:

(а) адилет наркка жүргүзүлүүчү эсептик баалоолордун өзгөрүлүүчү чектери ошол актив үчүн маанилүү эмес болсо, же

(b) бул чектердин ичинде ар кандай эсептөөлөрдүн мүмкүн болушу адилет наркты эсептөөдө жетиштүү түрдө бааланышы жана колдонулушу мүмкүн.

11.31 Рыноктук нарк белгилери жок активдердин адилет наркынын негизделген эсептик нарктарында болгон диапазон олуттуу болбогон көп жагдайлар кездешет. Адатта ишкана тышкы тараптан алган активдин адилет наркын эсептеши мүмкүн. Бирок эгерде негиздүү адилет наркты эсептөө диапазону олуттуу болсо жана ар кандай эсептөөлөрдү жүргүзүүнү далилдүү баалоо мүмкүн эмес болсо, ишкана активди адилет наркы боюнча баалабайт.

11.32 Эгер адилет наркы менен бааланган актив боюнча адилет нарктын ишенимдүү баалоосу жеткиликтүү болбосо (же мындай бошотуулар камсыздалган кезде негизсиз чыгымдары же аракеттери жок жеткиликтүү эмес болсо (11.14(с) жана 12.8(b) пункттарын караңыз)), активдин ишенимдүү бааланган акыркы күнүндөгү баланстык наркы анын жаңы наркы болуп кала берет. Мындай учурда, адилет наркты баалоо үчүн ишенимдүү булактар жеткиликтүү болмоюнча ишкана мындай активдин наркын күнүмдүк өздүк наркы боюнча нарктын түшүшүшүн чыгымдарын алып салып эсептейт.

Финансылык активди таанууну токтотуу

11.33 Ишкана финансылык активди таанууну төмөндөгү учурларда токтотот:

(а) бул финансылык активден чыккан акча каражаттардын агымына келишимде белгиленген укуктардын мөөнөтү өтүп кетсе же толук көлөмдө жүзөгө ашырылса;

(b) ишкана финансылык активине ээ болуу менен бардык олуттуу тобокелдер менен пайдаларды башка тарапка өткөрүп берсе;

(с) ишкана менчик укукка байланыштуу кээ бир олуттуу тобокелдер менен пайдаларды кармап отурганына карабастан, бул активдин контролун башка тарапка өткөрүп берсе жана ал тарап активди байланышы жок үчүнчү тарапка сатуу мүмкүндүгүнө толук ээ болсо, жана ал мүмкүндүктү бир тараптуу өткөрүүгө кошумча чектөөлөрдү коюу кажети жок колдоно алса, анда ишкана:

(i) активди таанууну токтотууга; жана

(ii) тапшыруу убагында сакталган жана пайда болгон бардык укуктарды жана милдеттенмелерди жеке таанууга милдеттүү.

Тапшырылган активдин баланстык наркы алардын тапшыруу күнүнө карата катыштуу адилет наркынын негизинде тапшырылган жана сакталып калган укуктар менен милдеттенмелердин арасында бөлүштүрүлүшү керек. Жаңыдан пайда болгон укуктар жана милдеттенмелер ошол күнгө карата адилет наркы менен бааланууга тийиш. Алынган жана таанылган жана ушул пунктка ылайык таануусу токтотулган суммалардын ортосундагы айырмачылык тапшыруу мезгилиндеги пайда жана зыяндардын курамында таанылууга тийиш.

11.34 Эгер тапшыруунун натыйжасында таануу токтотулбаса жана ишкана тапшырылган активдин менчиктүү укугуна байланыштуу олуттуу тобокелдерин жана пайдаларын сактап калса, ишкана тапшырылган активди толугу менен таанууну уланта берет жана алынган сумма боюнча финансылык милдеттенмени таанууну уланта берет. Актив менен милдеттенме өз ара чегерилишпеши керек. Кийинки мезгилдерде ишкана тапшырылган актив боюнча бардык кирешени жана финансылык милдеттенме боюнча бардык чыгашаны таанууга тийиш.

11.35 Эгер тапшыруучу тарап кабыл алуучу тарапка акчалай эмес камсыздоону сунуштаса (карыз же үлүштүк инструменттер сыяктуу), анда тапшыруучу тарап менен кабылдоочу тараптардын бул камсыздоону эсепке алуусу кабылдоочу тарап бул камсыздоону сатуу же кайрадан коюу укугуна ээ болушуна жана ошондой эле тапшыруучу жак өз милдеттенмелерин аткарганына-аткарбаганына байланыштуу болот. Тапшыруучу тарап менен кабылдоочу тарап бул камсыздоону төмөндөгүдөй жолдор менен эсепке алат:

(а) эгер келишим жана жалпы таанылган практика боюнча кабылдоочу тарап камсыздоону сатууга же кепилдикке кайрадан коюу укугуна ээ болсо, тапшыруучу тарап активди өзүнүн **финансылык абал** **жөнүндө отчетунда** кайрадан классификациялоого (мисалы үлүштүк инструменттердин же кайра сатып алуу боюнча дебитордук карыздын кепил акысына табышталган актив катары) милдеттүү;

(b) эгер кабылдоочу тарап ага кепилдикке тапшырылган камсызданууну сатуучу болсо, анда ал түшкөн кирешени жана адилет наркы боюнча баалануучу милдеттенмени ошол камсыздандырууну таанууга жана кайтарууга тийиш.

(с) эгер тапшыруучу тарап келишимдин шарттарын аткарбаса жана кайрадан ушундай камсыздындырууну алуу укугунан ажыраса, анда ал мындай камсыздандырууну таанууну токтотууга тийиш, ал эми кабылдоочу тарап мындай камсыздандырууну адилет наркы боюнча бааланган өзүнүн активи катары таанууга тийиш же эгер ал мындай камсыздандырууну сатып жиберсе, анда камсыздандырууну кайтаруу боюнча өзүнүн милдеттенмелерин таанууну токтотууга тийиш.

(d) (с) пунктундагы шарттарды эске албаганда, тапшыруучу тарап ушул камсыздандырууну өзүнүн активи катары таанууну уланта берет, ал эми кабылдоочу тарап бул камсыздандырууну актив катары эсепке албоого тийиш.

| **Мисал - таанууну токтотуу боюнча талаптарга жооп берген өткөрүп берүү** |
| --- |
| Ишкана өзүнүн дебиторлук карыздарынын тобун банкка анын номиналдык баасынан арзаныраак баада сатат. Ишкана айлык отчеттор менен кошо карыздарды банктын атынан жыйноону уланта берет, ал эми банк дебиторлук карыз боюнча кызмат көрсөткөнү үчүн рыноктук пайыздык ставка боюнча гонорарларды ишканага төлөөгө тийиш. Ишкана карыздардан алган ар бир жана бардык суммаларды банкка бирден жиберүүгө милдеттүү бирок убагында төлөнбөгөн же такыр төлөнбөгөн карыздар үчүн ишкана жооп бербейт. Мындай учурда ишкана дебиторлук карыздарга ээ болууга байланыштуу дээрлик бардык тобокелдер менен пайдаларды банкка өткөрүп берет. Ошол себептен ишкана өзүнүн финансылык абалы жөнүндө отчетунан дебиторлук карыздарды алып салат (б.а. аларды таанууну токтотот) жана ошону менен бирге ишкананын банктан алган кирешесине тийешелүү финансылык милдеттенмеси жок экендигин көрсөтөт. Ишкана чыгашаны сатуу кезиндеги дебитордук карыздардын баланстык наркы менен банктан келип түшкөн сумманын ортосундагы айырма катары таанууга тийиш. Ишкана карыз алуучулардан каражаттарды жыйнап, бирок банкка жибере элек учурда таанууну мойнуна алат. |

| **Мисал - таанууну токтотуу талаптарына жооп бербеген өткөрүп** **берүүлөр** |
| --- |
| Ишкананын дебитордун 120 күндөн ашык убакыт өтүп кеткен карызын сатып алууга берген макулдугун эсептебегенде, жогорудагы эскерилген мисалдардай фактылар кирет. Ушул жагдайда ишкана карыздардын убагында төлөнбөгөнү жана такыр төлөнбөгөнү боюнча, атап айтканда карызга байланыштуу негизги тобокелдикти кармап турат. Ошондуктан ишкана бул карызды банкка сатылды деп эсептебейт жана аны таанууну токтотпойт (баланстан чыгарып салбайт). Анын ордуна ал банктан алган кирешени бул дебиторлук карыз менен камсыздалган карыз бересеси катарында тааныйт. Ишкана дебиторлук карыздарды алар жыйналганга чейин жана үмүтсүз карыз деп эсептен чыгарылып салганга чейин актив катары таанууну уланта берет. |

Финансылык милдеттенмени таануунун токтотуу

11.36 Ишкана финансылык милдеттенмени (же финансылык милдеттенменин бөлүгүн) ал жабылганда - б.а качан келишимде белгиленген милдеттенме аткарылганда же жокко чыгарылганда же пайдалануу мөөнөтү бүткөндө гана таанууну токтотот.

11.37 Карыз алуучу жана насыячы шарттары олуттуу айырмаланган финансылык инструменттери менен алмашкан кезде, ишканалар бул операцияны баштапкы финансылык милдеттенмени жабуу жана жаңы финансылык милдеттенмени таануу катары эсепке алат. Ушул эле сыяктуу ишкана учурдагы финансылык милдеттенменин же анын бөлүгүнүн шарттарындагы олуттуу өзгөрүүнү (ал карыз алуучунун финансылык кыйынчылыктарына байланыштуу же байланышсыз экенине карабайт) баштапкы финансылык милдеттенмени жабуу жана жаңы финансылык милдеттенмени таануу катары эсепке алууга тийиш.

11.38 Ишкана жабылган же башка тарапка тапшырылган финансылык милдеттенменин (же милдеттенменин бөлүгүн) баланстык наркы менен кайтарылган төлөмдөрдүн ортосундагы айырмачылыкты пайда жана зыяндар курамында таанууга тийиш.

Маалыматтарды ачып көрсөтүүлөр

11.39 Төмөндө көрсөтүлгөн маалыматтарды ачуу адилет нарк боюнча пайдалар же зыяндар аркылуу эсептелинүүчү финансылык милдеттенмелер жөнүндө маалыматты ачууну билдирет. Негизги финансылык инструменттери гана бар болгон (ошол себептен 12-бөлүмгө тийешелүү эмес) ишканалардын пайда же зыян аркылуу таанылган адилет наркта бааланган эч кандай финансылык милдеттенмелери жок болот жана ошондуктан алар мындай маалыматтарды ачып көрсөтүүгө милдеттүү эмес.

Финансылык инструменттер боюнча эсеп саясаттарын ачып көрсөтүү

11.40 8.5 пункттуна ылайык ишкана олуттуу **эсеп саясаттарынын** корутундусунда финансылык инструменттерине жана **финансылык отчеттуулукту** түшүнүүгө керектүү финансылык инструменттер боюнча башка эсеп саясаттарына пайдаланылган баалоо негизин (негиздерин) ачып көрсөтүүгө тийиш.

Финансылык абал жөнүндө отчет - финансылык активдердин жана финансылык милдеттенмелердин категориялары

11.41 Ишкана отчеттук күндөгү төмөнкү финансылык активдердин жана финансылык милдеттенмелердин ар биринин баланстык наркын финансылык абал жөнүндө отчетто же эскертүүлөрдө ачып көрсөтүүгө тийиш:

(а) пайда же зыян аркылуу адилет наркта бааланган финансылык активдер (11.14(с)(i) жана 12.8, 12.9 пункттары);

(b) карыз инструменттери болуп эсептелген амортизацияланган нарк менен өлчөнүүчү финансылык активдер (11.14(а) пункттары);

(с) үлүштүк инструменттер болуп эсептелген нарктын түшүшүөн кийинки өздүк наркта бааланган финансылык активдер (11.14(с)(ii) жана 12.18., 12.19 пункттар);

(d) пайда же зыян аркылуу адилет наркта бааланган финансылык милдеттенмелер (12.8 жана12.9 пункттары);

(e) амортизацияланган наркта өлчөнүүчү финансылык милдеттенмелер (11.14(а) пункт); жана

(f) нарктын түшүшүшнөн кийинки өздүк нарк менен бааланган насыя милдеттенмелери (11.14(b) пункт).

11.42 Ишкана финансылык отчетунун пайдалануучуларына ишкананын **финансылык абалына** жана **натыйжалуулугуна** финансылык инструменттин канчалык олуттуу экендигин баалоого мүмкүндүк берген маалыматтарды ачып көрсөтүүгө тийиш. Мисалы, узак мөөнөттүү карыз боюнча мындай маалымат адатта финансылык инструментинин мөөнөттөрү менен шарттарын (пайыздык ставка, жабуу мөөнөтү, жабуу графиги, жана ишканага коюлган карыздык инструменттин чектөөлөрү) камтыйт.

11.43 Адилет нарк боюнча бааланган бардык финансылык активдер жана финансылык милдеттенмелер боюнча - ишкана адилет наркты аныктоо негизин (мисалы жигердүү рыноктогу белгиленген рыноктук нарк же баалоо методу) ачып көрсөтүүгө тийиш. Баалоо методу колдонгон кезде ишкана финансылык активдер менен финансылык милдеттенмелердин ар бир классы боюнча адилет наркты аныктоодо колдонулган маалыматтарды ачып көрсөтүүгө тийиш. Мисалы, эгер колдонулуусу мүмкүн болсо, ишкана алдын ала төлөмдөрдүн ставкасы, эсептик насыя жоготуулары жана пайыздык ставкалар же дисконттоо чендерине байланыштуу маалыматтарды ачып көрсөтүүгө тийиш.

11.44 Эгер адилет нарктын ишенимдүү өлчөмү жеткиликтүү эмес болсо, же мындай бошотуу камсыздалганда негизсиз чыгымдары же аракеттери жок жеткиликсиз болсо, башка учурда ушул Стандартка ылайык пайда же зыян аркылуу адилет нарк менен өлчөнүүсү талап кылынуучу финансылык инструменттер боюнча ишкана ошол финансылык инструменттердин баланстык наркынын фактысын жана негизсиз чыгым же аракеттен бошотуу колдонгон учурда, эмне үчүн адилет наркты ишенимдүү баалоо негизсиз чыгымды жана аракетти талап кылган себептерин ачып көрсөтүүгө тийиш.

Таанууну токтотуу

11.45 Эгер ишкана финансылык активдерин башка тарапка таануусун токтотууга жатпаган операция боюнча тапшырган болсо (11.33-11.35 пункттарын караңыз), ишкана мындай финансылык активдердин ар бир классы боюнча төмөндөгүлөрдү ачып көрсөтүүгө тийиш:

(а) активдердин мүнөзү;

(b) ишкана менчик укугуна байланыштуу дуушар болуп кала берген тобокелдердин жана пайдалардын мүнөзү; жана

(с) активдердин жана ушуга байланыштуу башка ишкана таануусун уланткан милдеттенмелердин баланстык наркы.

Камсыздоо

11.46 Ишкана финансылык активдерди же **шарттуу милдеттенмелерди** камсыздоо иретинде тапшырса, ал төмөндөгүлөрдү ачып көрсөтүүгө тийиш:

(а) камсыздоо иретинде тапшырылган финансылык активдердин баланстык наркын; жана

(b) мындай кепилдиктин шарттары менен мөөнөттөрүн.

Милдеттенмелерди аткарбоо жана зайымдар боюнча кредитордук карыздарын төлөбөө

11.47 Отчеттук күнгө чейин оңдолбогон негизги карыз менен пайыздарды жабуу, төлөө фонддору жана шарттары боюнча тартиптерди бузуу же милдеттенмелерди аткарбоо белгиленген отчеттук күндө таанылган зайымдар боюнча **кредитордук карыздар** боюнча төмөндөгү маалыматтарды ачып көрсөтүүгө тийиш:

(а) ошол шарттарды бузуу жана милдеттенмелерди аткарбоонун чоо-жайын;

(b) отчеттук күндө зайымдар боюнча кредитордук карыздарынын баланстык наркын; жана

(с) финансылык отчеттуулукту чыгарууга уруксат берүүдөн мурда шартты бузуулар же милдеттенмелерди аткарбоолор жоюлгандыгы же жоюлбагандыгы же зайымдар боюнча кредитордук карыздарынын шарттары бонча кайра сүйлөшүүлөр жүргүзүлгөндүгү же жүргүзүлбөгөндүгү жөнүндө маалыматтар.

Киреше, чыгаша, пайда же зыяндар боюнча беренелер

11.48 Ишкана төмөндөгү киреше, чыгаша, **пайдалар** же зыяндар боюнча беренелерди ачып көрсөтүүгө милдеттүү:

(а) киреше, чыгаша, пайдалар же зыяндар, жана ошондой эле төмөндөгүлөр боюнча таанылган адилет нарктагы өзгөрүүлөр:

(i) пайда же зыян аркылуу адилет наркта бааланган финансылык активдер;

(ii) пайда же зыян аркылуу адилет наркта бааланган финансылык милдеттенмелер;

(iii) амортизацияланган наркта өлчөнүүчү финансылык активдер; жана

(iv) амортизацияланган наркта өлчөнүүчү финансылык милдеттенмелер.

(b) пайда же зыян аркылуу адилет наркы менен эсептелбеген финансылык активдер же финансылык милдеттенмелер боюнча жыйынтык пайыздык киреше жана жыйынтык пайыздык чыгаша (натыйжалуу пайыздык ставка методду колдонуу аркылуу эсептелет).

(с) финансылык активдин ар бир классы боюнча нарктын түшүшүшөн келип чыккан сумма.

12-бөлүм
*Башка финансылык инструменттер боюнча жагдайлар*

11-12- бөлүмдөрдүн колдонуу чөйрөсү

12.1 11-*Негизги финансылык инструменттер* бөлүмүндө жана 12-бөлүмдө таануу, таанууну токтотуу жана **финансылык инструменттерин** (**финансылык активдер** жана **финансылык милдеттенмелер**) ачып көрсөтүү боюнча чогуу караштырылат. 11-бөлүм негизги финансылык инструменттерине карата колдонулат жана бардык ишканаларга тийешелүү. 12-бөлүм башка, татаалыраак финансылык инструменттерине жана операцияларга карата колдонулат. Эгер ишкана негизги финансылык инструмент операциялары боюнча гана иш жүргүзсө, анда 12-бөлүм колдонулбайт. Бирок, негизги финансылык инструменттерди гана пайдаланган ишканалар да 12-бөлүмдүн колдонуу чөйрөсүн аларга тийешелүү эместигин түшүнүү үчүн кароого тийиш.

Эсеп саясатын тандоо

12.2 Ишкана төмөндөгүлөрдү пайдаланууну:

(а) 11- жана 12-бөлүмдөрдүн ичиндеги бардык жоболордун негизиндеби; же

(b) ЭАЭС 39 **таануу** жана **баалоо** боюнча талаптардын *Финансылык инструменттери: Таануу жана баалоо* жана 11-жана 12-бөлүмдүн маалыматтарды ачып көрсөтүү боюнча талаптарын бардык финансылык инструменттерин эсепке алуу максатында. Ишкана (а) же (b) пунктун тандоо менен эсеп саясатын аныктайт. 10.8-10.14 пункттарында качан эсеп саясатындагы өзгөрүү туура, ал өзгөрүүнү кантип эсепке алуу керек жана эсеп саясатындагы өзгөрүүлөр жөнүндө кандай маалыматты ачып көрсөтүү керек экендигин аныктоо боюнча талаптар каралган.

12-бөлүмдүн колдонуу чөйрөсү

12.3 12-бөлүм төмөндөгүлөрдөн башка бардык финансылык инструменттерине карата колдонулат:

(а) 11-бөлүмдө каралган инструменттер.

(b) **туунду**, **ассоциацияланган** жана **биргелешкен ишмердүүлүккө** инвестициялар 9-*Бириктирилген жана өзүнчө финансылык отчеттуулук,* 14-*Ассоциацияланган ишканаларга инвестициялар*, же 15-*Биргелешкен ишмердүүлүккө инвестициялар* бөлүмдөрүнө ылайык.

(с) **кызматкерлерге сыйакы** планы боюнча иш берүүчүлөрдүн укуктары жана милдеттенмелери (28- *Кызматкерлерге сыйакылар* бөлүмү колдонулат).

(d) **камсыздандыруу келишимдеринин** тараптарынын зыянга учурашына алып келген жагдайларды эсепке албаганда, камсыздандыруу келишиминин алкагындагы төмөндөгүлөргө кирбеген укуктар:

(i) камсыздандырылбаган тобокелдердеги өзгөрүүлөр;

(ii) чет элдик валютанын алмашуу курсундагы өзгөрүүлөр; же

(iii) бир тараптын милдеттенмелерди аткарбоосу.

(e) ишкананын өздүк капиталынын аныктамасына, анын ичинде ишкана тарабынан чыгарылган **татаал финансылык инструментинин** үлүштүк компонентинин аныктамаларына жооп берген финансылык инструменттер (22-*Милдеттенмелер жана капитал* бөлүмдү караңыз).

(f) 20-*Ижаралар* бөлүмүнүн ичиндеги **ижаралар** Ошондуктан, 12-бөлүм төмөндөгүлөргө байланышы жок келишимдин шарттарынын натыйжасында ижарага берүүчүнүн же ижарага алуучунун зыянга учурашына алып келүүсү мүмкүн ижараларга колдонулат:

(i) ижарага берилген **активдин** наркындагы өзгөрүүлөр;

(ii) чет элдик валютанын алмашуу курсундагы өзгөрүүлөр;

(iii) өзгөрүлмө рыноктук пайыздык ставканын негизиндеги ижара төлөмдөрүндөгү өзгөрүүлөр; же

(iii) тараптардын биринин милдеттенмелерди аткарбоосу.

(g) **бизнести бириктирүүдө** мүмкүн болгон компенсациялоо боюнча келишимдер (19-*Бизнестин биригүүсү жана гудвилл* бөлүмүн караңыз). Мындай бошотуу бир гана сатып алуучуга тийешелүү.

(h) **акцияларга негизделген төл****өмдөр боюнча операцияларынын** ичиндеги финансылык инструменттер, келишимдер жана милдеттенмелер (26-*Акцияларга негизделген төлөм* бөлүмү колдонулган).

(i) 21-*Жоболор жана күтүлбөгөн чыгымдар* бөлүмүнө ылайык эсептелген (21.9 пункттун караңыз)) активдердин ордун толтуруу.

12.4 Товар, **запастар** же **негизги каражаттар** сыяктуу финансылык эмес беренелерди сатып алуу же сатуу боюнча келишимдер Ушул бөлүмдөн алынып салынган себеби алар финансылык инструменттерге жатпайт. Бирок, ушул бөлүм финансылык эмес беренелерди сатуу же сатып алуу боюнча келишимдерге туура келбеген сатуучуларды жана сатып алуучуларды тобокелдерге дуушар кылган бардык келишимдерге тийешелүү. Мисалы, ушул бөлүм тараптардын бирөөсүнүн милдеттенмелерди аткарбоосуна, чет эл валютасындагы өзгөрүүлөргө, финансылык эмес беренелердин баасындагы өзгөрүүлөргө байланышы жок келишимдин шарттарынын натыйжаснда сатуучунун же сатып алуучунун жоготууга учурашына алып келиши мүмкүн келишимдерге тийешелүү.

12.5 12.4 пункттунда эскертилген пункттарга кошумча, ушул бөлүм финансылык эмес беренелерди сатуу же сатып алуу боюнча келишимдерге тийешелүү, эгер келишим боюнча таза **акча каражаттары** же башка инструменттер менен эсептешүү мүмкүн болсо же келишимдер финансылык инструменттери болгон сыяктуу финансылык инструменттер менен алмашуу аркылуу, төмөндөгүлөрдү кошпогондо: ишкананын сатуу, сатып алуу же колдонуу талаптарына ылайык финансылык эмес беренелерди алуу же берүү максатында кармалып туруучу же жасалган келишимдер ушул бөлүмдүн максатына ылайык финансылык эмес инструменттер болуп саналат.

Финансылык активдер жана милдеттенмелердин баштапкы таанылуусу

12.6 Ишкана финансылык активди жана финансылык милдеттенмени инструменттер боюнча келишимдин шарттары ишканага таралган кезде гана таанууга тийиш.

Баштапкы баалоо

12.7 Финансылык актив же финансылык милдеттенме баштапкы кезде таанылганда, ишкана аны адатта операциянын баасы болгон **адилет наркы** менен таанууга тийиш.

Кийинки баалоо

12.8 Ар бир **отчеттук мезгилдин** аягында ишкана, төмөндөгүлөрдү кошпогондо, 12-бөлүмгө ылайык бардык финансылык инструменттерин адилет нарк менен баалоого жана адилет наркындагы өзгөрүүлөрдү **пайда же зыян** аркылуу таанууга тийиш:

(а) 12.23 пункттуна ылайык **хеджирлөө инструменттеринин** адилет наркындагы кээ бир өзгөрүүлөр белгиленген хеджирлөө катыштарында **башка жыйынды кирешеде** таанылууга тийиш; жана

(b) **рынокто ачык жүгүртүлүүчү үлүштүк** инструменттер (алардын адилет наркы, негизсиз чыгымдары жана аракеттери жок ишенимдүү бааланбайт жана мындай инструменттерге байланыштуу келишимдер ушундай инструменттерди алып келет) нарктын түшүшүшөн кийинки өздүк наркы менен бааланууга тийиш.

12.9 Эгер үлүштүк инструмент боюнча же ушу сыяктуу инструментке байланыштуу келишим боюнча адилет нарктын ишенимдүү баалоосу негизсиз чыгымдар жана аракеттери жок мүмкүн эмес болсо (эгер колдонулуучу болсо), же бул сыяктуу инструментке байланыштуу келишим ачык айлантылбаган, бирок инструмент акыркы жолу негизсиз чыгымдарсыз жана аракеттерсиз ишенимдүү бааланган күндөгү адилет наркы инструменттин баасы катары каралат. Ишкана мындай инструментти адилет нарктын ишенимдүү өлчөмүн негизсиз чыгымдары жана аракеттери жок аныктоого мүмкүн болгонго чейин күнүмдүк өздүк баасы боюнча нарктын түшүшүнүн чыгымдарын кемитип эсептейт.

Адилет нарк

12.10 Ушул бөлүмдүн талабына ылайык ишкана адилет наркты баалоо үчүн жана 11-бөлүмдүн талаптарына ылайык 11.27-11.32 пункттарындагы адилет нарк боюнча колдонмону пайдаланат.

12.11 Талап боюнча жабылуучу финансылык милдеттенменин адилет наркы талап кылынган биринчи күндө дисконттолгон суммадан аз эмес.

12.12 Ишкана кийин пайда же зыян аркылуу адилет наркы менен баалануучу финансылык активдердин жана милдеттенмелердин баштапкы баалоосуна **операция боюнча чыгымдарды** кошпошу керек. Эгер актив боюнча төлөм кийинкиге калтырылган болсо же рыноктук эмес пайыздык ставка менен каржыланса, анда ишкана активди алгачкы жолу рыноктук пайыздык ставка менен дисконттолгон келечектеги төлөмдөрдүн **келтирилген нарк** менен баалайт.

Өздүк баасы жана амортизацияланган наркы менен бааланган финансылык активдердин наркынын түшүшүшүсу

12.13 Ишкана ушул бөлүмгө ылайык нарктын түшүшүн чегергенден кийин өздүк наркы менен бааланган финансылык активдерге 11.21-11.26 пункттарындагы нарктын түшүшү боюнча колдонмону пайдаланууга тийиш.

Финансылык активди же финансылык милдеттенмени таанууну токтотуу

12.14 Ишкана ушул бөлүмдө колдонулган финансылык активдерге жана финансылык милдеттенмелерге карата 11.33-11.38 пункттарындагы **таанууну токтотуунун** талаптарын пайдаланууга тийиш.

Хеджирлөөнү эсепке алуу

12.15 Эгер белгиленген көрсөткүчтөргө жооп берсе, ишкана хеджирлөөнү эсепке алуу шарттарына жооп берүү үчүн хеджирлөөчү инструмент менен **хеджирленүүчү объекттин** ортосундагы катышты аныктай алат. Хеджирлөөнү эсепке алуу хеджирлөө инструменти жана хеджирлөө беренеси боюнча **пайданы** же зыянды бир эле убакта пайда же зыяндын курамында таанууга уруксат берет.

12.16 Хеджирлөөнү эсепке алуу үчүн ишкана төмөндөгү шарттардын баарына жооп бериш керек:

(а) ишкана хеджирлөө мамилеси бар экендигин көрсөтүүгө тийиш жана мындай мамилени хеджирленүүчү тобокелдин түрү, хеджирленүүчү объект жана хеджирлөө инструменти ачык айкындалгандай кылып жана объекттин тобокели хеджирленүүчү инструмент менен хеджирленүүчү тобокел болгондой кылып документтештирүүгө тийиш.

(b) хеджирленүүчү тобокел ушул 12.17-пункттунда белгиленген тобокелдердин бири.

(c) хеджирлөөчү инструмент 12.18- пункттун талаптарына жооп берүүгө тийиш.

(d) ишкана хеджирлөөчү инструмент белгиленген хеджирленүүчү тобокелди компенсациялоодо натыйжалуулугу жогору болот деп күтөт. **Хеджирлөөнүн натыйжалуулугу** бул хеджирленүүчү тобокелге кирген хеджирленүүчү объекттинадилет наркындагы же акча-каражаттарынын кыймылдарындагы өзгөрүүлөр хеджирлөө инструментинин адилет наркындагы же акча-каражат агымдарындагы өзгөрүүлөр менен компенсациялануучу даража.

12.17 Ушул Стандарт төмөндөгү тобокелдер үчүн гана хеджирлөөнү эсепке алууга уруксат берет:

(а) амортизациялык нарк менен баалануучу карыздык инструменттин пайыздык тобокели;

(b) **бекемделген келишим** жана **толук ыктымал операциянын** валюталык же пайыздык тобокели;

(c) ишкана ээ болгон товар, же бекемделген келишим, же сатып алуу же сатуу боюнча ыктымалдуулугу жогору болжолдонгон операция боюнча тобокел нарк.

(d) **чет өлкөлүк бөлүмгө** салынган инвестициянын таза суммасы боюнча валюталык тобокел.

Амортизацияланган наркы боюнча бааланган карыз инструментинин валюталык тобокели жогоруда көрсөтүлгөн тобокелдердин тизмесине кирбейт, себеби хеджирлөөнү эсепке алуу **финансылык отчеттуулукка** маанилүү таасирин тийгизбейт. Эсептер, векселдер, береселер боюнча негизги дебиторлук жана насыялык карыз амортизацияланган нарк боюнча бааланат (11.5(d) пункттун караңыз). Булардын ичине чет эл валютасында көрсөтүлгөн дебиторлук карыз кирет. 30.10 пунктту алмашуу курсундагы өзгөрүүлөрдөн келип чыккан дебиторлук карыздын **баланстык наркындагы** бардык өзгөрүүлөрдү пайда же зыяндын курамында таанууну талап кылат. Ошондуктан хеджирлөө инструментинин (валюталык своп) адилет наркындагы жана алмашуу курсундагы өзгөрүүлөргө байланыштуу дебиторлук карыздын баланстык наркындагы өзгөрүү пайда жана зыяндын курамында таанылат жана спот алмашуу курсу (**милдеттенме** бааланган чен) менен мөөнөттүү келишим боюнча курстун (своп бааланат) ортосунда айырмачылык болгон учурлардан башка учурларда өз ара чегерилишет.

12.18 Ушул Стандарт хеджирлөө инструменти төмөндөгү бардык шарттарга жооп берген учурда гана хеджирлөөнү эске алууга уруксат берет:

(а) инструмент 12.17 пунктунда көрсөтүлгөн жана хеджирленүүчү тобокел катары белгиленген тобокелди компенсациялоодо натыйжалуулугу жогору болот деп күтүлгөн пайыздык ставка боюнча своп, валюталык своп, форварддык валюталык келишим же форварддык товардык келишимди билдирет.

(b) инструментте отчет берген ишканадан тышкары тараптын катышуусу каралат (б.а финансылык отчет даярдалган **топко**, сегментке же жеке ишканага катышы боюнча);

(с) анын **номиналдык суммасы** хеджирленүүчү объекттин негизги же шарттуу деп белгиленген суммасына барабар;

(d) анын төмөндөгүлөргө чейин белгиленген төлөө мөөнөтү бар:

(i) хеджирленүүчү финансылык инструментинин жабуу мөөнөтү;

(ii) товарды сатып алуу же сатуу боюнча милдеттенменин аткарылуусу күтүлгөн күн;

(iii) чет элдик валюта же товар боюнча болжолдонгон ыктымалдуулугу деңгээли жогору хеджирленүүчү операциянын орун алуусу.

(e) инструментте алдын ала төлөө, мөөнөтүнө чейин жабуу же узартуу сыяктуу эрежелер каралган эмес.

Таанылган финансылык инструменттер боюнча белгиленген пайыздык ставка тобокелин же кармалган товар боюнча баалык тобокелди хеджирлөө

12.19 Эгер 12.16 пунктунда эскертилген шарттар аткарылган болсо жана хеджирленүүчү тобокел бул амортизацияланган наркы менен бааланган карыздык инструмент боюнча бекитилген пайыздык ставка тобокелине дуушар хеджирленүүчү тобокел болсо же ишкана кармап турган товар боюнча товарлык баанын тобокели болсо, ишкана:

(а) хеджирлөөчү инструментти актив же милдеттенме катары таанууга жана ал инструменттин адилет наркындагы өзгөрүүлөрдү пайда же зыяндын курамында таанууга милдеттүү; жана

(b) хеджирленүүчү тобокелге байланыштуу хеджирлөө объектисинин адилет наркындагы өзгөрүүлөрдү пайда же зыяндын курамында хеджирлөө объектисинин баланстык наркын түзөтүү катары таанууга тийиш.

12.20 Эгер хеджирленүүчү тобокел амортизацияланган нарк менен өлчөнүүчү карыздык инструменттин бекитилген пайыздык ставкасынын тобокели болуп табылса, ишкана хеджирлөө инструменти болуп саналган пайыздык своп боюнча акча каражаттары менен жүргүзүлгөн таза эсептешүүлөр тийиштүү мезгил ичиндеги пайдалар же зыяндардын курамында таанууга тийиш.

12.21 Эгер:

(а) хеджирлөө инструментинин мөөнөтү өтүп кетсе же инструмент сатылып кетсе же мөөнөтүнө чейин токтотулса;

(b) хеджирлөө 12.16 пункттунда белгиленген хеджирлөөнү эсептөө шарттарын мындан ары канааттандырбай калса; же

(с) ишкана хеджирлөөнү аныктоону жокко чыгарса, ишкана 12.19 пункттунда көрсөтүлгөн хеджирленүүнү эсепке алуу операциясын токтотууга милдеттүү.

12.22 Хеджирлөөнү эсепке алуу токтотулган жагдайда, хеджирленүүчү объект амортизацияланган нарк боюнча эсептелүүчү активдер же милдеттенмелер болуп табылса жана анын танылуусу токтотулбаса, анда хеджирленүүчү объекттин баланстык наркын түзөтүүлөрү катары таанылган бардык түшкөн каражаттар же жоготуулар хеджирленүүчү объекттин калган мөөнөтүнүн ичинде **натыйжалуу пайыздык методду** колдонуу аркылуу пайдалар же зыяндар эсебине амортизацияланат.

Таанылган финансылык инструменттин өзгөрүлмө пайыздык тобокелин, бекемделген келишим боюнча валюталык тобокелди же ыктымалдуулугу жогору болжолдонгон операция же чет өлкөлүк бөлүмгө таза инвестиция боюнча баа тобокелин хеджирлөө

12.23 Эгер 12.16 пункттундагы шарттар канааттандырылса, ал эми хеджирленген тобокел төмөндөгүлөр болуп эсептелсе:

(а) амортизациялык нарк менен баалануучу карыздык инструмент боюнча өзгөрүлмө пайыздык тобокел;

(b) бекемделген келишим жана ыктымалдуулук деңгээли жогору болжонгон операция боюнча валюталык тобокел;

(с) бекемделген келишим жана ыктымалдуулук деңгээли жогору болжонгон операция боюнча товардык нарк тобокели;

(d) чет эл операциясына салынган инвестициянын таза суммасы боюнча валюталык тобокел,

ишкана хеджирленүүчү объекттин адилет наркын же күтүлгөн акча каражат агымдарын камсыздоодо натыйжалуу болгон хеджирлөө инструменттин адилет наркындагы өзгөрүүлөрдүн бир бөлүгүн башка жыйынды кирешеде таануга тийиш. Ишкана ар бир мезгилдеги пайда же зыяндын курамында хеджирлөөчү инструменттин адилет наркындагы топтолуучу өзгөрүүнүн хеджирлөө башталгандан бери хеджирленүүчү объекттин күтүлгөн акча каражаттарынын агымдарынын топтолуучу өзгөрүүлөрүнөн ашып кетүүлөрүн (абсолюттук суммада) таанууга тийиш (кээде хеджирленүүнүн натыйжасыздыгы деп аталат). 12.25 пункттунын талаптарына ылайык хеджирленүүчү объект пайда же зыянда таанылганда, башка жыйынды кирешеде таанылган хеджирленүүчү түшүүлөр же жоготуулар пайда же зыянга кайрадан классификацияланууга тийиш. Бирок, башка жыйынды кирешеде таанылган чет эл операциясына салынган таза инвестицияны хеджирлөөгө байланыштуу валютаны алмашуудагы айырмалардын топтолуучу суммасы чет эл операциясын жоюуда же жарым-жартылай жоюуда пайда же зыян эсебине кайрадан жиктелбеши керек.

12.24 Эгер хеджирленүүчү тобокел амортизацияланган нарк боюнча бааланган карыздык инструменттеги өзгөрүлмө пайыздык тобокел болуп табылса, анда ишкана хеджирлөө инструменти болуп саналган пайыздык своп боюнча жүргүзүлгөн таза эсептешүүлөрдү тийиштүү мезгил ичиндеги пайдалар же зыяндар курамында таанууга тийиш.

12.25 Ишкана 12.23 пункттунда көрсөтүлгөн хеджирленүүнү эсепке алуу операциясын токтотууга милдеттүү, эгер:

(а) хеджирлөө куралынын мөөнөтү өтүп кетсе же инструмент сатылып кетсе же мөөнөтүнө чейин токтотулса;

(b) хеджирлөө 12.16 пункттунда белгиленген хеджирлөөнү эсепке алуу критерийлерине мындан ары жооп бербесе; же

(с) болжолдонгон операцияны хеджирлөөдө ошол болжолдонгон операциянын ыктымалдуулугу жогору болбой калса; же

(d) ишкана операцияны хеджирлөө операция катары тануусун токтотсо.

Эгер болжолдонгон операциянын орун алуусу мындан ары күтүлбөсө же амортизацияланган наркта бааланган хеджирленген карыз инструментинин таанылуусу токтотулса, башка жыйынды кирешеде таанылган хеджирлөөчү инструмент боюнча бардык пайдалар же зыяндар пайдалардын же зыяндардын эсебине кайрадан классификацияланышы керек.

Маалыматтарды ачып көрсөтүүлөр

12.26 Ушул бөлүмдү колдонгон ишкана 11-бөлүмдө талап кылынган маалыматтарды ачып көрсөтүүгө тийиш жана ошол ачып көрсөтүүлөрдө ушул бөлүмдүн жана 11-бөлүмдүн колдонуу чөйрөсүндө каралган финансылык инструменттери бириктирүүгө тийиш. Мындан тышкары, эгер ишкана хеджирленүүнү эсептөөнү колдонсо, ал 12.27-12.29 пункттарында талап кылынган кошумча маалыматтарды ачып көрсөтүүгө тийиш.

12.27 Ишкана 12.17 пункттунда эскертилген төрт тобокелдин түрлөрүнүн ар биринин хеджирлөөсүн өзүнчө ачып көрсөтүүгө тийиш:

(а) хеджирлөөнүн мүнөзү;

(b) хеджирлөөчү инструменттер жана **отчеттук күндө** адилет нарктар менен белгиленген финансылык инструменттердин мүнөздөмөсүн; жана

(с) хеджирленүүчү тобокелдердин мүнөзү жана хеджирленүүчү абалдын мүнөздөмөсү.

12.28 Эгер ишкана белгиленген пайыздык ставка тобокелин же товардык нарк тобокелин хеджирлөө үчүн хеджирлөөнү эсепке алса (12.19-12.22 пункттарын караңыз), ал төмөндөгүлөрдү ачып көрсөтүүгө тийиш:

(а) мезгил ичинде пайда же зыяндын курамында таанылган хеджирлөөчү инструменттин адилет наркындагы өзгөрүүлөрдүн суммасы; жана

(b) мезгил ичинде пайда же зыяндын курамында таанылган хеджирленген объекттин адилет наркындагы өзгөрүүлөрдүн суммасы.

12.29 Эгер ишкана өзгөрүлмө пайыздык тобокелди, валюталык тобокелди, же товардык нарк тобокелин бекемделген келишим боюнча же ыктымалдуулугу жогору болжолдонгон операция же чет эл операциясына таза инвестиция боюнча (12.23-12.25 пункттарын караңыз) тобокелди хеджирлөө үчүн хеджирлөө эсебин колдонсо, анда ал төмөндөгү маалыматтарды ачып көрсөтүүгө тийиш:

(а) акча каражаттарынын түшүүсү жана алардын пайда жана зыянга таасир берүүсү күтүлгөн мезгилдерди;

(b) мурда буларга карата хеджирлөөнү эсепке алуу колдонулган, бирок азыркы убакытта болуусу белгисиз бардык болжолдонгон операциялардын мүнөздөлүшүн;

(с) мезгил ичинде башка жыйынды киреше курамында таанылган хеджирлөөчү инструменттин адилет наркындагы өзгөрүүлөрдүн суммасын;

(d) мезгил ичинде пайда же зыянга кайрадан классификацияланган сумманы (12.23 жана 12.25 пункттары); жана

(e) хеджирлөөчү инструменттин адилет наркынын суммасы мезгил ичинде пайда же зыянда таанылган акча каражаттарынын күтүлгөн кыймылынын адилет наркынан ашып кеткен суммасы (12.23 пунктту караңыз).

13-бөлүм
*Запастар*

Ушул бөлүмдүн колдонуу чөйрөсү

13.1 Ушул бөлүмдө **запастарды** таануу жана баалоо принциптери каралат. **Запастар бул**:

(а) бизнестин адаттагы иш -аракеттеринде сатууга кармалган;

(b) ошондой сатуу максатта өндүрүү процессинде; же

(с) өндүрүү процессинде же кызмат көрсөтүү процессинде керектелүүчү материалдар жана запастар түрүндөгү активдер.

13.2 Ушул бөлүм төмөндөгүлөрдөн башка бардык запастарга тийешелүү:

(а) кызмат көрсөтүүгө тикелей байланыштуу келишим шарттарды кошо алганда **курулуш келишимдеринен** келип чыккан аякталбаган жумуштар (23-*Сатуудан түшкөн акча* бөлүмдү караңыз);

(b) **финансылык инструменттер**  (11-*Негизги финансылык инструменттер* жана 12-*Башка финансылык инструменттер боюнча суроолор* бөлүмдөрүн караңыз); жана

(с) түшүм жыйноо кездеги **айыл-чарба ишмердүүлүгүнө** жана **айыл-чарба продукциясына**  байланыштуу **биологиялык активдер** (34-*Атайын иш-аракеттер* бөлүмдү караңыз).

13.3 Ушул бөлүм төмөндөгүлөр ээлик кылган запастарды **баалоодо** колдонулбайт:

(а) **пайда же зыян** аркылуу **сатуу чыгымдары алып салынган адилет нарк**боюнча бааланган айыл-чарба жана токой-чарбасынын өсүмдүктөрү, жыйналган айыл-чарба өсүмдүктөрү, ошондой эле кен байлыктар жана кен байлыктарды кайра иштеттүү продуктулары; же

(b) пайда же зыян аркылуу запастарын сатуу чыгымдары алып салынган адилет наркы менен бааланган товар брокерлери жана дилерлери.

Запастарды баалоо

13.4 Ишкана запастарды өздүк наркы жана бүтүрүү жана сатуу чыгымдары алып салынгандан кийин эсептик сатуу баасы экөөнүн кичирээги менен баалайт.

Запастардын өздүк наркы

13.5 Ишкана запастардын өздүк наркын аныктоодо бардык сатып алуу жана кайра иштетүү, ошондой эле запастарды учурдагы ордуна жана абалына жеткирүү боюнча бардык чыгымдарды кошуп эсептөөгө тийиш.

Сатып алууга кеткен чыгымдар

13.6 Сатып алууга жумшалган чыгымдардын ичине сатып алуу наркы, импорттук бажы салыктары жана башка салыктар (ишканалар кийин кайра салык органдары аркылуу кайтарып алуучу салыктарды эсептебегенде), ошондой эле ташууга, оңдоого жана башка даяр товарларды, материалдарды жана кызматтарды алууга тийешелүү чыгымдар кирет. Соода жеңилдиктери, төлөмдөрдү кайтаруу жана башка ушу сыяктуу беренелер сатып алуу боюнча чыгымдарды аныктаган кезде алып салынат.

13.7 Ишкана запастарды кийинкиге калтырылган эсептешүү шарттары менен сатып алуусу мүмкүн. Кээ бир учурларда келишим маалымдалган эмес каржылоо элементтерди камтышы мүмкүн, мисалы, адаттагы насыялык шарттар боюнча сатып алуу наркы жана кийинкиге калтырылган эсептешүү суммасы сыяктуу. Мындай жагдайларда, аталган айырмачылык каржылоо мезгилинин ичиндеги пайыздык **чыгашалар** катары таанылат жана запастардын өздүк наркына киргизилбейт.

Кайра иштетүүгө жумшалган чыгымдар

13.8 Запастарды кайра иштетүүгө жумшалган чыгымдардын ичине эмгек акы төлөөгө жумшалган чыгымдар сыяктуу өндүрүш бирдигине тикелей байланыштуу чыгымдар кирет. Ошону менен бирге алардын ичине чийки заттардан даяр продукция чыгаруу кезинде жумшалган туруктуу жана өзгөрүлмө кошумча өндүрүштүк чыгымдарды системалык түрдө бөлүштүрүү кирет. Туруктуу өндүрүш чыгымдары булар **амортизациялоо** жана өндүрүш имараттарын жана жабдууларын тейлөө жана өндүрүштүк башкаруу-административдик чыгымдар сыяктуу өндүрүштүн көлөмүнөн көз карандысыз салыштырмалуу туруктуу сакталган өндүрүштүн тикелей эмес чыгымдары. Өзгөрүлмө өндүрүштүк кошумча чыгымдар булар кыйыр чийкизат чыгымдары менен кыйыр эмгек чыгымдары сыяктуу өндүрүш көлөмүнүн өзгөрүшүнөн тикелей же дээрлик тикелей көз каранды кыйыр өндүрүштүк чыгымдар.

Өндүрүштүк кошумча чыгымдарды бөлүштүрүү

13.9 Ишкана белгиленген өндүрүштүк кошумча чыгымдарды адаттагы өндүрүштүк кубаттуулуктун негизинде кайра иштетүүнүн чыгымдарына бөлүштүрүүгө тийиш. Адаттагы өндүрүштүк кубаттуулук бул пландык техникалык тейлөө кызматын көрсөтүү натыйжасында кубаттуулуктун жоготуусун эске алуу менен күнүмдүк жагдайларда орточо алганда бир нече мөөнөттөрдүн же мезгилдердин ичинде жетишүүсү күтүлгөн өндүрүштүн көлөмү. Өндүрүштүн чыныгы деңгээли орточо кубаттуулукка жакын болгондо колдонулушу мүмкүн. Өндүрүштүн ар бир бирдигине бөлүштүрүлгөн чыгымдардын белгиленген суммасы өндүрүш деңгээлинин төмөндөшү же ишкананын токтоп калышынын натыйжасында өспөйт. Бөлүштүрүлбөгөн кошумча чыгымдар алар пайда болгон мезгилдин ичинде чыгаша катары таанылууга тийиш. Өндүрүш деңгээли өзгөчө жогору болгон кезде өндүрүш бирдигинин ар бирине бөлүштүрүлгөн кошумча чыгымдардын белгиленген суммасы запастар өздүк наркынан жогору баалаанбагандай өлчөмдө азаят. Өзгөрүлмө өндүрүштүк кошумча чыгымдар өндүрүш кубаттуулугун чыныгы пайдалануусунун негизинде өндүрүштүн ар бир бирдигине бөлүштүрүлөт.

Биргелешкен жана кошумча продукциялар

13.10 Өндүрүш процессинин жыйынтыгында бир эле убакытта бирден ашык продукциялар чыгарылышы мүмкүн. Мисалы, мындай көрүнүш биргелешкен продукция же негизги продукция жана кошумча продукция чыгарылган учурларда кездешет. Ар бир продукциянын түрүн кайра иштетүүгө жумшалган чийки затты же жумшалган каражатты аныктоо мүмкүн эмес болсо, ишкана аларды рационалдык жана ырааттуу түрдө продукциялардын түрлөрүнө бөлүштүрөт. Бөлүштүрүү, мисалы, ар бир продукцияны өзүнчө аныктоого мүмкүн болгон өндүрүш процессинде же өндүрүш аяктагандагы продукциянын катыштуу сатылуу баасына негизделиши мүмкүн. Кошумча продукциянын көпчүлүгү мүнөзү боюнча материалдуу эмес. Мындай учурда ишкана аларды аяктоого жана сатуу чыгымдары алып салгандагы сатуу баасы менен өлчөйт жана бул сумманы негизги продукциянын өздүк баасынан алып таштайт. Натыйжасында негизги продукциянын **баланстык наркы** анын өздүк баасынан **маанилүү** түрдө айырмаланбайт.

Запастардын ичиндеги башка чыгымдар

13.11 Ишкана запастардын өздүк наркына башка чыгымдарды ошол запастарды учурдагы ордуна жана абалына алып келген учурда гана кошуп эсептөөгө тийиш.

13.12 Белгиленген пайыздык ставкаларды хеджирлөө тобокелинин же колдогу товардын товардык нарк тобокелдеринин бөлүгү болгон **хеджирлөө инструментинин** **адилет наркындагы** кээ бир жагдайларда өзгөрүүлөр болгон кезде товардын баланстык наркынын түзөтүүсүнө алып келүүсү 12.19(b) пункттунда көрсөтүлгөн.

Запастардан алынып салынган чыгымдар

13.13 Запастардын наркынан алынып салынган жана алар пайда болгон мезгилде чыгаша катары таанылган чыгымдардын мисалдары булар:

(а) материалдардын жана эмгектин ашыкча жумшалган суммалары же башка өндүрүш чыгымдары;

(b) сактоого кеткен чыгымдар (ошол чыгымдар өндүрүш процессинин кийинки стадиясына өтүүдөн мурда керек болгон учурларды эсептебегенде);

(с) запастардын учурдагы ордуна жана абалына алып келишине салым кошпогон кошумча административдик чыгымдар; жана

(d) сатууга жумшалган чыгымдар.

Кызмат көрсөтүүчүнүн запастарынын өздүк наркы

13.14 Кызмат көрсөтүүчүлөрдүн запастары бар болсо, аларды өндүрүштүн өздүк наркы боюнча баалайт. Бул чыгымдарга негизинен сыйакы жана башка кызматтарды көрсөтүүгө, анын ичинде тикелей көзмөлдөөгө катышкан кызматкерлерге жумшалган башка чыгымдар, ошондой эле тийиштүү кошумча чыгымдар кирет. Сыйакы жана ошондой эле сатуулар жана жалпы административдик кызматкерлерге байланыштуу чыгымдар запастардын өздүк наркына киргизилбейт, бирок алар пайда болгон мезгилдин ичинде чыгаша катары таанылат. Кызмат көрсөтүүчүнүн запастарынын өздүк наркына адатта кызмат көрсөтүүчүнүн баасына кирген кирешенин нормасы жана тикелей эмес кошумча чыгымдар кирбейт.

Биологиялык активдерден жыйналган айыл чарба өсүмдүктөрүнүн өздүк наркы

13.15 34-бөлүмдүн талабына ылайык ишкана биологиялык активдерден жыйнаган айыл-чарба өсүмдүктөрүн камтыган запастар баштапкы **таанууда** жыйноо мезгилинде сатууга кеткен эсеп чыгымдарын алып салгандагы адилет наркы менен бааланат. Ушул бөлүмдү колдонууда ал чыгымдар ошол күнгө карата запастардын чыгымы болуп калат.

Ченемдүү чыгымдарды эсепке алуу методу, чекене нарк боюнча жана акыркы сатып алуу нарк методдору сыяктуу өздүк наркты аныктоо методдору

13.16 Товардык материалдык запастардын өздүк наркын баалоодо ченемдүү чыгымдар, чекене нарк жана сатып алуу наркы менен эсепке алуу методдору колдонулушу мүмкүн, эгер мындай методдорду колдонуунун жыйынтыгы чыныгы өздүк наркына дээрлик барабар болсо. Ченемдүү чыгымдар материалдардын жана запастардын, сыйакылардын, натыйжалуулуктун жана кубаттуулукту пайдалануунун нормалдуу деңгээлдерин эске алат. Алар мезгил-мезгили менен текшерилип турат жана керектүү учурларда учурдагы шарттарды эске алуу менен кайрадан каралып чыгат. Чекене нарк методу өздүк наркты запастардын сатылуу баасын дүң кирешенин тийиштүү пайызынын чоңдугуна кыскартуу аркылуу өлчөйт.

Чыгымдардын формуласы

13.17 Ишкана адатта өз ара алмашууга жатпаган товардык материалдык запастардын жана атайын долбоорлор үчүн өндүрүлгөн товарлардын же кызматтардын өздүк наркын алардын жекече бааларын атайын аныктоо аркылуу өлчөйт.

13.18 Ишкана 13.17 пункттунда эскертилген запастардан башка запастардын өздүк наркын “алгачкы түшкөн продукция - алгачкы жөнөтүлгөн продукция” ФИФО же орто өлчөмдүк наркы аркылуу өлчөйт. Ишкана өздүк наркты эсептөө боюнча окшош мүнөздөгү жана окшош колдонуудагы запастар үчүн бирдей формуланы колдонот. Ар кандай мүнөздөгү же колдонуудагы товарлар боюнча башка формуланы колдонууга жол берилиши мүмкүн. Ушул Стандарт “Акыркы келип, биринчи кетти” ЛИФО формуласын колдонууга жол бербейт.

Запастардын наркын жоготуусу

13.19 27.2-27.4 пункттарынын талабына ылайык ишкана ар бир **отчеттук мезгилдин** аягында запастар баасыздандыбы же жокпу, б.а алардын баланстык наркын кайра калыбына келтирүү мүмкүндүгүн (мисалы, бузулуу, эскирүү же баанын төмөндөө себептеринен) баалоого тийиш. Эгер запастардын беренеси (же берененин топтору) баасызданса, ал пункттар боюнча ишкана запастарды аяктоого жана сатуу чыгымдары алып салып өзүнүн сатуу наркы менен баалоого жана **нарктын түшүшү** катары таанууга милдеттүү. Ал пункттарда мындан тышкары мурда баасызданган запастардын кайра калыбына келтирүүсүн талап кылган жагдайлар жөнүндө эскертилет.

Чыгаша катары таануу

13.20 Запастар сатылганда ишкана ошол запастардын баланстык наркын аларга байланыштуу **түшкөн кирешелер** таанылган мезгилде чыгаша катары таанууга тийиш.

13.21 Кээ бир запастар активдин башка эсептерине, мисалы негизги каражаттардын өз алдынча өндүрүлгөн объектилеринин бөлүгү катары бөлүштүрүлүшү мүмкүн. Мындай жол менен башка активге бөлүштүрүлгөн запастар ошол активдин колдонулган түрүнө ушул Стандарттын тийешелүү бөлүмүнө ылайык эсепке алынат.

Маалыматтарды ачып көрсөтүүлөр

13.22 Ишкана төмөндөгү маалыматтарды ачып көрсөтүүгө тийиш:

(а) запастарды баалоодо кабыл алынган **эсеп саясаты**, анын ичине өздүк нарк формуласы дагы кирет;

(b) ишкана кабыл алган запастардын баланстык наркы жана классификациялоо беренелери боюнча баланстык нарк;

(с) мезгил ичинде чыгаша катары таанылган запастардын суммасы;

(d) 27-*Активдердин наркынын түшүшүсу* бөлүмүнө ылайык пайдада же зыянда таанылган же кайтарылган наркынын түшүшүнөндан келип чыккан жоготуулар;

(e) **милдеттенмелерди** камсыздоо иретинде салынган запастардын жыйынтык баланстык наркы.

14-бөлүм
*Ассоциацияланган ишканаларга инвестициялар*

Ушул бөлүмдүн колдонуу чөйрөсү

14.1 Ушул бөлүм ассоциацияланган ишканаларды топтолгон финансылык отчетуулукта жана башкы ишкана эмес бирок бир же эки ассоциацияланган ишканада инвестициясы бар инвестордун **бириктирилген финансылык отчетуулугунда** эсепке алуу үчүн колдонулат. 9.26 пунктунда ассоциацияланган ишканаларды **өзүнчө финансылык отчетуулукта** эсепке алуу боюнча талаптар коюлат.

Аныкталган ассоциацияланган ишканалар

14.2 Инвестордун олуттуу таасири бар, **биргелешкен ишмердүүлүккө** **туунду** эмес, же анда үлүштүк катышы жок ишкана, анын ичине юридикалык жактын статусуна ээ эмес, жөнөкөй шериктештик да кирет.

14.3 Олуттуу таасир бул ассоциацияланган ишкананын финансылык жана операциялык саясаттар боюнча чечимдерди кабыл алуусуна катышуу укугу, бирок ошол саясатка **контролдоо** же **биргелешкен контролдоо** эмес.

(а) Инвестор асоциацияланган ишканада 20 же андан көбүрөөк добуш берүү пайызына тикелей же кыйыр түрдө (мисалы туунду ишканалар аркылуу) ээ болсо, анда инвестордун олуттуу таасири бар деп эсептелет, эгер мындай эмес деп айкын көрсөтүлбөсө;

(b) тескерисинче, инвестор асоциацияланган ишканада 20 дан аз добуш берүү пайызына түз же кыйыр түрдө (мисалы туунду ишканалар аркылуу) ээ болсо, анда инвестордун олуттуу таасири жок деп эсептелет, эгер мындай эмес деп айкын көрсөтүлбөсө;

(с) башка инвестордун менчик укугунун маанилүү же көпчүлүк бөлүгүнө ээ болгон фактысы, инвестордун олуттуу таасир берүү мүмкүнчүлүгүн жокко чыгарбайт.

Баалоо - эсеп саясатын тандоо

14.4 Инвестор ассоциацияланган ишканаларга жасаган инвестицияларын төмөндөгү методдорду колдонуу аркылуу эсепке алууга тийиш:

(а) 14.5 пункттунда көрсөтүлгөн чыныгы чыгашалар боюнча эсепке алуу методу;

(b) 14.8 пункттунда көрсөтүлгөн үлүштүк катышуу боюнча эсепке алуу методу;

(с) 14.9 пункттунда көрсөтүлгөн **адилет наркы** боюнча эсепке алуу методу.

Өздүк нарк боюнча эсепке алуу методу

14.5 Инвестор ассоциацияланган ишканаларга (жарыяланган баа котировкалары бар ишканалардан башкаларга, 14.7 пункттун караңыз) болгон инвестицияларды топтолуучу **нарктын түшүшүнөн келтирилген зыяндарды** (27-*Активдердин наркынын түшүшүсу* бөлүмүнө ылайык таанылган) алып кемиткен өздүк нарк менен баалайт.

14.6 Инвестор дивиденддерди жана башка инвестициялардан түшкөн бөлүштүрүүлөрдү ал бөлүштүрүүлөр ассоциацияланган ишканалардын сатып алуу күнүнөн кийин же мурун пайда болгон топтолгон пайдалары экендигине карабастан **киреше** катары таанууга тийиш.

14.7 Инвестор жарыяланган нарк котировкалары бар ишканаларга болгон инвестицияларды адилет нарк методун колдонуу аркылуу баалайт (14.9 пункттун караңыз).

Үлүштүк катышуу методу

14.8 Үлүштук катышуу боюнча эсепке алуу методуна ылайык үлүштүк инвестиция алгачкы жолу операциялык нарк менен таанылат (**операция боюнча чыгымдарды** кошкондо) жана натыйжада инвестордун ассоцияцияланган ишкананын **пайда же зыянындагы** жана **башка жыйынды кирешесиндеги** үлүштөрүн чагылдыргандай кылып түзөтүлөт.

(а) *баланстык нарк боюнча бөлүштүрүүлөр жана башка түзөтүүлөр*. Ассоциацияланган ишканадан алынган бөлүштүрүүлөр инвестициянын **баланстык наркын кыскартат**. Башка жыйынды кирешелер беренесинен келип чыккан ассоциацияланган ишканалардын капиталындагы өзгөрүүлөрдүн натыйжасында баланстык наркта түзөтүүлөрдү жүргүзүү талап кылынышы мүмкүн.

(b) *потенциалдык добуш берүү укугу*. Потенциалдык укук берүү мүмкүндүгү олуттуу таасирдин бар же жоктугу жөнүндө чечим кабылдоо кезинде каралганы менен, инвестор ассоциацияланган ишкананын пайдаларында, зыяндарында жана башка жыйынды кирешелеринде өзүнүн үлүшүн жана учурдагы катышуу үлүшүнүн негизинде ассоциацияланган ишкананын капиталындагы өзгөрүүлөрдөгү үлүшүн баалоого тийиш. Мындай баалоолордо потенциалдык добуш укугун колдонуу же алмашуу мүмкүндүгү чагылдырылбайт.

(c) *күдүктүү гудвилл жана адилет наркты түзөтүү*. Ассоциацияланган ишканадагы инвестицияны сатып алуу кезинде инвестор 19.22-19.24 пункттарга ылайык ишканалардын таза аныкталуучу **активдеринин** адилет наркындагы инвестордун үлүшү менен сатып алуу баасынын ортосундагы айырмаларды (оң жана терс болбосун) эсепке алууга тийиш. Инвестор инвестицияларды сатып алуу кезиндеги баланстык наркынан алардын адилет наркынын артылуусунун негизинде ассоциацияланган ишкананын (**гудвиллди** кошо алганда) амортизацияланган активдеринин кошумча **амортизациясын** же **амортизациясын** эсепке алуу үчүн сатып алуудан кийин ассоциацияланган ишкананын пайдаларындагы же зыяндарындагы өзүнүнүн үлүшүн оңдоп түзөөгө тийиш.

(d) *нарктын түшүшү*. Ассоциацияланган ишканага салынган инвестициялардын наркынын түшүшү мүмкүндүгүнүн белгилери пайда болгон кезде инвестор 27-бөлүмгө ылайык жеке актив катары инвестициянын толук баланстык наркын нарктын түшүшү боюнча текшерип чыгууга тийиш. Ассоциацияланган ишканадагы инвестициянын баланстык наркынынын курамына киргизилген гудвилл наркынын түшүшү боюнча жекече эмес, инвестициянын алкагында текшерилет.

(e) *ассоциацияланган ишканалар менен жүргүзүлүүчү инвестордун операциялары*. Эгер ассоциацияланган ишкана эсепте үлүштүк катышуу методу аркылуу көрсөтүлсө, анда инвестор “төмөндөн жогору” (ассоциацияланган ишканадан инвесторго) жана “жогорудан төмөн” (инвестордон ассоциацияланган ишканага) операциялардан түшкөн ишке ашырылбаган пайдалар менен зыяндарды ассоциацияланган ишканалардагы инвестордун үлүшүнө тең көлөмдө чыгарып салууга тийиш. Мындай операциялардан түшкөн ишке ашырылбаган зыяндар которулган активдин наркынын түшүшүнүнсунун далили болушу мүмкүн.

(f) *ассоциацияланган ишкананын финансылык отчеттук күнү*. Үлүштүк методду колдонууда инвестор **практикада колдонуу мүмкүн эмес** болгон жагдайлардан башка учурда инвестордун финансылык отчеттук күнүндө даярдалган ассоциацияланган ишкананын финансылык отчеттуулугун пайдаланат. Эгер аны пайдалануу практикада болбосо, инвестор отчеттук мезгилдердин аяктоо күндөрүнүн ортосунда болгон олуттуу операциялардын же окуялардын таасирин түзөтүүлөр менен эске алган ассоциацияланган ишкананын эң соңку финансылык отчеттуулугун пайдаланууга тийиш.

(g) *ассоциацияланган ишкананын эсептик саясаты*. Эгер ассоциацияланган ишкана инвестордун эсептик саясатынан башка **эсеп саясатын** пайдаланса, үлүштүк катышуу методун колдонуу максатында (иш жүзүндө аткаруу мүмкүн болбогон жагдайларды кошпогондо) инвестордун эсептик саясатын көрсөтүү үчүн инвестор ассоциацияланган ишкананын эсептик саясатын түзөтүүгө тийиш.

(h) *инвестициянын суммасынан ашкан зыяндар*. Эгер инвестордун ассоциацияланган ишкананын зыяндарындагы үлүшү анын инвестициясынын баланстык наркынан ашса, инвестор кийинки зыяндардагы өзүнүн үлүшүн таанууну токтотууга тийиш. Инвестордун үлүшү нөлгө чейин кыскарылгандан кийин, инвестор кошумча пайдаларды **резервдерди** жаратуу менен (24-*Резервдер жана шарттуу окуялар* бөлүмүн караңыз) ассоциацияланган ишканалардын атынан жасалган инвестордун мыйзамдуу же **конструктивдүү милдеттердин** суммасына тең суммада гана таанууга тийиш. Эгер ассоциацияланган ишкана акыр аягында пайдаларды көрсөтсө, инвестор ошол пайдадагы өзүнүн үлүшүн ал үлүш таанылбаган зыяндардагы үлүштөр менен теңелгенде гана жаңыртып таанууга тийиш.

(i) *үлүштүк методду токтотуу*. Инвестор үлүштүк методду колдонууну олуттуу таасири токтотулган күндөн баштап токтотууга тийиш:

(i) эгер ассоциацияланган ишкана туунду же биргелешкен ишкана болуп калса, инвестор мурдагы үлүшүн адилет наркына чейин кайрадан баалоого жана натыйжада келип чыккан **пайданы** же зыяндарды алар пайда болгон кезде пайдалар же зыяндар курамында таанууга тийиш.

(ii) эгер инвестор толук же жартылай жоюулуунун натыйжасында ассоциацияланган ишканага болгон олуттуу таасирин жоготсо, анда ал ишкананы таанууну токтотууга жана бир жагынан түшкөн пайдалар менен сакталган үлүштүн адилет наркынын суммасы жана экинчи жагынан олуттуу таасир жоголгон күндөгү ассоциацияланган ишканадагы инвестициянын баланстык наркынын ортосундагы айырманы пайда же зыяндын курамында таанууга тийиш. Соңунда инвестор жагдайга байланыштуу 11-*Негизги финансылык инструменттер* жана 12- *Башка финансылык инструменттер* бөлүмдөрүнүн талаптарын пайдалануу менен сакталган үлүштү эсепке алууга тийиш.

(iii) эгер инвестор олуттуу таасирин инвестициясынын жартылай жоюлуусунан башка себептер менен жоготсо, анда инвестор инвестициясынын ошол күнгө карата баланстык наркын өздүк нарктын жаңы негизи катары баалоого тийиш жана жагдайларга байланыштуу инвестицияны 11- жана 12- бөлүмдөрдүн талаптарына ылайык эсепке алууга тийиш.

Адилет нарк боюнча эсепке алуу методу

14.9 Ассоциацияланган ишканага салынган инвестиция алгачкы жолу таанылганда, инвестор аны операциянын наркы боюнча баалоого тийиш. Операциялык нарк операция боюнча чыгымдарды эсепке албайт.

14.10 Ар бир **отчеттук күндө**, инвестор ассоциацияланган ишканадагы инвестициясын 11.27-11.32 пункттарындагы адилет наркты баалоо боюнча колдонмону пайдалануу аркылуу пайда же зыянда таанылган адилет нарктагы өзгөрүүлөрү менен баалоого тийиш. Адилет нарк боюнча эсепке алуу методун колдонгон инвестор адилет наркты негизсиз чыгымдары жана аракеттери жок баалоого мүмкүн эмес болгон ассоциацияланган ишканалардагы инвестицияларынын баарына өздүк нарк методун колдонууга тийиш.

Финансылык отчетту тапшыруу

14.11 Инвестор ассоциацияланган ишканадагы инвестицияларды утурумдук инвестициялар катары классификациялоого тийиш эмес.

Маалыматтарды ачып көрсөтүүлөр

14.12 Ишкана төмөндөгүлөрдү ачык көрсөтүүгө тийиш:

(а) ассоциацияланган ишканадагы инвестициясына байланыштуу өзүнүн **эсеп саясатын**;

(b) ассоциацияланган ишканадагы инвестицияларынын баланстык наркын (4.2(j) пункттун караңыз); жана

(с) ассоциацияланган ишканадагы инвестициялардын жарыяланган нарк котировкалары бар үлүштүк методду колдонуу аркылуу эсепке алынган баланстык наркын.

14.13 Өздүк нарк боюнча эсепке алынган ассоциацияланган ишканадагы инвестициялар боюнча инвестор киреше катары таанылган дивиденддердин жана башка бөлүштүрүүлөрдүн суммасын ачык көрсөтүүгө тийиш.

14.14 Үлүштүк метод боюнча эсепке алынган ассоциацияланган ишканадагы инвестициялар боюнча инвестор мындай ассоциацияланган ишканалардын пайдаларындагы же зыяндарындагы өздөрүнүн үлүштөрүн жана **токтотулган ишмердүүлүктөрдөгү**  үлүштөрүн өзүнчө ачып көрсөтүүгө тийиш.

14.15 Адилет наркы менен эсепке алынган ассоциацияланган ишканадагы инвестициялар боюнча инвестор 11.41-11.44 пункттарында талап кылынган ачып көрсөтүүлөрдү жасоого тийиш. Эгер инвестор ассоциацияланган ишканалар боюнча 14.10 пункттунда эскертилген негизсиз чыгымдардан жана аракеттерден бошонууну колдонсо, анда ал ошол фактыны жана эмне үчүн адилет наркты баалоо үчүн негизсиз чыгымдар жана аракеттер талап кылынаар себептерин жана өздүк нарк методунда эсептелген ассоциацияланган ишканалардагы инвестициялардын баланстык наркын ачып көрсөтүүгө тийиш.

15-бөлүм
*Биргелешкен ишмердүүлүккө инвестициялар*

Ушул бөлүмдү колдонуу чөйрөсү

15.1 Ушул бөлүм биргелешкен ишмердүүлүктү бириктирилген финансылык отчеттуулукта жана **башкы ишкана** эмес бирок бир же эки биргелешкен ишмердүүлүктө үлүштүк катышуусу бар инвестордун **финансылык отчетуулугунда** эсепке алуу үчүн колдонулат. 9.26 пунктту биргелешкен ишмердүүүктөгү үлүштүк катышууларды **өзүнчө финансылык отчеттуулугунда** эсепке алуу боюнча талаптарды аныктайт.

Биргелешкен ишмердүүлүктөрдүн аныктамасы

15.2 **Биргелешкен контролдоо** келишим боюнча макулдашылган экономикалык ишмердүүлүккө **контролду** бөлүштүрүүнү билдирет; биргелешкен контрол мындай ишмердүүлүккө кирген стратегиялык финансылык же операциялык чечимдер контролдоо бөлүнгөн тараптардын (биргелешкен ишмердүүлүктүн катышуучулары) бир добуштук макулдугун талап кылган учурларда бар болот.

15.3 Биргелешкен ишмердүүлүк бул бир же эки тарап биргелешкен контролго жатуучу экономикалык ишмердүүлүктү жүзөгө ашыруу боюнча келишимдик макулдашуу. Биргелешкен ишмердүүлүктөр биргелешип контролдонгон операциялар, биргелешип контролдонгон **активдер** же **биргелешип контролдонгон ишканалар** түрүндө болушу мүмкүн.

Биргелешип контролдонгон операциялар

15.4 Биргелешкен ишмердүүлүктүн кээ бир түрлөрүнүн операциялары катышуучулардан башка корпорация, шериктештик же башка ишкана же финансылык түзүмдөрдү курууну эмес, катышуучулардын өздөрүнүн активдерин жана башка каржыларын пайдаланууну көздөйт. Биргелешкен ишмердүүлүктүн ар бир катышуучусу өзүнүн **негизги каражаттарын** пайдаланат жана өздөрүнүн **запас**тары бар болот. Ошондой эле ал өзүнүн **чыгашаларын** жана **милдеттенмелерин** өзү көтөрөт жана өзүнүн милдеттенмелерине кирген финансылык ресурстарын түзөт. Биргелешкен ишмердүүлүктү катышуучунун жалданма кызматкерлери катышуучунун окшош ишмердүүлүгү менен бирге жүзөгө ашыра алат. Биргелешкен ишмердүүлүктү түзүү жөнүндө келишимде адатта биргелешип өндүрүлгөн продукцияны сатуудан **түшкөн киреше** же бирге жумшалган чыгымдар өз ара ишканалар арасында бөлүштүрүлөт.

15.5 Биргелешип контролдонгон операциялардагы катышуу үлүшү боюнча, биргелешкен ишмердүүлүктүн катышуучусу финансылык отчетуулугунда:

(а) өзү контролдонгон активдерди жана ал аткаруучу милдеттенмелерди; жана

(b) жумшалган чыгымдарды жана биргелешкен ишмердүүлүк менен өндүрүлгөн товарларды сатуу жана кызматтарды көрсөтүү натыйжасында **кирешелерден** алынуучу үлүштөрүн таанууга милдеттүү.

Биргелешип контролдонгон активдер

15.6 Биргелешкен ишмердүүлүктүн кээ бир түрлөрү биргелешкен контролду жана көпчүлүк учурда биргелешкен ишмердүүлүк максатында салынган же алынган бир же андан көп активдерге ишканалардын биргелешип ээлик кылуусун көздөйт.

15.7 Биргелешип контролдонгон активдеги катышуу үлүшү боюнча, биргелешкен ишмердүүлүктүн катышуучусу өзүнүн финансылык отчетуулугунда:

(а) активдердин мүнөзүнө ылайык классификацияланган биргелешип контролдонгон активдердеги өзүнүн үлүшүн;

(b) өз мойнуна алган милдеттенмелерди;

(с) биргелешкен ишмердүүлүккө байланыштуу биргелешкен ишмердүүлүктүн башка катышуучулары менен биргелешип көтөрүлгөн милдеттенмелердеги үлүшүн;

(d) биргелешкен ишмердүүлүктү жүргүзүүдө жумшалган чыгымдарды өздөрүнүн үлүштөрү менен чогуу биргелешкен ишмердүүлүктөн алынган продукциядагы өзүнүн үлүшүн сатуудан же колдонуудан түшкөн кирешени;

(e) биргелешкен ишмердүүлүктө өзүнүн үлүштүк катышуусуна байланыштуу жумшалган чыгашаларды таанууга милдеттүү.

Биргелешип контролдонгон ишканалар

15.8 Биргелешип контролдонгон ишкана бул биргелешкен ишмердүүлүктү ар бир катышуучусунун өзүнүн үлүштүк катышы бар корпорацияны, шериктештикти же башка ишкананы түзүүнү көздөгөн биргелешкен ишмердүүлүк. Ишкана башка субъекттердей эле жол менен иштейт, болгону анын катышуучуларынын ортосундагы келишимде ишкананын экономикалык ишмердүүлүгүн биргелешип контролдоо белгиленген.

Баалоо - эсеп саясатын тандоо

15.9 Биргелешкен ишмердүүлүктүн катышуучусу биргелешкен ишмердүүлүккө салынган инвестицияларын төмөндөгүлөрдү пайдалануу аркылуу эсепке алууга тийиш:

(а) 15.10 пункттунда көрсөтүлгөн өздүк нарк боюнча эсепке алуу методун;

(а) 15.13 пункттунда көрсөтүлгөн үлүштүк катышуу боюнча эсепке алуу методун;

(а) 15.14 пункттунда көрсөтүлгөн **адилет нарк** боюнча эсепке алуу методун.

Өздүк нарк боюнча эсепке алуу методу

15.10 Биргелешкен ишмердүүлүктүн катышуучусу биргелешип контролдонгон ишканаларга (жарыяланган нарк котировкалары бар ишканалардан башкаларга, 15.12 пункттун караңыз) салынган инвестицияларды топтолуучу **нарктын түшүшүнөн келтирилген зыяндарды** (27-*Активдердин су* бөлүмүнө ылайык таанылган) алып салгандагы өздүк наркы менен баалайт.

15.11 Биргелешкен ишмердүүлүктүн катышуучусу инвестициялардан түшкөн бөлүштүрүүлөрдү ал бөлүштүрүүлөр биргелешкен ишмердүүлүктөрдүн сатып алуу күнүнөн кийин же мурун пайда болгон топтолгон пайдалары экендигине карабастан киреше катары таанууга тийиш.

15.12 Биргелешкен ишмердүүлүктүн катышуучусу жарыяланган нарк котировкалары менен биргелешип контролдонгон ишканалардагы инвестицияларын адилет нарк методун (15.14 пункттун караңыз) пайдалануу аркылуу баалайт.

Үлүштүк катышуу методу

15.13 Биргелешкен ишмердүүлүктүн катышуучусу биргелешип контролдонгон ишканалардагы инвестицияларын 14.18 пункттунда (пунктта “олуттуу таасирдин” ордуна “биргелешкен контролду” пайдалануу аркылуу) көрсөтүлгөн эрежелерди пайдалануу аркылуу үлүштүк метод менен өлчөйт.

Адилет нарк боюнча эсепке алуу методу

15.14 Биргелешкен ишмердүүлүктүн катышуучусу биргелешип контролдонгон ишканага салынган инвестициясын алгачкы жолу тааныганда, аны операциянын наркы боюнча баалоого тийиш. Операциянын баасында **операциялык чыгымдарды** эсепке албайт.

15.15 Ар бир **отчеттук күндө**, биргелешкен ишмердүүлүктүн катышуучусу биргелешип контролдонгон ишканадагы инвестициясын 11.27-11.32 пункттарындагы адилет наркты баалоо боюнча колдонмону пайдалануу аркылуу **пайда же зыянда** таанылган адилет нарктагы өзгөрүүлөрү менен **баалоого** тийиш. Адилет нарк боюнча эсепке алуу методун колдонгон биргелешкен ишмердүүлүктүн катышуучусу адилет наркты негизсиз чыгымдары жана аракеттери жок баалоого мүмкүн эмес болгон биргелешип контролдонгон ишканадагы инвестицияларынын баарына өздүк нарк методун колдонууга тийиш.

Биргелешкен ишмердүүлүктүн жана анын катышуучусунун ортосундагы операциялар

15.16 Эгер ишкананын катышуучусу активдерин биргелешкен ишмердүүлүккө салса же ага сатса, мындай операциянын **пайдасынын** же зыянынын кандайдыр бир бөлүгүн **таануу** аркылуу ошол операциянын мазмуну чагылдырылышы керек. Активдер биргелешкен ишмердүүлүктө кармалган кезде жеке менчик укугуна байланыштуу олуттуу тобокелдер менен сыйакыларды тапшырган учурда, катышуучу пайда менен зыяндын башка катышуучулардын катышуу үлүшүнө тийешелүү бөлүгүн гана танууга тийиш. Салым же сатуудагы нарктын түшүшүнөн келип чыккан чыгымды далилдесе, биргелешкен ишмердүүлүктүн катышуучусу бардык чыгымдардын толук суммасын таанууга тийиш.

15.17 Биргелешкен ишмердүүлүктүн катышуучусу активдерди биргелешкен ишмердүүлүктөн сатып алган кезде, катышуучу мындай операциядан түшкөн биргелешкен ишмердүүлүктүн пайдасындагы өзүнүн үлүшүн ошол активдерди көз карандысыз тарапка сатканга чейин тааныбайт. Биргелешкен ишмердүүлүктүн катышуучусу мындай операциялардан келип чыккан жоготуулардагы үлүшүн пайдалар сыяктуу эле таанууга тийиш, айырмачылыгы эгер алар нарктын түшүшүнөн болгон жоготууларды көрсөтсө, анда жоготуулар дароо көрсөтүлүшү керек.

Эгер инвестор биргелешкен контролго ээ болбосо

15.18 Биргелешкен ишмердүүлүктүн биргелешкен контролго ээ болбогон инвестору ошол инвестициясын 11-*Негизги финансылык инструменттери*, 12-*Башка финансылык инструменттер боюнча суроолор* бөлүмдөрүнө же эгер биргелешкен ишмердүүлүккө олуттуу таасири бар болсо 14-*Ассоциацияланган ишканалар* бөлүмүнө ылайык эсепке алууга тийиш.

Маалыматтарды ачып көрсөтүүлөр

15.19 Ишкана төмөндөгүлөрдү:

(а) биргелешип контролдонгон ишканадагы үлүштүк катышуусун таануу үчүн колдонгон **эсеп саясатын**;

(b) биргелешип контролдонгон ишканадагы инвестицияларынын **баланстык наркын** (4.2(k)пункттун караңыз); жана

(с) биргелешип контролдонгон ишканадагы инвестициялардын жарыяланган нарк котировкалары бар үлүштүк методду колдонуу аркылуу эсепке алынган баланстык наркын;

(d) биргелешкен ишмердүүлүккө байланыштуу милдеттенмелеринин жыйынтык суммасын, анын ичинде башка катышуучулар менен бирге көтөргөн капиталдык милдеттенмелердеги үлүшүн, ошондой эле биргелешкен ишмердүүлүктөрдүн өздөрүнүн капиталдык милдеттенмелериндеги үлүшүн ачып көрсөтүүгө тийиш.

15.20 Үлүштүк катышуу методуна ылайык эсепке алынган биргелешип контролдонгон ишканалардагы инвестициялар боюнча биргелешкен ишмердүүлүктүн катышуучусу 14.14 пункттунда үлүштүк методдор менен эсепке алынган инвестициялар боюнча талап кылынган маалыматтарды ачып көрсөтүүгө тийиш.

15.21 Адилет наркына ылайык эсепке алынган биргелешип контролдонгон ишканалардагы инвестициялар боюнча биргелешкен ишмердүүлүктүн катышуучусу 11.41-11.44 пункттарында талап кылынган маалыматтарды ачып көрсөтүүгө тийиш. Эгер биргелешкен ишмердүүлүктүн катышуучусу биргелешип контролдонгон ишканалар боюнча 15.15 пункттунда эскертилген негизсиз чыгымдардан жана аракеттерден бошотулса, анда ал ошол фактынын жана эмне үчүн адилет наркты баалоо үчүн негизсиз чыгымдар жана аракеттер талап кылынаар себептерин жана өздүк наркын ачып көрсөтүүгө тийиш.

16-бөлүм
*Инвестициялык мүлк*

Ушул бөлүмдүн колдонуу чөйрөсү

16.1 Ушул бөлүмдө 16.2 пункттунда эскертилген **инвестициялык кыймылсыз мүлктүн**  аныктамасына туура келген жерге же имаратка салынган инвестицияларды жана ошону менен катар инвестициялык мүлк катары баалануучу **операциялык ижара** (16.3 пункттун караңыз) келишим шарты боюнча ижарага берүүчүнүн карамагында болгон кээ бир кыймылсыз үлүштөрдү эсепке алуу каралат. Адилет наркы негизсиз чыгымдары же аракеттери жок кез келген убакытта ишенимдүү бааланган инвестициялык мүлк гана ушул бөлүмгө ылайык **пайда же зыян** курамында адилет наркы боюнча эсепке алынат. Калган бардык инвестициялык мүлктөр эгер адилет наркты ишенимдүү баалоо мүмкүн болбосо же адилет нарк ар дайым ишенимдүү бааланат деп күтүлбөсө 17- *Негизги каражаттар* бөлүмүндөгү баяндалган өздүк нарк методун колдонуу менен эсепке алынат, жана 17-бөлүмдүн чөйрөсүндө кала берет.

Инвестициялык кыймылсыз мүлктү аныктоо жана алгачкы таануу

16.2 Инвестициялык мүлк бул **финансылык ижара** боюнча анын ээси же ижарага алуучунун карамагындагы кыймылсыз мүлк (жер же имарат, же имараттын бир бөлүгү, же экөө тең) ижара төлөмдөрүн же капиталдын өсүүсүнөн түшкөн кирешелерди же экөөсүн тең алууга көздөлгөн, бирок:

(а) товарларды өндүрүү же кызматтарды көрсөтүү же административдик пайдалануу; же

(b) бизнестин адаттагы иш -аракеттеринде сатуу максатында эмес.

16.3 Операциялык ижара келишими боюнча ижарага алуучунун карамагындагы кыймылсыз мүлктүн үлүшү, эгер мындай мүлк **инвестициялык кыймылсыз мүлктүн** аныктамасына бардык жагынан жооп берсе жана ижарага алуучу мүлктүк үлүштүн адилет наркын негизсиз чыгымдары жана аракеттери жок кез келген убакытта баалай алуу мүмкүндүгүнө ээ болсо, ушул бөлүмдү пайдалануу аркылуу инвестициялык мүлк катары классификацияланууга жана эсепке алынууга тийиш. Мындай альтернативдүү классификациялоо кыймылсыз мүлктүн жеке объекттерине колдонулушу мүмкүн.

16.4 Аралаш колдонулуучу мүлк инвестициялык мүлк менен **негизги каражаттар** ортосунда бөлүштүрүлүшү керек. Бирок эгер **инвестициялык кыймылсыз мүлктүн** бөлүгүнүн адилет наркын негизсиз чыгымдарсыз же аракеттерсиз баалоого мүмкүн эмес болсо, бардык мүлк 17-бөлүмдүн талаптарына ылайык негизги каражаттар катары эсепке алынууга тийиш.

Баштапкы таануу учурунда баалоо

16.5 Ишкана **инвестициялык кыймылсыз мүлктү** баштапкы **таанууда** өздүк наркы боюнча баалоого тийиш. Сатып алынган **инвестициялык кыймылсыз мүлктүн** өздүк наркына сатып алуу баасы жана мүлккө тийешелүү мыйзамдуу жана брокерлик төлөмдөр, кыймылсыз мүлктү тапшыруу боюнча салыктар жана башка **операциялык чыгымдар** кирет. Эгер төлөмдөр адаттагы насыя мөөнөтүнөн кийинки мезгилге калтырылса, өздүк нарк бардык келечектеги төлөмдөрдүн учурдагы баасы болуп саналат. Ишкана өз күчү менен тургузулган инвестициялык мүлктөрдүн өздүк наркын 17.10-17.14 пункттарына ылайык аныктайт.

16.6 **Ижара** келишими боюнча ишкананын карамагында болгон жана инвестициялык мүлк катары классификацияланган кыймылсыз мүлктүн үлүшүнүн баштапкы наркы 20.9 пунктуна ылайык финансылык ижара үчүн аныкталган сыяктуу аныкталат (эгер ал ижара 20-*Ижаралар* бөлүмдүн чөйрөсүнө дал келип операциялык ижара катары классификацияланган учурда да). Башкача айтканда **актив** кыймылсыз мүлктүн адилет наркы жана **минималдуу ижара төлөмдөрүнүн** келтирилген наркы экөөнүн эң төмөнкүсү менен таанылууга тйииш. 20.9 пунктуна ылайык барабар сумма **милдеттенме** катары таанылат.

Баштапкы таануудан кийин баалоо

16.7 Адилет наркы негизсиз чыгымдары жана аракеттери жок ишенимдүү бааланууга мүмкүн инвестициялык мүлк пайда же зыяндын ичиндеги өзгөрүүлөрдү чагылдыруу менен ар бир **отчеттук күндө** адилет наркы боюнча бааланууга тийиш. Эгер ижара келишими боюнча ишкананын карамагында болгон мүлктүк үлүш инвестициялык мүлк катары жиктелсе, анда адилет наркы боюнча эсепке алынган берене болуп негизги кыймылсыз мүлк эмес, ошол үлүш саналат. 11.27-11.32 пункттарда адилет наркты аныктоо боюнча колдонмо берилет. Калган бардык инвестициялык мүлктөрдү ишкана 17-бөлүмдөгү өздүк нарк методун колдонуу аркылуу эсепке алууга тийиш.

Которуулар

16.8 Эгер адилет наркы боюнча эсепке алуу методу менен бааланган инвестициялык мүлк боюнча адилет наркты негизсиз чыгымдары же аракеттери жок ишенимдүү баалоого мүмкүн эмес болсо, анда ишкана ошол беренени адилет наркты ишенимдүү баалоо мүмкүндүгү пайда болгонго чейин 17-бөлүмдүн талабына ылайык эсепке алууга тийиш. **Инвестициялык кыймылсыз мүлктүн** ошол күндөгү **баланстык наркы** 17-бөлүмгө ылайык анын өздүк наркы болуп саналат. 16.10(f)(iii) пункту мындай өзгөрүүлөр жөнүндө маалыматтарды ачып көрсөтүүнү талап кылат. Бул эсеп саясатынын өзгөрүүсү эмес, жагдайлардын өзгөрүүсүнө кирет.

16.9 16.8 пункттунда эскертилген башка учурларда ишкана мүлктү инвестициялык мүлк категориясына (же инвестициялык мүлк категориясынан) кыймылсыз мүлк объектиси **инвестициялык кыймылсыз мүлктүн** аныктамасына жооп бергенде (же жооп бербей калганда) гана которот.

Маалыматтарды ачып көрсөтүүлөр

16.10 Пайда же зыян аркылуу адилет наркы менен эсепке алынган бардык инвестициялык мүлктөр боюнча ишкана төмөндөгүлөрдү ачып көрсөтүүгө тийиш:

(а) инвестициялык кыймылсыз мүлктүн адилет наркын аныктоодо колдонулган методдор жана олуттуу божомолдоолор:

(b) тийиштүү профессионалдык квалификациясы бар жана бааланган инвестициялык кыймылсыз мүлктүн жайгашкан жери жана классы боюнча көз каранды эмес баалоо адисинин берген баалоосуна негизделген инвестициялык кыймылсыз мүлктүн (Финансылык отчетуулукта бааланган же ачып көрсөтүлгөндөй) адилет наркынын даражасы. Эгер мындай баалоо жүргүзүлбөгөн болсо, бул фактыны ачып көрсөтүүгө тийиш.

(с) инвестициялык кыймылсыз мүлктү ишке ашыруу боюнча чектөөлөрдүн бар болуусу жана алардын суммасы же **кирешени** которуу жана жоюудан келип чыккан акчанын түшүүлөрү.

(d) инвестициялык кыймылсыз мүлктү сатып алуу, куруу же иштеп чыгуу же оңдоо, тейлөө же кеңейтүү боюнча келишимдик милдеттенмелер.

(e) инвестициялык кыймылсыз мүлктүн баланстык наркын мезгилдин башына жана аягына карата текшерип чыгуу жана төмөндөгүлөрдү өзүнчө көрсөтүү:

(i) кошумчалар, **бизнестин биригүүсүндө** сатып алуулардын натыйжасында келип чыккан кошумчаларды өзүнчө ачып көрсөтүү;

(ii) адилет наркты түзөтүүдөн келип чыккан таза **пайдалар** же зыяндар;

(iii) топтолгон **амортизацияны** жана **нарктын түшүшүн** (16.8 пункттун караңыз) алып салгандагы өздүк нарк боюнча инвестициялык мүлк категориясына өткөрүү же тескерисинче андан кайра өтүү;

(iv) **запастар** категориясынан которуу жана тескерисинче ээси бар кыймылсыз мүлк категориясынан запастар категориясына которуу; жана

(v) башка өзгөрүүлөр.

Мындай текшерүүнү мурунку мезгилдерге карата сунуштоонун кажети жок.

16.11 20-бөлүмгө ылайык **инвестициялык кыймылсыз мүлктүн** ээси ижарага берүүчүлөрдүн маалыматты ачып көрсөтүү боюнча талаптарына шайкеш алар катышкан ижара келишимдери жөнүндө маалыматтарды ачып көрсөтүүгө тийиш. Финансылык ижара жана операциялык ижара боюнча келишимдердин астында инвестициялык мүлккө ээ болгон ишкана маалыматтарды ачып көрсөтүү талаптарына ылайык ижарага алуучуларга - финансылык ижара үчүн жана ижарага берүүчүлөргө операциялык ижара үчүн ижара келишим шарттары жөнүндө маалыматтарды ачып көрсөтүүгө тийиш.

17-бөлүм
*Негизги каражаттар*

Ушул бөлүмдү колдонуу чөйрөсү

17.1 Ушул бөлүм **негизги каражаттары** жана **адилет наркы** негизсиз чыгымдарсыз жана аракеттерсиз ишенимдүү баалана албаган **инвестициялык кыймылсыз мүлктү** эсепке алуу үчүн колдонулат. Ал эми 16-*Инвестициялык мүлк* бөлүмү **инвестициялык кыймылсыз мүлктү** адилет наркы негизсиз чыгымдарсыз жана аракеттерсиз ишенимдүү бааланган жагдайда колдонулат.

17.2 Негизги каражаттар бул материалдык **активдер** жана алар:

(а) товарларды өндүрүү же кызматтарды көрсөтүү же башкаларга ижарага берүү, же административдик максаттар үчүн колдонулат; жана

(b) бир мезгилден ашык мезгилдерде колдонулат деп күтүлөт.

17.3 Негизги каражаттарга төмөндөгүлөр кирет:

(а) **айыл-чарба ишмердүүлүгүнө** байланыштуу **биологиялык активдер** (34-*Атайын иш-аракеттер* бөлүмүн караңыз); же

(b) жер казынасын пайдалануу укуктары жана нефть, жаратылыш газы жана ушуга окшогон кайрадан жаңыланбоочу минералдык запастар.

Таануу

17.4 Ишкана негизги каражаттар беренесин тануу же таанууну токтотууну аныктоодо 2.27 пункттундагы **таануу** критерийин колдонууга тийиш. Соңунда, ишкана негизги каражаттар беренесинин өздүк наркын актив катары төмөндөгү шарттарда таанууга тийиш:

(а) эгер беренеге байланыштуу келечектеги экономикалык пайдалардын ишканага агып келиши **ыктымалдуу** болсо; жана

(b) берененин өздүк наркы ишенимдүү бааланса.

17.5 Запастык бөлүктөр жана жардамчы жабдуулар сыяктуу беренелер алар негизги каражаттардын аныктамасына жооп бергенде ушул бөлүмдүн талаптарына ылайык таанылат. Башкача айтканда, мындай беренелер **запастар** катары жиктелет.

17.6 Негизги каражаттардын кээ бир беренелеринин бөлүктөрү мезгил мезгили менен алмаштырууну талап кылат (мисалы, имараттын чатыры). Эгер ишкана негизги каражаттардын объектисинин бөлүгүн алмаштыруу ишканага келечектеги пайдалардын агып келишин алып келет деп күтсө, анда мындай алмаштыруунун өздүк наркы алмаштыруунун чыгымдарын таануу убактысында негизги каражаттардын объектисинин **баланстык наркына** кошулат. Ошол алмаштырылган бөлүктөрдүн баланстык нарктын өзүнчө амортизациялангандыгына карабастан 17.27-17.30- пункттарына ылайык **таанылуусу токтотулат.** Эгер ишкана үчүн алмаштырылган бөлүктүн баланстык наркын аныктоо мүмкүн эмес болсо, ишкана алмаштыруунун өздүк наркын ал алмаштырылган бөлүктүн сатылып алынган же курулуп жаткан мезгилдеги өздүк баасын билдирүүчү катары колдонот. 17.16 пункттуна ылайык эгер негизги каражаттардын объектисинин чоң бөлүктөрүнүн олуттуу айырмаланган экономикалык пайдаларды керектөө мүнөздөрү болсо, анда ишкана негизги каражаттардын объектисине карата алгачкы таанылган активди анын чоң бөлүктөрүнө бөлүштүрүшү керек жана ар бир ошондой бөлүктү **пайдалуу кызмат мөөнөтүнүн** ичинде өзүнчө **амортизациялоого** тийиш.

17.7 Негизги каражаттар объектисин пайдаланууну (мисалы автобус) улантуу шарты объекттин бөлүгүн алмаштыруунун кажети бар же жогуна карабастан, алардын дефектисин табуу үчүн регулярдуу түрдө көлөмдүү техникалык кароолорду жүргүзүү болуусу мүмкүн. Ар бир кеңири көлөмдөгү техникалык текшерүүнү жүргүзүүдө анын өздүк наркы негизги каражаттардын объектисинин баланстык наркында, эгер таануу критерийин канааттандырса, алмаштыруу катары таанылуусу керек. Мурдагы техникалык кароону жүргүзүүдө баланстык наркта калып калган чыгымдардын суммасынын (запастык бөлүктөрдөн айырмаланып) таанылуусу токтотулууга тийиш. Ал мурдагы кеңири текшерүүнүн чыгымдары объект курулган же сатылып алынган операциянын ичинде аныкталаарынан көз карандысыз жасалат. Керектүү учурда келечекте ушуга окшош текшерүүлөрдү жүргүзүүнүн эсептик наркы объект сатылып алынганда же курулуп жатканда текшерүү компонентинин наркынын көрсөткүчү катары колдонулушу мүмкүн.

17.8 Жер жана имараттар алар чогуу сатылып алынганына карабастан жеке активдерге кирет жана ишкана аларды жекече эсепке алууга тийиш.

Таануудагы баалоо

17.9 Ишкана негизги каражаттардын объектисин алгачкы жолу таанууда аны өздүк наркы боюнча баалоого тийиш.

Өздүк нарктын элементтери

17.10 Негизги каражаттардын объектисинин өздүк наркына төмөндөгүлөрдүн бардыгы кирет:

(а) анын сатуу наркы, анын ичинде мыйзамдык жана брокерлик кызматтар боюнча төлөөлөр, импорттук алымдар жана кайтарылбоочу сатып алуу салыктары, соода жеңилдиктери жана арзандатуулар.

(b) активди тийиштүү жерге жеткизүү жана ишкана башчылыгынын ниетине ылайык анын ишмердүүлүгүн камсыз кылган тартипке келтирүүгө тикелей тийешеси бар бардык чыгымдар. Мындай чыгымдарга объектти орнотуу үчүн жайды даярдоо, анын жеткирилүүсүнө, жүктөө/түшүрүүсүнө, орноштуруусуна жана чогултулушуна жана ишке киргизүүсүнө жумшалган чыгымдар кириши мүмкүн.

(с) негизги каражаттар объектисин демонтаждоого жана жоюуга жана ал жайгашкан жерди калыбына келтирүүгө (булар боюнча ишкана объектти сатып алууда жана белгилүү мезгилдин ичинде запастарды ошол мезгилдин ичинде пайда кылуу максатында эмес колдонууда милдеттенмелерди өз мойнуна алат) жумшалган чыгымдарды алдын ала баалоо.

17.11 Төмөндөгү чыгымдар негизги каражаттардын объектисинин өздүк баасына кирген чыгымдарга кирбейт жана ишкана алар келтирилген мезгилде **чыгаша** катары таанууга тийиш.

(а) жаңы өндүрүштүк комплексти ачууга жумшалган чыгымдар;

(b) жаңы продукцияны же кызматты (жарнама жана алдыга жылдыруу боюнча иш-аракеттерди кошо алганда) ишке киргизүү боюнча чыгымдар;

(с) бизнести жаңы жерде же жаңы категориядагы кардарлар (кадрларды окутуу боюнча чыгымдарды кошо алганда) менен жүргүзүү боюнча чыгымдар;

(d) административдик жана башка жалпы үстөк чыгымдар; жана

(e) **зайымдар боюнча чыгымдар** (25-*Карыздар боюнча чыгымдар* бөлүмүн караңыз).

17.12 Эгерде объектти иштетүү мүмкүндүгүн камсыз кылуучу жерге же абалга келтирүү үчүн ошол операциялардын кажети жок болсо, анда негизги каражаттардын беренесин куруу же иштетүү кошумча операцияларга байланыштуу **киреше** жана чыгашалар **пайда же зыянда** таанылууга тийиш.

Өздүк наркты баалоо

17.13 Негизги каражаттардын объектисинин өздүк наркы бул анын эсепте таануу күндөгү эквиваленттик баасы. Эгер төлөмдөр адаттагы насыя мөөнөтүнөн кийинки мезгилге калтырылса, **өздүк нарк** бардык келечектеги төлөмдөрдүн учурдагы баасы болуп саналат.

Активдерди алмашуу

17.14 Негизги каражаттардын объектиси акчалай эмес активге, же активдерге, же алардын айкалышмасына алмашуу иретинде сатып алынышы мүмкүн. Ишкана сатып алган активдин өздүк наркын адилет наркы боюнча баалоого тийиш, анын ичине (а) алмашуу операциясынын коммерциялык мазмуну жок, же (b) алынган да, берилген да активдин адилет наркы ишенимдүү баалануу мүмкүндүгү жок жагдайлар кирбейт. Мындай жагдайда, активдин өздүк наркы тапшырылган активдин баланстык наркы менен бааланат.

Баштапкы таануудан кийин баалоо

17.15 Ишкана 17.15А пункттундагы өздүк нарк боюнча эсепке алуу методун же 17.15 Б пункттундагы кайра баалоо методун өзүнүн эсептик саясаты катары тандап алышы керек жана ошол саясатты негизги каражаттардын бүткүл классына пайдалануусу керек. Ишкана өздүк нарк ыкмасын адилет наркы негизсиз чыгымдар жана аракеттери жок ишенимдүү бааланган инвестициялык мүлктөргө пайдаланат. Ишкана негизги каражаттардын объектисин күндөлүк тейлөө боюнча чыгымдарын пайда же зыяндын курамында алар келтирилген мезгилдин ичинде таанууга тийиш.

Өздүк нарк методу

17.15А Ишкана негизги каражаттардын объектисин топтолгон **амортизацияны** жана топтолгон **нарктын түшүшүнөн жоготууларды** кошпогондогу өздүк наркы боюнча баалоого тийиш.

Кайра баалоо методу

17.15B Ишкана адилет наркы ишенимдүү бааланган негизги каражаттардын объектисин кайра эсептелген нарк менен баалоого тийиш, жана анын адилет наркынан кийинки топтолгон амортизациялануудан жана топтолгон нарктын түшүшүнөн жоготуулар алынып салынуусу керек. Кайра баалоолор баланстык нарк **отчеттук мезгилдин аягындагы** адилет наркты колдонуу аркылуу аныкталган баланстык нарктан **маанилүү** айырмаланбашы үчүн жетиштүү тездикте жүргүзүлүп турушу керек. 11.27-11.32 пункттарда адилет наркты аныктоо боюнча колдонмо берилет. Эгер негизги каражаттардын объектиси кайрадан бааланса, актив таандык болгон негизги каражаттардын бүткүл классы кайрадан бааланышы керек.

17.15C Эгер активдин баланстык наркы кайра баалоонун натыйжасында жогоруласа, мындай жогорулоо **башка жыйынды кирешенин** ичинде таанылуусу керек жана кайра баалоонун аталышынын астындагы **капиталда** топтолушу керек. Бирок, жогорулатуу пайда же зыяндын ичинде мурда ошол эле пайда же зыяндын ичинде таанылган активди кайра баалоодон төмөндөтүлүшүнүн кайтарылуу даражасына жараша таанылууга тийиш.

17.15D Эгер кайра баалоонун натыйжасында активдин баланстык наркы төмөндөсө, мындай төмөндөө пайда же зыяндын ичинде таанылуусу керек. Бирок, төмөндөө башка жыйынды кирешенин ичинде ошол активге катыштуу кайра баалоо ашыкчанын ичиндеги насыялык баланстын даражасына чейинки өлчөмдө таанылышы керек. Башка жыйынды кирешеде таанылган төмөндөө капиталдагы топтолгон сумманы кайра баалоо аталышынын ичинде таанылууга тийиш.

Амортизация

17.16 Эгер негизги каражаттын объектисинин чоң бөлүктөрүнүн олуттуу айырмаланган экономикалык пайдаларды керектөө мүнөздөрү болсо, анда ишкана негизги каражаттардын объектисине карата алгачкы таанылган активди анын чоң бөлүктөрүнө бөлүштүрүшү керек жана ар бир мындай бөлүктү пайдалуу кызмат мөөнөтүнүн ичинде өзүнчө амортизациялашы керек. Башка активдер өздөрүнүн пайдалуу кызмат мөөнөтүнүн ичинде бирдиктүү актив катары таанылууга тийиш. Кээ бир таштандыларды көмүүгө колдонулган карьер жана участоктор сыяктуу жагдайларды кошпогондо, жердин пайдалуу кызмат мөөнөтү чектелбейт жана ошол себептен амортизацияланбайт.

17.17 Ар бир мезгил боюнча амортизациялык чегерүү, ушул Стандарттын башка бөлүмүндө активдин өздүк наркы катары таанууну талап кылбаган учурда, пайда же зыяндын ичинде таанылууга тийиш. Мисалы, өндүрүш иматараттарынын жана жабдууларынын амортизациясы запастардын өздүк баасына кирет (13-*Запастар* бөлүмүн караңыз).

Амортизациялануучу нарк жана амортизациялоо мезгили

17.18 Ишкана активдин **амортизациялануучу наркын** пайдалуу кызмат мөөнөтү ичинде системдик негизде бөлүштүрүшү керек.

17.19 Активдин пайдаланылышынын өзгөрүшү, күтүлбөгөн олуттуу эскирүү, жаңы технологиялык иштелмелер жана рыноктук нарктын өзгөрүшү сыяктуу факторлор активдин **калдык баасы** же пайдалуу кызмат мөөнөтү эң акыркы жылдык **отчеттук күндөн** бери өзгөрүлгөндүгүн билдирет. Эгер мындай көрсөткүчтөр бар болсо, ишкана өзүнүн мурдагы эсептерин кайра карап чыгууга милдеттүү жана эгер алар учурдагы күтүүлөрдөн айырмаланса, калдык наркты, амортизациялоо методун же пайдалуу кызмат мөөнөтүн оңдоп түзөөгө тийиш. 10.15-10.18 пункттарына ылайык ишкана калдык баадагы өзгөрүүлөрдү, амортизациялоо методун же пайдалуу мөөнөттү **бухгалтердик баалоодогу**өзгөрүүлөр катары эсепке алат.

17.20 Активди амортизациялоо ал колдонулуп, б.а качан тийиштүү жерге жеткизилип жана ишкана башчылыгынын ниетине ылайык анын ишмердүүлүгүн камсыз кылган тартипке келгенден тартып жүргүзүлөт. Активди амортизациялоо актив баланстан чыгарылгандан баштап токтотулат. Актив ишсиз туруп калганда же аны активдүү колдонуу токтоп калганда, актив толук бойдон амортизацияланган учурду кошпогондо, амортизациялануу токтотулбайт. Бирок активди колдонуу негизиндеги амортизациялоо ыкмалары боюнча, амортизациялык чегерүүнүн суммасы, эгер актив өндүрүш процессине катышпаса, нөлгө барабар.

17.21 Ишкана төмөндөгү факторлордун баарын активдин пайдалуу кызмат мөөнөтүн аныктоодо пайдаланат:

(а) активдин күтүлгөн пайдалануу режими; колдонуу активдин күтүлгөн кубаттуулугу же физикалык өндүрүмдүүлүгүнө жараша бааланат;

(b) актив пайдаланылган сменалардын саны жана оңдоо жана тейлөө программасы, жана актив иштебей турганда оңдоо сыяктуу факторлордон көз каранды күтүлгөн физикалык амортизация;

(с) өндүрүштөгү өзгөрүүлөрдүн жана жакшыртуулардын натыйжасында же активдин жардамы менен өндүрүлчү өндүрүмгө же кызматка болгон рыноктук сурамдын өзгөрүүлөрдөн келип чыккан техникалык жана коммерциялык эскирүү.

(d) **ижаралардын** эскирүү мөөнөтү сыяктуу активдерди пайдаланууга коюлган мыйзамдык жана бул сыяктуу чектөөлөр.

Амортизациялоо методу

17.22 Ишкана активдин келечектеги экономикалык пайдаларын керектөө мүнөзүн чагылдырган амортизациялоо методун тандоого тийиш. Амортизациянын мүмкүн болгон методдоруна түз метод, азаюучу баланс методу жана колдонууга негизделген өндүрүш бирдиги боюнча метод кирет.

17.23 Эгер активдин келечектеги экономикалык пайдаларын керектөө мүнөзүндө өткөн жылдын отчеттук күнүнөн бери олуттуу өзгөрүүлөр болгону белгилүү болсо, анда ишкана өзүнүн учурдагы амортизациялоо методун кайрадан карап чыгууга тийиш, эгер учурдагы күтүүлөрдөн айырмачылык болсо, амортизациялоо методун жаңы мүнөзүн чагылдыргандай кылып өзгөртүү керек. 10.15-10.18 пункттарга ылайык ишкана өзгөрүүлөрдү бухгалтердик баалоодогуөзгөрүүлөр катары эсепке алат.

Нарктын түшүшү

Нарктын түшүшүн таануу жана баалоо

17.24 Ар бир отчеттук күндө негизги каражаттардын объектиси же объектилердин тобунун наркынын түшүшүн жана эгер ошондой болсо, нарктын түшүшүнөн келип чыккан зыяндарды кантип таануу же балоо керектигин аныктоо үчүн ишкана 27-*Активдердин наркынын түшүшү* бөлүмүн пайдаланууга тийиш. Ал бөлүмдө ишкана качан жана кантип активдеринин баланстык наркын кайра карап чыгышы керек, кандай жол менен активдин **орду толтурулуучу наркын** аныкташы керек жана качан баасыздынуудагы жоготууларды таануу керек же ордуна келтирүү керектигин түшүндүрөт.

Нарктын түшүшүн компенсациялоо

17.25 Ишкана негизги каражаттардын объектилери баасыздангандыгына, жоголгондугуна же башка тарапка тапшырылгандыгына байланыштуу жоготуулардын ордун толтурууда мындай компенсацияларды алар берилген кезде гана пайда же зыянга киргизиши керек.

Сатууга арналган негизги каражаттар

17.26 27.9(f) пунктту мурда белгиленген күнгө чейин активди жоюу планы активдин наркынын түшүшүнүн көрсөткүчү экендигин билдирет. Ал актив нарктын түшүшүнө учурашы мүмкүнбү дегенди аныктоо максатында активдин орду толтурулуучу наркын эсептөөнүн негизи болуп саналат.

Таанууну токтотуу

17.27 Ишкана негизги каражаттардын объектисин таанууну төмөндөгү учурларда токтотот:

(а) объектти жоюуда; же

(b) аны колдонуудан же жоюудан эч кандай экономикалык пайдалар күтүлбөсө.

17.28 Ишкана негизги каражаттардын объектисин **таанууну токтотуудан** келип чыккан **пайданы** же жоготууну объекттин таанылуусу токтотулган мезгилде пайда же зыяндын курамында таанууга тийиш (эгер 20-*Ижаралар* бөлүмүндө тескери ижаралоо же сатуу боюнча башка талаптар коюлбаса). Ишкана мындай түшүүлөрдү **түшкөн киреше** катары жиктебеши керек.

17.29 Объектинин жоюу датасын аныктоодо, ишкана товарларды сатуудан түшкөн каражаттарды таануу боюнча 23-*Сатуудан түшкөн акча* бөлүмүндөгү критерийлерди колдонууга тийиш. 20-бөлүм сатуу аркылуу жоюу жана тескери ижаралоону жүргүзүүдө колдонулат.

17.30 Ишкана негизги каражаттардын объектисин таанууну токтотуудан келип чыккан пайданы жана зыянды жоюудан түшкөн таза түшүүлөр менен объектинин баланстык наркынын ортосундагы айырма катары аныктоого тийиш.

Маалыматтарды ачып көрсөтүүлөр

17.31 4.11 пункттунын талаптарына ылайык аныкталган негизги каражаттардын ар бир классы боюнча ишкана төмөндөгү маалыматтарды жана анын ичинде амортизацияны жана нарктын түшүшүн алып салгандагы наркта эсепке алынган инвестициялык кыймылсыз мүлктү өзүнчө ачып көрсөтүүгө тийиш:

(a) дүң баланстык наркты аныктоо үчүн колдонулган **баалоо** негизин;

(b) пайдаланылган амортизациялоо методун;

(c) колдонулган пайдалуу кызмат мөөнөтүн же амортизациялоо ставкасын;

(d) отчеттук мезгилдин башында жана аягында дүң баланстык наркты жана топтолгон амортизацияны (нарктын түшүшүнөн топтолгон жоготуулар менен кошо); жана

(e) баланстык наркты мезгилдин башына жана аягына карата салыштырып текшерүү жана төмөндөгүлөрдү өзүнчө көрсөтүү:

(i) кошумчалар;

(ii) жоюулар;

(iii) **бизнести бириктирүү** жолу менен сатып алуу;

(iv) 17.15Б-17.15Г пункттарындагы кайра баалоолордун жана нарктын түшүшүнөн жоготуулардын натыйжасындагы 27-бөлүмгө ылайык таанылган же кайтарылган жогорулоо жана төмөндөөлөр;

(v) адилет наркы менен пайда же зыян аркылуу эсепке алынган инвестициялык мүлк категориясына өткөрүү же тескерисинче андан кайра өтүү (16.8 пункттун караңыз).

(vi) 27-бөлүмгө ылайык пайдада же зыянда таанылган же кайтарылган нарктын түшүшүнөн келип чыккан жоготуулар;

(vii) амортизация; жана

(vi) башка өзгөрүүлөр.

Мындай текшерүүнү мурунку мезгилдерге карата сунуштоонун кажети жок.

17.32 Ишкана төмөндөгү малыматтарды ачып көрсөтүүгө тийиш:

(а) ишкана белгилүү бир чектерди койгон жана **милдеттенмелерди** камсыздоо иретинде кепилге тапшырган негизги каражаттардын бар болушу жана баланстык наркы;

(b) негизги каражаттарды сатып алуу боюнча келишимдик милдеттенмелердин суммасы; жана

(с) эгер ишкананын негизсиз чыгымдары жана аракеттери жок ишенимдүү баалана албаган адилет наркы менен инвестициялык мүлкү болсо, ал бул фактыны жана эмне үчүн адилет наркты баалоо инвестициялык кыймылсыз мүлктүн ошол беренелерине негизсиз чыгымдарды жана аракеттерди талап кылган себептерин ачып көрсөтүүгө тийиш.

17.33 Эгер негизги каражаттар жана жабдуулар кайра бааланган наркта берилсе, ишкана төмөндөгүлөрдү ачып көрсөтүүгө тийиш:

(а) кайра баалоонун күчүнө кирүү күнү;

(b) көз каранды эмес баалоочу адис катыштыбы беле же жокпу;

(а) беренелердин адилет наркын аныктоодо колдонулган методдор жана олуттуу божомолдоолор:

(d) ар бир кайра бааланган негизги каражаттар жана жабдуулар боюнча - активдер өздүк нарк методу менен эсепке алынган учурда таанылуучу адилет нарк; жана

(e) мезгил ичиндеги өзгөрүүлөрдү жана балансты акционерлерге бөлүштүрүү боюнча чектөөлөрдү билдирген кайра баалоодон келип чыккан ашыкча сумма.

18-бөлүм
*Гудвиллден башка материалдык эмес активдер*

Ушул бөлүмдүн колдонуу чөйрөсү

18.1 Ушул бөлүм **гудвиллден** башка бардык **материалдык эмес активдерди** эсепке алуу боюнча колдонулат (19-*Бизнестердин биригүүсү жана гудвилл* бөлүмүн жана 23-*Запастар* бөлүмүн караңыз).

18.2 Материалдык эмес актив бул аныкталуучу физикалык түзүмү болбогон монетардык эмес **актив**. Мындай актив төмөндөгү учурларда аныкталат:

(а) өз алдынча бөлүнүүгө жөндөмдүү, б.а аны бөлүп кароого жана ишканадан бөлүп алып жеке же келишимге байланыштуу актив же **милдеттенмелер** менен чогуу сатууга, өткөрүп берүүгө, ижарага берүүгө же алмашууга мүмкүн; же

(b) ал келишимдик же башка мыйзамдык укуктардан келип чыгат жана ошол укуктар ишканадан же башка укуктардан жана милдеттенмелерден бөлүнүп каралуу мүмкүндүгүнөн көз карандысыз.

18.3 Ушул бөлүм төмөндөгүлөргө карата колдонулбайт:

1. **финансылык активдер,** же;
2. жер казынасын жана нефть, жаратылыш газы жана ушуга окшогон кайрадан жаңыланбоочу минералдык запастарды пайдалануу укуктары.

Таануу

Материалдык эмес активдерди таануу боюнча жалпы принцип

18.4 Ишкана материалдык эмес активдерди таануу же таанууну токтотууну аныктоодо 2.27 пункттундагы **таануу** критерийин колдонууга тийиш. Ошондуктан, ишкана материалдык эмес активди актив катары төмөндөгү шарттарда таанууга тийиш:

(а) эгер активге тийешелүү келечектеги экономикалык пайдалардын ишканага агып келүүсү **ыктымалдуу** болсо;

(b) активдин өздүк наркын же баасын ишенимдүү баалоого мүмкүн болсо; жана

(с) актив материалдык эмес беренелердин пайда болушу менен ишкана көтөргөн чыгымдардын натыйжасында келип чыкпаса.

18.5 Ишкана күтүлгөн келечектеги экономикалык пайдалардын мүмкүндүгүн баалоого тийиш. Бул баалоодо ишкана анын жетекчилигинин активдин **пайдалуу кызмат мөөнөтүндө** боло турган экономикалык пайдалардын эң жакшы эсептөөлөрүн көрсөткөн негиздүү жана алгылыктуу божомолдоолорун колдонот.

18.6 Ишкана баштапкы таануу мезгилинде бар болгон далилдердин негизинде (сырткы далилдерге көбүрөөк маани берүү менен) активди колдонуудан келечек экономикалык пайдалардын түшүүсүн айкындоо даражасын аныктоо үчүн субъективдүү баалоону колдонот.

18.7 Ыктымалдуулукка негизделген 18.4(а) пункттундагы таануу критерийлери бөлөк сатылып алынуучу материалдык эмес активдер үчүн дайыма канааттандыраарлык болуп эсептелет.

Бизнестин биригүүсү катары сатып алуу

18.8 **Бизнести бириктирүү** жолу менен алынган материалдык эмес актив адатта актив катары таанылат, себеби бул активдин **адилет наркы** сатып алынган күндө кошумча чыгымдар жана аракеттерсиз ишенимдүү бааланышы мүмкүн.

Баштапкы баалоо

18.9 Ишкана материалдык эмес активди алгачкы жолу өздүк наркы менен баалайт.

Жеке сатып алуу

18.10 Жеке сатып алынган материалдык эмес активдин өздүк наркына төмөндөгүлөр кирет:

(а) анын сатып алуу наркы, анын ичинде импорттук алымдар жана кайтарылбоочу сатып алуу салыктары, соода жеңилдиктери жана арзандатуулар; жана

(b) активди көздөгөн максатта колдонууга даярдоого тикелей катышкан чыгымдар.

Бизнестин биригүүсү катары сатып алуу

18.11 Эгер материалдык актив бизнести бириктирүү жолу менен алынса, анда анын алынган күндөгү адилет наркы бул материалдык эмес активдин өздүк наркы болуп саналат.

Мамлекеттик субсидиянын жардамы менен алуу

18.12 Эгер материалдык эмес актив **мамлекеттик субсидиялар** жолу менен алынса, материалдык эмес активдин өздүк наркы болуп 24-*Мамлекеттик субсидиялар* бөлүмгө ылайык грант алынган же алынуучу күнүндөгү адилет наркы саналат.

Активдерди алмашуу

18.13 Материалдык эмес актив кадимки активге, же болбосо алардын айкалышына алмашуу иретинде алынышы мүмкүн. Ишкана ушундай материалдык эмес активдин өздүк наркын адилет наркы боюнча баалоого тийиш, буга (а) алмашуу операциясынын коммерциялык мазмуну жок, же (b) алынган же берилген активдин адилет наркы ишенимдүү баалануу мүмкүндүгү жок жагдайлар кирбейт. Мындай жагдайда, активдин өздүк наркы берилген активдин **баланстык наркы** менен бааланат.

Өз алдынча жаратылган материалдык эмес активдер

18.14 Ишкана материалдык эмес актив боюнча келтирилген чыгымдарды **изилдөө** жана **иштеп чыгуу** боюнча иш-аракеттерден келип чыккан **чыгаша** катары таанууга тийиш, эгер ал ушул Стандарттын таануу критерийине жооп берген башка активдин өздүк баасына кирбесе.

18.15 Жогорудагы пункттк колдонуунун мисалы катары ишкана төмөндөгү беренелер боюнча чыгымдарды чыгаша катары таанууга тийиш жана аларды материалдык эмес актив катары таанууну токтотууга тийиш:

(а) өз алдынча түзүлгөн соода маркалары, логотиптер, жарыялоо укуктары, кардарлардын тизмеси жана мазмуну боюнча ушуга окшош беренелер боюнча чыгымдар;

(b) ишмердүүлүктүн башталышы менен байланыштуу чыгымдар (мисалы баштапкы чыгымдар), алардын ичине юристтерге жана секретарлык иштерге жумшалаган ишкананы түзүү боюнча чыгымдар кирет; жаңы юридикалык жакты түзүүгө жумшалган чыгымдар (б.а ишке киргизүүгө чейинки чыгымдар) жана жаңы операцияларды же жаңы продукцияларды же процесстерди ишке киргизүү боюнча чыгымдар (б.а операциялыкка чейинки чыгымдар);

(с) окутуу боюнча иш-аракеттер;

(d) жарнама жана алдыга жылдыруу боюнча иш-аракеттер;

(e) ишкананын бөлүгүн же толугу бойдон башка жерге көчүрүү же кайра уюштуруу;

(f) өз алдынча жаратылган гудвилл;

18.16 18.15 пункту товарларга же кызматтарга төлөмдөр товарлар жеткирилгенге чейин же кызматтар көрсөтүлгөнгө чейин алдын ала төлөнсө, ишкана алдын ала төлөөнү актив катары таанууга мүмкүндүк бере алат.

Актив катары таанылбоочу өткөн мезгилдеги чыгымдар

18.17 Алгачкы жолу чыгаша катары таанылган материалдык эмес активдер боюнча чыгымдар активдин өздүк наркынын бөлүгү катары кийинки мезгилде таанылбоого тийиш.

Баштапкы таануудан кийин баалоо

18.18 Ишкана материалдык эмес активдердин топтолгон **амортизацияны** жана топтолгон **нарктын түшүшүнөн келип чыккан зыяндарды** кемиткендеги өздүк наркы боюнча баалоого тийиш. Амортизациялоо боюнча талаптар ушул бөлүмдө берилген. Нарктын түшүшүн таануу боюнча талаптар 27-*Активдердин наркынын түшүшү* бөлүмүндө баяндалат.

Пайдалуу кызмат мөөнөтү

18.19 Ушул Стандарттын максатына жетүү үчүн бардык материалдык эмес активдер чектелген пайдалуу кызмат мөөнөттөрүн эске алуу менен каралышы керек. Келишимдик же башка мыйзамдуу укуктардан келип чыккан материалдык эмес активдин пайдалуу кызмат мөөнөтү келишимдик же башка мыйзамдуу укуктардын мезгилинен ашпашы керек, бирок ишкана активди колдонууну көздөгөн мезгилге салыштырмалуу кыскараак болушу мүмкүн. Эгер келишимдик же башка мыйзамдуу укуктар жаңылануучу чектелген мөөнөткө берилген болсо, материалдык эмес активдин пайдалуу кызмат мөөнөтү жаңылануу мезгил(дер)ди камтууга тийиш, эгер жаңыланууну ишкана олуттуу чыгымдарсыз ишке ашыруусун колдогон далилдер болгондо гана..

18.20 Эгер материалдык эмес активдин пайдалуу кызмат мөөнөтү ишенимдүү аныктала албаса, анда бул мөөнөт жетекчиликтин эң жакшы эсептерине негизделиши керек, бирок 10 жылдан ашпашы абзел.

Амортизациялоо мезгили жана методу

18.21 Ишкана активдин **амортизациялануучу наркын** пайдалуу кызмат мөөнөттүн ичинде тутумдук негизде бөлүштүрүшү керек. Ар бир мезгилге карата амортизация боюнча чегерүү, ушул Стандарттын башка бөлүмүндө **запастар** же **негизги каражаттар** сыяктуу активдин өздүк наркы катары таанууну талап кылбаган учурда, чыгаша катары таанылууга тийиш.

18.22 Амортизациялоо качан материалдык эмес актив колдонууга жеткиликтүү, б.а керектүү жерге жеткизилип жана ишкана башчылыгынын ниетине ылайык анын ишмердүүлүгүн камсыз кылган тартипке келтирилгенде, башталат. Амортизациялоо активди таануу токтотулгандан баштап токтотулат. Ишкана активдин келечектеги экономикалык пайдаларын керектөө мүнөзүн чагылдырган амортизациялоо методун тандоого тийиш. Эгер ишкана анын мүнөзүн ишенимдүү аныктай албаса, анда ал тикелей ыкманы колдонушу керек.

Калдык нарк

18.23 Ишкана материалдык эмес активдин **калдык наркы** төмөндөгү жагдайлардан башка учурда нөлгө барабар деп болжойт:

(а) эгер үчүнчү тарап активди пайдалуу кызмат мөөнөтү аяктаганда сатып алуу боюнча милдеттенме алса; же

(b) бул актив үчүн **активдүү рынок** бар болсо; жана:

(i) калдык наркты ошол рыноктун маалыматы боюнча аныктоого мүмкүн болсо; жана

(ii) мындай рынок активдин пайдалуу кызмат мөөнөтүнүн аягында болушу ыктымалдуу болсо.

Амортизациялоо мезгилин жана методун текшерүү

18.24 Материалдык эмес активдин пайдаланылуусунун өзгөрүшү, жаңы технологиялык ачылыштар жана рыноктук нарктын өзгөрүшү сыяктуу факторлор материалдык эмес активдин калдык наркы же пайдалуу кызмат мөөнөтү эң акыркы жылдык **отчеттук күндөн** бери өзгөрүлгөндүгүн билдирет. Эгер мындай көрсөткүчтөр бар болсо, ишкана өзүнүн мурдагы эсептерин кайрадан карап чыгат жана эгер алар учурдагы күтүүлөрдөн айырмаланса, ишкана калдык бааны, амортизациялоо ыкмасын же пайдалуу кызмат мөөнөтүн оңдоп түзөөгө тийиш. 10.15-10.18 пункттарга ылайык ишкана жоюу наркындагы өзгөрүүлөрдү, амортизация методун же пайдалуу мөөнөттү **бухгалтердик баалоодогу өзгөрүүлөр** катары эсепке алат.

Баланстык нарктын кайтарымдуулугу - нарктын түшүшүнөн келтирилген зыяндар

18.25 Материалдык эмес активдин наркынын түшүшүнн аныктоо үчүн ишкана 27-бөлүмдү колдонот: Ал бөлүмдө ишкана качан жана кантип активдеринин баланстык наркын кайра карап чыгышы керек экендиги, кандай жол менен активдин **орду толтурулуучу наркын** аныкташы керек жана качан баасыздынуудагы жоготууларды таануу керек же ордуна келтирүү керектигин түшүндүрөт.

Пайдаланууну токтотуу жана анын иштен чыгарылышы

18.26 Ишкана төмөндөгү учурларда материалдык эмес активди таанууну токтотуу керек жана **киреше** менен чыгашаны **пайда же зыяндын** курамында таанууга тийиш:

(а) объектти жоюуда; же

(b) аны колдонуудан же жоюудан эч кандай экономикалык пайдалар күтүлбөсө.

Маалыматтарды ачып көрсөтүүлөр

18.27 Ишкана төмөндөгү маалыматтарды ачып көрсөтүүгө тийиш:

(а) колдонулган пайдалуу кызмат мөөнөтүн же амортизациялоо ставкасын;

(b) пайдаланылган амортизациялоо методун;

(с) **отчеттук мезгилдин** башында жана аягында дүң баланстык наркты жана чогулган амортизацияны (нарктын түшүшүнөн топтолгон зыяндар менен кошо);

(d) материалдуу эмес активдердин амортизациялануусу кошулган бардык **жыйынды киреше жөнүндө отчеттун** (жана **пайда жөнүндө отчеттун** ичиндеги беренелерди, (эгер ошондой отчеттор берилсе)

(e) баланстык наркты мезгилдин башына жана аягына карата салыштырып текшерүү жана төмөндөгүлөрдү өзүнчө көрсөтүү:

(i) кошумчалар;

(ii) жоюулар;

(iii) бизнестин биригүү жолу менен сатып алуулар;

(iv) амортизациялоо;

(v) нарктын түшүшүнөн келтирилген зыяндар; жана

(vi) башка өзгөрүүлөр.

Мындай текшерүүнү мурунку мезгилдерге карата сунуштоонун кажети жок.

18.28 Ишкана мындан тышкары төмөндөгү маалыматтарды ачып көрсөтүүгө тийиш:

(а) ишкананын **финансылык отчетуулугунда маанилүү** болуп эсептелген материалдык эмес активдин калган амортизациялык мезгили жана баланстык наркы;

(b) мамлекеттик субсидияга сатып алынган жана алгачкы жолу баланстык наркы боюнча таанылган материалдык эмес активдер (18.12 пункттун караңыз)

(i) бул активдер таанылган адилет нарк; жана

(ii) алардын баланстык наркы.

(с) белгилүү бир чектөөлөр таасир эткен менчик укугуна катыштуу материалдык эмес активдердин болушу жана баланстык наркы, ошону менен катар милдеттенмелерди камсыздоо иретинде кепилге тапшырылган материалдык эмес активдердин баланстык наркы; жана

(d) материалдык эмес активдерди сатып алуу боюнча келишимдик милдеттенмелердин суммасы.

18.29 Ишкана мезгил ичинде чыгаша катары тааныган изилдөөлөр жана иштетүүлөр боюнча чыгымдардын жыйынтык суммасын ачып көрсөтүүгө тийиш (б.а Ушул Стандарттын таануу критерийине жооп берген башка актив суммасынын бир бөлүгү катары капиталга айландырылбаган изилдөөлөр жана иштетүүлөр боюнча келтирилген чыгымдардын суммасы).

19-бөлүм
*Бизнести бириктирүүлөр жана гудвилл*

Ушул бөлүмдү колдонуу чөйрөсү

19.1 Ушул бөлүм **бизнести** **бириктирүүлөрдү** эсепке алууда колдонулат. Бөлүмдө сатып алуучуну аныктоо, бизнестин биригүүсүнүн чыгымдарын баалоо жана ошол чыгымдарды болжонгон **шарттуу милдеттенмелер** боюнча **активдерге** жана **резервдерге** бөлүштүрүүгө карата колдонмо берилет. Бөлүмдө ошондой эле бизнести бириктирүүдө жана бириктирүүдөн кийин **гудвиллди**  эсепке алуу каралат.

19.2 Ушул бөлүм төмөндөгүлөрдөн башка бардык бизнести бириктирүүлөрүн эсепке алуу боюнча колдонулат:

(а) жалпы **контролдогу** ишканаларды же **бизнестерди** бириктирүү. Жалпы контролдоо бардык бириктирилген ишканалар же бизнестер акыр аягында ошол эле тарап же тараптар аркылуу биригүүгө чейин жана биригүүдөн кийин контролдонот дегенди билдирет, жана Ушул контроль убактылуу контролго жатпайт.

(b) **биргелешкен ишмердүүлүктү** түзүү.

(c) бизнести иретке келтирбеген активдер классын сатып алуу.

Бизнестин биригүүсүн аныктоо

19.3 Бизнести бириктирүү бул жеке ишканаларды жана бизнесттин субъекттерин бир отчеттук ишканага бириктирүү. Дээрлик бардык бизнестердин биригүүсүнүн натыйжасында бир ишкана - сатып алуучу ишкана бир же андан ашык сатып алынган бизнес субъекттеринин үстүнөн контролдой алат. Сатып алуучу сатып алынган ишкананын үстүнөн контролдоону алган күн сатып алуу күнү болуп саналат.

19.4 Бизнестин биригүүсү укуктук, салыктык же башка себептер менен ар кандай жолдор аркылуу ишке ашырылат. Бул бир ишкананын башка ишкананын менчик **капиталын** сатып алуусу, башка ишкананын бардык таза активдерин сатып алуусун, башка ишкананын милдеттенмелерин өзүнө кабыл алуусун, же бир нече бизнестерди кураган таза активдердин бир бөлүгүн сатып алууну камтыйт.

19.5 Бизнестин биригүүсү үлүштүк инструменттерди чыгаруу, **акча каражаттарын**, **акча-каражаттарынын эквиваленттерин** же башка активдерди которуу же булардын аралашмасын колдонуу аркылуу ишке ашырылат. Операция биригүүчү ишканалардын акционерлеринин ортосунда же бир ишкана менен экинчи ишкананын акционерлеринин ортосунда ишке ашырылат. Бул бириктирилген же тапшырылган таза активдердин үстүнөн контроль жүргүзүү үчүн жаңы ишкана түзүү же бир же бир нече бириктирилген ишканаларды кайра уюштуруу болушу мүмкүн.

Биригүүнү эсепке алуу

19.6 Бизнестин бардык биригүүлөрү сатып алуу методун колдонуу аркылуу эсепке алынышы керек.

19.7 Сатып алуу методунда төмөндөгүдөй кадамдар жасалат:

(а) сатып алуучуну аныктоо;

(b) бизнести бириктирүүгө жумшалган чыгымдарды баалоо;

(с) сатып алуу күнүндө сатып алынган активдердин жана алынган милдеттенмелердин жана шарттуу милдеттенмелердин ортосунда бизнести бириктирүүгө жумшалган чыгымдарды бөлүштүрүү.

Сатып алуучуну аныктоо

19.8 Ишканаларды бириктирүүнүн бардык жагдайларында сатып алуучуну аныктоо зарыл. Сатып алуучу - бул башка биригип жаткан ишканалар же бизнес субъекттеринин үстүнөн контролго ээ болуучу бириктирүүчү ишкана.

19.9 Контроль бул ишкана же бизнестин иш-аракеттеринен пайда көрүү үчүн алардын финансылык жана операциялык саясатын башкаруу укугу. Бир ишкананын башка ишканага контроль жүргүзүүсү 9-*Бириктирилген жана өзүнчө финансылык отчеттуулук*  бөлүмүндө баяндалат.

19.10 Кээде сатып алуучуну аныктоо кыйын болгонуна карабастан, адатта анын бар экендигин билдирген белгилер болот. Мисалы:

(а) эгер биригүүчү ишкананын биринин **адилет наркы** башка ишкананыкынан бир кыйла жогору болсо, анда адилет наркы жогорураак болгон ишкана сатып алуучу болуп саналат.

(b) эгерде бизнестин биригүүсү добуш берүү укугу, адаттагы үлүштүк инструменттерди акча каражаттарына же башка активдерге алмашуу жолу менен ишке ашса, анда сатып алуучу ишкана акча каражаттарын же башка активдерди тапшырган ишкана болуп саналышы мүмкүн.

(с) эгер бизнестин биригүүсүнүн натыйжасында биригүүчү ишкананын биринин жетекчилиги бириккен ишкананын башкаруучу кадрын тандоодо үстөмдүк кылууга мүмкүнчүлүк алса, анда жетекчилик үстөмдүк кылган ишкана сатып алуучу болушу мүмкүн.

Бизнестин биригүүсүнө жумшалган чыгымдар

19.11 Сатып алуучу бизнестин биригүүсүнө жумшалган чыгымдарды төмөндөгүлөрдүн жыйындысы катары баалайт:

(а) сатып алуу күнүндө тапшырылган активдердин, сатып алуучу өзүнө кабыл алган милдеттенмелердин жана сатып алуучу сатып алынган ишкананын үстүнөн контроль жүргүзүүгө алмашуу иретинде чыгарган үлүштүк инструменттердин адилет наркы; жана

(b) бизестин биригүүсүнө тикелей катышы бар бардык чыгымдардын суммасы.

Келечек мезгилдеги окуяларга байланыштуу бизнестин биригүүсүнө жумшалган чыгымдарды оңдоп түзөө

19.12 Эгерде бизнестин биригүүсү жөнүндө келишимде келечек окуялар менен шартталган бириктирүүгө кеткен чыгымдарды түзөтүү каралса, анда сатып алуучу ошол түзөтүүнүн эсептик суммасын бизнестин биригүүсүнө жумшалган чыгымдарга кошот, эгер түзөтүү жана анын ишенимдүү баалануусу **ыктымалдуу** болсо.

19.13 Бирок эгер ошондой потенциалдуу түзөтүү сатып алуу күнүндө таанылбаса, кийинки жолу анын ыктымалдуулугу айкын болсо, ошондой эле ишенимдүү баалануусу мүмкүн болсо, анда кошумча сарпталган акча ошол бириктирүүгө жумшалган чыгымдарга түзөтүү катары эсепке алынышы керек.

Бизнести бириктирүүгө жумшалган чыгымдарды сатып алынган активдердин жана алынган милдеттенмелердин жана шарттуу милдеттенмелердин ортосунда бөлүштүрүү

19.14 Сатып алуу күнүнө карата, сатып алуучу бизнести бириктирүүгө жумшалган чыгымдарды сатып алынуучу ишкананын 19.15 пункттундагы **таануу** критерийин канааттандырган аныкталуучу активдерин жана милдеттенмелерин жана шарттуу милдеттенмелерин ошол күндөгү адилет наркы менен төмөндөгүдөй бөлүштүрүшү керек:

(а) бизнести бириктирүүдө алынган активдер менен милдеттенмелерден келип чыккан **кийинкиге калтырылган салык активдери** же **кийинкиге калтырылган салык милдеттенмелери** 29-*Пайда салыгы* бөлүмүнө ылайык таанылууга тийиш; жана

(b) сатып алынган ишкананын **кызматкерлерге сыйакылар** боюнча макулдашууларга байланыштуу милдеттенме (же актив, эгер андай болсо) 28-*Кызматкерлерге сыйакылар* бөлүмүнө ылайык таанылууга жана бааланууга тийиш.

Бизнестин бириктирүү наркы жана таанылган аныкталуучу активдердин, милдеттенмелердин жана резервдердин таза адилет наркындагы сатып алуучунун менчик үлүшүнүн ортосундагы айырмачылык шарттуу милдеттенмелер үчүн19.22-19.24 пункттарына ылайык эсепке алынышы керек (гудвилл катары же “терс гудвилл” катары). Сатып алынган ишканадагы бардык **контролдонбоочу үлүштүк катышуу** сатып алынган ишкананын таанылган аныкталма таза активдеринин суммасы менен контролдонбоочу үлүштүк катышуусуна пропорционалдуу түрдө бөлүштүрүлөт.

19.15 Сатып алуучу сатып алуу күндө төмөндөгү критерийлерге жооп берген сатып алынуучу ишкананын аныкталган активдерин, милдеттенмелерин жана шарттуу милдеттенмелерин жеке таанууга тийиш:

(а) **материалдык эмес активден** башка активдер болгон учурда, бардык байланышкан келечектеги экономикалык пайдалардын сатып алуучуга агып келиши жана анын адилет наркы ишенимдүү бааланышы ыктымалдуу болгондо;

(b) шарттуу милдеттенмеден башка милдеттенме болгон учурда, милдеттенмени жабуу үчүн каражаттардын агып чыгуусу талап кылынышы мүмкүн жана анын адилет наркын ишенимдүү баалоого ыктымалдуу болгондо;

(с) материалдык эмес актив болгон учурда, анын адилет наркы негизсиз чыгымдары жана аракеттери жок ишенимдүү бааланышы мүмкүн болгондо;

(d) шарттуу милдеттенме болгон учурда, анын адилет наркы ишенимдүү бааланышы мүмкүн болгондо;

19.16 Сатып алуучунун **жыйынды киреше** **жөнүндө отчетунда** сатып алуучу үчүн бизнестин биригүүсүнө жумшалган чыгымдарга негизделген сатып алынган ишкананын **киреше** жана **чыгашасын** кошуу аркылуу сатып алынган ишкананын сатылып алынган күнүнөн кийинки пайдаларын жана зыяндарын камтышы керек. Мисалы, сатып алган күндөн кийин сатып алуучунун жыйынды киреше жөнүндө отчетуна киргизилген, сатып алынуучу ишкананын **амортизациялануучу** активдерине чегерилген амортизациялык чыгымдар ушундай амортизациялануучу активдердин сатылып алынган күнүнө карата адилеттик наркына, б.а сатып алуучу үчүн анын өздүк наркына негизделүүгө тийиштүү.

19.17 Сатып алуу методу сатып алуу күнү болуп саналган сатып алынган ишкананын үстүнөн контролдоону алган күндөн тартып колдонула баштайт. Контроль бул ишкана же бизнестин иш-аракеттеринен пайда көрүү үчүн алардын финансылык жана операциялык саясатын башкаруу укугу болгондуктан, сатып алуучу контроль алганга чейин операцияны мыйзам боюнча жабуунун же бүтүрүүнүн кажети жок. Бизнестин биригүүсүнө тийиштүү бардык фактылар жана жагдайлар сатып алуучунун контролду колго алуудан кийин баалоо кезинде эске алынышы керек.

19.18 19.14 пункттуна ылайык, сатып алуучу сатып алынган ишкананын сатып алуу күнүндөгү 19.15 пункттундагы таануу критерийин канааттандырган аныкталуучу (идентификациялануучу) активдерин, милдеттенмелерин жана шарттуу милдеттенмелерин жеке таанууга тийиш. Ошол себептен:

(а) сатып алуучу сатып алынуучу ишкананын алынган күнү боюнча 21-*Резервдер жана шарттуу окуялар* бөлүмүнө ылайык таанылган түзүмүн өзгөртүү боюнча милдеттенмеге ээ болгон жагдайда гана бириктирүүгө жумшалган чыгымдарды бөлгөн кезде сатып алынуучу ишкананын ишмердүүлүгүн токтотуу же кыскартуу боюнча милдеттенмелерди таануу керек; жана

(b) сатып алуучу бириктирүүгө жумшалган чыгымдарды бөлүштүрүүдө келечектеги зыяндар жана башка бириктирүүнүн натыйжасында келип чыккан чыгымдар боюнча милдеттенмелерди тааныбайт;

19.19 Эгер бизнестин биригүүсүн баштапкы эсепке алуу **отчеттук мезгилдин** аягына чейин бүтпөсө, сатып алуучу өзүнүн **финансылык отчетуулугунда** эсеби аякталбаган беренелерге катыштуу шарттуу суммаларды көрсөтүшү керек. Сатып алгандан кийин он эки айдын ичинде сатып алуучу жаңы алынган маалыматтарды көрсөтүү үчүн сатып алган күнү таанылган активдер менен милдеттенмелер катары таанылган шарттуу суммалардын ретроспективдүү түрдө түзөтүүгө (б.а аларды сатып алган күнү жасалгандай эсепке алуу) тийиш. Сатып алгандан кийин он эки ай өткөндөн кийин бизнести бириктирүүнү баштапкы эсепке алуу боюнча түзөтүүлөр 10-*эсеп саясаты, баалар менен каталар* бөлүмүнө ылайык **катаны** оңдоо катары гана таанылууга тийиш.

Шарттуу милдеттенмелер

19.20 19.15 пункттунда көрсөтүлгөндөй сатып алуучу сатып алынуучу ишкананын шарттуу милдеттенмелери боюнча резервдерди эгер анын адилет наркы ишенимдүү бааланса гана жеке таанууга тийиш. Эгер анын адилет наркы ишенимдүү баалана албаса:

(а) гудвилл катары таанылган же 19.24 пункттуна ылайык эсептелген суммага таасири бар; жана

(b) сатып алуучу ишкана шарттуу милдеттенме жөнүндө маалыматты 21-бөлүмгө ылайык ачып көрсөтүүгө тийиш.

19.21 Алгач тааныгандан кийин сатып алуучу 19.14 пункттуна ылайык жеке таанылган шарттуу милдеттенмелерди төмөндөгү суммалардын көбүрөөгү боюнча таанууга тийиш:

(а) 21-бөлүмгө ылайык таанылган сумма; жана

(b) 23-*Түшкөн акчалар* бөлүмүнө ылайык мурда **түшкөн киреше** катары таанылган сумманы чегергендеги алгачкы сумма.

Гудвилл

19.22 Сатып алуучу сатып алган күндө:

(а) бизнести бириктирүүдө актив катары алынган гудвиллди таанууга; жана

(b) 19.14 пункттуна ылайык таанылган аныкталуучу активдер, милдеттенмелер жана шарттуу милдеттенмелердин таза адилет наркында сатып алуучунун үлүшүнүн үстүнөн бизнестин биригүүсүнө кеткен чыгымдардын ашыкчасы болуп эсептелген бул гудвиллди алгачкы жолу анын өздүк наркы боюнча баалоого тийиш.

19.23 Баштапкы таануудан кийин сатып алуучу бизнестин биригүүсүнөн алынган гудвиллди топтолгон **амортизация** менен топтолгон **нарктын түшүшүнөн** алып салып анын өздүк наркы боюнча баалоо керек:

(а) ишкана гудвиллди амортизациялоо боюнча 18.19-18.24 пункттардагы принциптерди колдонууга тийиш; Эгер гудвиллдин **пайдалуу кызмат мөөнөтүн** ишенимдүү баалоого мүмкүн эмес болсо, анда бул мөөнөт ишкананын башчылыгынын эң жакшы эсептерине негизделиши керек бирок 10 жылдан ашпашы керек.

(b) ишкана гудвиллдин наркынын түшүшүн таануу жана баалоодо 27-*Активдердин наркынын түшүшү* бөлүмүн колдонууга тийиш.

Сатып алуучу ишкананын сатып алынуучунун аныкталган активдеринин, милдеттенмелеринин жана шарттуу милдеттенмелеринин таза адилет наркындагы үлүшүнүн чыгымдардан ашыкчасы

19.24 Эгер сатып алуучу ишкананын сатып алынуучунун 19.14 пункттуна ылайык таанылган идентификациялануучу активдеринин, милдеттенмелеринин жана шарттуу милдеттенмелеринин таза адилет наркындагы үлүшү бизнести бириктирүүгө кеткен чыгымдарын ашса (кээде “терс гудвилл” деп аталат), сатып алуучу ишкана:

(а) сатып алынуучунун активдерин, мидеттенмелерин жана шарттуу милдеттенмелерин аныктоону жана **баалоону** жана биригүүнүн чыгымдарын баалоону кайрадан баалоо жүргүзүүгө тийиш; жана

(b) ошол кайра баалоодон арткан сумманы ашыкчаны дароо **пайда же зыяндын** ичинде таанууга милдеттүү.

Маалыматтарды ачып көрсөтүүлөр

Отчеттук мезгилде бизнестердин биригүүсү боюнча

19.25 Мезгил ичинде ар бир бизнестин биригүүсү боюнча сатып алуучу төмөндөгү маалыматтарды ачып көрсөтүүгө тийиш:

(а) биригүүчү ишканалардын жана бизнестердин аталыштары жана баяндамалары;

(b) сатып алынган күнү;

(с) сатып алынган добушка ээ үлүштүк инструменттердин пайызын;

(d) бириктирүүгө жумшалган чыгымдарды жана ошол чыгымдардын түзүмүн ачыктап көрсөтүү (акча каражаттар, үлүштүк инструменттер жана карыз инструменттери сыяктуу);

(e) сатып алынуучунун активдеринин, милдеттенмелеринин жана шарттуу милдеттенмелеринин, ошондой эле гудвиллдин ар бир классы боюнча сатып алынган күнгө карата суммаларын.

(f) 19.24 пункттуна ылайык пайда же зыяндын ичинде таанылган бардык ашыкча суммалар жана ошол ашыкча сумма таанылган жыйынды киреше жөнүндө отчеттогу (ошондой эле эгер көрсөтүлгөн болсо, **киреше жана чыгаша** **жөнүндө отчеттогу** берене).

(g) сатып алуучу менен сатып алынуучунун иш-аракеттерин бириктирүүдө күтүлгөн синергиялар, же материалдык эмес активдер же башка 19.15 пункттуна ылайык таанылган эмес беренелер сыяктуу гудвиллди таанууну түзгөн факторлордун сапаттуу мүнөздөмөсү.

Бардык бизнести бириктирүүлөр боюнча

19.26 Сатып алуучу гудвиллге колдонулган пайдалуу кызмат мөөнөтүн жана гудвиллдин **баланстык наркын** мезгилдин башына жана аягына карата салыштырып текшерүүлөрдү жана төмөндөгүлөрдү ачып көрсөтүүгө тийиш:

(а) жаңы бизнести бириктирүүлөрдөн келип чыккан өзгөрүүлөрдү;

(b) нарктын түшүшүнөн жоготууларды;

(с) мурда сатып алынган бизнестерди жоюу; жана

(d) башка өзгөрүүлөр.

Мындай текшерүүнү мурунку мезгилдерге карата сунуштоонун кажети жок.

20-бөлүм
*Ижаралар*

Ушул бөлүмдүн колдонуу чөйрөсү

20.1 Ушул бөлүмдө төмөндөгүлөрдөн башка **ижаралардын** бардыгын эсепке алууга тийиш:

(а) пайдалуу кен-байлыктарды, муңайды, табигый газды жана ушуга окшогон кайра жаңырбаган жаратылыш байлыктарын чалгындоо жана пайдалануу боюнча ижара келишимдери (34-*Атайын иш-аракеттер* бөлүмүн караңыз);

(b) кинофильмдер, видеожазуулар, пьесалар, кол жазмалар, патенттер жана автордук укуктар сыяктуу беренелер боюнча лицензиялык келишимдер (18-*Гудвиллден башка материалдык эмес активдер* бөлүмүн караңыз);

(с) ижарага алуучулар ээ болгон жана **инвестициялык мүлк** катары эсепке алынган мүлктөрдү **баалоо** жана **операциялык ижаралар** келишимдери боюнча ижарага берүүчүлөр тарабынан берилген инвестициялык мүлктөрдү баалоо.(16-*Инвестициялык мүлк* бөлүмүн караңыз);

(d) **финансылык ижара** келишимдери боюнча ижарага алуучулар ээ болгон **биологиялык активдерди** баалоо жана операциялык ижаралар боюнча ижарага берүүчүлөр ээ болгон биологиялык активдер (34-бөлүмдү караңыз)

(e) ижарага берилген **активдердин** баасындагы өзгөрүүлөр, чет эл валютасын алмашуу курсундагы өзгөрүүлөр, ар кандай рыноктук пайыздык ставкаларага негизделген ижара төлөмдөрүндөгү өзгөрүүлөргө байланышпаган келишим шарттардын натыйжасында ижарага берүүчүнүн жана ижарага алуучунун жоготууларына жана бир тараптын милдеттенмелерин аткарылышына алып келбеген ижара келишимдери; жана

(f) кыйынчылыктарды туудурган операциялык ижара келишимдери;

20.2 Ушул бөлүм активдерди ижарага берүүчүдөн ошол активдерге техникалык тейлөө жана кызмат көрсөтүүнү талап кылгандыгына карабастан, активдерди пайдалануу укугун тапшыруу эскерилген келишимдерге карата колдонулат. Ушул бөлүм активдерди пайдалануу укугун келишимдин бир тарабынан экинчи тарабына тапшырууну камсыз кылбаган кызмат көрсөтүү боюнча келишимдерге карата колдонулбайт.

20.3 Тышкы подрядчиктерди тартуу боюнча кээ бир келишимдер (аутсорсинг), тийешелүү көлөмдөргө укуктарды камсыз кылган телекоммуникация тармагындагы келишимдер жана “кабыл ал-же төлө” сыяктуу макулдашуулар мыйзамдуу формалары боюнча ижара болуп саналбайт, бирок төлөмдөрдүн ордуна активдерди пайдалануу укугун берет. Мындай макулдашуулар активди ижаралоо боюнча келишимдин мазмунунда болот жана ушул бөлүмгө ылайык эсепке алынуусу керек.

Ижаралардын классификацияланышы

20.4 Эгер ижара менчик укукка байланыштуу дээрлик бардык тобокелдерди жана пайдаларды өткөрүп берсе, анда ал финансылык ижара катары жиктелет. Эгер ижара менчик укукка байланыштуу дээрлик бардык тобокелдерди жана пайдаларды өткөрүп бербесе, анда ал операциялык утурумдук ижара катары жиктелет.

20.5 Ижаранын финансылык же операциялык ижара болушу келишимдин формасынан эмес, операциянын маңызынан көз каранды. Ижаранын адатта финансылык ижара катары жиктелүүсүнө алып келген жеке жагдайлар же алардын айкалышынын мисалдары булар:

(а) ижара мөөнөтүнүн аягында ижарага алуучуга активге менчик укугун тапшыруучу ижара;

(b) ижарага алуучу активди ошол укукту ишке ашыруу күнүндөгү адилет наркынан бир кыйла төмөн болот деп күтүлгөн, б.а ижаралык катнаштардын башталган күнүнө бул укуктун ишке ашуусу **дээрлик анык** күтүлгөн нарк боюнча сатып алууга укуктуу;

(с) ижара мөөнөтү менчик укугун тапшыруу каралбаган учурда да активдин экономикалык кызмат мөөнөтүнүн негизги бөлүгү болуп саналат;

(d) ижаралык мамилелердин башталыш мезгилинде **минималдуу ижара төлөмдөрүнүн келтирилген баасы** эң кеминде ижараланган активдин дээрлик бардык адилет наркына барабар;

(e) ижараланган активдердин атайын мүнөзүнө байланыштуу бир гана ижарага алуучу аларды эч кандай өзгөрүүлөрсүз колдоно алат;

20.6 Ижаранын финансылык ижара катары жиктелүүсүнө алып келүүчү жеке жагдайлар же алардын айкалышынын көрсөткүчтөрү булар:

(а) эгер ижарага алуучу ижара келишиминин мөөнөтүнөн мурун токтотсо, ижарага берүүчүнүн ушундай мөөнөтүнөн мурун токтотууга байланыштуу чыгымдарын ижарага алуучу көтөрөт;

(b) ижараланган активдердин **калдык наркынын** өзгөрүүлөрүнөн келип чыккан **пайдалар** жана зыяндар ижара мөөнөтүнүн аягында ижарага берүүчүгө түшөт (мисалы, ижара мөөнөтүнүн аягында пайдалардын көпчүлүк бөлүгүнө тең болгон ижара төлөмүнө жеңилдиктер түрүндө); жана

(с) ижарага алуучу ижараны экинчи мөөнөткө рыноктук баалардан төмөн узартуу мүмкүндүгү бар;

20.7 20.5 жана 20.6 пункттарындагы мисалдар жана көрсөткүчтөр дайыма чечүүчү болуп саналбайт; Эгер башка факторлор ижара менчик укукка байланыштуу дээрлик бардык тобокелдерди жана пайдаларды өткөрүп бербеши аныктаса, анда ижара операциялык ижара катары жиктелет. Мисалы, бул жагдай эгерде активге менчик укугу ижарага алуучуга убакыттын ошол мезгилинде адилет наркына барабар өзгөрүлмө төлөм ордуна ижара мезгилинин аягында тапшырылса, же ошонун натыйжасында шарттуу милдеттенмелер бар болсо, ижарага алуучу менчик укугуна байланыштуу дээрлик бардык тобокелдерге жана пайдаларга ээ болбойт.

20.8 Ижараны жиктөө ижара мамилелери башталганда жүргүзүлөт жана ижара мөөнөтүнүн ичинде ижарага берүүчү же алуучу ижаранын шарттарын өзгөртүү боюнча макулдашпаса өзгөрүлбөйт (анын мөөнөтүн узартканды кошпогондо), мындай учурда ижаранын классификацияланышы кайрадан бааланууга тийиш.

Ижарага алуучулардын финансылык отчеттуулугу - финансылык ижаралар

Баштапкы таануу

20.9 Ижара мөөнөтү башталганда, ижарага алуучу финансылык ижара келишимдери боюнча колдонуу укуктарын жана милдеттенмелерин активдер жана **милдеттенмелер** катары өзүнүн **финансылык абал жөнүндө отчетунда** ижараланган мүлктүн адилет наркына барабар болгон суммада же төмөнүрөөк болсо, ижаранын башында аныкталган минималдуу ижаратөлөмдөрүнүн учурдагы баасы менен таанууга тийиш. Ижарага алуучунун бардык баштапкы тикелей чыгымдары (ижара келишими боюнча сүйлөшүүлөр жана макулдашууларга тикелей тийешелүү кошумча чыгымдар) актив катары таанылган суммага кошулат.

20.10 Минималдуу ижаратөлөмдөрүнүн учурдагы баасы **Ижара келишиминде каралган пайыздык ставканы** пайдалануу менен эсептелүүгө тийиш. Эгер аны аныктоо мүмкүн эмес болсо, анда **ижарачы тарабынан кошумча зайым каражаттарын тартуунун пайыздык ставкасы** колдонулушу керек.

Кийинки баалоо

20.11 Ижарага алуучу **натыйжалуу пайыздык ставка методун** колдонуу менен минималдуу ижара төлөмдөрүн каржылоого жумшалган чыгымдар менен төлөнбөгөн милдеттенмени азайтуу арасына бөлүштүрүүгө тийиш. Ижарага алуучу каржылоого жумшалган чыгымдар милдеттенменин төлөнбөгөн калдыгы боюнча пайыздын туруктуу мезгилдик чендери менен чыккандай болуп ижара мөөнөтүнүн ичинде ар бир мезгилге бөлүштүрүлөт. Ижарага алуучу шарттуу ижара төлөмдөрдү алар пайда болгон мезгилдеги **чыгашаларга** бөлүштүрүүгө тийиш.

20.12 Ижарага алуучу финансылык ижара келишими боюнча кармап турган активди ушул Стандарттын ошол түрлөрүнө тийиштүү бөлүмүнө, мисалы 17-*Негизги каражаттар* бөлүмү, 18- же 19- *Бизнестин биригүүлөрү жана гудвилл* бөлүмдөрүнө ылайык амортизациялоо керек. Эгер ижара мөөнөтүнүн аягында ижарачынын менчик укугун алуу тууралуу так белгилүү болбосо, анда актив эң аз убакыттын ичинде - ижара мөөнөтү же анын **пайдалуу кызмат мезгили** ичинде толук амортизациялануу керек. Мындан тышкары ижарага алуучу ар бир **отчеттук күнүндө** финансылык ижара келишими боюнча кармалып турган активдин наркынын түшүшүнүн белгилеринин бар же жогун аныктоого тийиш (27-*Активдердин наркынын түшүшү* бөлүмүн караңыз).

Маалыматтарды ачып көрсөтүүлөр

20.13 Финансылык ижаралар боюнча ижарага алуучу төмөндөгү маалыматтарды ачып көрсөтүүгө тийиш:

(а) **отчеттук мезгилдин** аягында ар бир **активдер классы** боюнча таза **баланстык наркты**;

(b) отчеттук мезгилдин аягында төмөндөгү көрсөтүлгөн убакыттын ар бири боюнча келечек минималдуу ижаратөлөмдөрүнүн жыйынтыгы:

(i) бир жылдан кеч эмес;

(ii) бир жылдан кеч, бирок беш жылдан кеч эмес; жана

(iii) беш жылдан кийин.

(с) ижарага алуучунун олуттуу ижара макулдашууларын, анын ичинде, мисалы, шарттуу ижара тууралуу маалыматтарды, жаңыртылуучу ижараны же сатып алуу мүмкүндүгү жана өзгөрмөлүү баалар жөнүндө түшүнүктөр, суб-ижаралоо жана ижара келишимдери тарабынан коюлган чектөөлөр жөнүндө баяндамалар.

20.14 Мындан тышкары 17, 18, 27 жана 34 -бөлүмдөргө ылайык ижара алуучуларга финансылык ижара келишимдеринин алкагында ижараланган активдер боюнча маалыматтарды ачып көрсөтүү жөнүндө талаптар.

Ижарага алуучулардын финансылык отчеттуулугу - операциялык (утурумдук) ижаралар

Таануу жана баалоо

20.15 Ижарага алуучулар төмөндө аталган жагдайлардан бөлөк, түз метод негизинде чыгымдар катары операциялык ижара келишимдери боюнча ижара төлөмдөрдү (камсыздоо жана тейлөө сыяктуу кызматтарга жумшалган чыгымдарды кошпогондо) таанууга тийиш.

(а) төлөмдөр башка негизде жүргүзүлгөн күндө да башка тутумдук негиз колдонуучунун пайдасын убакыттын ичинде алууну көрсөтөт,; же

(b) ижарага берүүчүгө каралган төлөмдөр күтүлгөн жалпы инфляцияга ылайык (жарыяланган көрсөткүчтөргө же статистикага негизделген) өсүү максатында ижарага берүүчүнүн күтүлгөн инфляциялык чыгымдарынын өсүүсүнүн эсесин кайтаруу үчүн түзүлөт.

Эгер ижарага берүүчүгө төлөнүүчү төлөмдөр жалпы инфляциядан башка факторлордун эсебинен өзгөрсө, анда бул (b) шартына туура келбейт.

|  |
| --- |
| **20.15 (b) пункттун колдонуу мисалы:** |
| Х өзүнүн иш-аракетин мыйзамга ылайык инфляция деңгээли орто эсеп менен келерки 5 жыл ичинде жылына орточо алганда 10 пайыздан ашып туруусуна негизделген жергиликтүү банктардын божомолдоолоруна карата ишке ашырылат. Х ишканасы Ү ишканасынан 5 жылдык операциялык ижарага алган кээ бир кеңсе бөлмөлөрүн ижарага берет. Ижара төлөмдөрү 5 жылдык ижара келишиминин мөнөтүнүн ичинде күтүлгөн 10 пайыз жылдык инфляцияны чагылдыргандай кылып төмөндөгүдөй түзүлөт: |
| Жыл 1 |  | АБ100,000 |
| Жыл 2 |  | АБ110,000 |
| Жыл 3 |  | АБ121,000 |
| Жыл 4 |  | АБ133,000 |
| Жыл 5 |  | АБ146,000 |
| Х ишканасы жогоруда көрсөтүлгөндөй, ижарага берүүчүгө төлөнүүчү суммада ижара боюнча жыл сайын келтирилген чыгымдарды тааныйт. Эгер өсүүчү төлөмдөр жарыяланган көрсөткүчтөргө же статистикалык маалыматтарга негизделген ижарага берүүчүнүн күтүлгөн инфляциялык чыгымдарын компенсациялагандай кылып түзүлбөсө, анда Х ишканасы ижара чыгымдарын тикелей негизде тааныйт: Ар жылы АБ122,000 (беш жылдын ичинде ижара боюнча бардык төлөмдөрдүн суммасы). |

Маалыматтарды ачып көрсөтүүлөр

20.16 Операциялык ижаралар боюнча ижарага алуучу төмөндөгү маалыматтарды ачып көрсөтүүгө тийиш:

(а) отчеттук мезгилдин аягында мөөнөтүнөн мурун токтотулбоочу операциялык ижаралар боюнча төмөндөгү мезгилдердин ар бири боюнча келечек минималдуу ижаратөлөмдөрүнүн жыйынтыгы:

(i) бир жылдан кеч эмес;

(ii) бир жылдан кеч, бирок беш жылдан кеч эмес; жана

(iii) беш жылдан кийин.

(b) чыгаша катары таанылган ижара төлөмдөрү; жана

(с) ижарага алуучунун олуттуу ижара макулдашууларын, анын ичинде, мисалы, шарттуу ижара тууралуу маалыматтар, жаңыртылуучу ижараны же сатып алуу мүмкүндүгү жана өзгөрмөлүү баалар жөнүндө түшүнүктөр, суб-ижаралоо жана ижара келишимдери тарабынан коюлган чектөөлөр жөнүндө баяндамалар.

Ижарага берүүчүлөрдүн финансылык отчеттуулугу - финансылык ижаралар

Баштапкы таануу жана баалоо

20.17 Ижарага берүүчү финансылык ижара келишиминин чегинде кармалып турчу активдерди финансылык абалы жөнүндө отчетунда таанууга тийиш жана **ижарага салынуучу таза инвестицияга** барабар суммада дебиторлук карыз катары сунуштоо керек. Ижарага салынуучу таза инвестиция бул ижарага берүүчүнүн ижара келишиминде көрсөтүлгөн пайыздык ставка менен азайтылган **ижарага дүң инвестициясы**. Ижарага дүң инвестиция бул:

(а) финансылык ижара келишими боюнча ижарага берүүчү алууга тийешелүү минималдуу ижаратөлөмдөрү; жана

(b) ижарага берүүчүгө эсептелген бардык кепиденбеген калдык нарк.

20.18 Ижарага берүүчүлөр өндүрүүчүлөр же дилерлер катышпаган финансылык ижара боюнча - баштапкы тикелей чыгымдар (кошумча жана ижара боюнча сүйлөшүүлөр жана макулдашууларга тийешелүү чыгымдар) дебиторлук карыздын финансылык ижара боюнча баштапкы баалоолоруна кошулат.

Кийинки баалоо

20.19 Финансылык кирешесин **таануу** ижарага берүүчүнүн финансылык ижарага салынган таза инвестициясынан түшкөн туруктуу мезгилдик пайдаларды чагылдырган графикке негизделиши керек. Отчеттук мезгилге байланыштуу ижара төлөмдөрү, кызмат көрсөтүү боюнча чыгымдарды кошпогондо, ижарага дүң инвестициядан алынып салынат жана ошону менен карыздын негизги суммасын жана эмгеги өтөлбөгөн финансылык кирешелерин кыскартат. Эгер ижарага берүүчүнүн ижарага салынган таза инвестициясын эсептөөдө колдонгон эсептелген кепилсиз жоюу нарк олуттуу өзгөрүлгөндүгүнүн кандайдыр бир белгилери болсо, кирешени ижара мөөнөтүнө бөлүштүрүү кайрадан каралып чыгышы керек жана мурда чегерилген суммаларга тийиштүү азаюулар **киреше же чыгашанын** курамында дароо танылуусу зарыл.

Өндүрүүчү же дилер болуп эсептелген ижарага берүүчүлөр

20.20 Өндүрүүчүлөр же дилерлер активди сатып алуу жана ижарага алууну тандоону кардарларга сунуштайт. Ошону менен катар өндүрүүчү же дилер активди финансылык ижаралоодо кирешенин эки түрү келип чыгат:

(а) дүң жана сатуу арзандатууларын эске алып кадимки сатуу наркы менен ижарага айланган активди тез арада сатуудан келип чыккан пайда же зыянга барабар пайда же зыян; жана

 (b) ижара мөөнөтүнүн ичинде финансылык кирешеси;

20.21 Ижарага берүү мөөнөтүнүн башында өңдүрүүчү же дилер ижарага берүүчү тааныган **түшкөн кирешелер** рыноктук пайыздык нарк менен эсептелүүчү ижарага берүүчүгө эсептелген адилет наркы же минималдуу ижаратөлөмдөрүнүн келтирилген наркы болуп саналат. Ижара мөөнөтүнүн башында таанылган сатуулардын өздүк наркы бул кепилденбеген калдык нарктын келтирилген наркын алып салгандагы ижараланган активдин өздүк наркы же (эгер айырмаланса) баланстык наркы. Сатуудан келип түшкөн акчалар менен сатуу чыгымдарынын ортосундагы айырма бул ишкананын адаттагы сатуулар боюнча эсептик саясатына ылайык таанылган сатуудан түшкөн пайда.

20.22 Эгер жасалма төмөндөтүлгөн пайыздык ставкалар жарыяланса, сатуудан түшкөн пайда рыноктук пайыздык ставка пайдаланган кезде кабылдоосу мүмкүн болгон чоңдук менен чектелүү керек. Ижара келишими боюнча сүйлөшүүлөр жана макулдашуулардан келип чыккан өндүрүүчү жана дилерлер болуп эсептелген ижарага берүүчүлөрдүн чыгымдары сатуудан түшкөн пайдалар таанылган кезде чыгаша катары таанылууга тийиш.

Маалыматтарды ачып көрсөтүүлөр

20.23 Финансылык ижаралар боюнча ижарага берүүчү төмөндөгү маалыматтарды ачып көрсөтүүгө тийиш:

(а) отчеттук мезгилдин аягындагы ижарага дүң инвестиция менен отчеттук мезгилдин аягында алынуучу минималдуу ижаратөлөмдөрүнүн келтирилген наркынын ортосундагы салыштырып текшерүүлөр. Мындан тышкары, ижарага берүүчү төмөндөгү ар бир мезгилдер боюнча ижарага дүң инвестицияны жана отчеттук мезгилдин аягында алынуучу минималдуу ижаратөлөмдөрүнүн келтирилген наркын ачып көрсөтүүгө тийиш:

(i) бир жылдан кеч эмес;

(ii) бир жылдан кеч, бирок беш жылдан кеч эмес; жана

(iii) беш жылдан кийин;

(b) иштеп табылбаган финансылык киреше.

(с) ижарага берүүчүнүн пайдасына эсептелген бардык кепилденбеген калдык нарктар;

(d) төлөтүүгө мүмкүн болбогон алууга тийешелүү минималдуу ижаратөлөмдөрү боюнча топтолгон баалоо резервдери;

(e) мезгилдин ичинде киреше катары таанылган шарттуу ижаралар;

(g) ижарага берүүчүнүн олуттуу ижара макулдашууларын, анын ичинде, мисалы, шарттуу ижара жөнүндө маалыматтар, жаңыртылуучу ижараны же сатып алуу мүмкүндүгү жана өзгөрмөлүү баалар жөнүндө түшүнүктөр, субижаралоо жана ижара келишимдери тарабынан коюлган чектөөлөр жөнүндө баяндамалар.

Ижарага берүүчүлөрдүн финансылык отчеттуулугу - операциялык ижаралар

Таануу жана баалоо

20.24 Ижарага берүүчү операциялык ижарага берилүүчү активдерди өзүнүн **финансылык абал жөнүндө отчетунда** активдин мүнөзүнө ылайык көрсөтүүгө тийиш.

20.25 Ижарага берүүчүлөр төмөндө аталган жагдайлардан бөлөк, түз багыт негизинде операциялык ижаралардан түшкөн ижара кирешелерин (камсыздоо жана тейлөө сыяктуу кызматтарга жумшалган чыгымдарды кошпогондо) пайда же зыяндын курамында танууга тийиш.

(а) төлөмдөрдү алуу башка негизде жүргүзүлгөн күндө да башка тутумдук негиз бул ижарага алуучунун ижараланган активден түшкөн пайдасын белгиленген убакыта алууну билдирет,; же

(b) ижарага берүүчүгө каралган төлөмдөр күтүлгөн жалпы инфляцияга ылайык (жарыяланган көрсөткүчтөргө же статистикага негизделген) өсүү максатында ижарага берүүчүнүн күтүлгөн инфляциялык чыгымдарынын өсүүсүнүн эсесин кайтаруу үчүн түзүлөт.

Эгер ижарага берүүчүгө төлөнүүчү төлөмдөр инфляциядан башка факторлорго ылайык өзгөрсө, анда бул (b) шартына туура келбейт.

20.26 Ижарага берүүчү чыгаша иретиндеги ижара кирешесин алган кезде келтирилген чыгымдарды, анын ичинде **амортизацияны** таануу керек. Амортизациялануучу ижара активдери боюнча амортизациялоо саясаты ижарага берүүчүнүн окшош активдер боюнча адаттагы амортизациялоо саясаты менен шайкеш болууга тийиш.

20.27 Ижарага берүүчү ижараланган активдин баланстык наркына операциялык ижара боюнча сүйлөшүүлөрдөн жана макулдашуулардан келип чыккан бардык тикелей чыгымдарды кошууга тийиш жана мындай чыгымдарды ижара кирешеси кандай болсо ошондой негизде ижара мөөнөтүнүн ичинде чыгаша катары таанууга тийиш.

20.28 Ижараланган активдин наркынын түшүшүн аныктоо үчүн ижарага берүүчү 27-бөлүмдү колдонот:

20.29 Өндүрүүчү же дилер катары эсптелген ижарага берүүчү операциялык ижара келишимине кирүүдө эч кандай сатуу пайдаларын тааныбайт, себеби ал сатууга барабар эмес.

Маалыматтарды ачып көрсөтүүлөр

20.30 Операциялык ижаралар боюнча ижарага берүүчү төмөндөгү маалыматтарды ачып көрсөтүүгө тийиш:

(а) отчеттук мезгилдин аягында мөөнөтүнөн мурун токтотулбоочу операциялык ижаралар боюнча төмөндөгү мезгилдердин ар бири боюнча келечектеги минималдуу ижаратөлөмдөрүн:

(i) бир жылдан кеч эмес;

(ii) бир жылдан кеч, бирок беш жылдан кеч эмес; жана

(iii) беш жылдан кийин.

(b) киреше катары таанылган жыйынтыгы шарттуу ижаралар; жана

(с) ижарага берүүчүнүн олуттуу ижара макулдашууларын, анын ичинде, мисалы, шарттуу ижара жөнүндө маалыматтар, жаңыртылуучу ижараны же сатып алуу мүмкүндүгү жана өзгөрмөлүү баалар жөнүндө түшүнүктөр жана ижара келишимдери тарабынан коюлган чектөөлөр жөнүндө баяндамалар.

20.31 Мындан тышкары 17, 18, 27 жана 34 -бөлүмдөргө ылайык ижарага берүүчүлөргө операциялык ижара келишимдеринин ичинде камсыздалган активдер боюнча маалыматтарды ачып көрсөтүү жөнүндө талаптар.

Сатуу жана терс ижаралоо боюнча операциялар

20.32 Сатуу жана кайра ижаралоо боюнча операцияларга активди сатуу жана ошол эле активди кайрадан ижаралоо кирет. Ижара төлөмдөрү жана сатуу баасы адатта бири-биринен көз каранды, себеби алар бир комплектте макулдашылат. Сатуу жана терс ижара боюнча операцияларды эсепке алуу тартиби ижаранын түрүнөн көз каранды.

Финансылык ижарага алып келген сатуу жана кайра ижаралоо операциясы

20.33 Эгер сатуу жана кайра ижаралоо финансылык ижарага алып келсе, сатуучу-ижарага алуучу ишкана сатуудан түшкөн пайдалардын баланстык нарктан ашыкчаларын киреше катары дароо тааныбайт. Анын ордуна сатуучу-ижарага алуучу мындай ашыкча сумманы кийинкиге калтырат жана ижара мөөнөтүнүн ичинде амортизациялайт.

Сатуу жана кайра ижаралоонун операциялык ижарадагы жыйынтыктары

20.34 Эгер сатуу жана кайра ижаралоо операцияларды жыйынтыгында операциялык ижарага алып келсе, жана ал операция адилет наркта түзүлгөндүгү белгилүү болсо, сатуучу-ижарага алуучу бардык пайда же зыянды тезинен таанышы керек. Эгер сатуу наркы адилет нарктан төмөн болсо, сатуучу-ижарага алуучу бардык пайда менен зыянды тезинен таанууга тийиш, ошондой эле зыян рынок бааларынан төмөн келечектеги ижара төлөмдөрү менен компенсацияланбаса. Мындай учурда сатуучу-ижарага алуучу ушундай зыянды кийинкиге калтырат жана активдин колдонулушу күтүлгөн мезгилдин ичиндеги ижара төлөмдөрүнө катыштуу амортизациялайт. Эгер сатуу наркы адилет нарктан жогору болсо, сатуучу-ижарага алуучу адилет нарктан ашыкчаны кийинкиге калтырат жана активдин колдонулушу күтүлгөн мезгилдин ичинде амортизациялайт.

Маалыматтарды ачып көрсөтүүлөр

20.35 Ижарага берүүчүлөр жана ижарачыларга коюлган маалыматтарды ачып көрсөтүүлөр тең даражада сатуу жана терс ижаралоо боюнча колдонулат. Талап кылынган олуттуу макулдашууларды сыпаттоолорго келишимдин уникалдуу же адаттагыдан сырт шарттарынын же сатуу же терс ижаралоо операциялардын сыпаттоолор кирет.

21-бөлүм
*Резервдер жана шарттуу окуялар*

Ушул бөлүмдүн колдонуу чөйрөсү

21.1 Ушул бөлүмдүн талаптары ушул Стандарттын башка бөлүмдөрүндө каралган резервдерден башка бардык **резервдерге** (б.а белгисиз убакыттагы жана суммадагы **милдеттенмелерге**), **шарттуу милдеттенмелерге** жана **шарттуу активдерге** колдонулат. Булардын ичине төмөндөгүлөргө байланыштуу резервдер кирет:

(а) **ижаралар** (20-бөлүм *Ижаралар)*. Бирок, ушул бөлүмдө оордотулган **операциялык ижара келишимдери** каралат.

(b) **курулуш келишимдери** (23-бөлүм *Түшкөн акча каражаттар.)* Бирок ушул бөлүмдө оордотулган курулуш келишимдери каралат.

(с) **кызматкерлерге сыйакылар** боюнча милдеттенмелер (28-*Кызматкерлерге сыйакылар* бөлүмү)

(d) **пайда салыгы** (29-*Пайда салыгы* бөлүмү).

21.2 Ушул бөлүмдүн талаптары аткарылып жаткан келишимдерге колдонулбайт, эгер алар **оордотулган келишимдер** болбосо. Аткаруу кезиндеги келишимдер бул тараптардын эч бирөөсү милдеттенмелерин аткара элек, же болбосо эки тарап тең милдеттенмелерин тең даражада жарым-жартылай аткарган келишимдер.

21.3 “Резерв” деген сөз кээде **амортизациялоо**, **активдердин** наркынын түшүшү жана кайтарымсыз аласалар беренелеринин контекстинде колдонулат. Алар милдеттенмелерди **таанууга** караганда, активдердин **баланстык наркын** түзөтүүлөргө кирет жана ошондуктан бул бөлүмдө каралбайт.

Баштапкы таануу

21.4 Ишкана резервди төмөндөгү учурларда гана тааныйт:

(а) өткөн мезгилдеги окуянын натыйжасында ишкананын **отчеттук күнгө** карата милдеттенмеси бар болсо;

(b) милдеттенмелерин аткаруу үчүн ишканадан экономикалык пайдаларды тапшырууну талап этилиши **ыктымалдуу** (б.а ыктымалдуулугу кыйла жогору) болсо; жана

(с) милдеттенменин суммасын ишенимдүү баалоого мүмкүн болсо.

21.5 Ишкана резервди **финансылык абал жөнүндө отчетунда** милдеттенме катары таанууга тийиш жана резервдин суммасын **чыгаша** катары таанууга тийиш, эгер ушул Стандарттын башка бөлүмү аны **запастар** же **негизги каражаттар** сыяктуу активдердин өздүк баасына кирген чыгымдар катары таанууну талап кылбаса.

21.6 21.4 (а) пункттундагы шарт (өткөн окуянын натыйжасындагы отчеттук күндөгү милдеттенме) ишкананын милдеттенмени аткаруудан башка реалдуу тандоосу жок дегенди билдирет. Мындай жагдай ишкананын мыйзам тарабынан аткарылуусу талап кылынган милдеттенмеси же **конструктивдүү милдеттери** болгон учурларда, өткөн окуя (ишкананын иш-аракети болушу мүмкүн) башка тараптардын ишкана милдеттенмесин аткарат деген жүйөөлүү үмүтүн жараткан үчүн кездешет. Ишкананын келечектеги иш-аракеттеринен келип чыккан милдеттенмелер (б.а келечекте бизнести жүргүзүүдө) алардын орун алуусу мүмкүн же мүмкүн эмесине жана келишимдик болгонуна карабастан, 21.4(а) пункттунын шартына жооп бербейт. Мисалы, коммерциялык кысымдардын же мыйзамдуу талаптардын себептеринен ишкана келечекте ишмердүүлүгүн белгилүү тартипте жүргүзүү үчүн белгилүү чыгымдарды көтөрүшү мүмкүн же зарыл (мисалы, заводдо түтүн фильтрлерин орноштуруу сыяктуу). Ишкана келечектеги иш-аракеттери менен келечектеги чыгымдарды болтурбай койо алса, мисалы иш жүргүзүү методун өзгөртүү же заводду сатуу жолу менен, анда анын ошол келечектеги чыгымдары боюнча учурдагы милдеттенмелери жок болот жана эч кандай резервдер таанылууга тийиш эмес.

Баштапкы баалоо

21.7 Ишкана резервди милдеттенмени жабуу үчүн талап кылынган отчеттук күндө эң жакшы бааланган суммада баалоого тийиш. Эң жакшы баалоо бул ишкана **отчеттук мезгилдин** аягында милдеттенмени жабуу үчүн же ошол убакытта аны үчүнчү тарапка тапшыруу үчүн рационалдык негизде төлөөчү сумма:

(а) эгер баалануучу резерв өзүнө беренелердин ири жыйындысын камтыса, сумманы баалоо ыктымалдуулук деңгээли боюнча бардык мүмкүн болгон натыйжаларды таразалоо аркылуу жүргүзүлөт. Ошондуктан мүмкүн болуучу натыйжалардын туруктуу диапазону болсо, жана мындай диапазондун ичиндеги бардык чекиттердин мүмкүндүгү башка чекиттердики менен бирдей болсо, анда берилген диапазондун орточо чекити колдонулат;

(b) эгерде резерв жеке алынган милдеттенмеден келип чыкса, анда мүмкүндүгү жогору жеке натыйжа болуп милдеттенмени төлөөгө керектелген сумманын эң жакшы наркы саналат. Бирок, мындай жагдай болгондо да, ишкана башка мүмкүн болгон натыйжаларды караштырат. Башка мүмкүн болгон натыйжалар мүмкүндүгү жогору натыйжадан негизинен жогору же негизинен төмөн болгон жагдайда, эң жакшы нарк бул мүмкүндүгү эң жогору натыйжадан жогору же төмөн сумма болот.

Акчанын убакыттык наркынын таасири **маанилүү** болгондо, резервдин суммасы милдеттенмени жабууга талап кылынышы күтүлгөн сумманын **келтирилген наркы** болууга тийиш. Дисконттоо ставкасы (же чендери) акчанын убакытык наркын күндөлүк рыноктук баалоолорун чагылдырган салык салынганга чейинки чен (же чендер) болууга тийиш. Милдеттенмеге тийешелүү тобокелдер дисконттоо ченде же болбосо милдеттенмени жабууга керектелген сумманын эсебинде көрсөтүлүшү керек, бирок экөөндө тең бирдей эмес.

21.8 Ишкана **пайдаларды** резервди **баалоодон** күтүлгөн активдердин жоюлуусунан чыгарып салууга тийиш.

21.9 Милдеттенмени жабуу үчүн талап кылынган резервдин суммасын же анын бөлүгүн башка тарап кайтара алса (мисалы, камсыздандыруу талабы аркылуу), ишкана ошол кайтарууну милдеттенмени аткарган кезде кайтарып алаары дээрлик анык болгон учурда гана жеке актив катары таанууга тийиш. Кайтаруу катары таанылган сумма резервдин суммасынан ашпоого тийиш. Алынуучу кайтаруу суммасы финансылык абал жөнүндө отчетто актив катары көрсөтүлүшү керек жана тийешелүү резервге каршы эсепке алынуу керек. **Жыйынды киреше жөнүндө отчетто** ишкана башка тараптан алынган кайтарууну тийешелүү резервге байланыштуу чыгашаларга каршы эсепке алуусу мүмкүн.

Кийинки баалоо

21.10 Ишкана чыгашаларды алар баштапкы таанылган резервдерге гана каршы чыгарып салуу керек.

21.11 Ишкана резервдерди ар бир отчеттук күндө кайрадан карап чыгуу керек жана аларды ошол отчеттук күндө милдеттенмени жабууга талап кылынган сумманын эң жакшы эсебин чагылдыргандай кылып түзөтүүгө тийиш. Мурда таанылган суммалардын түзөтүүлөрү, резерв алгачкы жолу активдин өздүк наркынын бөлүгү катары таанылган учурлардан башка учурларда, **пайда же зыяндын** курамында таанылууга тийиш (21.5 пунктту караңыз). Резерв милдеттенмени жабууга талап кылынган сумманын келтирилген наркы менен бааланган кезде, дисконттоо ставкасын “бошотуу” ал келип чыккан кезде пайда же зыяндын курамында каржылоого жумшалган чыгым катары таанылууга тийиш.

Шарттуу милдеттенмелер

21.12 Шарттуу милдеттенме бул мүмкүн болгон бирок белгисиз милдеттенме же тааныла элек учурдагы милдеттенме, себеби ал 21.4 пункттундагы (b) же (с) пунктундагы шарттарынын экөөсүнө тең же алардын бирөөсүнө жооп бербейт. Бизнестин биригүү кезинде сатып алынуучу ишкана шарттуу милдеттенмелерди тааныгандан бөлөк учурларда, ишкана шарттуу милдеттенмени милдеттенме катары таанууну токтотууга тийиш (19.20 жана 19.21 пункттарын караңыз). 21.15 пунктту каражаттардын агып чыгышы мүмкүн болбогон жагдайдан бөлөк учурларда шарттуу милдеттенмени ачып көрсөтүүнү талап кылат. Ишкана милдеттенмени аткаруу боюнча биргелешкен жана жеке жоопкерчиликти алган кезде, аткарылуусу башка тараптардан күтүлгөн милдеттенменин бөлүгү шарттуу милдеттенме катары эсепке алынууга тийиш.

Шарттуу активдер

21.13 Ишкана шарттуу активди актив катары таанууну токтотууга тийиш. Шарттуу актив тууралуу маалыматты ачып көрсөтүү 21.16 пункттундагы экономикалык пайдалардын агып кириши ыктымалдуу болгон учурда талап кылынат. Бирок, келечектеги экономикалык пайданын ишканага агып кирүү мүмкүндүгү жогору болгондо, мындай актив шарттуу актив болуп эсептелбейт жана аны таануу туура болуп эсептелет.

Маалыматтарды ачып көрсөтүүлөр

Резервдер боюнча маалыматтарды ачып көрсөтүүлөр

21.14 Резервдин ар бир классы боюнча ишкана төмөндөгүлөрдүн баарын ачып көрсөтүүгө тийиш:

(а) төмөндөгү көрсөткүчтөрдү салыштырып текшерүүлөр:

(i) мезгилдин башындагы жана аягындагы баланстык нарк;

(ii) мезгил ичиндеги кошуулар, анын ичинде дисконттолгон сумманы баалоодо келип чыккан өзгөрүүлөрдүн натыйжасындагы түзөтүүлөр;

(iii) мезгил ичинде резервдерге каршы эсептелген суммалар; жана

(iv) мезгил ичинде калыбына келтирилген колдонулбаган суммалар;

(b) милдеттенменин кыскача мүнөздөмөсү, күтүлгөн сумма жана аны менен байланыштуу төлөмдөрдүн мөөнөтү;

(с) каражаттардын агып чыгуусу мүмкүн болгон убакыт же сумма жөнүндө белгисизиктерди көрсөтүү;

(d) күтүлгөн кайтаруунун суммасы жана ушундай күтүлгөн кайтарууга таанылган активдин суммасын көрсөтүү;

Өткөн мезгилдер боюнча салыштырмалуу маалымат талап кылынбайт.

Шарттуу милдеттенмелер боюнча маалыматтарды ачып көрсөтүүлөр

21.15 Милдеттенмени жабуунун натыйжасында каражаттардын агып чыгуу мүмкүндүгү маанилүү эмес болгон жагдайларды кошпогондо, ишкана отчеттук күндөгү шарттуу милдеттенмесинин ар бир классы боюнча шарттуу милдеттенменин кыскача мүнөздөмөсүн (эгер аны жүзөгө ашыруу мүмкүн болсо) ачып көрсөтүүгө тийиш:

(а) анын 21.7-21.11 пункттарына ылайык бааланган финансылык таасиринин наркы;

(b) каражаттардын агып чыгуу убакыты же суммасы жөнүндө белгисиздиктерди көрсөтүү; жана

(с) кайтаруу мүмкүнчүлүгү.

Эгер бул маалыматтардын бирөөсүн же бир нечесин ачып көрсөтүү **практикада колдонуу мүмкүн эмес болсо** , бул факт ачып көрсөтүлүүгө тийиш.

Шарттуу милдеттенмелер жөнүндө маалыматтарды ачып көрсөтүүлөр

21.16 Эгер экономикалык пайдалардын агып кирүүсү ыктымалдуу (ыктымалдуулугу жогору болсо) бирок белгисиз болсо, ишкана отчеттук мезгилдин аягында шарттуу активдердин мүнөзүн (эгер негизсиз чыгымдар жана аракеттер болбосо) 21.7-21.11 пункттарда көрсөтүлгөн принциптерге ылайык бааланган финансылык таасирлердин өлчөмүн ачып көрсөтүүгө тийиш. Эгер мындай баалоо негизсиз чыгымдарсыз жана аракеттерсиз мүмкүн эмес болсо, ишкана эмне үчүн алардын финансылык таасирин баалоо негизсиз чыгымдарды жана аракеттерди алып келген себептерин жана фактыларын ачып көрсөтүүгө тийиш.

Зыян келтирүүсү мүмкүн ачып көрсөтүүлөр

21.17 Өтө сейрек учураган кездерде 21.14-21.16 пункттарында талап кылынган маалыматтардын бардыгы же кээ бири ишканага алардын башка тараптар менен резервдер, шарттуу милдеттенме же шарттуу актив боюнча талаш-тартыштарында олуттуу зыян алып келиши мүмкүн. Мындай жагдайларда ишкананын маалыматты ачып көрсөтүүсүнүн кажети жок, бирок ал талаш-тартыштын жалпы мүнөзүн, жана маалыматтын ачып көрсөтүлбөгөн фактысын себеби менен кошо ачып көрсөтүүгө тийиш.

22-бөлүм
*Милдеттенмелер жана капитал*

Ушул бөлүмдүн колдонуу чөйрөсү

22.1 Ушул бөлүмдө **финансылык инструменттерди** же **милдеттенмелер** же **капитал** катары жиктөөнүн принциптери берилген жана үлүштүк инструменттерде инвесторлор (б.а **ээлери**) катары аракет кылган жеке же башка тараптарга чыгарылган үлүштүк инструменттерди эсепке алуу каралат. 26-бөлүм *Акцияларга негизделген төлөм* ишканалар товар жана кызмат жеткирүүчүлөр катары аракеттенген кызматкерлерден жана башка жабдуучулардан үлүштүк инструменттеринин (акцияларды жана акция опциондорду кошкондо) ордуна товарларды жана кызматтарды (кызматкерлердин кызматын кошкондо) алган операцияны эсепке алууну караштырат.

22.2 Ушул бөлүм төмөндөгүлөрдөн башка бардык финансылык инструменттердин бардык түрлөрүн жиктегенде колдонулат:

(а) **туунду**, **ассоциацияланган** жана **биргелешкен ишмердүүлүктөгү** катышуу үлүштөрүн 9-*Бириктирилген жана өзүнчө финансылык отчеттуулук* , 14-*Ассоциацияланган ишканаларга инвестициялар*, же 15-*Биргелешкен ишмердүүлүккө инвестициялар* бөлүмдөрүнө ылайык эсепке алуу.

(b) **кызматкерлердин сыйакылар** пландары боюнча иш берүүчүлөрдүн укуктары жана милдеттенмелери (28- *Кызматкерлерге сыйакылар* бөлүмү колдонулат).

(с) **бизнестин биригүүсүндө** мүмкүн болгон компенсациялоо боюнча келишимдер (19-*Бизнестин биригүүсү жана гудвилл* бөлүмүн караңыз). Мындай бошотуу бир гана сатып алуучуга тийешелүү.

(d) 26- бөлүм колдонулган **акцияларга негизделген төлөө операцияларындагы** финансылык инструменттер, келишимдер жана милдеттенмелер, кызматкердин акциялык опцион пландары, кызматкердин акция сатып алуу пландары жана башка **акцияларга негизделген төлөмдөр жөнүндө макулдашууларга** байланыштуу сатып алынган, сатылган, чыгарылган, жокко чыгарылган **өздүк акцияларга** колдонулуучу 22.3-22.6 пункттарын кошпогондо.

Финансылык инструментти милдеттенме же капитал катары жиктөө

22.3 Капитал бул ишкананын бардык милдеттенмелерин чыгарып салгандагы **активдердеги** үлүштөр. Милдеттенме бул каражаттардын агып чыгышына алып келиши күтүлгөн өткөн окуялардан келип чыккан учурдагы ишкананын карызы. Капиталга ишкананын ээлеринин салымдары кирет, андан тышкары ошол салымдардын пайдалуу операциялардан иштеп табылган жана ишкананын операцияларында колдонуу үчүн кармалган өсүүлөрү кирет (алардан инвестициялардын ээлеринин салымдарынын пайдасыз операциялардын жана ээлердин ортосунда бөлүштүрүүлөрдүн натыйжасында кыскарууларын алып салгандагы).

22.3А Ишкана финансылык инструментти **финансылык милдеттенме** же капитал катары келишимдик макулдашуулардын юридикалык формасына гана эмес, анын маңызына ылайык жана финансылык милдеттенменин жана үлүштүк инструменттердин аныктамаларына ылайык классификациялоого тийиш. Эгер ишкананын келишимдик милдеттенмени жабууда **акча каражаттарды** же башка **финансылык активди** берүүнү болтурбоого шарттуу эмес укугу болсо, анда милдеттенме финансылык милдеттенменин аныктамасына жооп берет жана ошого жараша жиктелет, 22.4 пункттуна ылайык үлүштүк инструменттер катары классификацияланган инструменттерди эсептебегенде.

22.4 Милдеттенменин аныктамасына жооп берген кээ бир финансылык инструменттер капитал катары жиктелишет, себеби алар ишкананын таза активдернин үлүшүн билдирет.

(а) кайра сатууга укугу бар инструмент бул инструменттин ээсине ошол инструментти кайра анын эмитентине акча каражаттарына же башка финансылык активине сатууга укук берген же келечекте кандайдыр бир белгисиз окуянын же инструменттин ээси отставкага кеткен же каза тапкан учурда автоматтык түрдө төлөнгөн же эмитент кайра сатып алган финансылык инструмент. Төмөндөгү белгилердин баарына ээ болгон кайра сатууга укугу бар инструмент үлүштүк инструмент катары жиктелет:

(i) ал ишкана жоюлган учурда инструменттин ээсине ишкананын таза активдеринин поропорционалдык үлүшүн алууга укук берет. Ишкананын таза активдери бул анын активдеринин ичинен бардык башка талаптарды чыгарып салгандагы активдер;

(ii) инструмент башка класстардагы инструменттердин баарына катыштуу субординацияланган инструменттердин классына таандык;

(iii) инструменттердин башка класстарынын баарына катыштуу субординацияланган инструменттердин классына таандык бардык финансылык инструменттер окшош мүнөздөмөлөргө ээ;

(iv) акча каражаттарына же башка финансылык активге кайра сатып алуу же автоматтык түрдө төлөө боюнча эмитентттин келишимдик милдеттенмесинен башка инструменттин акча каражаттарын же башка финансылык активди башка ишканага берүү же финансылык активдерди же финансылык милдеттенмелерди башка ишканалар менен ишканага жагымсыз шарттар аркылуу алмашуу боюнча келишимдик милдеттенмеси жок жана бул ишкананын менчик капиталы менен жабылуучу келишим болуп саналбайт;

(v) инструменттин пайдалуу мөөнөтүнүн ичинде инструментке тийешелүү жалпы акча-каражаттарынын күтүлгөн кыймылы негизинен **пайда же зыяндан**, таанылган таза активдердеги өзгөрүүдөн же инструменттин пайдалуу кызмат мөөнөтүнүн ичинде таанылган жана таанылбаган ишкананын таза активдеринин **адилет наркындагы** өзгөрүүдөн көз каранды (инструменттин бардык таасирлерин кошпогондо);

(b) инструменттердин бардык башка класстарына карата субординацияланган инструменттер, же инструменттердин бөлүктөрү эгер алар ишканага ошол ишкана жоюлганда гана башка тарапка ишкананын таза активдеринин поропорционалдуу үлүшүн берүүгө милдеттендирсе, капитал катары классификацияланууга тийиш.

22.5 Төмөндөгүлөр капитал ордуна милдетенмелер катары классификацияланган инструменттердин мисалдары болуп эсептелет:

(а) эгер жоюлгандан кийин таза активдердин бөлүштүрүүсү максималдык суммага жетсе (чектик сумма), анда ал инструмент милдеттенме катары классификацияланат; Мисалы, эгер жоюлгандан кийин инструменттин ээлери таза активдердин пропорционалдык үлүштөрүнө ээ болсо, бирок чектик сумма менен чектелсе, ал эми ашыкча таза активдер кайрымдуулук же мамлекеттик уюмдарга бөлүштүрүлсө, анда инструмент капитал катары классификацияланбайт;

(b) сатууга опционду ишке ашырганда, инструменттин ээлөөчүсү ушул Стандартка ылайык бааланган ишкананын таза активдеринин поропорционалдык үлүшүнө ээ болсо, кайра сатууга укугу бар инструмент капитал катары жиктелет. Бирок, эгер инструменттин кармоочусу башка негизде бааланган суммага укугу бар болсо (жергиликтүү бухгалтердик принциптердин жалпы кабыл алынган принциптери сыяктуу), инструмент милдеттенме катары жиктелет;

(с) эгер ишкананы ээлөөчүгө милдеттүү дивиденддер сыяктуу төлөмдөрдү жасоого милдеттендирсе, андай инструмент милдеттенме катары классификацияланууга тийиш;

(d) туунду ишкананын **финансылык отчетуулугунда** капитал катары классификацияланган кайра сатууга укугу бар инструмент анын башкы ишканасынын финансылык отчетуулугунда милдеттенме катары жиктелет;

(e) келечекте белгиленген күндө эмитент тарабынан белгиленген суммада кайрадан сатып алууну караштырган же инструменттин ээлөөчүсүнө белгиленген күндө аныкталган суммада инструментти эмитенттен сатып алууну талап кылуу укугун берген арыткчылыктуу акция финансылык милдеттенме болуп саналат.

22.6 Кооперативдик ишканалардагы мүчөлөрдүн акциялары жана ушуга окшогон инструменттери капитал болуп эсептелет, эгер:

(а) ишкана мүчөлөрдүн үлүштөрүн төлөөдөн баш тартууга шарттуу укугу бар болсо; же

(b) мындай төлөөгө жергиликтүү мыйзам, эрежелер же ишкананын уставы тыйуу салса.

Акциялардын же башка үлүштүк инструменттердин баштапкы чыгарылышы

22.7 Ишкана акцияларды же башка үлүштүк инструменттерди чыгарууда жана башка тарап ошол инструменттердин ордуна акча каражаттарын же башка каражаттарды берүүгө милдеттендиргенде, аталган инструменттерди чыгарууну капитал катары таанууга тийиш:

(а) эгер үлүштүк инструменттер ишкана акча-каражаттарын же башка каражаттарды алганга чейин чыгарылса, ишкана алууга жаткан сумманы өзүнүн **финансылык абалы** **жөнүндө отчетунда** актив катары эмес, капиталга каршы эсепте көрсөтүүгө тийиш;

(b) эгер ишкана үлүштүк инструменттерди чыгарганга чейин акча каражаттарын жана башка каражаттарды алса, жана ишканадан акча каражаттарын жана башка каражаттарды кайра кайтаруу талап кылынбаган кезде, ишкана менчик капиталдын тийиштүү өсүүсүн алган каражаттардын тең суммасынын көлөмүндө таанууга тийиш; жана

(с) ишкана үлүштүк инструменттер жазылган, бирок буларга акча-каражаттары жана башка каражаттар түрүндө алынбаган сумманын бөлүгүн капиталдын өсүүсү катары таанууну токтотууга тийиш.

22.8 Ишкана үлүштүк инструменттерди (бизнестин биригүүсүнүн бөлүгү катары чыгарылган же 22.15А-22.15Б пункттарына ылайык эсепке алынган үлүштүк инструменттерден башка) таза **операциялык чыгымдардан** алынган же алынууга тийиш акча-каражаттарынын же башка каражаттардын адилет наркы менен баалоого тийиш. Эгер төлөм кийинкиге калтырылган болсо жана акчанын убактылуу баасы **маанилүү** болсо, баштапкы **баалоо** **келтирилген нарктын** негизинде жүргүзүлүшү керек.

22.9 Ишкана капиталга тийешелүү операциялык чыгымдарды капиталдан чегерүү катары эсепке алууга тийиш. Операциялык чыгымдарга байланыштуу **пайда салыгы** 29-*Пайда салыгы* бөлүмгө ылайык эсепке алынышы керек.

22.10 Акцияларды чыгаруудан же башка үлүштүк инструменттерден келип чыккан капиталдын өсүүсү финансылык абал жөнүндө отчетто кандай көрсөтүлүүсү тийиштүү мыйзамдар менен аныкталат. Мисалы, акциялардын номиналдык наркын (же башка номиналдык наркын) жана номиналдык нарктан ашыкча төлөнгөн сумманы бөлүп көрсөтүү талап кылынышы мүмкүн.

Опциондорду, варанттарды жана башка укуктарды сатуу

22.11 Ишкана опциондорду, варанттарды жана буларга окшош инструменттерди сатуу аркылуу чыгарылган капиталга 22.7-22.10 пункттарындагы принциптерди колдонууга тийиш.

Капиталдаштыруу же сыйлык акцияларын чыгаруу жана акцияларды бөлүштүрүү

22.12 Капиталдаштыруу же сыйлык акцияларын чыгаруу (кээде акция түрүндө төлөнүүчү дивиденддер деп аталат) бул жаңы акцияларды акционерлердин учурдагы үлүштөрүнө карата чыгаруу. Мисалы, ишкана өзүнүн акционерлеринин ар бир беш акциясына бир дивиденд же бир сыйлык акция бериши мүмкүн. Акцияларды бөлүштүрүү бул ишкананын колдо бар акцияларын бөлүштүрүү (бир акцияны бир нече акцияга). Мисалы, акцияны бөлүштүрүүдө, ар бир акционер акциясынын ар бирине кошумча дагы бир акция ала алат. Кээ бир жагдайларда, айлантуудагы акциялар жокко чыгарылат же ордуна жаңы акциялар чыгарылат. Капиталдаштыруу жана сыйлык акцияларын чыгаруу жана акцияларды бөлүштүрүү менчик капиталдын суммасын өзгөртпөйт. Ишкана капиталдын ичиндеги сумманы тийиштүү мыйзамдарда талап этилгендей кайрадан классификациялоого тийиш.

Конвертациялануучу карыз же ушу сыяктуу татаал финансылык инструменттер

22.13 Милдеттенменин жана капиталдын компонентинен турган конвертациялануучу карызды же ушуга окшогон **татаал финансылык инструменттерди** чыгарууда, ишкана түшкөн пайдалардын суммасын милдеттенме жана капитал компоненттеринин ортосунда бөлүштүрүшү керек. Мындай бөлүштүрүүнү жүргүзүү үчүн ишкана биринчиден милдеттенменин компонентинин суммасын конвертацияга жатпаган окшош милдеттенменин же ушуга байланыштуу капиталдын компонентинин адилет наркы катары таанууга тийиш. Ишкана калган сумманы капиталдын компоненти катары бөлүштүрүүгө тийиш. Операциялар боюнча чыгымдар карыз компоненти менен капитал компонентинин ортосунда алардын салыштырмалуу адилет наркынын негизинде бөлүштүрүлүшү керек.

22.14 Ишкана бөлүштүрүүнү кийинки мезгилде кайра карап чыгууга тийиш эмес.

22.15 Инструменттер чыгарылгандан кийинки мезгилде, ишкана милдеттенменин компонентин төмөндөгүдөй эсепке алууга тийиш:

(а) 11-*Негизги финансылык инструменттер* бөлүмүнө ылайык, эгер милдеттенме компоненти 11.9 пункттунын шарттарына жооп берсе. Мындай жагдайларда ишкана милдеттенме компоненти менен мөөнөтү келгенде төлөнүүчү негизги сумманы **натыйжалуу пайыздык ставка методун** колдонуу менен кошумча пайыздык чыгым катары иреттүү негизде таанууга тийиш (11.15-11.20 пункттарын караңыз).

(b) 12-*Башка финансылык инструменттер* бөлүмгө ылайык , эгер милдеттенме компоненти 11.9 пункттунын шарттарына жооп бербесе.

Финансылык милдеттенмелерди үлүштүк инструменттер менен жабуу

22.15А Ишкана финансылык милдеттенменин шарттарын ишкананын кредитору менен ишкана милдеттенмени толук бойдон же жартылай үлүштүк инструменттерди кредиторго чыгаруу аркылуу жапкандай кылып кайрадан сүйлөшсө болот. Үлүштүк инструменттерди чыгаруу 11.38 пункттуна ылайык төлөнгөн сыйакылардан турат. Ишкана чыгарылган үлүштүк инструменттерди алардын адилет наркы менен баалайт. Бирок эгер чыгарылган үлүштүк инструменттердин адилет наркы негизсиз чыгымдарсыз жана аракеттерсиз ишенимдүү баалана албаса, үлүштүк инструменттер жабылган финансылык милдеттенменин адилет наркы менен бааланууга тийиш. Ишкана финансылык милдеттенмени же финансылык милдеттенменин бөлүгүн таанууну 11.36-11.38 пункттарына ылайык токтотууга тийиш.

22.15Б Эгер төлөнгөн сыйакынын бөлүгү милдеттенменин калган бөлүгүнүн шарттарынын өзгөрүшү менен байланыштуу болсо, ишкана төлөнгөн сыйакыларды жабылган милдеттенменин бөлүгү менен калган сумманын бөлүгүнө бөлүштүрүшү керек. Мындай бөлүштүрүү туура негизде жасалышы керек. Эгер калган милдеттенме маанилүү түрдө өзгөрсө, ишкана ал өзгөрүүнү баштапкы милдеттенмени өчүрүү жана жаңы милдеттенмени 11.37 пункттунда талап кылынгандай **таануу** катары эсепке алышы керек.

22.15C Ишкана 22.15 А-22.15Б пункттарын төмөндөгү жагдайларга колдонбойт:

(а) насыя берүүчү түз жана кыйыр акционер болсо жана түз же кыйыр акционер катары иш алып барса;

(b) насыя берүүчү жана ишкана бир эле тарап же тараптар менен операция ишке ашырылганга чейин жана андан кийин контролдонот жана операциянын мазмуну капиталды ишкана тарабынан бөлүштүрүүнү жана аны ишканага салууну камтыйт; же

(с) финансылык милдеттенмени анын баштапкы шарттарына ылайык үлүштүк инструменттерди чыгаруу аркылуу жабуу (22.13-22.15 пункттарын караңыз).

Өздүк акциялар

22.16 Өздүк акциялар бул ишкана чыгарган жана андан соң кайра акционерлерден сатып алынган ишкананын үлүштүк инструменттери. Ишкана акционерлерден сатылып алынган өздүк акцияларга төлөнгөн сумманын адилет наркын капиталдан алып салууга тийиш. Ишкана өздүк акцияларды сатып алуудан, сатуудан, чыгаруудан же жоюудан **түшкөн башка кирешелерди** же зыянды пайда же зыян катары таанууну токтотууга тийиш.

Ишкана ээлеринин пайдасына акцияларды бөлүштүрүү

22.17 Ишкана капиталды анын ээлерине (үлүштүк инструменттердин) ээлерине бөлүштүрүлгөн суммага кыскартууга тийиш. Акцияларды ээлерине бөлүштүрүү боюнча салык кирешеси 29-бөлүмгө ылайык эсепке алынышы керек.

22.18 Кээде ишкана акча-каражаттардан башка активдерди анын ээлеринин пайдасына бөлүштүрөт (акчалай эмес бөлүштүрүүлөр). Ишкана мындай бөлүштүрүүнү жарыялаганда жана аны ишкананын ээлерине акчалай эмес активдерди бөлүштүрүү боюнча милдеттенмеси болсо, анда ал милдеттенмени таанууга тийиш. Ал эгер 22.18А пункттунын шарттарына жооп бербесе, милдеттенмени бөлүштүрүлүүчү активдердин адилет наркы менен баалоого тийиш. Ар бир **отчеттук мезгилдин** аягында жана милдеттенмени жабуу күнүндө, ишкана төлөнүүчү дивиденддин **баланстык наркын** бөлүштүрүлүүчү активдердин баланстык наркын чагылдыруу үчүн бөлүштүрүү суммасына түзөтүүлөр катары капиталда таанылган бардык өзгөрүүлөр менен кошо кайрадан карап чыгууга жана түзөтүүгө тийиш. Ишкана төлөнүүгө тийиштүү дивиденддерди төлөгөндө бөлүштүрүлгөн активдердин баланстык наркы менен төлөнүүчү дивиденддердин баланстык наркынын ортосундагы айырманы пайда же зыяндын ичинде таанууга тийиш.

22.18А Эгер бөлүштүрүлүүчү активдердин адилет наркы кандайдыр чыгымдарсыз жана аракеттерсиз ишенимдүү баалана албаса, милдеттенме бөлүштүрүлүүчү активдердин адилет наркы менен бааланууга тийиш. Эгер жабуудан мурун бөлүштүрүлүүчү активдердин адилет наркы ашыкча чыгымдарсыз жана аракеттерсиз ишенимдүү баалана алса, милдеттенме бөлүштүрүлүүчү суммаларга тийиштүү түзөтүүлөрдү жасоо менен адилет наркы менен кайра бааланат жана 22.18 пункттуна ылайык эсепке алынат.

22.18Б 22.18-22.18А пункттары бөлүштүрүүгө чейин же андан кийин акыр аягында бир эле тарап же тараптар менен контролдонуучу акчалай эмес активдердин бөлүштүрүүсүндө колдонулбайт. Мындай өзгөчө эреже бөлүштүрүүнү аткарган ишкананын жеке, өзүнчө жана **бириктирилген финансылык отчеттуулуктарына** карата колдонулат.

Контролсуз үлүштүк катышуу жана бириккен туундунун акциялар менен төлөнүүчү операциялары

22.19 Бириктирилген финансылык отчетуулукта туундунун таза активдериндеги **контролдонбоочу үлүш** капиталга киргизилет. Ишкана **башкы ишкананын** туунду ишканадагы контролдоочу үлүшүндөгү өзгөрүүлөрдү (жыйынтыгында **контролдун** болбой калуусуна алып келбеген) менчик капиталдын ээлери катары иштеген өздүк капиталдын ээлери менен операциялар катары эсепке алууга тийиш. Ошого жараша, контролсуз үлүштүк катышуунун баланстык наркы туунду ишкананын таза активдериндеги башкы ишкананын катышуу үлүшүндөгү өзгөрүүнү чагылдыргандай кылып түзөтүлүшү керек. Контролсуз үлүштүк катышуу түзөтүлгөн сумма менен алынган же төлөнгөн сумманын баланстык наркынын ортосундагы айырма, эгер андай болсо, түз капиталда таанылууга тийиш жана башкы ишкананын ээлерине берилиши керек. Ишкана бул өзгөрүүлөр боюнча пайданы же зыянды таанууну токтотууга тийиш. Ошондой эле, ишкана активдердин (**гудвиллди** кошо алганда) же милдеттенмелердин баланстык наркындагы бардык өзгөрүүнү мындай операциялардын жыйынтыгы катары тааныбайт.

Маалыматтарды ачып көрсөтүүлөр

22.20 Эгер бөлүштүрүлүүчү активдердин адилет наркы 22.18-22.18А пункттарында айтылгандай ашыкча чыгымдарсыз жана аракеттерсиз ишенимдүү бааланбаса, ишкана бул фактыны жана эмне үчүн адилет наркты ишенимдүү баалоо ашыкча чыгымдарды жана аракеттерди талап кылаарын ачып көрсөтүүгө тийиш.

23-бөлүм
*Түшкөн акча*

Ушул бөлүмдүн колдонуу чөйрөсү

23.1 Ушул бөлүм төмөндөгү операциялардын жана окуялардын натыйжасында **түшкөн кирешени** эсепке алууда колдонулат:

(а) товарларды сатуу (ишкана сатуу максатында өндүргөн же кайра сатуу үчүн сатып алган);

(b) кызматтарды көрсөтүү;

(с) ишкана аткаруучу (подрядчик) болгон **курулуш келишимдери**; жана

(d) ишкананын пайыздык киреше, роялти же дивиденддерди алып келген **активдери**.

23.2 Кээ бир операциялардан жана окуялардан түшкөн акчалар же башка **кирешелер** ушул Стандарттын башка бөлүмдөрүндө каралат.

(а) **ижара** келишимдери (20-бөлүм *Ижаралар)*.

(b) Үлүштүк методду колдонуп эсепке алынган инвестициялардан келип чыккан дивиденддер жана башка кирешелер (14-*Ассоциацияланган ишканаларга инвестициялар* жана 15-*Биргелешкен ишмердүүлүккө инвестициялар* бөлүмдөрүн караңыз.);

(с) **финансылык активдердин** жана **финансылык милдеттенмелердин** **адилет наркындагы** өзгөрүүлөр (11-*Негизги финансылык инструменттер* жана 12-*Башка финансылык инструмент боюнча суроолор* бөлүмдөрүн караңыз);

(d) **инвестициялык кыймылсыз мүлктүн** адилет наркындагы өзгөрүүлөр (16-*Инвестициялык кыймылсыз мүлк* бөлүмүн караңыз);

(e) баштапкы **таануу** жана **айыл-чарба ишмердүүлүгүнө** байланыштуу **биологиялык активдердин** адилет наркындагы өзгөрүүлөр); жана

(f) **айыл-чарба продукциясы** баштапкы таануу (34-бөлүмдү караңыз).

Түшкөн кирешени баалоо

23.3 Ишкана түшкөн кирешени алына турган төлөмдүн адилет наркы боюнча баалоого тийиш. Алынган же алына турган төлөмдүн адилет наркы ишкана сунуштаган бардык соода жеңилдиктердин, мөөнөтүнөн мурда төлөгөн үчүн жеңилдиктер менен дүң соода жеңилдиктедин суммаларын эске алууга тийиш.

23.4 Ишкана түшкөн кирешеге өзүнүн эсебине алынган же алынууга тийиш болгон экономикалык пайдалардын дүң агып кирүүсүн гана киргизиши керек. Ишкана түшкөн кирешелерден сатуу салыктары, товарлар жана кызматтар боюнча салыктар жана кошумчаланган наркка салыктар сыяктуу үчүнчү тараптардын атынан чогултулган бардык суммаларды чыгарып салуусу керек. Агенттик келишимдер менен иш жүргүзгөндө, ишкана (агент) түшкөн акчага бир гана комиссиялык сыйакылар суммасын киргизүүгө тийиш. Принципалдын атынан алынган суммалар ишкананын түшкөн кирешесине кирбейт.

Кийинкиге калтырылган төлөм

23.5 **Акча каражаттарынын** же **акча-каражаттарынын эквиваленттеринин** агып кириши кийинкиге калтырылган болсо, жана макулдашуу иш жүзүндө каржылоо операциясын сунуштаса, ал төлөөнүн адилет наркы келечектеги бардык түшүүлөрдүн **келтирилген наркы** болуп саналат, алар **шарттуу кошуп эсептелген пайыздык ставканы** колдонуу аркылуу аныкталат. Мисалы, ишкананын сатып алуучуларга пайызсыз насыя сунуштоо же сатылган товарларга төлөө иретинде рыноктун пайыздык ставкасынан төмөн пайыздык ставкалар менен сатып алуучудан вексель алуу каржылоо операциясы болуп саналат. Шарттуу кошуп эсептелген пайыздык ставка бул төмөндөгүлөрдүн айкыныраак аныкталмасы:

(а) эмитенттин окшош насыялык рейтинги менен окшош инструментинин үстөмдүк ставкасы; же

(b) финансылык инструменттин номиналдык суммасын товарлардын жана кызматтардын учурдагы накталай сатуу наркына чейин дисконттогон пайыздык ставка.

Ишкана бардык келечектеги түшө турган жана төлөнө тургандардын номиналдык суммасынын ортосундагы айырманы 23.28 жана 23.29 пункттарына жана 11-бөлүмгө ылайык пайыздык сатуудан түшкөн акча катары таанууга тийиш.

Товарларды же кызматтарды алмашуу

23.6 Ишкана түшкөн кирешени төмөндөгү учурларда тааныбайт:

(а) товарлар менен кызматтар окшош мүнөздөгү жана суммадагы товарлар менен кызматтарга алмашылганда; же

(b) товарлар менен кызматтар окшош эмес товарлар менен кызматтарга алмашылганда бирок алмаштыруу операциясынын коммерциялык мазмуну жок болгон кезде.

23.7 Товарлар жана кызматтар коммерциялык мазмуну бар операциялардын ичинде окшош эмес товарларга жана кызматтарга алмашылса, ишкана түшкөн кирешени таанууга тийиш. Мындай жагдайда, ишкана операцияны:

(а) тапшырылган акча-каражаттардын же акча каражаттарынын эквиваленттеринин суммасына түзөтүп алынган товарлар менен кызматтардын баланстык наркы менен; же болбосо

(b) эгер (а) пунктундагы сумма ишенимдүү баалана албаса, анда ташырылган акча-каражаттардын жана алардын эквиваленттеринин суммасына түзөтүлгөн алынуучу товарлар менен кызматтардын адилет наркы менен; же

(с) эгер алынган же берилген товарлар менен кызматтардын адилет наркы ишенимдүү баалана албаса, анда тапшырылган акча-каражаттардын жана анын эквиваленттеринин суммасына түзөтүлүп берилген товарлардын жана кызматтардын **баланстык наркы** менен баалоого тийиш;

Түшкөн кирешеге байланыштуу операцияларды аныктоо

23.8 Ишкана адатта ушул бөлүмдөгү түшкөн кирешени таануу критерийин ар бир операцияга өзүнчө колдонот. Бирок, ишкана таануу критерийин бир операциянын жекече аныкталган компонеттерине операциянын мазмунун чагылдырыш үчүн колдонот. Мисалы, продукциянын сатуу наркы кийинки тейлөөнүн аныкталуучу суммасын камтыса, ишкана таануу критерийин операциянын өзүнчө аныкталуучу компоненттерине колдонууга тийиш. Тескерисинче, ишкана таануу критерийин бир эле убакытта эки же андан көп операцияларга алардын коммерциялык таасирин операциялардын сериясын бир бүтүн сыяктуу карамайынча түшүнүксүз болгон учурларда колдонот. Мисалы, ишкана товарды сатканда, жана ошол эле мезгилде кийинки убакытта товарларды кайра сатып алуу боюнча жеке келишим жасаганда операциялардын таасиринин жоктугуна байланыштуу таануу критерийин эки же андан көп операцияларга колдонот.

23.9 Кээде, сатуу операцияларынын бөлүгү катары, ишкана өзүнүн кардарына лоялдуулугу боюнча бонус сунуштайт жана ал бонусту кардар товарларды же кызматтарды бекер же дисконттолгон наркта алуу үчүн колдонот. Мындай жагдайда, 23.8 пункттуна ылайык, ишкана бонустун упайларын сатуу боюнча баштапкы операциянын жекече аныкталуучу элементи катары эсепке алат. Ишкана алгачкы сатууга байланыштуу алынган же алынууга жаткан төлөөнүн адилет наркын бонустун упайлары менен сатуунун башка компоненттеринин ортосуна бөлүштүрүүгө тийиш. Бонустук упайларга бөлүштүрүлгөн төлөөлөр алардын адилет наркынын негизинде, б.а бонустук упайлар жеке сатылып кете алынуучу суммалардын негизинде бааланат.

Товарларды сатуу

23.10 Ишкана товарды сатуудан түшкөн кирешени төмөндөгү шарттардын бардыгы канааттандырылганда таанууга тийиш:

(а) ишкана сатып алуучуга товарга ээ болуусуна байланыштуу олуттуу тобокелдерди жана сыйакыларды тапшырат; жана

(b) ишкана адатта менчик укугуна ээ болгон даражада башкарууга катышпайт жана сатылган товарга контрол сактабайт;

(с) түшкөн кирешенин суммасы ишенимдүү өлчөнөт;

(d) операцияга байланыштуу экономикалык пайдалардын ишканага агып келиши **ыктымалдуу**; жана

(e) операцияга байланыштуу келтирилген же күтүлгөн чыгымдар ишенимдүү бааланат.

23.11 Ишкананын кайсы мезгилде сатып алуучуга олуттуу тобокелдерди жана менчик укугуна байланыштуу сыйакыларды тапшырганын аныктоо үчүн операциялардын шарттарын текшерүү зарыл. Көпчүлүк учурларда, менчик укукка байланыштуу олуттуу тобокелдер менен пайдаларды тапшыруу мыйзамдык менчик укуктарды же ээ болуу укугун сатып алуучуларга тапшырууга туура келет. Бул негизинен чекене соода кезинде болот. Башка учурларда, менчик укугуна байланыштуу тобокелдерди жана пайдаларды өткөрүп берүүнүн мөөнөтү мыйзамдык менчик укуктун жана ээлик укугунун өткөрүлүшүнүн мөөнөтүнөн бөлөк убакытта орун алат.

23.12 Эгер ишкана менчик укугуна байланыштуу олуттуу тобокелдерди жана пайдаларды сактап турса, анда ал түшкөн кирешени тааныбайт. Ишкана менчик укукка байланыштуу олуттуу тобокелдер менен пайдаларды сактап туруучу жагдайлардын мисалдарына төмөндөгүлөр кирет:

(а) ишкананын адаттагы кепилдик шарттардан тышкары канааттандырбаган аткаруу үчүн жоопкерчилиги бар болсо;

(b) конкреттүү сатуулардан түшкөн киреше товарларды саткан сатуучудан көз каранды болгон кезде;

(с) сатып алууга жөнөтүлгөн товарларды орнотуу керек болсо жана орнотуу аяктай элек болсо, ошондой эле ал келишимдин олуттуу бөлүгү болуп саналса; жана

(d) ишкана сатып алуу боюнча операцияны сатуу келишиминде белгиленген себептер менен же эч кандай себептери жок сатып алуучунун өз ыктыяры менен бузууга укугу болсо жана ишкана кайтаруу мүмкүндүгүн аныктай албаса.

23.13 Эгер ишкана менчик укукка байланыштуу маанилүү эмес тобокелдерди сактап турса, анда операция сатуу болуп саналат жана ишкана түшкөн кирешени таанууга тийиш. Мисалы, сатуучу түшкөн кирешени товарларга менчик укукту өзүнө тиешелүү сумманы камсыздоо үчүн гана кармап турса, анда аны таанууга тийиш. Ошондой эле кардар товардын дефектин тапкан же башка себептер менен канааттанбаган учурда, ишкана акчаны кайтарып берүүнү сунуштаса, жана кайтарууну ишенимдүү баалай алса, ишкана түшкөн кирешени таанууга тийиш. Мындай жагдайларда, ишкана кайтарууга мүмкүн болгон **резервди** 21-*Резервдер жана шарттуу окуялар* бөлүмгө ылайык таанууга тийиш.

Кызматтарды көрсөтүү

23.14 Кызмат көрсөтүүлөр менен байланыштуу операциялардын жыйынтыгы ишенимдүү баалана алса, ишкана операцияга байланыштуу түшкөн акчаны **отчеттук мезгилдин** аягында операциялардын аяктоо этабын эске алуу менен тааныйт (кээде пайыздык аяктоо методу деп аталат). Операциянын натыйжасы төмөндөгү шарттардын бардыгы канаатандырылганда ишенимдүү баалана алат, эгер:

(а) түшкөн кирешенин суммасы ишенимдүү өлчөнсө;

(b) эгер операцияга байланыштуу экономикалык пайдалардын ишканага агып кирүүсү ыктымалдуу болсо; жана

(с) операциялардын аяктоо этабы отчеттук мезгилдин аягында ишенимдүү баалана алса; жана

(d) операциялар, жумшалган чыгымдар жана операцияларды аяктоого кетирилген чыгымдар ишенимдүү баалана алса.

23.21-23.27 пункттары пайыздык аяктоо ыкмасын колдонуу нускамасын камсыздайт.

23.15 Эгер кызматтар белгилүү убакыттын ичинде аныкталбаган сандагы иш-аракеттер аркылуу аткарылса, ишкана пайданы тикелей негизде таанууга тийиш (эгер аяктоо стадиясын башка методдор жакшыраак көрсөтөт деген далилдер жок болсо). Эгер кандайдыр бир аракет башка аракеттен бир кыйла олуттуураак болсо, ишкана түшкөн кирешени таанууну олуттуу аракет аткарылганга чейин калтырат.

23.16 Кызмат көрсөтүүлөр боюнча операциялардын натыйжасы ишенимдүү бааланбаса, ишкана түшкөн кирешени таанылып орду толтурулчу **чыгашалардын** суммаларынын чегинде таанууга тийиш.

Курулуш келишимдери

23.17 Эгер курулуш келишимин ишенимдүү баалоого мүмкүн болсо, ишкана курулуш келишимине байланыштуу келишим боюнча түшкөн акчаны жана чыгымдарды отчеттук мезгилдин аягында келишимдик иш-аракеттердин аяктоо стадиясынынын негизинде түшкөн кирешелер жана чыгымдар катары таанууга тийиш (көбүнчө пайыздык аяктоо методу деп аталат). Натыйжаны ишенимдүү баалоо иштердин аяктоо стадиясын, болочок чыгымдарды жана эсептер боюнча коюлган сумманын жыйнактуулугун ишенимдүү баалоону талап кылат. 23.21-23.27 пункттары пайыздык аяктоо методун колдонуу нускамасын камсыздайт.

23.18 Ушул бөлүмдүн талаптары адатта ар бир курулуш келишимдерине жеке колдонулат. Бирок, кээ бир жагдайларда, ушул бөлүмдү бир келишимдин же келишимдердин тобунун мазмунун чагылдыруу үчүн бир келишимдин же алардын тобунун аныкталма бөлүктөрүнө чогуу колдонуу зарыл.

23.19 Эгер келишим бир катар активдерди камтыса, ар бир активдин курулушу жеке курулуш келишими катары караштырылыш керек, эгер:

(а) ар бир активдин курулушуна жеке долбоорлор сунушталса;

(b) ар бир актив боюнча өзүнчө сүйлөшүүлөр жүргүзүлсө, ал эми аткаруучу (подрядчик) менен кардар ар бир активге тиешелүү келишимдин бөлүгүн кабылдоо же орундоодон баш тартууга мүмкүндүгү болсо; жана

(с) ар бир объект боюнча чыгымдарды жана түшкөн кирешени аныктоого мүмкүн болсо;

23.20 Келишимдердин тобу, алар жалгыз кардар менен же бир нече кардар менен жасалганына карабастан, бир курулуш келишими катары каралат, эгер:

(а) келишимдердин тобу боюнча сүйлөшүүлөр келишимдердин бирдиктүү пакети катары жүргүзүлсө;

(b) келишимдер бири бири менен тыгыз байланышып жана ошонун натыйжасында жыйынды киреше ставкасы бирдиктүү долбоордун бөлүктөрү катары каралса;

(с) келишимдер бир мезгилде же үзгүлтүксүз катарда аткарылса.

Аткаруунун пайыздык методу

23.21 Бул метод кызматтарды көрсөтүүдөн (23.14-23.16 пункттарын караңыз) жана курулуш келишимдеринен (23.17-23.20 пункттарын караңыз) түшкөн кирешени таануу үчүн колдонулат. Ишкана түшкөн кирешени жана чыгымдарды баалоону кызмат боюнча операциялар жана курулуш келишимдери аткарылган кезде талдап, керек учурда, кайра баалоого тийиш.

23.22 Ишкана операциялардын же келишим боюнча жумуштардын аяктоо стадиясын аткарылган жумушту эң ишенимдүү баалоону камсыз кылган метод менен аныктайт. Төмөндө мүмкүн болгон методдор:

(а) учурдагы жумуштарды аткарууга жумшалган чыгымдардын жалпы чыгымдардын эсептик суммасына катышы. Учурдагы жумуштарды аткарууга жумшалган чыгымдарга материалдар же алдын ала төлөөлөр сыяктуу болочок иш-аракеттерге байланыштуу чыгымдар кирбейт.

(b) аткарылган жумуштарга экспертттик баалоо жүргүзүү;

(с) кызмат көрсөтүү боюнча операциялардын же келишим боюнча жумуштардын кандайдыр бир физикалык бөлүгүн аяктоо;

Заказ берүүчүдөн алынган бөлүнүп төлөөлөр жана аванстар аткарылган жумушту чагылдырбайт.

23.23 Ишкана материалдар жана алдын ала төлөөлөр сыяктуу операциялар жана келишимдер боюнча болочок иш-аракеттерге байланыштуу чыгымдарды, эгер ал чыгымдарды кайтарууга ыктымалдуу болсо, актив катары таанууга тийиш.

23.24 Ишкана кайтарылуусу ыктымалдуу эмес бардык чыгымдарды чыгаша катары дароо таанууга тийиш.

23.25 Эгер келишимдин натыйжасын ишенимдүү баалоого мүмкүн болбосо:

(а) ишкана түшкөн кирешени кайтарылуусу ыктымалдуу болгон келишим боюнча жумшалган чыгымдардын өлчөмүндө гана таанууга тийиш; жана

(b) ишкана келишим боюнча чыгымдарды алар пайда болгон мезгилдин ичинде чыгаша катары таанууга тийиш.

23.26 Эгер келишим боюнча жалпы чыгымдардын суммасы келишим боюнча түшкөн акча каражаттарынан ашып кетиши ыктымалдуу болсо, күтүлгөн жоготуулар чыгаша катары дароо таанылууга тийиш жана **оордотулган келишимге** тийиштүү резервдер түзүлүшү керек.(21-бөлүмдү караңыз)

23.27 Эгер таанылган сумманы келишим боюнча түшкөн киреше катары алуу ыктымалдуу болбой калса, ишкана бул сумманы келишим боюнча түшкөн кирешенин суммасын түзөтүү катары таануунун ордуна, чыгаша катары таанууга тийиш.

Пайыздар, роялти жана дивиденддер

23.28 Ишкана анын пайыз, роялти, жана дивиденддерди алып келген активдерин башка тараптардын пайдалануусунан түшкөн кирешени 23.29 пункттунын негизинде таанууга тийиш, эгер:

(а) операцияга байланыштуу экономикалык пайдалардын ишканага агып келиши ыктымалдуу болсо; жана

(b) түшкөн кирешенин өздүк наркы ишенимдүү өлчөнсө.

23.29 Ишкана түшкөн кирешени төмөндөгү негиздерде көрсөтүүгө тийиш:

(а) пайыздар 11.15-11.20 пункттарында көрсөтүлгөндөй **натыйжалуу пайыздык ставка методду** колдонуу менен таанылууга тийиш;

(b) роялти тийиштүү келишимдин мазмунуна ылайык чегерүү методунун негизинде таанылууга тийиш;

(с) дивиденддер акционердин төлөмдөрдү алуу укугу тастыкталгандан кийин таанылууга тийиш.

Маалыматтарды ачып көрсөтүүлөр

Түшкөн киреше боюнча жалпы ачып көрсөтүүлөр

23.30 Ишкана төмөндөгү маалыматтарды ачып көрсөтүүгө тийиш:

(а) түшкөн кирешени таануу үчүн кабыл алынган **эсептик саясатты**, жана ошону менен бирге кызмат көрсөтүүлөр боюнча операциялардын аяктоо стадиясын аныктоо үчүн кабыл алынган методдор; жана

(b) мезгил ичинде таанылган түшкөн кирешенин ар бир категориясынын суммасын, эң аз дегенде төмөндөгүлөрдөн түшкөн кирешени өз-өзүнчө бөлүп көрсөтүү:

(i) товарларды сатуу;

(ii) кызматтарды көрсөтүү;

(iii) пайыздар;

(iv) роялти;

(v) дивиденддер;

(vi) комиссиялар;

(vii) **мамлекеттик субсидиялар**; жана

(viii) түшкөн кирешенин бардык башка түрлөрү.

Курулуш келишимдери боюнча түшкөн киреше жөнүндө маалыматтарды ачып көрсөтүүлөр

23.31 Ишкана төмөндөгү маалыматтарды ачып көрсөтүүгө тийиш:

(а) мезгил ичинде түшкөн киреше катары таанылган келишим боюнча түшкөн акчанын суммасы;

(b) отчеттук мезгил ичинде таанылган келишим боюнча түшкөн кирешени аныктоо үчүн колдонулган методдор; жана

(с) аткарылуудагы келишимдердин аяктоо стадиясын аныктоо үчүн колдонулган методдор.

23.32 Ишкана:

(а) келишим боюнча аткарылган жумуштар үчүн заказ берүүчүдөн алынуучу дүң сумманы актив катары; жана

(b) келишим боюнча аткарылган жумуштар үчүн заказ берүүчүгө берилүүчү дүң сумманы **милдеттенме** катары көрсөтүүгө тийиш..

24-бөлүм
*Мамлекетик субсидиялар*

Ушул бөлүмдү колдонуу чөйрөсү

24.1 Ушул бөлүм төмөндөгүлөрдөн башка бардык **мамлекеттик субсидияларды** эсепке алуу боюнча колдонулат. Мамлекеттик субсидия бул ишканага каражаттарды которуу түрүндөгү мамлекеттик жардам. Ал жардам ишкана өзүнүн операциялык ишмердүүлүгүнө байланыштуу белгилүү бир шарттарды өткөн мезгилде же келечектеги аткара тургандыгы үчүн берилет.

24.2 Мамлекеттик субсидияларга негиздүү баалана албаган жана ишкананын адаттагы мамлекет катышкан соода операцияларынан айырмаланбаган мамлекеттик жардам кирбейт.

24.3 Ушул бөлүм **салык салынуучу пайданы** же салыктык жоготууну аныктоодо же **пайда салыгы** боюнча милдеттенменин негизинде аныкталуучу же классификациялануучу ишканага жеңилдиктер түрүндө берилүүчү мамлекеттик жардамды камтыбайт. Мындай жеңилдиктердин мисалы булар салык каникулдары, инвестициялык салык насыялары, тездетилген амортизацияга уруксат берүү жана кыскартылган салык ставкалары болуп саналат. 29-*Пайда салыгы* бөлүмүндө **киреше** негизинде салыктарды эсепке алуу каралат.

Таануу жана баалоо

24.4 Ишкана мамлекеттик субсидияларды төмөндөгүдөй таанууга тийиш:

(а) алуучуга келечекте белгилүү бир аткаруу шарттарын койбогон субсидия, субсидиялар боюнча пайдалар түшкөндө киреше катары таанылат;

(b) алуучуга келечекте белгилүү бир аткаруу шарттарын койгон субсидия, субсидиялар боюнча аткаруу шарттары канааттандырылганда киреше катары таанылат;

(с) **түшкөн кирешени таануу** критерийлери канааттандырылгандан мурда алынган субсидиялар **милдеттенме** катары таанылат.

24.5 Ишкана субсидияларды алынган же алууга жаткан **активдин** **адилет наркы** боюнча баалоого тийиш.

Маалыматтарды ачып көрсөтүүлөр

24.6 Ишкана төмөндөгү маалыматтарды ачып көрсөтүүгө тийиш:

(а) **финансылык отчетуулукта** таанылган мамлекеттик субсидиялардын суммалары жана мүнөзү;

(b) кирешеде таанылбаган мамлекеттик субсидияларга байланыштуу аткарылбаган шарттар жана башка шарттуу окуялар;

(с) ишкана тикелей жеңилдиктерди алган мамлекеттик жардамдын түрлөрү; жана

24.7 24.6(с) пункттунда талап кылынган ачып көрсөтүүлөр максатында, мамлекеттик жардам бул белгилүү критерийлерге жооп берген конкреттүү ишканага же ишканалардын катарына экономикалык пайдаларды камсыз кылууга багытталган мамлекеттин иш-аракеттери. Мисалы, мамлекеттик жардамдын ичине акысыз техникалык же маркетинг боюнча консультациялар, нөл же төмөн пайыздагы кепилдиктер менен зайымдар кирет.

25-бөлүм
*Зайымдар боюнча чыгымдар*

Ушул бөлүмдүн колдонуу чөйрөсү

25.1 Ушул бөлүм **зайымдар боюнча чыгымдарды** эсепке алуу үчүн колдонулат. Зайымдар боюнча чыгымдар бул каражаттарды зайымга алуусу менен байланыштуу ишкана көтөргөн пайыздык жана башка чыгымдар. Зайымдар боюнча чыгымдарга төмөндөгүлөр кирет:

(а) 11-*Негизги финансылык инструменттери* бөлүмүндө эскертилгендей **натыйжалуу пайыздык ставканы** колдонуу менен эсептелген пайыздык **чыгаша**.

(b) 20-*Ижаралар* бөлүмүндө таанылган **финансылык ижараларга** катыштуу финансылык чыгымдар; жана

(с) чет эл валютасында алынган карыздардан келип чыккан курстук айырмалар, алар пайыздык чыгымдарды түзөтүү катары саналган даражада.

**Таануу**

25.2 Ишкана карыздык чыгымдарды алар пайда болгон мезгилдин ичинде **пайда же зыяндын** курамында чыгаша катары таанууга тийиш.

Маалыматтарды ачып көрсөтүүлөр

25.3 5.5 (b) пунктту финансылык чыгымдарды ачып көрсөтүүнү талап кылат. 11.48(b) 11.48 (b) пунктту пайда же зыяндын курамында **адилет наркта** эмес **финансылык милдеттенме** боюнча жыйынтык пайыздык чыгашаны (натыйжалуу пайыздык ставка методду колдонуу аркылуу) ачып көрсөтүүнү талап кылат. Ушул бөлүм эч кандай кошумча ачып көрсөтүүлөрдү талап кылбайт.

26-бөлүм
*Акцияларга негизделген төлөм*

Ушул бөлүмдүн колдонуу чөйрөсү

26.1 Ушул бөлүмдө бардык **акцияларга негизделген төлөмдөр** **боюнча операциялардын** эсепке алуу, анын ичинде үлүштүк же акчалай эсептелген жана ал келишим шарттары ишкана операциялар боюнча **акча-каражаттар** (же башка **активдер**) же **үлүштүк** инструменттерди чыгаруу менен эсептешүүнү тандоосун камсыздаган операциялар каралат.

26.1А Акцияларга негизделген төлөмдөр боюнча операциялары боюнча товарларды же кызматтарды алган ишкананын атынан башка ишкана тобу (же кез келген ишкана **тобунун** акционери) эсептешсе болот. Бул бөлүм ошондой эле:

(а) акцияларга негизделген төлөмдөр боюнча операцияларын жабуу боюнча милдеттенмеси бар ишкана тобундагы (же ишкана тобунун акционери) товарларды жана кызматтарды алган ишканаларга; же

(b) товарларды жана кызматтарды алган башка ишканалардын тобундагы акцияларга негизделген төлөмдөр боюнча операцияларын жабуу боюнча милдеттенмеси бар башка ишканаларга карата колдонулат:

эгер ишкананын максаты ишканага товарлар жана кызматтар үчүн төлөөлөрдөн башка болсо.

26.1B Атайын аныкталма товарлар жана кызматтар жок болгон кезде, товарлардын жана кызматтардын алынганын (же келечекте алынаарын) билдирген башка жагдайлар бар, жана ушундай учурларда ушул бөлүм колдонулат (26.17 пункттун караңыз).

26.2 **Акчалай төлөнүүчү акцияларга негизделген төлөмдөр боюнча операцияларга** акциялардын баасынын өсүүсүнөн түшкөн пайдаларды алуу укуктары кирет. Мисалы, ишкана акциялардын баасынын өсүүсүнөн түшкөн пайдаларды алуу укуктарын кызматкерлердин сыйакылар пакетинин бөлүгү катары берсе болот, андай учурда кызматкерлер белгилүү мезгил ичинде белгилүү деңгээлге чейин акциялардын баасынын салыштырмалуу өсүшүнө негизделген болочок акча каражаттарын алуу укугуна ээ болот. Же ишкана кызматкерлерине келечекте акчалай төлөмдөрдү алуу укугун аларга милдеттүү түрдө төлөнүүгө (мисалы, иштен бошотулганда) же алардын өз тандоосу менен жабылууга тийиш акцияларга укук (анын ичинде акцияларга опциондор аткарылганда чыгарылуучу акциялар) бериши мүмкүн.

Таануу

26.3 Ишкана товарларды же кызматтарды алганда ал товарларды жана кызматтарды акцияларга негизделген төлөмдөр боюнча операцияларынын курамында таанууга тийиш. Эгер товарлар же кызматтар **үлүштүк инструменттер менен эсептелинүүчү акцияларга негизделген төлөмдөр боюнча операциялардын** натыйжасында алынса, ишкана тийиштүү өсүүлөрдү өздүк капиталында таанууга тийиш же эгер товарлар менен кызматтар акча каражаттары менен эсептелинүүчү акцияларга негизделген төлөмдөр боюнча операциялары аркылуу алынса **милдеттенме** катары таанууга тийиш.

26.4 Акцияларга негизделген төлөмдөр боюнча операцияларында алынган же сатып алынган товарлар же кызматтар актив катары **таануу** критерийлерине жооп бербесе, ишкана аларды **чыгашалар** катары таанууга тийиш.

Өтүү шарттары бар кезде таануу

26.5 Эгер кызматкерлерге берилүүчү акцияларга негизделген төлөмдөр тез арада өткөрүлүп берилсе, ишкана кызматкерден ошол акцияларга негизделген төлөмдөргө шарттуу эмес укук алууга чейин белгилүү мезгил ичинде кызматты аяктоосун талап кылбайт. Анын башкача далили жок болгон жагдайда, ишкана акцияга негизделген төлөмдөр үчүн кызматкер тарабынан көрсөтүлгөн кызматтар алынды деп болжойт. Мындай учурда, **грант берилген к****үнү** ишкана алынган кызматтарды толугу менен капиталдагы жана милдеттенмедеги өсүүлөрү менен кошо таанууга тийиш.

26.6 Эгер акцияга негизделген төлөмдөр кызматкер белгиленген мөөнөттөгү кызматтарды аяктаганга чейин өткөрүлүп берилбесе, ишкана ошол акцияга негизделген төлөмдөрдүн ордуна көрсөтүлгөн кызматтар келечекте **укуктарды өткөрүп берүү мезгилинде** алынат деп болжойт. Ишкана ошол кызматтарды укуктарды өткөрүп берүү мезгилинде кызматкер кызмат көрсөтүп жаткан мезгилде капиталдагы жана милдеттенмедеги тийиштүү өсүүлөр менен кошо эсепке алууга тийиш.

Үлүштүк инструменттер менен эсептелинүүчү акцияларга негизделген төлөмдөр боюнча операцияларды баалоо

Баалоо принциптери

26.7 Үлүштүк инструменттер менен эсептелинүүчү акцияларга негизделген төлөмдөр боюнча операциялар боюнча, ишкана алынган товарлар менен кызматтарды жана капиталдагы тийиштүү өсүүлөрдү, алынган товарлар менен кызматтардын **адилет наркы** менен баалоого тийиш, ал адилет нарк ишенимдүү баалана албаган учурду эсептебегенде. Эгер ишкана алынган товарлар менен кызматтардын адилет наркын ишенимдүү баалай албаса, анда ишкана алардын баалуулугун жана капиталдагы тийиштүү өсүүнү берилген үлүштүк инструменттердин адилет наркынын негизинде баалоого тийиш. Бул талапты кызматкерлер жана башка ушу сыяктуу кызматтарды көрсөткөндөр менен болгон операцияларга колдонуш үчүн, ишкана алынган кызматтардын адилет наркын берилген үлүштүк инструменттердин адилет наркы катары баалоого тийиш, себеби адатта алынган кызматтардын адилет наркын ишенимдүү баалоого мүмкүн эмес.

26.8 Кызматкерлер менен операциялар боюнча (окшош кызмат көрсөткөндөрдү кошкондо), үлүштүк инструменттердин адилет наркы грант берилген күнү бааланууга тийиш. Кызматкерлерден башка тараптар менен операциялары боюнча **баалоо** күнү бул ишкана товарларды же каршы тарап кызматты алган күн болуп эсептелет.

26.9 Үлүштүк инструменттерди берүү кызматтарга же аткарууга байланыштуу кызматкердин белгиленген **укуктарды өткөрүп берүү шарттарын** канааттандыруусунан көз каранды болушу мүмкүн. Кызматка байланыштуу укуктарды өткөрүп берүү шарттарынын мисалы бул кызматкерлерге акцияларды же акцияларга опциондорду берүү кызматкер ишканада белгиленген мезгилдин ичинде иштөөсүн уланта беришинен көз каранды. Аткарууга байланыштуу укуктарды өткөрүп берүү шарттарынын мисалы бул акцияларды же акцияларга опциондорду берүү белгиленген мезгил ичинде кызматтан жана ишкананын пайдасынын өсүшүнөн (рыноктук эмес укук ыйгарым шарттары) же ишкананын акцияларынын баасынын белгилүү деңгээлде өсүшүнөн көз каранды (**укуктарды ѳткѳрүп берүүнүн рыноктук шарты**). Укуктарды өткөрүп берүү шарттары төмөндөгүдөй жол менен эсепке алынат:

(а) кызматкердин кызматы же рыноктук эмес аткаруу шартына байланыштуу бардык укукка кирүү шарттары өткөрүлүүсү күтүлгөн үлүштүк инструменттердин санын баалоо кезинде эске алынууга тийиш. Ошондуктан, ишкана ал баалоону кайрадан карап чыгуусу керек, эгер өткөрүлүп берилүүсү күтүлгөн үлүштүк инструменттердин саны мурдагы эсептөөлөрдөн айырмаланат деген жаңы маалыматтык билдирүү болсо. Укук өткөрүлгөн күндө, ишкана аягында өткөрүлүп берилүүчү үлүштүн санына теңөө үчүн баалоону кайрадан карап чыгууга тийиш. Кызматкердин кызматына же рыноктук эмес аткаруу шартына байланыштуу өткөрүп берүү шарттары акцияларды, акцияларга опциондорду же башка үлүштүк инструменттерди баалоо күнүндө эске алынбайт.

(b) акциялардын, акцияларга опциондордун же башка үлүштүк инструменттердин баалоо күндөгү адилет наркын баалаган кезде бардык укуктарды ѳткѳрүп берүүнүн рыноктук жана рыноктук шарттары эске алынууга тийиш жана андан кийин бул эсептелген адилет наркка рыноктук же рыноктук эмес шарттардын натыйжасына карабастан бардык өткөрүү шарттары аткарылган кезде түзөтүүлөр жүргүзүлбөйт.

Акциялар

26.10 Ишкана акциялардын (жана тийиштүү товарлардын же алынган кызматтардын) адилет наркын төмөндөгү үч тепкичтүү баалоо иерархиясын колдонуу менен баалайт:

(а) эгер берилген үлүштүк инструменттердин байкалуучу рыноктук наркы жеткиликтүү болсо, ошол нарк колдонулууга тийиш.

(b) эгер байкалуучу рыноктук нарк жеткиликтүү эмес болсо, контролго алынган үлүштүк инструменттердин адилет наркы төмөндөгүлөр сыяктуу ишканага гана тийиштүү байкалуучу рыноктук маалыматтарды колдонуу менен бааланууга тийиш:

(i) жакынкы арада ишкананын акциялары менен жүргүзүлгөн операциялар; же

(ii) жакынкы арада жүргүзүлгөн ишкананын жана анын активдеринин адилет баалоосу.

(с) эгер байкалуучу рыноктук нарк жеткиликтүү эмес болсо жана (b) пунктунда адилет нарк боюнча ишенимдүү баалоо **практикада колдонуу мүмкүн эмес** болсо, акциялардын адилет наркы үлүштүк инструменттердин наркы жакшы маалыматтанган жана макулдашкан тараптардын ортосунда болжонгон адаттагы операция жасалган кезде кандай болоору жогоруда көрсөтүлгөн иш жүзүндө мүмкүн деңгээлде рыноктук маалыматтарды пайдаланган баалоо методун колдонуу менен бааланат. Ишкананын директорлору адилет наркты аныктоо үчүн эң ылайыктуу баалоо методун колдонуу боюнча өздөрүнүн жеке баамдоолоруна таянышы керек. Бардык колдонулган баалоо методдору үлүштүк инструменттерди баалоо үчүн кабыл алынган баалоо методдору менен шайкеш келиши керек.

Акцияларга опциондор жана акциялардын наркынын өсүүсүнөн чыккан пайдаларга укуктар

26.11 Ишкана акцияларга опциондордун жана акциялардын наркынын өсүүсүнөн чыккан пайдаларга укуктардын (жана тийиштүү товарлардын же алынган кызматтардын) адилет наркын төмөндөгү үч тепкичтүү баалоо иерархиясын пайдалануу менен баалайт:

(а) эгер берилген үлүштүк инструменттердин байкалуучу рыноктук наркы жеткиликтүү болсо, ошол нарк колдонулууга тийиш.

(b) эгер байкалган рыноктук нарк жеткиликтүү эмес болсо, контролго алынган акцияларга опциондорду жана акциялардын наркынын өсүүсүнөн чыккан пайдаларга болгон укуктарды (а) сыяктуу байкалуучу рыноктук маалыматтарды колдонуу менен баалайт.

(с) эгер байкалуучу рыноктук нарк жеткиликтүү болсо жана (b) пунктунда адилет наркты ишенимдүү баалоону алуу иш жүзүндө мүмкүн эмес болсо, акцияларга опциондордун жана акциялардын нарктарынын өсүүсүнөн келип чыккан пайдаларга укуктун адилет наркын опциондук баалоо үлгүсүн пайдалануу менен баалоо керек. Бул үлгүгө керектүү маалыматтар (акциянын орточо ченелген наркы, опциондун аткаруу наркы, күтүлгөн өзгөрүлмө белгисиздик, опциондун мөөнөтү, күтүлгөн дивиденддер жана тобокелсиз пайыздык ставка сыяктуу) рыноктук маалыматтарды эң жогорку мүмкүндүк деңгээлинде колдонушу керек. 26.10 пунктта акциянын орточо ченелген наркын аныктоо үчүн пайдаланылуучу акциялардын адилет наркын аныктоо боюнча колдонмо берилген. Ишкана акциялардын адилет наркын аныктоо үчүн колдонулган баалоо методуна ылайык күтүлгөн белгисиздикти баалоого тийиш.

Үлүштүк инструменттер берилген шарттардын өзгөрүүсү

26.12 Ишкана үлүштүк инструменттер берилген шарттарга өзгөрүүлөрдү кызматкерге пайдалуу болгондой кылып киргизүүсү мүмкүн. Мисалы, опциондун колдонуу наркын кыскартуу же өткөрүү мезгилин кыскартуу же аткаруу шарттарын өзгөртүү же алып салуу аркылуу. Ошондой эле, альтернатива катары ишкана шарттарды кызматкерге пайдасыз кылып өзгөртүшү мүмкүн, мисалы, укукка кирүү мезгилин узартуу же аткаруу шартын кошуу аркылуу. Ишкана акцияларга негизделген төлөмдөр боюнча операцияларын эсепке алууда өзгөртүлгөн өткөрүү мезгилин төмөндөгүдөй эске алышы керек:

(а) эгер өзгөрүүлөрдүн натыйжасында берилген үлүштүк инструменттердин өзгөрүүдөн мурун же кийин бааланган адилет наркы тез арада жогоруласа (же берилген үлүштүк инструменттердин саны өссө), анда ишкана берилген үлүштүк инструменттердин төлөмү катары алынган кызматтардын суммасын баалоого берилген кошумча адилет наркты кошууга тийиш. Берилген кошумча адилет нарк бул өзгөрүлгөн үлүштүк инструменттин адилет наркы менен баштапкы үлүштүк инструменттин ортосундагы айырма жана Булардын экөөсү тең өзгөрүүлөр киргизилген күндө эсептелет. Эгер өзгөрүүлөр укукту өткөрүп жаткан мезгилде киргизилсе, берилген кошумча адилет нарк үлүштүк инструменттер өзгөрүлгөн күндөн баштап өзгөрүлгөн үлүштүк инструменттер өткөрүлгөн күнгө чейин мезгилдин ичинде алынган кызматтар үчүн таанылган сумманы баалоого, ошондой эле калган баштапкы өткөрүп берүү мезгилинин ичинде таанылган баштапкы үлүштүк инструменттердин берилген күнүндөгү адилет наркына негизделген суммага кошулуп эсептелет.

(b) эгер өзгөрүүлөр **акцияларга негизделген төл****өмдөр жөнүндө макулдашуунун** жыйынтык адилет наркын кыскартса, же башкача айтканда кызматкерге пайда алып келбесе, ишкана ага карабастан алынган кызматтарды берилген үлүштүк инструменттерге төлөө катары ал өзгөрүүлөр болбогондой кылып эсепке алууга тийиш.

Ушул пункттун талаптары кызматкерлер менен акцияларга негизделген төлөмдөр боюнча операцияларынын контекстинде берилген. Бул талаптар ошондой эле кызматкерлерден башка тараптар менен акцияларга негизделген төлөмдөр боюнча операциялары жүргүзүлгөндө колдонулат, эгер ал операциялар берилген үлүштүк инструменттердин адилет наркы негизинде бааланса, бирок берилген күн болуп ишкана товарларды алган же каршы тарап кызматтарды көрсөткөн күн эсептелет.

Жокко чыгаруу жана жабуу

26.13 Ишкана жокко чыгарууну жана үлүш менен эсептелген акцияга негизделген төлөмдөрдү камтыган сыйакыларды жабууну өткөрүүнү тездетүү катары эсепке алууга тийиш, жана ошондуктан башка учурда калган өткөрүү мезгилдин ичинде алынган кызматтар боюнча таанылуучу сумманы тез арада таанууга тийиш.

**Акчалай төлөнүүчү акцияларга негизделген төлөмдөр боюнча операция**

26.14 Акчалай төлөнүүчү акцияларга негизделген төлөмдөр боюнча операциялар үчүн, ишкана алынган товарларды жана кызматтарды жана милдеттенмени анын адилет наркы менен баалоого тийиш. Милдеттенме жабылганга чейин ишкана ар бир **отчеттук күндө** жана жабуу күндө милдеттенменин адилет наркын кайрадан баалоого тийиш жана адилет нарктагы өзгөрүүлөрдү мезгил ичиндеги **пайда же зыяндын** курамында таанууга милдеттүү.

Акча каражаттары менен төлөнүүчү акцияларга негизделген төлөмөр операциялары

26.15 Кээ бир акцияларга негизделген төлөмдөр боюнча операциялары ишканага же каршы тарапка операцияларга акча каражаттары (же башка активдер) менен же үлүштүк инструменттерди тапшыруу менен төлөө тандоосун сунуштайт. Мындай учурда, ишкана операцияны акчалай төлөнүүчү акцияларга негизделген төлөө операциясы катары таанууну токтотууга тийиш, эгер:

(а) ишкананын үлүштүк инструменттерди чыгаруу аркылуу жабуу практикасы бар болсо; же

(b) опциондун коммерциялык мазмуну жок, себеби акча каражаттары менен эсептелинүүчү сумманын үлүштүк инструменттин адилет наркынын суммасына тийешеси жок жана баалуулугу андан төмөнүрөөк болушу мүмкүн.

(а) жана (b) шарттары сыяктуу учурларда, ишкана операцияны 26.7-26.13 пункттарына ылайык үлүштүк инструменттер менен эсептелинүүчү акцияларга негизделген төлөмдөр боюнча операция катары эсепке алууга тийиш.

Топтун пландары

26.16 Эгер ишкана акцияларга негизделген төлөм сыйакыларын топтун бир же андан көп ишканаларынын кызматкерлерине берсе, жана ошол топ **бириктирилген финансылык отчеттуулугун** *ЧОИ үчүн ФОЭС* же **ФОЭСтин толук версиясын** колдонуу менен көрсөтсө, анда мындай ишканаларга 26.3-26.5 пункттарында берилген талаптарга альтернатива катары, акцияларга негизделген төлөмдөрдү топко таанылган чыгашаларды туура бөлүштүрүү негизинде баалоого же таанууга уруксат берилет.

Аныкталбаган товарлар менен кызматтар

26.17 Эгер алынган аныкталуучу төлөөлөр үлүштүк инструменттердин адилет наркынан же алынган милдеттенмеден азыраак болуп чыкса, бул жагдай адатта башка төлөөлөр (б.а аныкталбоочу товарлар же кызматтар) алынгандыгын (алынаарын) билдирет. Мисалы, кээ бир өлкөлөрдө мыйзамдын алкагында түзүлгөн программалар боюнча ишкананын **ээлери** (кызматкерлер сыяктуу) атайын аныкталуучу товарларды жана кызматтарды камсыздабай эле капиталды алууга мүмкүнчүлүктөрү бар болот (же баасы берилген үлүштүк инструменттердин адилет наркынан төмөн товарлар менен кызматтарды камсыздоо аркылуу). Бул башка төлөөлөр алынганын же алына турганын (кызматкерлердин өткөн жана келечек кызматтары сыяктуу) билдирет. Ишкана алынган (же алынуусу күтүлгөн) аныкталбаган товарларды жана кызматтарды акцияларга негизделген төлөмдүн адилет наркы менен бардык алынган (же алынуусу күтүлгөн) аныкталуучу товарлар менен кызматтардын берилген күндө бааланган адилет наркынын ортосундагы айырма катары баалоого тийиш. Акча каражаттары менен төлөнүүчү операциялар боюнча, милдеттенме ар бир **отчеттук мезгилдин** аягында жабылганга чейин 26.14 пункттуна ылайык кайрадан бааланууга тийиш.

Маалыматтарды ачып көрсөтүүлөр

26.18 Ишкана төмөндөгү мезгил ичинде болгон акцияларга негизделген төлөмдөр жөнүндө макулдашуунун мүнөзү жана даражасы жөнүндө маалыматтарды ачып көрсөтүүгө тийиш:

(а) мезгил ичинде бардык убакытта бар болгон акцияларга негизделген төлөмдөр жөнүндө макулдашуунун ар бир түрүн, анын ичинде ар бир келишимдин өткөрүү талаптары, берилген опциондун максималдык мөөнөтү, жана эсептешүү методу (мисалы, акча каражаты мененби же үлүштүк инструмент мененби) сыяктуу жалпы шарттарын мүнөздөө. Акцияларга негизделген төлөмдөр жөнүндө макулдашуулардын негизинен окшош түрлөрүнө ээ болгон ишканалар ал маалыматтарды бириктирсе болот.

(b) төмөндөгү опциондордун топтору боюнча ар бир акцияларга опциондун орточо аткаруу наркы жана саны:

(i) мезгилдин башында аткарылбай калган;

(ii) мезгил ичинде берилген;

(iii) мезгил ичинде алынган;

(iv) мезгил ичинде колдонулган;

(v) мезгил ичинде мөөнөтү өтүп кеткен;

(vi) мезгилдин аягында аткарылбаган; жана

(vii) мезгилдин аягында колдонулбаган.

26.19 Үлүш менен төлөнүүчү акцияларга негизделген төлөмдөр жөнүндө макулдашуу боюнча, ишкана алынган товарлардын жана кызматтардын адилет наркын же берилген үлүштүк инструменттердин баалуулугун кандай жол менен баалаганы жөнүндө маалыматтарды ачып көрсөтүүгө тийиш. Эгер баалоо методу колдонулса, ишкана ал методду жана аны тандоо себептерин ачып көрсөтүүгө тийиш.

26.20 Акча каражаттары менен акцияларга негизделген төлөмдөр жөнүндө макулдашуулар боюнча, ишкана милдеттенмени кандай баалаганы жөнүндө маалыматты ачып көрсөтүүгө тийиш.

26.21 Мезгил ичинде өзгөртүлгөн акцияларга негизделген төлөмдөр жөнүндө макулдашуулар боюнча, ишкана ошол өзгөрүүлөр боюнча түшүндүрмөлөрдү берүүгө тийиш.

26.22 Эгер ишкана топтун төлөм боюнча планынын катышуучусу болсо, жана ал акцияга негизделген төлөм боюнча чыгашаны топко таанылган чыгашаларды туура бөлүштүрүү негизинде бааласа, анда ишкана бул фактыны жана бөлүштүрүүнүн негизин ачып көрсөтүүгө тийиш (26.16 пункттун караңыз).

26.23 Ишкана акцияларга негизделген төлөө операцияларынын мезгил ичиндеги пайдага же зыянга жана анын **финансылык абалына** тийгизген таасири жөнүндө төмөндөгү маалыматтарды ачып көрсөтүүгө тийиш:

(а) мезгил ичинде пайда же зыяндын курамында таанылган жыйынтык чыгашаны; жана

(b) акцияларга негизделген төлөмдөр боюнча операцияларынан келип чыккан милдеттенмелер боюнча мезгилдин аягындагы жыйынтык **баланстык наркты**.

27-бөлүм
*Активдердин наркынын түшүшү*

Максаты жана колдонуу чөйрөсү

27.1 **Нарктын** **түшүшү** **активдин** **баланстык наркы** анын **орду толтурулуучу наркынан** ашып кеткен кезде пайда болот. Ушул бөлүм төмөндөгүлөрдөн башка (алардын нарктын түшүшү боюнча ушул Стандарттын башка бөлүмдөрүнүн талаптары колдонулат) бардык активдердин нарктын түшүшүн эсепке алууда колдонулат:

(а) **кийинкиге калтырылган салык активдери** (29-*Пайда салыгы* бөлүмүн караңыз);

(b) **кызматкерлерге сыйакылардан** келип чыккан активдер (28-*Кызматкерлерге сыйакылар* бөлүмүн караңыз);

(c) **финансылык инструменттер**  11-*Негизги финансылык инструменттер* же 12-*Башка финансылык инструменттер боюнча суроолор* бөлүмдөрүнүн чөйрөсүндө;

(d) **адилет нарк** менен баалануучу **инвестициялык мүлк** (16-*Инвестициялык мүлк* бөлүгүн караңыз);

(e) сатуу чыгымдарын алып салгандагы адилет наркы менен бааланган **айыл-чарба ишмердүүлүгүнө** байланыштуу **биологиялык активдер** (34-*Атайын иш-чаралар* бөлүмүн караңыз); жана

(f) **курулуш келишимдеринен** келип чыккан активдер (23-*Сатуудан түшкөн акча* бөлүмүн караңыз).

Запастардын наркын жоготуусу

Бүтүрүү жана сатуу чыгымдары алып салынган сатуу наркы

27.2 Ар бир **отчеттук күндө** ишкана **запастар** баасыздангандыгын же баасызданбаганын баалоого тийиш. Мындай баалоону ишкана запастардын ар бир беренесинин (же окшош беренелердин тобунун - 27.3 пункттун караңыз) баланстык наркын анын бүтүрүү жана сатуу чыгымдары алып салынган сатуу наркы менен салыштыруу аркылуу жүргүзөт. Эгер запастардын беренеси (же окшош беренелердин тобу) баасызданса, ишкана запастардын (же топтун) баланстык наркын анын бүтүрүү жана сатуу чыгымдары алып салынган сатуу наркына чейин кыскартууга тийиш. Бул кыскартуу нарктын түшүшүнөн жоготуу болуп саналат жана ал **пайда же зыяндын** курамында дароо таанылууга тийиш.

27.3 Эгер запастардын ар бир беренеси боюнча бүтүрүү жана сатуу чыгымдары алып салынган сатуу наркын аныктоо **практикада колдонуу** **мүмкүн эмес** болсо, ишкана нарктын түшүшүн баалоо максатында бир географиялык аймакта чыгарылган жана сатылган жана бирдей максатта колдонулган бирдей өндүрүм линиясына байланыштуу запастардын беренесин топтоштурушу мүмкүн.

Нарктын түшүшүн реверсиялоо

27.4 Ишкана бүтүрүү жана сатуу чыгымдары алып салынган сатуу наркын ар бир кийинки отчеттук күндө жаңыдан баалоого тийиш. Эгер өткөн мезгилде товардык- материалдык запастардын наркынын түшүшүнө алып келген жагдайлар жок болсо, же экономикалык жагдайлардын себебинен бүтүрүү жана сатуу чыгымдары алып салынган сатуу наркындагы өсүүнүн айкын далили бар болсо, ишкана нарктын түшүшү суммасын (б.а реверсия баштапкы нарктын түшүшүнөн жоготуунун суммасына чектелет) жаңы баланстык нарк бүтүрүү жана сатуу чыгымдары алып салынган кайра каралган сатуу наркынан жана өздүк нарктан төмөнүрөөк болгондой кылып нарктын түшүшү суммасын реверсиялоого тийиш.

Запастардан башка активдердин наркынын түшүшү

Негизги принциптер

27.5 Эгер активдин орду толтурулуучу наркы анын баланстык наркынан төмөн болсо, ишкана активдин баланстык наркын анын орду толтурулуучу наркына кыскартат. Ал кыскартуу нарктын түшүшү болуп саналат. 27.11-27.20 пункттарында кайтарылуучу сумманы баалоо боюнча нускама берилет.

27.6 Эгер актив 17-Негизги каражаттар бөлүмүндөгү кайра баалоо методуна ылайык кайра бааланган суммада эсептелбесе, ишкана нарктын түшүшүнөн тез арада пайда же зыяндын ичинде таанууга тийиш. Кайрадан бааланган активдин түшүшүнөн бардык жоготуулар 17.15Г пункттуна ылайык кайра баалоодон азаюу катары эсептелет.

Нарктын түшүшүнүн индикаторлору

27.7 Ар бир отчеттук күндө ишкана активдин наркынын түшүшүнүн белгилери бар же жок экендигин аныктоого тийиш. Эгер мындай белгилер бар болсо, ишкана активдин орду толтурулуучу наркын эсептөөсү керек. Эгер нарктын түшүшүнүн индикаторлору жок болсо, орду толтурулуучу наркты эсептөөнүн кажети жок.

27.8 Эгер жеке активдин орду толтурулуучу наркын эсептөө мүмкүн эмес болсо, ишкана актив таандык болгон **акча каражаттарын жаратуучу бирдиктин** орду толтурулуучу наркын баалоого тийиш. Мындай болушу толук мүмкүн, себеби орду толтурулуучу наркты баалоо акча-каражаттарынын агымдарын талап кылат жана кээде жеке активдер өздөрү акча каражаттарынын агымдарын пайда кылбайт. Активдин акча-каражаттарын жаратуучу бирдиги бул эң кичине аныкталуучу активдер классы жана ал өзүнө активди камтыйт жана активдер классынан жана башка активдерден акча-каражаттырынын агып чыгышынан дээрлик көз каранды акча-каражаттардын агымдарын пайда кылат.

27.9 Активдин наркынын түшүшүнүн белгиси бар же жок экенин баалоодо, ишкана эң аз дегенде төмөндөгү белгилерди кароого тийиш:

*Маалыматтардын тышкы булактары*

(а) мезгил ичинде активдин рыноктук наркы убакыттын өтүшү менен же адатта пайдалануунун натыйжасында күтүлгөндөн бир кыйла түшүп кетти.

(b) мезгил ичинде ишкана иш жүргүзгөн технологиялык, рыноктук, экономикалык же мыйзамдык чөйрөдө же актив багытталаган рынокто ишканага терс таасирин тийгизген олуттуу өзгөрүүлөр болду, же жакынкы келечекте болушу күтүлөт.

(с) рыноктук пайыздык ставкалар же инвестициялардан түшкөн пайдалардын башка рыноктук ставкалары мезгил ичинде өсүп кетсе, жана ошол өсүүлөр активдин **колдонуу баалуулугун** эсептөөдө колдонулган дисконттолгон ставкага **маанилүү** таасирин тийгизиши же активдин **сатуу чыгымдары алып салынган адилет наркын** кыскартышы мүмкүн.

(d) ишкананын таза активдеринин баланстык наркы ишкананын эсептелген баланстык наркынан көбүрөөк (мындай эсептөөлөр, мисалы, ишкананын бөлүгүн же толугу менен мүмкүн болгон сатылуусуна байланыштуу болушу мүмкүн).

*Маалыматтардын ички булактары*

(e) активдин эскиргендигинин же физикалык зыян келтирилгендигинин далили бар.

(f) мезгил ичинде ишканага терс таасирин тийгизген олуттуу өзгөрүүлөр болгон же активди пайдалануу жолуна же даражасына чейин алардын болуусу жакынкы келечекте күтүлөт. Бул өзгөрүүлөргө активдердин туруп калуусу, активдер боюнча операцияларды жана активдерди мурда белгиленген мөөнөтүнө чейин жоюу пландары кирет.

(g) активдин экономикалык натыйжалуулугу күтүлгөндөн начар же начар болот деген далилдер ички отчеттуулукта белгиленет. Бул контекстте экономикалык натыйжалуулукка операциялык жыйынтыктар жана акча-каражаттарынын агымдары кирет.

27.10 Эгер активдин наркынын түшүшү мүмкүн деген көрсөткүчтөр бар болсо, ал ишкана активдин **пайдалуу кызмат мөөнөтүн**, **амортизациялоо**, (**амортизация**) ыкмасын же **калдык наркын** кайрадан карап чыгууга тийиш жана аны ушул Стандарттын активге коолдонулуучу бөлүмүнө ылайык түзөтүүгө тийиш дегенди билдириши мүмкүн.

Орду толтурулуучу наркты баалоо

27.11 Активдин орду толтурулуучу суммасы же акча каражаттарын пайда кылуучу бирдик алардын сатуу чыгымдарын алып салгандагы адилет наркынан жана колдонуу баалуулугунан жогорураак бирдик. Эгер жеке активдин орду толтурулуучу наркын баалоого мүмкүн эмес болсо, 27.12-27.20 пункттардагы активге шилтемелер, ошондой эле активдин акча каражатын жаратуучу бирдигине шилтемелер болуп эсептелет.

27.12 Сатуу чыгымдарды алып салынган активдин адилет наркын жана анын колдонуу баалуулугун аныктоонун кажети ар дайым боло бербейт. Эгер бул суммалардын экөөсү тең активдин баланстык наркынан ашса, актив баасызданбайт жана башка сумманы баалоонун кажети жок.

27.13 Эгер активдин колдонуу баалуулугу анын сатуу чыгымдарын чегергенден кийин адилет наркынан маанилүү түрдө ашса, активдин сатуу чыгымдарын чегергенден кийин адилет наркы анын орду толтурулуучу наркы катары колдонулушу мүмкүн. Бул көпчүлүк учурда жоюуга арналган активге туура келет.

Сатуу чыгымдары алып салынган адилет нарк

27.14 Сатуу чыгымдары алып салынган адилет нарк бул жакшы маалыматтанган операция жасоону каалаган тараптардын ортосундагы операциянын ичинде активди сатуудан келип чыккан суммадан жоюуга жумшалган чыгымдарды кемиткендеги сумма (11.27-11.32 пункттарында адилет наркын эсептөө боюнча колдонмо берилет).

Колдонуу баалуулугу

27.15 Колдонуу баалуулугу бул активден алынуусу күтүлгөн болочок акча-каражаттарынын агымдарынын **келтирилген наркы**. Келтирилген наркты эсептөө төмөндөгү кадамдардан турат:

(а) активдерди колдонууну улантууга жана акча-каражаттарынын жоюлушуна байланыштуу болочок акча каражаттарынын агымдары менен агып чыгуулары; жана

(b) ошол болочок акча-каражаттарынын агымдарына тийиштүү дисконттук ставканы колдонуу;

27.16 Активдин колдонуу баалуулугун эсептөөдө төмөндөгү элементтер көрсөтүлүшү керек:

(а) ишкана активдерден алууну күткөн болочок акча-каражаттарынын агымдарын баалоо;

(b) ошол болочок акча каражаттарынын агымдарынын мөөнөттөрүндөгү жана суммаларындагы мүмкүн болгон өзгөрүүлөр боюнча күтүүлөр;

(с) учурда рыноктук тобокелсиз пайыздык ставка менен көрсөтүлгөн акчанын убактылуу наркы;

(d) бул активге мүнөздүү белгисиздик менен байланыштуу нарк; жана

(e) рыноктун катышуучулары болочок акча-каражаттарынын агымдарын баалоодо чагылдыруучу ликвиддүүлүк сыяктуу башка факторлор.

27.17 Колдонуу баалуулугун эсептөөдө, акча-каражаттарынын агымдарын баалоо төмөндөгүлөрдү камтыйт:

(а) активди колдонууну улантуудан акча каражаттарынын агымдарынын түшүүсүн болжолдоолор;

(b) активди пайдалануудан акча-каражаттарынын пайда болуусу үчүн милдеттүү түрдө жана активге тикелей тийиштүүлүгү, же активге негиздүү жана жүйөөлүү түрдө бөлүнүүсү мүмкүн акча каражаттырынын агып чыгышын болжолдоолор (анын ичинде активди пайдаланууга даярдоого акча-каражаттарынын агып чыгышы);

(с) жакшы маалыматтанган жана операция жасоону каалаган тараптардын ортосундагы операция ичинде активди пайдалуу мөөнөтүнүн аягында жоюу үчүн алынуусу (төлөнүүсү) күтүлгөн акча-каражаттардын таза агымдары, эгер андай бар болсо.

Ишкана акча-каражаттарынын агымын баалоо үчүн бардык акыркы финансылык бюджеттерди же болжолдоолорду пайдаланышы мүмкүн. Эң акыркы бюджеттерди же болжолдоолорду камтыган мезгилден тышкары акча-каражаттарынын агымдарын болжолдоолорду эсептөө үчүн ишкана бюджеттердин же болжолдоолордун негизинде кийинки жылдарга туруктуу же азаюучу өсүү ставкасын колдонуу менен болжолдоолорду экстраполяциялоосу мүмкүн, эгер өсүүчү ставка акталса.

27.18 Болочок акча-каражаттардын агымына төмөндөгүлөр кирбейт:

(а) финансылык ишмердүүлүктөн акча-каражаттарынын агып кирүүсү жана агып чыгуусу; же

(b) **пайда салыгын** алуулар жана төлөөлөр.

27.19 Болочок акча-каражаттарынын агымдары актив үчүн анын учурдагы шартында бааланууга тийиш. Болочок акча-каражаттарынын агымдарын баалоого төмөндөгү жагдайларда пайда болуусу күтүлгөн акча-каражаттарынын болочок агып кирүүлөрү менен агып чыгуулары кирүүгө тийиш эмес:

(а) ишкана өзүнүн милдетине ала элек келечектеги ишкана түзүмүнүн кайра курулушу; же

(b) активдин натыйжалуулугун жакшыртуу жана көбөйтүү;

27.20 Учурдагы баалуулукту эсептөөдө колдонулган дисконттук ставка (лар) салык салынганга чейин төмөндөгүлөрдүн учурдагы рыноктук баалоолорду чагылдырган ставкасы (лары) болууга тийиш:

(а) акчанын убакыттык наркынын; жана

(b) болочок акча каражаттарынын агымдарын баалоодо түзөтүү жасалбаган бул активге айрыкча таандык тобокелдердин.

Эки жолу эсептөө жүргүзбөш үчүн активди колдонуу баалуулугун эсептөөдө пайдаланылган дисконттоо ставкасы (ставкалары) келечектеги акча-каражаттарынын агымдарына эсептик баалоодо түзөтүлгөн тобокелдерди көрсөтпөөгө тийиш.

Акча каражаттарын жаратуучу бирдик боюнча нарктын түшүшүнөн жоготууларды таануу жана баалоо

27.21 Акча каражатын жаратуучу бирдик үчүн нарктын түшүшүнөн жоготуу бирдиктин орду толтурулуучу наркы бирдиктин баланстык наркынан аз болгон жагдайда гана таанылууга тийиш. Нарктын түшүшүнөн жоготуулар бирдиктин баланстык наркын азайтуу үчүн төмөндөгүдөй тартипте бөлүштүрүлүүгө тийиш:

(а) биринчиден, акча каражатын жаратуучу бирдикке бөлүштүрүлгөн **гудвиллдин** баланстык наркын кыскартуу үчүн; жана

(b) андан кийин, акча-каражатын жаратуучу бирдиктеги ар бир активдин баланстык наркына пропорционалдуу бирдиктин башка активдерине.

27.22 Бирок, ишкана акча каражатын жаратуучу бирдиктеги активдин баланстык наркын төмөндөгүлөрдүн эң жогору суммасынан азайтпашы керек:

(а) сатуу чыгымдарын (эгер аныктоого мүмкүн болсо) алып салгандагы активдин баланстык наркынан;

(b) анын пайдалануу баалуулугунан (эгер аныктоо мүмкүн болсо); жана

(с) нөлдөн.

27.23 27.22 пункттундагы чектөөлөр үчүн активге бөлүштүрүлүүсү мүмкүн эмес нарктын түшүшүнөн жоготуулардын бардык ашыкча суммасы бирдиктин башка активдерине ошол активдердин баланстык наркына пропорционалдуу түрдө бөлүштүрүлүүгө тийиш.

Гудвиллдин наркынын түшүшү боюнча кошумча талаптар

27.24 Гудвиллдин жеке өзүнчө сатылуусу мүмкүн эмес. Ошону менен катар, ал башка активдер боюнча акча каражаттарынын агымына байланыштуу эмес акча каражаттардын кыймылдарын пайда кылбайт. Натыйжада, гудвиллдин адилет наркы тикелей баалана албайт. Ошондуктан, гудвилдин адилет наркы гудвил анын бөлүгү болуп табылган акча каражатын жаратуучу бирдиктин адилет наркын баалоо натыйжасында аныкталат.

27.25 **Бизнестин биригүү** натыйжасында алынган гудвиллдин наркынын түшүшүнө текшерүү жүргүзүү максатында тараптар сатып алган активдер же **милдеттенмелер** аталган бирдиктерге киришине же кирбесине карабастан, алынган күндөн баштап биригүү натыйжасындагы синергиялардан пайда алуучу сатып алуучунун акча-каражаттарын жаратуучу бардык бирдиктерине бөлүштүрүлүшү керек.

27.26 Акча-каражатын пайда кылуучу бирдиктин орду толтурулуучу наркынын бөлүгү гудвиллдеги **контролдобогон үлүшкө** жатат. Гудвиллдин толук менчигинде эмес акча-каражатын жаратуучу бирдиктин наркынын түшүшүн текшерүү максатында бирдиктерге бөлүнгөн контролдонбоочу үлүшкө жаткан гудвиллди караштыруу максатында гудвиллдин баланстык наркын кайра эсептөө аркылуу анын орду толтурулуучу наркы менен салыштыруу жасалганга чейин ошол бирдиктердин баланстык наркы абстракттуу түрдө түзөтүлөт. Мындай абстракттуу түзөтүлгөн баланстык нарк андан кийин акча-каражатын жаратуучу бирдиктин нарктын түшүшүн аныктоо үчүн бирдиктин орду толтурулуучу наркы менен салыштырылат.

27.27 Эгер гудвилл жеке акча-каражаттарын пайда кылуучу бирдиктерге (же алардын тобуна) негиздүү түрдө бөлүштүрүлүүсү мүмкүн эмес болсо, анда гудвиллди текшерүү максатында ишкана гудвиллдин нарктын түшүшүнүн же (а) же (b) методун колдонуу менен орду толтурулуучу наркын аныктоо аркылуу гудвиллдин орду толтурулуучу наркын текшерүүгө тийиш:

(а) сатып алынган ишкана толугу менен, эгер гудвилл бириктирүүгө учурабаган ишканага байланыштуу болсо (бириктирилген деген сатып алынган бизнес отчет берген ишканага же **башка туунду ишканаларга** кайра түзүлгөн же жоюлуп кеткенин билдирет); же

(b) бириктирүүгө учурабаган ишканаларды кошпогондо, эгер гудвилл бириктирилген ишканага байланыштуу болсо, ишканалардын бардык тобу.

Ушул пунктту колдонууда ишкана гудвиллди бириктирилген ишканаларга байланыштуу гудвиллге жана бириктирилбеген ишканаларга байланыштуу гудвиллге бөлүп кароого тийиш. Ошондой эле ишкана орду толтурулуучу сумманы эсептөөдө, жана нарктын түшүшүнөн келтирилген зыяндарды жана калыбына келтирүүлөрдү сатып алынган ишкананын же ишканалардын топторунун активдерине бөлүштүрүүдө, бул бөлүмдөгү акча-каражаттарын пайда кылуучу бирдиктер боюнча талаптарга жооп бериши керек.

Нарктын түшүшүнөн жоготууларды калыбына келтирүү

27.28 Гудвиллге байланыштуу таанылган нарктын түшүшүнөн жоготуу кийинки мезгилдерде калыбына келтирилбейт.

27.29 Гудвиллден башка бардык активдер боюнча, ишкана ар бир отчеттук күндө өткөн мезгилде таанылган нарктын түшүшүнөн зыяндардын мындан ары болбоосун же азаюусун текшерүүгө тийиш. Нарктын түшүшүнөн болгон чыгымдардын азаюусу же мындан ары болбоосунун белгилери жалпысынан 27.9 пункттарынын талаптарына кирбейт. Эгер мындай белгилер бар болсо, ишкана ошол өткөн мезгилдеги жоготууну толугу менен же анын кандайдыр бир бөлүгү кайтарылышы керектигин аныктоого тийиш. Ал аныктоону жүргүзүү тартиби өткөн мезгилдеги активдин наркынын түшүшү төмөндөгүлөргө негизделишинен көз каранды:

(а) жеке активдин орду толтурулуучу суммасы (27.30 пунктту); же

(b) актив таандык болгон акча-каражатын жаратуучу бирдиктин орду толтурулуучу наркы (27.31 пункттун караңыз).

Орду толтурулуучу наркты баасызданган активге эсептелген жагдайда калыбына келтирүү

27.30 Эгер өткөн убакытта таанылган нарктын түшүшүнөн келтирилген зыян жеке активдин Орду толтурулуучу наркка негизделе турган болсо, ага төмөндөгү талаптар колдонулат:

(а) ишкана активдин орду толтурулуучу наркын учурдагы отчеттук күндө эсептейт;

(b) эгер активдин эсептелген орду толтурулуучу наркы анын баланстык наркынан ашып кетсе, ишкана баланстык наркты (с) пунктунда эскертилген чектөөгө жаткан орду толтурулуучу наркка чейин арттыруу керек. Ал арттыруу нарктын түшүшүнөн зыянды калыбына келтирүү болуп саналат. Эгер актив 17.15 пункттуна ылайык кайра бааланган суммада эсептелбесе, ишкана калыбына келтирүүнү тез арада пайда же зыяндын ичинде таанууга тийиш. Кайрадан бааланган активдин нарктын түшүшүнөн бардык зыяндарды калыбына келтирүү 17.15С пункттуна ылайык кайра баалоодон арттыруу катары эсептелет.

(с) нарктын түшүшүнөн жоготууларды кайра калыбына келтирүү активдин баланстык наркын, нарктын түшүшүнөн зыянды мурдагы жылдарда активге таанылбаган учурда, аныкталуучу баланстык нарктан жогорулатпайт (таза амортизация же амортизациялоо).

(d) нарктын түшүшүнөн жоготууларды калыбына келтирүү таанылгандан кийин, ишкана амортизациялоо (амортизация) боюнча чегерүүлөрдү болочок мезгилдеги активдер боюнча активдин анын калдык наркын алып салгандагы кайра каралган баланстык наркын эске алуу менен анын калган пайдалуу мөөнөтүнүн ичинде дайыма түзөтүп турууга тийиш.

Орду толтурулуучу нарк акча-каражатын жаратуучу бирдикке эсептелген кезде калыбына келтирүү

27.31 Эгер өткөн убакытта таанылган нарктын түшүшүнөн келтирилген зыян жеке активдин орду толтурулуучу наркына негизделе турган болсо, ага төмөндөгү талаптар колдонулат:

(а) ишкана акча-каражаттарын жаратуучу бирдиктин орду толтурулуучу наркын учурдагы отчеттук күнгө карата эсептейт;

(b) эгер акча-каражаттарын жаратуучу бирдиктин орду толтурулуучу наркы анын баланстык наркынан ашып кетсе, анда ал ашыкча нарктын түшүшүнөн келтирилген зыянды калыбына келтирүү болуп саналат. Ишкана ошол калыбына келтирүү суммасын бирдиктин активдерине, гудвиллди эсептебегенде, (с) пунктунда эскертилген чектөөлөргө жаткан активдердин баланстык наркына пропорционалдуу түрдө бөлүштүрүүгө тийиш. Ошол баланстык нарктын өсүүлөрү жеке активдин наркынын түшүшүнөнн жоготууларды калыбына келтирүү катары каралышы керек жана тез арада пайда же зыяндын ичинде таанылууга тийиш, актив 17.15 пункттуна ылайык кайра бааланган суммада эсептелбеген учурда. Кайрадан бааланган активдин нарктын түшүшүнөн бардык зыяндарды калыбына келтирүү 17.15С пункттуна ылайык кайра баалоодон арттыруу катары эсептелет.

(с) нарктын түшүшүнөн келтирилген зыянды акча-каражаттарды жаратуучу бирдикке бөлүштүрүүдө, калыбына келтирүү суммасы активдердин баланстык наркын төмөндөгүлөрдөн жогору же төмөн ашырбоого тийиш:

(i) анын орду толтурулуучу наркынан; жана

(ii) нарктын түшүшүнөн келтирилген зыяндар өткөн мезгилдерде таанылбаган учурда аныкталуучу (таза амортизация же амортизациялоо) баланстык нарктан.

(d) (с) пунктундагы чектөөлөргө ылайык активге бөлүштүрүлүүсү мүмкүн болбогон нарктын түшүшүнөн жоготуунун калыбына келтирүүнүн ашыкча суммасы гудвилден башка акча каражаттарын жаратуучу бирдиктердин активдеринен башка активдерине пропорционалдуу түрдө бөлүштүрүлүүгө тийиш.

(e) нарктын түшүшүнөн келтирилген зыянды кайра калыбына келтирүү таанылгандан кийин, эгер колдонууга мүмкүн болсо, ишкана амортизациялоо (амортизация) боюнча чегерүүлөрдү болочок мезгилдеги акча каражатын жаратуучу бирдиктин ар бир активи боюнча активдин анын калдык наркын алып салгандагы кайра каралган баланстык наркын эске алуу менен анын калган пайдалуу мөөнөтүнүн ичинде ар дайым түзөтүп турууга тийиш.

Маалыматтарды ачып көрсөтүүлөр

27.32 Ишкана төмөндөгү маалыматтарды 27.33 пункттунда белгиленген ар бир **активдин классы** боюнча ачып көрсөтүүгө тийиш:

(а) мезгил ичинде пайда же зыяндын ичинде таанылган бардык нарктын түшүшүнөн жоготуулар жана ошол нарктын түшүшүнөн жоготуулар киргизилген **жыйынды киреше жөнүндө отчеттогу** (ошондой эле эгер көрсөтүлгөн болсо, **пайда (жана зыян) жөнүндө отчеттогу**) берене (лер).

(b) мезгил ичинде пайда же зыяндын ичинде таанылган бардык нарктын түшүшүнөн жоготуулар жана ошол нарктын түшүшүнөн жоготуулар калыбына келтирилген жыйынды киреше жөнүндө отчеттогу (ошондой эле эгер көрсөтүлгөн болсо, пайда (жана зыян) жөнүндө отчеттогу) берене(лер).

27.33 Ишкана төмөндөгү активдердин ар бир классы боюнча 27.32 пункттунда талап кылынган маалыматтарды ачып көрсөтүүгө тийиш:

(а) запастар;

(b) **негизги каражаттар** (өздүк нарк методу менен эсептелген **инвестициялык кыймылсыз мүлктү** кошкондо);

(с) гудвилл;

(d) гудвиллден башка **материалдык эмес активдер**;

(e) **ассоциацияланган уюмдарга** инвестициялар; жана

(f) **биргелешкен ишмердүүлүккө** инвестициялар.

28-бөлүм
*Кызматкерлердин сыйакылары*

Ушул бөлүмдү колдонуу чөйрөсү

28.1 **Кызматкерлерге** **сыйакылар** бул ишкана тарабынан кызмат көрсөткөндүгү үчүн кызматкерлерге, ошондой эле директорлорго жана жетекчиликке берилүүчү төлөөлөрдүн бардык формалары. Ушул бөлүм 26-*Акцияларга негизделген төлөм* бөлүмүндө каралган **акцияларга негизделген төлөмдөр боюнча операциялардан** башка бардык кызматкерлерге сыйакылар боюнча колдонулат. Ушул бөлүмдө кызматкерлерге берилүүчү сыйакылардын төрт түрү каралат:

(а) кызматкерлер кызмат көрсөткөн мезгил бүткөндөн кийин 12 айдын ичинде толугу менен төлөнүп берилүүчү кыска мөөнөттүү кызматкерлерге сыйакылар (буга **бошонуп кетүүдѳгү жөлөкпулдар** кирбейт).

(b) ишмердүүлүгү аяктаганда кызматкерлерге төлөнүүчү **эмгек ишмердүүлүгү аякташы боюнча сыйакылар**;

(с) кызматкерлер кызмат көрсөткөн мезгил аяктагандан кийин 12 айдын ичинде толук эмес төлөнүп берилүүчү кызматкерлерге башка узак мөөнөттүү сыйакылар (буга ишмердүүлүк аяктагандан кийинки жан бошотуу сыйакылары кирбейт).

(d) бошонуп кетүүдөгү жөлөкпулдар кызматкерге төмөнкүлөрдүн жыйынтыгында төлөнүүчү жөлөкпулдар:

(i) кызматкерди пенсия жашына жеткенге чейин бошотуу жөнүндө ишкананын чечими; же

(ii) кызматкердин сунушталган сыйакылардын ордуна өз ыктыярдуу кыскарууга кетүү жөнүндө чечими.

28.2 Кызматкерлерге сыйакылардын ичине кызматкерлер ишкананын **капиталдык** инструменттерин же башка **активдерин** ишкананын активдеринин же башка капиталдык инструменттердин наркынын негизинде алуучу акцияга негизделген төлөмдөр боюнча операциялар кирет. Ишкана акцияларга негизделген төлөмдөр боюнча операцияларын эсепке алууда 26-бөлүмдү колдонууга тийиш.

Бардык кызматкерлерге сыйакыларды таануу принциптери

28.3 Ишкана **отчеттук мезгилде** ишканага көрсөтүлгөн кызматтын натыйжасында кызматкерлер укуктуу болгон сыйакы өздүк наркын төмөндөгүдөй таанууга тийиш:

(а) кызматкерлерге төлөнгөн суммаларды алып салгандан же кызматкердин эмгек акы фондуна чегерилгенден кийин **милдеттенме** катары. Эгер төлөнгөн сумма **отчеттук күнгө** чейин көрсөтүлгөн кызматтарга тийешелүү милдеттенменин суммасынан ашса, ишкана ошол ашыкчаны актив катары алдын ала төлөөлөр болочок төлөмдөрдүн кыскарылышына алып келген же акча-каражаттарынын кайтарылышына алып келген даражада таанууга тийиш.

(b) эгер ушул Стандарттын башка бөлүмүндө **запастар** же **негизги каражаттар** сыяктуу активдин өздүк наркы катары таанууну талап кылбаса, **чыгаша** катары таанылууга тийиш.

Кыска мөөнөттүү кызматкелерге сыйакылар

Мисалдар

28.4 Кыска мөөнөттүү кызматкерлерге сыйакылар жалпысынан төмөндөгү беренелерден турат:

(а) айлык акылар жана социалдык камсыздоого төгүүлөр;

(b) кыска-мөөнөттүү акы төлөнүүчү жумушка чыкпоолор (ар бир жылда берилүүчү төлөнүүчү өргүү жана оорууга байланыштуу төлөнүүчү өргүү сыяктуу), ошол жумушта болбогон күндөр кызматкер тийиштүү кызматын көрсөткөн мезгил аяктагандан кийин 12 айдын ичинде орун алышы күтүлгөн кезде;

(с) кызматкер кызматын көрсөткөн мезгил аяктагандан кийин 12 айдын ичинде төлөнүүчү кошумча сыйакылар жана пайданы бөлүштүрүүлөр; жана

(d) учурдагы кызматкерлерге акчалай эмес сыйакылар (медициналык тейлөө, турак-жай, унаа жана бекер же арзандатылган товарлар жана кызматтар сыяктуу).

Кыска мөөнөттөгү сыйакыларды жалпы баалоо

28.5 Эгер кызматкер ишканага отчеттук мезгилде кызмат көрсөтсө, ишкана таанылган суммаларды 28.3 пункттуна ылайык ошол кызматтардын ордуна төлөнүүсү күтүлгөн кыска мөөнөттүү кызматкерлерге сыйакылардын азайтылбаган суммасында таанууга тийиш.

Кыска мөөнөттүү өргүүлөрдү - таануу жана баалоо

28.6 Ишкана кызматкерлердин ар кандай себеп менен жумушта болбогон күндөрүн, анын ичинде ар жылдык өргүү жана оорууга байланыштуу өргүүлөрдү компенсациялашы мүмкүн. Кээ бир кыска мөөнөттүү компенсацияланган учурда жумушта болбогон күндөр топтолот - эгер кызматкер учурдагы мезгилдин ичиндеги укугун толугу менен пайдаланбаса, алар алдыга жылдырылышы жана кийинки мезгилдерде колдонулушу мүмкүн. Мисалдарга жылдык өргүүлөр жана оорууга байланыштуу өргүүлөр кирет. Ишкана **топтолуучу акы төлөнүүчү жумушка чыкпоолор** боюнча күтүлгөн чыгымдарды кызматкерлер алардын болочок төлөнүүчү өргүүлөргө укугун жогорулатуучу кызматтарды көрсөтүп жаткан мезгилде таанууга тийиш. Топтолуучу акы төлөнүүчү жумушка чыкпоолор күтүлгөн чыгымдарды ишкана отчеттук мезгилдин аягында топтолгон колдонулбаган укуктун натыйжасында төлөнүүсү күтүлгөн кошумча кемитилбеген суммада баалоого тийиш. Ишкана отчеттук күндө бул сумманы кыска мөөнөттүү милдеттенме катары көрсөтүүгө тийиш.

28.7 Ишкана башка (топтолуучу эмес) акы төлөнүүчү жумушка чыкпоолордон (алар болгон кезде) башка чыгымдарды таанууга тийиш. Ишкана топтолуп акы төлөнбөөчү жумушка чыкпоолор боюнча чыгымдарды жумушта болбогон мезгилде төлөнүүчү же төлөнүүсү мүмкүн эмгек акылардын кемибеген суммасында эсептөөгө тийиш.

Пайдаларды бөлүштүрүү жана бонус пландарын - таануу

28.8 Ишкана пайдаларды бөлүштүрүүдөн жана бонус төлөмдөрүнөн күтүлгөн чыгымдарды төмөндөгү учурларда гана таанууга тийиш:

(а) эгер ишкананын учурда өткөн окуялардын натыйжасында мындай төлөөлөрдү жүргүзүүгө юридикалык жана конструктивдүү милдети болсо Бул ишкананын ушул төлөмдөрдү жасоодон башка реалдуу алтернативасы жок дегенди билдирет); жана

(b) эгер милдеттенмени ишенимдүү баалоого мүмкүн болсо.

Эмгек ишмердүүлүгү аякташы боюнча сыйакылар: белгиленген төгүмдөрү менен пенсиялык программалар менен белгиленген төлөмдөрү менен пенсиялык программалардын ортосундагы айырма

28.9 Эмгек ишмердүүлүгү аякташы боюнча сыйакыларга мисалы төмөндөгүлөр кирет:

(а) пенсия сыяктуу пенсиялык төлөмдөр; жана

(b) эмгек ишмердүүлүгү аякташы боюнча өмүрдү камсыздандыруу жана медициналык жардам катары башка сыйакылар.

Ишкана эмгек ишмердүүлүгү аякташы боюнча сыйакыларды камсыздаган макулдашуулар булар **эмгек ишмердүүлүгү аякташы боюнча сыйакылар пландары**. Ишкана ушул бөлүмдү алар төгүүлөрдү алуу үчүн жана сыйакыларды төлөө үчүн жеке ишкана түзүүнү көздөгөнүнө же коздөбөгөнүнө карабастан бардык бул сыяктуу макулдашууларга колдонууга тийиш. Кээ бир жагдайларда, бул макулдашуулар ишкананын иш-аракеттеринин натыйжасында эмес, мыйзамда белгиленет. Кээ бир учурларда, бул макулдашуулар формалдуу, документтелген план жок болгон учурда да ишкананын иш-аракеттеринен келип чыгат.

28.10 Эмгек ишмердүүлүгү аякташы боюнча **белгиленген төгүмдөрү менен пенсиялык программалар** же **белгиленген төлөмдөрү менен пенсиялык программалар** алардын негизги шарттарына байланыштуу классификацияланат:

(а) белгиленген төгүмдөрү менен пенсиялык программалар бул эмгек ишмердүүлүгүнүн аяктоосу боюнча сыйакылардын планы жана алар боюнча ишкана белгиленген төлөмдөрү өргүүлөрдү жеке ишканага (фондго) төлөйт жана анын мындан ары төлөмдөрдү төлөөгө же кызматкерлерге тикелей сыйакыларды төлөөгө юридикалык же конструктивдүү милдети жок, эгер ишкананын бардык учурдагы жана өткөн мезгилде көрсөтүлгөн кызматкердин кызматына байланыштуу кызматкерлерге сыйакыларды төлөөгө активдери жетиштүү эмес болсо. Ошондон улам, эмгек ишмердүүлүгү аякташы боюнча кызматкерлер алуучу сыйакылардын суммасы ишкана эмгек ишмердүүлүгүн аякташы боюнча сыйакылардын планына же камсыздандыруучуга төлөмдөрдөн келип чыккан инвестициялык пайдалар менен кошо төлөнгөн сумма менен аныкталат.

(b) белгиленген төлөмдөрү менен пенсиялык программалар бул белгиленген төгүмдөрү менен пенсиялык программаларга кирбеген эмгек ишмердүүлүгүнүн аякташы боюнча сыйакылардын пландарына кирет. Белгиленген төлөмдөрү менен пенсиялык программалар боюнча, ишкананын милдети - Ушул макулдашылган сыйакыларды учурдагы жана мурдагы кызматкерлерге камсыздоо жана актуардык тобокел (эмгек акылар күтүлгөн нарктан жогору же төмөн болот деген) жана инвестициялык тобокел (эмгек акылар фондуна салынган активдерге пайдалар күтүлгөн суммадан айырмаланат деген) негизинен ишкананын моюнунда болот. Эгер актуардык же инвестициялык тажрыйба күтүлгөндөн начар болсо, ишкананын милдеттенмеси көбөйүшү мүмкүн, жана тескерисинче, эгер актуардык же инвестициялык тажрыйба күтүлгөндөн жакшы болсо, анда милдеттенме азаят.

Иш берүүчүлөрдүн тобунун пенсиялык пландарыжана мамлекеттик программалар

28.11 **Иш берүүчүлөрдүн тобунун пенсиялык пландары** **жана мамлекеттик программалар** белгиленген төгүмдөрү менен пенсиялык программалар же белгиленген төлөмдөрү менен пенсиялык программалар катары формалдуу шарттардан тышкары кез келген конструктивдүү милдетти кошкондогу пландын шартынын негизинде жиктелет. Бирок, эгер белгиленген төлөмдөрү менен пенсиялык план болуп табылган иш берүүчүлөрдүн тобунун планын эсепке алууда белгиленген сыйакыны колдонуу үчүн маалымат жетишсиз болсо, ишкана планды 28.13 пункттуна ылайык ал белгиленген төлөмдөрү менен пенсиялык планы болгон сыяктуу эсепке алууга тийиш жана 28.40 пункттунда талап кылынган ачып көрсөтүүлөрдү жасоого тийиш.

Камсыздандырылган сыйакылар

28.12 Ишкана камсыздандыруу төгүмдөрүн эмгек ишмердүүлүгү аякташы боюнча сыйакылардын планын каржылоо үчүн төлөшү мүмкүн. Ишкана мындай планды белгиленген төгүмдөрү менен пенсиялык план катары кароого тийиш, эгер ишкананын төмөндөгүлөр боюнча юридикалык милдети же конструктивдүү милдети болбосо:

(а) кызматкерлерге сыйакыларды алардын мөөнөтү келгенде түз төлөө;

(b) камсыздандыруучу кызматкердин учурдагы жана өткөн мезгилдеги кызматына тийиштүү бардык болочок сыйакыларды кызматкерге төлөп бербеген учурда, кошумча суммаларды төлөө.

Конструктивдүү милдет түз эмес кыйыр түрдөгү план, болочок сыйлыктарды белгилөө механизмдери аркылуу же камсыздандыруучу менен **байланыштуу тарап** катары мамилелерди түзүү натыйжасында келип чыгышы мүмкүн. Эгер ишкана мындай юридикалык жана конструктивдүү милдетти сактап турса, анда ишкана планды белгиленген төлөмдөрү менен пенсиялык план катары карайт.

Эмгек ишмердүүлүгү аякташы боюнча сыйакылар: белгиленген төгүмдөрү менен пенсиялык программалар

Таануу жана баалоо

28.13 Ишкана мезгил ичинде төлөнүүчү төгүмдөрдү:

(а) буга чейин төлөнгөн суммаларды алып салгандагы милдеттенме катары таанууга тийиш. Эгер төгүм боюнча төлөөлөр отчеттук күнгө чейин көрсөтүлгөн кызматтар үчүн күтүлгөн төгүмдөрдөн ашып кетсе, ишкана ал ашыкча сумманы актив катары таанууга тийиш.

(b) Эгер ушул Стандарттын башка бөлүмү запастар же негизги каражаттар сыяктуу активдин өздүк наркы катары таанууну талап кылбаган учурда, чыгаша катары таанылууга тийиш.

Эмгек ишмердүүлүгүнүн аяктоосу боюнча маяналар: белгиленген төлөмдөрү менен пенсиялык программалар

Таануу

28.14 Белгиленген төлөмдөрү менен пенсиялык программаларга 28.3 пункттундагы жалпы **таануу** принцибин колдонгон кезде, ишкана төмөндөгүлөрдү таанууга тийиш:

(а) **программанын активдерин** эсепкеалбагандагы белгиленген төлөмдөрү менен пенсиялык программалар боюнча милдет - анын «**белгиленген төлөмдөрү менен пенсиялык программалар боюнча милдеттенмеси»** катары (28.15-28.23 пункттарын караңыз); жана

(b) мезгил ичинде ошол милдеттенмедеги таза өзгөрүүлөрдү мезгил ичиндеги белгиленген төлөмдөрү менен пенсиялык программалар боюнча чыгаша катары таанууга тийиш (28.24-28.27 пункттарын караңыз).

Белгиленген төлөмдөрү менен пенсиялык программалар боюнча милдеттенмени баалоо

28.15 Ишкана белгиленген төлөмдөрү менен пенсиялык программалар боюнча милдеттенме боюнча өзүнүн милдеттин төмөндөгү чоңдуктардын таза суммасы катары баалоого тийиш:

(а) отчеттук күндө белгиленген төлөмдөрү менен пенсиялык программалардын алдындагы милдеттенмелеринин **келтирилген наркы** (анын **белгиленген төгүмдөрү менен пенсиялык пландары бар милдеттенме**) (28.16-28.22 пункттарында бул милдеттенмени баалоо үчүн нускама берилген).

(b) милдеттенмелерди аткаруу үчүн отчеттук күндөгү программанын активдеринен **адилет наркын** алып салгандагы сумма (эгер мындайлар болсо). 11.27-11.32 пункттарында ошол пландын активдеринин адилет наркын аныктоо боюнча колдонмо берилген.

Кепилденген жана кепилденбеген эмес төлөмдөрдү кошуу

28.16 Ишкананын отчеттук күндөгү белгиленген төлөмдөрү менен пенсиялык программаларынын алдындагы милдеттенмелеринин келтирилген наркы кызматкерлер учурдагы жана өткөн мезгилде кызмат көрсөтүүнүн ордуна иштеп тапкан сыйакылардын эсептелген суммасын көрсөтүүгө тийиш. Ага кошумча **кепилдене** элек сыйакыларды (28.26 пункттарын караңыз) жана кызматкерлерге кечирээк кызмат өтөөгө көбүрөөк сыйакылар берилген сыйакылар формулаларынын таасилерин көрсөтүүгө тийиш. Бул ишканадан пландын сыйакылар формуласынын негизинде учурдагы жана өткөн мезгилге канча сыйакы тийешелүү экенин аныктоону жана сыйакылар боюнча чыгымдардын көлөмүнө таасир тийгизген демографиялык өзгөрүлмөлөр (кызматкерлердин агымы жана өлүмү сыяктуу) жана финансылык өзгөрүлмөлөр (эмгек акы жана медициналык чыгымдар сыяктуу) боюнча эсептерди жүргүзүүнү (актуардык болжоолор) талап кылат. Актуардык болжоолор калыс болушу керек (өтө консервативдүү же өтө акылга сыйбаган болбоого тийиш), бири-бирине туура келген жана пландын болочок акча каражаттарынын агымдарынын эң жакшы эсептөөлөрүнө алып келгендей болушу керек.

Дисконттоо

28.17 Ишкана өзүнүн белгиленген төлөмдөрү менен пенсиялык программалар боюнча милдеттенмесин дисконттолгон келтирилген нарктын негизинде баалоого тийиш. Ишкана болочок төлөмдөрдү дисконттоо үчүн колдонулган ставканы жогорку сапаттуу корпоративдик облигациялардын отчеттук күндө кирешелүүлүгүнүн негизинде аныктоого тийиш. Мындай облигациялар боюнча жетиштүү өнүгө элек рыноктору бар өлкөлөрдө, ишкана мамлекеттик облигациялардын рыноктук кирешелүүлүгүн пайдаланышы керек (отчеттук күндө). Валюта жана корпоративдик облигациялар же мамлекеттик облигациялар боюнча мөөнөт болочок төлөмдөрдүн валютасына жана эсептелген мезгилге туура келиши керек.

Актуардык баалоо методу

28.18 Эгер ишкана өзүнүн белгиленген төлөмдөрү менен пенсиялык программалар боюнча милдеттенмесин жана ага байланыштуу чыгымды баалоо үчүн **болжолдонуучу шарттуу бирдик методун** маанисиз чыгымдарсыз жана аракеттерсиз колдоно алса, анда ошондой кылышы керек. Эгер белгиленген сыйакылар болочок сыйакыларына негизделсе, болжолдонуучу шарттуу бирдик методу ишканадан анын белгиленген пенсиялык милдеттенмелерин эсептелген болочок эмгек акы өсүүлөрүн чагылдырган негизде баалоону талап кылат. Ага кошумча, болжолдонуучу шарттуу бирдик методу ишканадан белгиленген пенсиялык төгүмдөрү бар милдеттенмени, ошондой эле дисконттолгон ставканы, пландын активдери боюнча күтүлгөн киреше ставкаларын, күтүлгөн эмгек акы өсүүлөрүнүн ставкалары, кызматкерлердин агымы, түбөлүк жоготуулар ставкалары, жана медициналык чыгымдардын ставкасын баалоодо ар кандай актуардык болжолдоолорду жасоону талап кылат.

28.19 Эгер ишкана белгиленген төлөмдөрү менен пенсиялык программалардагы чыгымдарды жана милдеттенмелерди баалоодо болжолдонуучу шарттуу бирдик методун ашыкча чыгымдарсыз жана аракеттерсиз колдоно албаса, анда ишканага учурдагы кызматкерлерине катыштуу белгиленген төлөмдөрү менен пенсиялык программалар боюнча милдеттенмени баалоодо төмөндөгү жөнөкөйлөштүрүүнү жасоого уруксат берилет:

(а) эсептелген болочок эмгек акынын өсүүсүн эске албоого (б.а учурдагы эмгек акылар кызматкерлер пенсияларды алганга чейин ушундай бойдон тура берет деп болжолдоо);

(b) учурдагы кызматкерлердин болочок кызматтарын эске албоого (б.а учурдагы жана жаңы кызматкерлердин планын жабууну болжолдоо);

(с) отчеттук күн менен кызматкерлер пенсия алып баштаган кездин ортосунда учурдагы кызматкерлердин кызмат өтөө убагында каза табуу мүмкүндүгүн эске албоо (б.а учурдагы бардык кызматкерлер эмгек ишмердүүлүгүнүн аякташынан кийин сыйакыларды алат деп болжолдоо). Бирок, ошого карабастан кызматкердин эмгек ишмердүүлүгү аякташынан кийинки өлүмү (б.а жашоо узактыгы) эске алынышы керек.

Жогоруда белгиленген жөнөкөйлөштүрүлгөн **баалоо** методун колдонгон ишкана кызматкерлерге **сыйакы алууга күчүнө кирген укук** жана шартсыз төлөмдөрдү эске алуусу зарыл.

28.20 Ушул Стандарт ишканадан белгиленген пенсиялык төгүмдөрү бар милдеттенмени эсептөө үчүн керектүү жалпы актуардык баалоону жүргүзүү үчүн көз карандысыз актуарчыларды жалдоону талап кылбайт. Ошондой эле ал ишканадан жалпы актуардык баалоону жыл сайын жүргүзүүнү талап кылбайт. Жалпы актуардык баалоолордун ортосундагы мезгилдерде, эгер негизги актуардык болжоолор олуттуу өзгөрүлбөсө, белгиленген пенсиялык төгүмдөрү бар милдеттенме кызматкерлердин саны жана сыйакы даражалары сыяктуу кызматкерлердин демографиясындагы өзгөрүүлөрдү өткөн мезгилдеги баалоону түзөтүү аркылуу бааласа болот.

Пенсиялык план боюнча түзүүлөр, өзгөрүүлөр, секвестрлер менен эсептешүүлөр

28.21 Эгер белгиленген төлөмдөрү менен пенсиялык пландар учурдагы мезгилде ишке киргизилген же өзгөрүлгөн болсо, ишкана өзүнүн белгиленген төлөмдөрү менен пенсиялык программалар боюнча милдеттенмесин көбөйтүүгө же азайтууга тийиш, жана ошол көбөйтүүнү (азайтууну) (**киреше**) учурдагы мезгилдеги **пайда же зыянды** баалоо кезинде чыгаша катары таанууга тийиш. Тескерисинче, эгер план кыскартууга учураган болсо (б.а сыйакылар же планда камтылган кызматкерлердин саны азайтылса) же ал боюнча учурдагы мезгилде акыркы эсептешүү жүргүзүлгөн болсо, белгиленген төлөмдөрү менен пенсиялык программалар боюнча милдеттенме азайтылуусу же жоюлуусу керек жана ишкана натыйжада келип чыккан **кирешени** же чыгашаны учурдагы мезгилдин пайда же зыянында таанууга тийиш.

Белгиленген төлөмдөрү менен пенсиялык пландарга байланыштуу активдер

28.22 Эгер белгиленген төлөмдөрү менен пенсиялык программалар боюнча милдеттенменин отчеттук күндөгү келтирилген наркы ошол күндө программанын активдеринин адилет наркынан азыраак болсо, анда пландын ашыкча каражаттары бар деп саналат. Ишкана ошол пландын ашыкча каражаттарын белгиленген төлөмдөрү менен пенсиялык пландарга байланыштуу актив катары ал ашыкча сумманы келечекте кыскартылган төгүмдөр аркылуу же пландан каражаттарды кайтаруу деңгээлине чейин таанууга тийиш.

Белгиленген төлөмдөрү менен пенсиялык пландарга байланыштуу чыгымдар

28.23 Ишкана мезгил ичинде белгиленген төлөмдөрү менен пенсиялык программаларлар боюнча милдеттенмелериндеги таза өзгөрүүлөрдү мезгил ичинде таанууга тийиш. Буга өзгөрүүлөрдүн кызматкерлерге төлөнгөн же иш берүүчү белгиленген төлөмдөрү менен пенсиялык пландар боюнча чыгымдар катары ушул мезгилдин ичинде төлөнгөн төгүмдөр кирет. Бул чыгымдар толугу менен зыянда же пайдада чыгаша катары таанылат же жартылай **башка жыйынды кирешенин** беренеси катары таанылат (28.24 пункттун караңыз), эгер ушул Стандарттын башка бөлүмү чыгымдарды запастар же негизги каражаттар сыяктуу активдин чыгымдар катары таанууну талап кылбаса.

Таануу - эсеп саясатын тандоо

28.24 Ишкана бардык актуардык пайдаларды жана чыгашаларды алар болгон мезгил ичинде таанууга милдеттүү. Ишкана:

(а) актуардык пайдаларды жана чыгашаларды пайда же зыяндын курамында таанууга тийиш; же

(b) актуардык пайдаларды жана чыгашаларды башка жыйынды кирешенин ичинде

эсеп саясатын тандоо катары таанууга тийиш. Ишкана өзүнүн тандаган эсеп саясатын иреттүү түрдө бардык белгиленген төлөмдөрү менен пенсиялык программаларына жана бардык актуардык пайдаларга жана чыгашаларга колдонууга тийиш. Башка жыйынды кирешелерде таанылган актуардык пайдалар жана **жыйынды киреше жөнүндө отчетто** көрсөтүлүшү керек.

28.25 Белгиленген төлөмдөрү менен пенсиялык план боюнча чыгымдар катары таанылган белгиленген төлөм милдеттенмесиндеги таза өзгөрүү төмөндөгүлөрдү камтыйт:

(а) отчеттук мезгилде кызматкердин кызмат көрсөтүүсүнөн келип чыккан белгиленген төлөмдөрү менен пенсиялык пландар боюнча милдеттенмесиндеги өзгөрүү;

(b) отчеттук мезгилде белгиленген төлөмдөрү менен пенсиялык программалар боюнча милдеттенме боюнча пайыздар;

(с) бардык программанын активдерине кирешелер жана отчеттук мезгилдин ичинде кайтаруу боюнча таанылган милдеттенмелердин адилет наркында таза өзгөрүү;

(d) отчеттук мезгилде келип чыккан актуардык пайдалар жана чыгашалар;

(e) отчеттук мезгилде жаңы планды киргизүүнүн же учурдагы пландын өзгөрүүлөрүнүн натыйжасында келип чыккан белгиленген төлөмдөрү менен пенсиялык пландар боюнча милдеттенмесинин көбөйүүсү же азаюусу (28.21 пункттун караңыз); жана

(f) отчеттук мезгилде учурдагы планды кыскартуунун же аткаруунун натыйжасында келип чыккан белгиленген төлөмдөрү менен пенсиялык пландар боюнча милдеттенмесинин азаюусу (28.21 пункттун караңыз);

28.26 Кызматкердин кызмат көрсөтүүсү белгиленген төлөмдөрү менен пенсиялык планынын алдында, ал эмгек акылар болочок кызмат менен байланыштуу болгон жагдайда да милдеттенменин пайда болушуна алып келет (башкача сөз менен айтканда, алар кепилденбеген учурда). Кепилденген пенсиялык төлөмдөрдү алуу укугу пайда болгонго чейин жумушчунун кызматы калыптанган практика боюнча конструктивдүү милдеттерди пайда кылат. Бул ар бир кийинки отчеттук күндө жумушчу эмгек акыга укук алганга чейин кызмат көлөмү азайышына байланыштуу. Өзүнүн белгиленген пенсиялык төгүмдөрү бар милдеттенмесин баалоодо, ишкана кээ бир кызматкерлер кепилденген пенсия алуу укугунун шарттарына жооп бербесин эске алууга тийиш. Ошондой эле, кээ бир эмгек ишмердүүлүгү аякташы боюнча сыйакылардын түрлөрү (медициналык камсыздоо сыяктуу) кызматкер мындан ары иштебей калган убакта (оорууга байланыштуу) белгилүү окуялар орун алганда төлөөгө жатканына карабастан, кызматкер белгилүү бир окуялардын натыйжасында эмгек акыларга укукту камсыздаган кызматтарды көрсөткөндө милдеттенме түзүлөт. Белгилүү окуялар орун алуу мүмкүндүгү милдеттенменин баалоосуна таасир этет, бирок милдеттенме бар же жок экенин аныктабайт.

28.27 Эгер белгиленген эмгек акылар мамлекет каржылаган пландардын алдында төлөнүүчү суммага кыскартылса, ишкана өзүнүн белгиленген пенсиялык төгүмдөрү бар милдеттенмелерин мамлекеттик программанын алдында төлөнүүчү сыйакыларды чагылдырган негизде баалоого тийиш.

(а) ал пландар отчеттук күнгө чейин ишке киргизилген; же

(b) өткөн тажрыйба же башка ишенимдүү далил, ошол мамлекеттик эмгек акылар кандайдыр бир алдын ала айтылуучу жол менен өзгөрүшүн билдирет, мисалы, жалпы нарк деңгээлиндеги болочок өзгөрүүлөргө же жалпы эмгек акы деңгээлине жараша.

Кайтаруулар

28.28 Эгер ишкана башка тарап белгилеген пенсиялык төгүмдөрү бар милдеттенмени жабуу үчүн керектелген чыгымдардын кээ бирин же бардыгын кайтараарына көзү жетсе, ишкана кайтарууга өз укугун жеке актив катары таанууга тийиш. Ишкана активди адилет наркта баалоого тийиш. Жыйынды киреше жөнүндө отчетто (же **пайда (жана зыян) жөнүндө отчетто**, эгер сунушталса), белгиленген төлөмдөрү менен пенсиялык планга байланыштуу чыгаша кайтарууга таанылган таза суммада көрсөтүлөт.

Башка узак мөөнөттүү кызматкерлерге сыйакылар

28.29 Башка узак мөөнөттүү кызматкерлерге сыйакылар жалпысынан төмөндөгүлөрдү камтыйт:

(а) узак мөөнөт акы төлөнүүчү жумушка чыкпоолор, мисалы иш стажы көп кызматкерлерге же чыгармачыл инсандарга төлөнүүчү сыяктуу өргүүлөр;

(b) узак мөөнөттүү сыйакылар;

(с) узак мөөнөттүү майыптуулук боюнча сыйакылар;

(d) кызматкер кызмат көрсөткөн мезгил аяктагандан кийин 12 же андан көп айда төлөнүүчү бонустар жана пайданы бөлүштүрүүлөр; жана

(e) ал иштеген мезгил аяктагандан кийин 12 ай же андан көп убакытта төлөнүүчү кийинкиге калтырылган төлөөлөр.

28.30 Ишкана төмөндөгү чоңдуктардын таза суммасында бааланган башка узак мөөнөтүү кызматкерлерге сыйакылар боюнча милдеттенмени таанууга тийиш:

(а) отчеттук күндө сыйакы боюнча милдеттенменин келтирилген наркы; андан төмөндөгүнү алып салгандагы

(b) милдеттенмелерди аткаруу үчүн отчеттук күндөгү программанын активдеринин адилет наркы (эгер мындайлар болсо).

Ишкана отчеттук мезгилде милдеттенмедеги таза өзгөрүүлөрдү, мезгил ичинде кызматкерлерге төлөнүүчү сыйакыларга тийешелүү өзгөрүүлөр же иш берүүчүнүн төгүмдөрүн эсептебегенде, мезгил ичинде башка узак мөөнөттүү кызматкерлердин сыйакылары чыгым катары таанууга тийиш. Ал чыгымдар толугу менен пайдада же зыянда, ушул Стандарттын башка бөлүмүндө запастар же негизги каражаттар сыяктуу активдин өздүк наркы катары таанууну талап кылбаган учурда, чыгаша катары таанылууга тийиш.

Бошонуп кетүүдөгү жөлөкпулдар

28.31 Кызматкерлер иштен бошогондо ишкана төлөмдөрдү (же башка сыйакыларды) жасоого мыйзамдын, кызматкерлер же алардын өкүлдөрү менен келишимдик же башка макулдашуулар же бизнес практикасына негизделген конструктивдүү милдеттердин, каада салт же адилеттүү болууну каалоонун негизинде милдеттендирилет. Мындай төлөмдөр бошонуп кетүүдөгү жөлөкпулдар деп аталат.

Таануу

28.32 Бошонуп кетүүдѳгү жөлөкпулдары ишканага болочок экономикалык пайдаларды алып келбегендиги үчүн, ишкана аларды чыгаша катары пайда же зыяндын ичинде тез арада таанууга милдеттүү.

28.33 Бошонуп кетүүдѳгү жөлөкпулун тааныган кезде, ишкана пенсия сыйакыларын жана башка кызматкерге сыйакыларды кыскартууну эсепке алууга тийиш болушу мүмкүн.

28.34 Ишкана бошонуп кетүүдѳгү жөлөкпулун милдеттенме жана чыгаша катары ал төмөндөгүлөрдү аткарууга милдеттүү болгондо тааныйт:

(а) кызматкердин же кызматкерлердин тобун адаттагы пенсиялык жашка жеткенге чейин жумуштан бошотсо; же

(b) штатты кыскартуу максатында өз ыктыяры менен кетүүгө кызыктыруу үчүн бошонуп кетүүдѳгү жөлөкпулун сунуштоо.

28.35 Ишкана кызматкерди формалдуу түрдө жумуштан бошотууну официалдуу бошотуу планы болгондо жана ал планды жокко чыгарууга мүмкүн эмес болгон кезде гана ишке ашырууга милдеттүү.

Баалоо

28.36 Ишкана бошонуп кетүүдѳгү жөлөкпулдарын отчеттук күндө милдеттенмени жабууга талап кылынуучу чыгымдардын эң жакшы эсептик бааларынын негизинде баалоого тийиш. Штаттын кыскаруусу боюнча кызматкерлерге өз ыктыяры менен жумуштан чыгууга сунушталган жагдайда бошонуп кетүүдѳгү жөлөкпулун баалоо үчүн бул сунуш менен макул болуусу күтүлгөн кызматкерлердин санына негизделет.

28.37 Бошонуп кетүүдѳгү жөлөкпулдары отчеттук мезгил аяктагандан кийин он эки айдан ашык убакыт өткөндөн кийин төлөнүүгө тийиштүү болгон кезде, алар учурдагы дисконттолгон наркы менен бааланууга тийиш.

Топтун пландары

28.38 Эгер **башкы** ишкана **топтун** ичиндеги бир же андан ашык **туунду ишкананын** кызматкерлерине сыйакыларды камсыздаса, жана башкы ишкана **бириктирилген финансылык отчеттуулуктун** *ЧОИ үчүн ФОЭС* же **ФОЭСтин толук версиясы** колдонуу менен сунуштаса, мындай туунду ишканаларга кызматкерлерге сыйакылар боюнча чыгымдарды топко таанылган туура бөлүштүрүү негизинде таанууга жана баалоого уруксат берилет.

Маалыматтарды ачып көрсөтүүлөр

Кыска мөөнөттөгү кызматкелерге сыйакылар боюнча маалыматтарды ачып көрсөтүүлөр

28.39 Ушул бөлүм кыска мөөнөттөгү кызматкелерге сыйакылар боюнча маалыматтарды ачып көрсөтүүлөрдү жасоону талап кылбайт.

Белгиленген төгүмдөрү менен пенсиялык программалар тууралуу маалыматтарды ачып көрсөтүүлөр

28.40 Ишкана белгиленген төгүмдөрү менен пенсиялык программалар боюнча чыгымдарды пайда же зыяндын курамында таанылган сумманы ачып көрсөтүүгө тийиш. Эгер ишкана белгиленген төлөмдөрү менен иш берүүчүлөрдүн тобунун пенсиялык пландарын белгиленген төгүмдөрү бар пенсиялык план катары белгиленген сыйакылар боюнча эсепке алууну (28.11 пункттун караңыз) колдонуу үчүн маалымат жетишсиз болгондо караса, ал белгиленген сыйакынын планын жана фактысын ачып көрсөтүүгө тийиш жана эмне үчүн белгиленген төгүмдөрү бар план катары эсепке алынуусунун себептерин, пландын ашыкча же жетишсиз жана алардын ишканага таасирлери тууралуу маалымат менен бирге ачып көрсөтүүгө тийиш.

Белгиленген төлөмдөрү менен пенсиялык программалар тууралуу маалыматтарды ачып көрсөтүүлөр

28.41 Ишкана белгиленген төлөмдөрү менен пенсиялык программалар тууралуу төмөндөгү маалыматтарды ачып көрсөтүүгө тийиш (белгиленген жумуш берүүчүлөрдүн тобунун пенсиялык пландарын эептебегенде, себеби алар 28.11 пункттуна ылайык белгиленген төгүмдөрү менен пенсиялык программалар катары эсепке алынат жана аларга 28.40 пункттундагы ачып көрсөтүүлөр колдонулат: Эгер ишкананын бирден ашык белгиленген төлөмдөрү менен пенсиялык планы болсо, бул ачып көрсөтүүлөр жалпысынан алганда ар бир планга жасалышы мүмкүн, же төмөндөгүдөй топтоштурулуп көрсөтүлүшү мүмкүн:

(а) пландын түрүнүн, анын ичинде **каржылоо** саясатынын жалпы көрсөтүлүшү;

(b) ишкананын актуардык түшүүлөрдү жана жоготууларды таануу боюнча эсеп саясаты (пайда же зыяндын курамында же башка жыйынды кирешенин ичинде) жана мезгил ичинде таанылган актуардык пайдалардын жана чыгашалардын суммасы;

(c) эгер ишкана өзүнүн белгиленген пенсиялык төгүмдөрү бар милдеттенмесин баалоодо 28.19 пункттундагы кандайдыр бир жөнөкөйлөштүрүүлөрдү колдонсо, ал ошол фактыны жана эмне үчүн белгиленген төлөмдөрү менен пенсиялык программалардын алдында өзүнүн милдеттенмесин жана чыгымдарын баалоо үчүн болжолдонуучу шарттуу бирдик методун ачып көрсөтүүгө тийиш;

(d) эң соңку жалпы актуардык баалоо күнү, эгер отчеттук күн эмес болсо, отчеттук күндө белгиленген төлөмдөрү менен пенсиялык программалар боюнча милдеттенмени баалоо үчүн жасалган түзөтүүлөрдүн сүрөттөлүшү;

(e) төлөнүүчү жөлөкпулдарды жана башка бардык өзгөртүүлөрдү өз-өзүнчө көрсөтүү менен белгиленген төлөмдөрү менен пенсиялык программалар боюнча милдеттенменин баштапкы жана аяккы калдыктарын салыштыруу;

(f) программанын активдеринин адилет наркынын баланстагы жана актив катары таанылган мезгил башында жана аягында кайтарым акы алууга укугунун төмөндөгүлөрдү жеке көрсөтүүлөр менен салыштырып текшерүүлөр:

(i) төгүмдөр;

(ii) төлөнгөн сыйакылар; жана

(iii) пландын активдериндеги башка өзгөрүүлөр (прочие изменения в активах плана).

(g) мезгил ичинде белгиленген төлөмдөрү менен пенсиялык программаларга байланыштуу жалпы чыгымдарды төмөндөгү суммаларды жеке ачып көрсөтүүлөр менен:

(i) чыгаша катары пайда же зыянда таанылган; жана

(ii) активдин өздүк наркына киргизилген.

(h) үлүштүк инструменттер, карыз инструменттери, негизги каражаттар, жана башка бардык активдерди камтыган программанын активдеринин ар бир чоң классы боюнча, отчеттук күндө пландын жалпы активдеринин адилет наркынын курамындагы ар бир негизги класстын пайызы же суммасы;

(i) программанын активдеринин адилет наркына төмөндөгү максатта киргизилген суммалар:

(i) ишкананын өзүнүн **финансылык инструменттеринин** ар бир классы; жана

(ii) ишкананын кез келген мүлкү же башка колдонгон активдери;

(j) пландын активдери боюнча чыныгы пайдалар:

(k) негизги колдонулган актуардык болжоолор, колдонулуучу жерде төмөндөгүлөрдү кошкондо:

(i) дисконттук ставкалар;

(ii) **Финансылык отчетуулукта** көрсөтүлгөн мезгилдер боюнча бардык программанын активдерине пайдалардын күтүлгөн ставкасы;

(iii) сыйакынын өсүүлөрүнүн күтүлгөн ставкасы;

(iv) медициналык тейлөөгө чыгымдардын өзгөрүү тенденциясы; жана

(v) бардык башка колдонулган **маанилүү** актуардык болжоолор.

(e) жана (f) пункттарында эскертилген салыштырып текшерүүлөрдү мурдагы мезгилдер боюнча көрсөтүүнүн кажети жок. Кызматкерлерге сыйакылар боюнча чыгымдарды топко (28.38 пункттун караңыз) чыгымдарды туура бөлүштүрүү негизинде тааныган жана баалаган туунду ишкана өзүнүн өзүнчө финансылык отчетуулугунда бөлүштүрүү саясатын сүрөттөөгө жана (а) -(к) пункттарында план боюнча жалпы ачып көрсөтүүлөрдү жасоого тийиш.

Узак мөөнөттүү сыйакылар боюнча ачып көрсөтүүлөр

28.42 Кызматкерлерине камсыз кылган узак мөөнөттүү маяналардын ар бир категориясы боюнча, ишкана маяналардын мүнөзүн, жана отчеттук мезгилде милдеттенменин суммасын жана даражасын ачып көрсөтүүгө тийиш.

Бошонуп кетүүдѳгү жөлөкпул тууралуу ачып көрсөтүүлөр

28.43 Ишкана кызматкерлерине камсыз кылган бошонуп кетүүдѳгү жөлөкпулдарынын ар бир категориясы боюнча, ишкана сыйакылардын мүнөзүн, жана отчеттук мезгилде милдеттенменин суммасын жана даражасын ачып көрсөтүүгө тийиш.

28.44 Бошонуп кетүүдѳгү жөлөкпулу боюнча сунушту кабыл алуучу кызматкерлердин саны белгисиз болгон жагдайларда, **шарттуу милдеттенме** пайда болот. 21-бөлүм *Резервдер жана шарттуу окуялар* ишканадан шарттуу милдеттенмелер боюнча маалыматты ачып көрсөтүүнү талап кылат (милдеттенмелерди жабуу боюнча каражаттардын чыгып кетүү мүмкүндүгү чоң эмес болгон жагдайларды эсептебегенде).

29-бөлүм
*Пайда салыгы*

Ушул бөлүмдүн колдонуу чөйрөсү

29.1 Ушул Стандартты колдонуу максатында **салык салынуучу пайдага негизделген бардык ички жана тышкы** салыктарды камтыйт. Пайда салыгына **туунду ишкана**, **асоциацияланган ишкана** же **биргелешкен ишмердүүлүккө** төлөнүүчү отчет берүүчүнүн пайдасына бөлүштүрүлүүчү суммадан салыкты кармап калуу сыяктуу салыктар кирет.

29.2 Ушул бөлүм пайда салыгын эсепке алуу боюнча жоболорду камтыйт. Бөлүмдө ишкана операциялардын жана башка **финансылык отчеттуулукта** таанылган окуялардын утурумдук жана болочок салыктарга болгон таасирин таануусу талап кылынат. Бул таанылган салык суммаларына **утурумдук салык** жана **кийинкиге калтырылган салык** киришет. Утурумдук салык бул учурдагы же өткөн мезгилдер боюнча салык салынуучу пайдага (салыктык зыяны) карата төлөнүүчү (кайтарылуучу) пайда салыгы. Кийинкиге калтырылган салык бул болочок мезгилдерде, жалпысынан **активдерди** жана **милдеттенмелерди** алардын баланстык наркы менен кайтаруусунун же жабуусунун жана учурда пайдаланылбаган салык жоготууларды жана салык насыяларды алдыга жылдыруунун салыкка тийгизген таасиринин натыйжасында, төлөнүүчү же кайтарылуучу пайда салыгы.

29.3 Ушул бөлүмдө **мамлекеттик субсидияларды** эсепке алуу методдору каралбайт. (24-*Мамлекеттик субсидиялар* бөлүмүн караңыз). Бирок, ушул бөлүмдө ушундай субсидиялардан келип чыккан **убактылуу айырмаларды** эсепке алуу каралат.

Утурумдук салыкты таануу жана баалоо

29.4 Ишкана өткөн жана учурдагы мезгил ичиндеги салык салынуучу пайдага төлөнүүчү утурумдук салык милдеттенмесин таанууга тийиш. Эгер учурдагы жана өткөн мезгилдерде төлөнгөн сумма ошол мезгилдерде төлөнүүчү суммадан ашып кетсе, ишкана ал ашыкча сумманы утурумдук салык активи катары танууга тийиш.

29.5 Ишкана утурумдук салык активин өткөн мезгилде төлөнгөн салыкты кайтаруу үчүн өткөн убакытка жылдырылуучу салык жоготуусунун пайдасынын өлчөмүндө таанууга тийиш.

29.6 Ишкана утурумдук салык милдеттенмесин **отчеттук** күнгө **негизинен ишке киргизилген** же толук киргизилген мыйзамдарды жана салык ставкаларын колдонуу менен төлөнүүсү (кайтарууну) күтүлгөн суммада баалоого тийиш. Ишкана салык ставкаларын жана салык мыйзамдарын негизинен кабыл алынган катары карашы керек, эгер ишке киргизүү процессинде калган кадамдар өткөн мезгилдеги натыйжаларга таасирин тийгизбесе, жана тийгизүүсү мүмкүн эмес болбосо. 29.32-29.33 пункттарында **баалоо** боюнча кошумча нускама берилген.

Кийинкиге калтырылган салыкты таануу

Жалпы таануу принциби

29.7 Актив менен милдеттенмени таанууда отчет берүүчү ишкана ошол активдин же милдеттенменин баланстык наркын жабуу же кайтаруусун күтүүсү кадимкидей көрүнүш болуп эсептелет. Эгер ошол баланстык наркты жабуу же кайтаруу болочок салык төлөмдөрүн, алар ушундай кайтаруулардын же жабуулардын салыкка тийгизген таасири жок болгондогудан көбүрөөк (азыраак) кылуусу **ыктымалдуу** болсо, ушул бөлүм ишканадан **кийинкиге калтырылган салык милдеттенмени** (кийинкиге калтырылган салык активин) белгилүү чектөөлөр менен таануусун талап кылат. Эгер ишкана активдин баланстык наркын кайтаруусун же милдеттенменин баланстык наркын салык салынуучу пайдага таасирин тийгизбей жабууну күтсө, активге же милдеттенмеге катыштуу кийинкиге калтырылган салык келип чыкпайт.

29.8 Ишкана өткөн мезгилдеги окуялар же операциялардын натыйжасында келечек мезгилде төлөнүүчү же кайтарылуучу салыктар боюнча кийинкиге калтырылган активди же милдеттенмени таанууга тийиш. Мындай салык ишкананын **финансылык абалы жөнүндө отчетундагы** милдеттенмелер менен активдердин баланстык нарктарынын жана салык органдары ошол активдер менен милдеттенмелерге келтирген суммалардын ортосундагы айырмалардан (мындай айырмалар “убактылуу айырмалар” деп аталат) жана учурда колдонулбаган салык жоготуулары жана салык насыяларын которуунун ортосундагы айырмалардан келип чыгат.

Салык базалары жана убактылуу айырмалар

29.9 Активдин **салык базасы** бул ишкана активдин баланстык наркын кайтарганда ага агып келүүчү бардык салык салынуучу экономикалык пайдалар боюнча салык салуу максатында чегерилүүчү сумма. Эгер ошол экономикалык пайдаларга салык салынбаса, активдин салыктык базасы анын баланстык наркына барабар.

29.10 Милдеттенменин салык базасы бул анын келечек мезгилдерде ошол милдеттенмеге тийешелүү салык салуу максатында чегерилүүчү сумманы алып салгандагы баланстык нарк. Алдын ала алынган **түшкөн киреше** учурунда, натыйжадагы милдеттенменин салык базасы - ал келечек мезгилдерде салык салынбоочу түшкөн акчанын суммасын алып салгандагы баланстык нарк.

29.11 Кээ бир беренелердин салыктык базасы бар болгонуна карабастан финансылык абал жөнүндө отчетто активдер же милдеттенмелер катары таанылбайт. Мисалы, **изилдөөгө** жана **иштеп чыгууларга** жумшалган чыгымдар алар келтирилген мезгил ичиндеги **бухгалтердик** **эсеп пайдасын** аныктоо учурунда **чыгаша** катары таанылат бирок акыркы мезгилге чейин салык салынуучу пайданы аныктоодо (салык жоготуусу) чегерүүгө уруксат берилбейт. Изилдөө менен иштеп чыгууларга жумшалаган чыгымдардын салык базаларынын ортосундагы айырма бул салык органдары келечек мезгилдерде чегерүүгө берчү сумма жана нөлдүн баланстык наркы катары кийинкиге калтырылган салыктын активине алып келген **чегерилүүчү убактылуу айырма**.

29.12 Убактылуу айырма бул финансылык абал жөнүндө отчеттогу активдин же милдеттенменин баланстык наркы менен анын салыктык базасынын ортосундагы айырма. **Бириктирилген финансылык отчетуулукта** убактылуу айырмалар жалпы финансылык отчеттогу активдер менен милдеттенмелердин баланстык наркын тийешелүү салыктык база менен салыштыруу аркылуу аныкталат. Салык базасы жалпы пайдага салыктын негизинде, ошол пайда сунушталган мыйзамдарга ылайык аныкталат. Башка мыйзамдар боюнча, салык базасы **топтогу** ар бир ишкананын салык салынуучу пайдасынын негизинде аныкталат.

29.13 Убактылуу айырмалар келип чыккан жагдайлардын мисалдары булар:

(а) **бизнестин биригүүсүндө** болжонгон милдеттенмелер менен сатып алынган аныкталма активдер 19- *Бизнестин биригүүсү жана гудвилл* бөлүмүнө ылайык алардын **адилет наркы** боюнча таанылат, бирок салык максатында эч кандай эквиваленттүү түзөтүүлөр жүргүзүлбөйт (мисалы, активдин салык базасы мурдагы ээсинин өлчөмүндө кылышы мүмкүн. Жыйынтыгында кийинкиге калтырылган салык активи же милдеттенмеси ишкана тааныган **гудвиллдин** суммасына таасирин тийгизет.

(b) активдер кайрадан бааланат, бирок салык максатында эч кандай түзөтүүлөр жасалбайт. Мисалы, ушул Стандарт белгилүү активдердин адилет наркта кайра эсептелүүсүн же кайра баалануусун талап кылат же уруксат берет (мисалы 16-бөлүм *Инвестициялык мүлк* жана 17-бөлүм *Негизги каражаттар*.

(с) гудвилл бизнестин биригүүсүндө келип чыгат, мисалы, эгер салык органдары гудвиллдин **амортизацияланышына** же **нарктын түшүшүнө** салык салынуучу пайда аныкталган учурда чегерилүүчү чыгаша катары жол бербесе жана гудвиллдин наркын туунду ишкананын жоюлуусу боюнча чегерилүүчү чыгаша катары караганга уруксат бербесе, гудвиллдин салык базасы нөлгө барабар болот.

(d) баштапкы таанууда активдин же милдеттенменин салык базасы анын баштапкы баланстык наркынан айырмаланат.

(e) туунду ишканаларга, филиалдарга жана ассоциацияланган ишканаларга инвестициялардын баланстык наркы же биргелешкен ишмердүүлүктөрдөгү пайыздар инвестициянын же пайыздын салык базасынан башка болуп калат.

Бул убактылуу айырмалардын бардыгы кийинкиге калтырылган активдердин же милдеттенмелердин келип чыгышына алып келбейт (29.14 жана 29.16 пункттарын караңыз).

Салык салынуучу убактылуу айырмалар

29.14 Төмөндөгүлөрдөн келип чыккан, кийинкиге калтырылган салык даражасын кошпогондо, кийинкиге калтырылган салык милдеттенмеси бардык **салык салынуучу убактылуу айырмалар** боюнча таанылууга тийиш:

(а) гудвиллдин баштапкы таанылуусу; же

(b) төмөндөгү операциялардагы активдин же милдеттенменин баштапкы таанылуусу:

(i) бизнестин биригүүсү деп саналбаган; жана

(ii) операция убагында бухгалтердик эсеп пайдасына да же салык салынуучу пайдага да таасирин тийгизбеген (салык жоготуулары).

Бирок, туунду ишканаларга, филиалдарга жана ассоциацияланган ишканаларга салынган инвестицияларга жана биргелешкен ишмердүүлүккө байланыштуу салык салынуучу айырмалар боюнча, кийинкиге калтырылган салык милдеттенмеси 29.25 пункттуна ылайык таанылууга тийиш.

29.15 Кээ бир убактылуу айырмалар **киреше** же чыгаша бир мезгилдин ичинде бухгалтердик эсеп пайдасына жана башка мезгилдин ичинде салык салынуучу пайдага киргизилгенде келип чыгышат. Мындай убактылуу айырмалар көбүнчө **убакыттык айырмалар** катары мүнөздөлүшөт. Төмөндө ушундай салык салынуучу убактылуу айырмалар орун алган жана ошол себептен кийинкиге калтырылган салык милдеттенмелерине алып келген убакыттык айырмалардын мисалдары келтирилген:

(а) пайыздык киреше пайдасына убакытка катыштуу негизде киргизилет бирок кээ бир мыйзамдар боюнча акча каражаттары жыйналганда салык салынуучу пайдага киргизилиши мүмкүн. Мындай пайдага катыштуу бардык аласалардын салык базасы нөлгө барабар, себеби пайдалар салык салынуучу пайдаларга акча каражаттары жыйналмайынча таасирин тийгизбейт.

(b) салык салынуучу пайданы (салык зыяндары) аныктоодо колдонулган **амортизациялоо** бухгалетрдик эсеп пайдасын аныктоодо колдонулган амортизациялоодон айырмаланышы мүмкүн. Убактылуу айырмалар бул активдин баланстык наркы менен ал өткөн жана учурдагы мезгилдердин салык салынуучу пайдасын аныктоодо салык органдары тарабынан уруксат берилген активге тийешелүү бардык чегерүүлөрдү кемиткендеги активдин баштапкы баасы салык базасынын ортосундагы айырма болгон убактылуу айырма. Салык салынуучу убактылуу айырма кийинкиге калтырылган салык милдеттенмесинин натыйжасында салык амортизациясы ылдамдаганда келип чыгат. Эгер салыкта кабыл алынган эсептеги амортизациялоодон тезирээк болбосо, кийинкиге калтырылган салык активдеринде чегерилүүчү убактылуу айырма келип чыгат (29.16 пункттун караңыз).

Чегерилүүчү убактылуу айырмалар

29.16 Эгер кийинкиге калтырылган салык активи

(а) бизнестин биригүүсү деп эсептелбеген; жана

(b) операция убагында бухгалтердик эсеп пайдасына да же салык салынуучу пайдага да таасирин тийгизбеген (салык жоготуулары)

болгон операцияларда милдеттенмени же активди баштапкы таануудан келип чыкпаса, анда кийинкиге калтырылган салык активи бардык чегерилүүчү убактылуу айырмаларга кыскарылуучу убактылуу айырма колдонула ала турган салык салынуучу пайданын болушу ыктымалдуу болгон даражада таанылууга тийиш. Бирок, туунду ишканаларга, филиалдарга жана ассоциацияланган ишканаларга салынган инвестицияларга жана биргелешкен ишмердүүлүккө байланыштуу чегерилүүчү убактылуу айырмалар боюнча, кийинкиге калтырылган салык активи 29.26 пункттуна ылайык таанылууга тийиш.

29.17 Төмөндө жыйынтыгында кийинкиге калтырылган активдерге алып келген чегерилүүчү айырмалардын мисалдары келтирилген:

(а) пенсиялык сыйакы боюнча чыгымдарды кызматкер кызмат көрсөтүп жаткан кезде бухгалтердик эсеп пайдасын аныктоодо чегерүүгө мүмкүн, бирок ишкана фондго төгүмдөрдү төлөгөндө же пенсиялык сыйакыларды төлөгөндө салык салынуучу пайданы аныктоо кезинде чегерилет. Убактылуу айырма милдеттенменин баланстык наркынын жана анын салык базасынын ортосунда болот, жана милдеттенменин салык базасы адатта нөлгө барабар. Мындай чегерилүүчү убактылуу айырма жыйынтыгында кийинкиге калтырылган активге алып келет себеби экономикалык пайдалар ишканага төгүмдөр же пенсиялык сыйакылар төлөнгөндө салык салынуучу пайдалардан чегерүү түрүндө ишканага агып кирет.

(b) кээ бир активдер салык максатында эквиваленттүү түзөтүүлөрсүз адилет наркта эсептелиши мүмкүн. Чегерилүүчү убактылуу айырма активдин салык базасы анын баланстык наркынан ашып кеткенде келип чыгат.

29.18 Чегерилүүчү убактылуу айырмаларды кайтаруу натыйжада келечек мезгилдердин салык салынуучу пайдалары аныкталган кезде чегерүүлөргө алып келет. Ошол эле салык салуучу орган же ошол эле салык салынуучу ишкана төмөндөгүлөрдү кайтаруусу күтүлгөндө, аларга байланыштуу жетиштүү салык салынуучу убактылуу айырмалар болгон кезде пайдаланылышы мүмкүн чегерилүүчү убактылуу айырмалар боюнча салык салынуучу пайдалар болушу ыктымалдуу:

(а) чегерилүүчү убактылуу айырманын күтүлгөн кайтаруу мезгилинде; же

(b) кийинкиге калтырылган салык активинен чыккан салык зыяндары артка же алдыга жылдырылышы мүмкүн болгон мезгилдердин ичинде.

Мындай жагдайларда, кийинкиге калтырылган салык активи чегерилүүчү убактылуу айырмалар келип чыккан мезгилде таанылат.

29.19 Бир эле салык салуучу орган же бир эле салык салынуучу ишкана боюнча салык салынуучу убактылуу айырмалар жетиштүү эмес болсо, кийинкиге калтырылган салык активи төмөндөгү даражада таанылат:

(а) ишкананын бир эле мезгилде ошол эле салык салуучу органга жана ошол эле салык салынуучу ишканага байланыштуу чегерилүүчү убактылуу айырма катары жетиштүү салык салынуучу пайдасы болушу ыктымалдуу (же же кийинкиге калтырылган салык активдеринен келип чыккан салык жоготуулары артка же алдыга жыдырылуучу мезгилдерде). Келечек мезгилдерде жетиштүү салык салынуучу пайдалары болоорун же болбосун баалоодо, ишкана келечек мезгилдерде пайда болушу күтүлгөн чегерилүүчү убактылуу айырмаларда чыккан салык салынуучу суммаларды эске албайт, себеби ошол чегерилүүчү убактылуу айырмалардан келип чыккан кийинкиге калтырылган салык активи өзү пайдаланылышы үчүн болочок салык салынуучу пайданы талап кылат.

(b) тийиштүү мезгилдерде салык салынуучу пайданы түзгөн ишканалар салыкты пландоо мүмкүнчүлүктөрүнө ээ.

29.20 Ишкананын жакынкы убакта жоготууларга учураган тарыхы болсо, анда ал 29.21-29.22 пункттардагы нускамаларды эске алууга тийиш.

Пайдаланылбаган жоготуулар жана пайдаланылбаган салык насыялары

29.21 Кийинкиге калтырылган салык активи пайдаланылбаган салык жоготууларын жана пайдаланылбаган салык насыяларын алдыга жылдыруу катары болочок салык салынуучу пайдалар аларга карата пайдаланылбаган салык жоготуулары жана пайдаланылбаган салык насыялары колдонулган даражада таанылуусу керек. Ага карата пайдаланылбаган салык жоготуулары же пайдаланылбаган салык насыялары колдонулуусу мүмкүн салык салынуучу пайданын бар болуу мүмкүндүгүн баалаган кезде, ишкана төмөндөгү критерийлерди эске алууга тийиш:

(а) ишкананын жыйынтыгында мөөнөтү өткөнгө чейин салык салынуучу суммага пайдаланылбаган салык жоготууларына же пайдаланылбаган салык насыяларына карата колдонулушу мүмкүн болгон салык салынуучу суммага алып келген бир эле салык салуучу органга же бир эле салык салынуучу ишканага байланыштуу жетиштүү салык салынуучу убактылуу айырмалары барбы же жокпу;

(b) ишкана пайдаланылбаган салык жоготууларын же пайдаланылбаган салык насыяларынын мөөнөтү өткөнгө чейин салык салынуучу пайдалары болуусу ыктымалдуубу;

(с) пайдаланылбаган салык жоготуулары кайра кайталануусу ыктымал болбогон аныкталуучу себептерден келип чыктыбы; жана

(d) ишкананын пайдаланылбаган салык жоготуулардын же салык насыяларынын пайдаланылышы мүмкүн мезгилде салык салынуучу пайданы түзүүчү салыкты пландоо мүмкүнчүлүктөрү барбы.

Пайдаланылбаган салык жоготуулары же пайдаланылбаган салык насыялары колдонулушу мүмкүн салык салынуучу пайданын болушу ыктымалдуулугу жок даражада кийинкиге калтырылган салык активи таанылбайт.

29.22 Пайдаланылбаган салык жоготууларынын бар болушу келечекте салык салынуучу пайданын болбошунун бекем далили болуп эсептелет. Ошондуктан, ишкананын жакынкы өткөн мезгилде жоготууларга учураган тарыхы болсо, ишкана пайдаланылбаган салык жоготууларынан же салык насыяларынан келип чыккан кийинкиге калтырылган салык активдерин ишкана жетиштүү убактылуу салык салынуучу айырмалары бар учурда же ишкана пайдаланылбаган салык жоготууларын же пайдаланылбаган салык насыяларын жетиштүү салык салынуучу пайдалардын далили болгон учурда гана таануга тийиш.

Таануусу кийинкиге калтырылган салык активдерин кайрадан баалоо

29.23 Ар бир **отчеттук мезгилдин** аягында, ишкана бардык таанылбаган кийинкиге калтырылган салык активдерин кайрадан баалоого тийиш. Ишкана мурда таанылбаган кийинкиге калтырылган салык активин калыбына келтирүүсүн ыктымалдуу келечектеги салык салынуучу пайданын мүмкүн болгон деңгээлинде таанууга тийиш.

Туунду ишканаларга, филиалдарга жана асоциацияланган ишканаларга инвестициялар жана биргелешкен ишмердүүлүктөрдөгү пайыздар

29.24 Убактылуу айырмалар туунду ишканаларга, филиалдарга жана ассоциацияланган ишканаларга жана биргелешкен ишмердүүлүккө пайыздардын (мисалы, **башкы ишкананын** бириктирилген отчетундагы туунду ишкананын баланстык наркы ошол туунду ишкананын таза бириктирилген активдери болуп саналат, жана бардык байланыштуу гудвиллдин баланстык наркы) баланстык наркы инвестициянын же пайыздын салык базасынан (көбүнчө чыгым болгон) айырмаланган учурда келип чыгат. Мындай айырмалар бир катар ар кандай жагдайлардан келп чыгат, мисалы:

(а) туунду ишканалардын, филиалдардын, ассоциацияланган ишканалардын жана биргелешкен ишмердүүлүктөрдүн бөлүштүрүлбөгөн пайдаларынын бар болушу;

(b) чет эл валютасынын ставкасындагы өзгөрүүлөр башкы ишкана жана туунду ишкана ар кайсы өлкөдө жайгашкан учурда; жана

(с) ассоциацияланган ишканага инвестициянын баланстык наркын анын **орду толтурулуучу наркына кыскартуу**.

Инвестициялар башкы ишкананын **өзүнчө финансылык отчетуулугунда** бириктирилген финансылык отчеттуулугуна салыштырмалуу башкача жол менен эсепке алынат, жана ушундай жагдайда ошол инвестицияга байланыштуу убактылуу айырма да башкача болот. Мисалы, башкы ишкананын өзүнчө финансылык отчетундагы баланстык нарк 9.26 пункттунда тандалып алынган эсеп саясатына жараша болот.

29.25 Төмөндөгү эки шарттын талаптарына жооп бербеген кезде, ишкана туунду ишканаларга, филиалдарга жана ассоциацияланган ишканаларга инвестициялар жана биргелешкен ишмердүүлүккө пайыздар менен байланышкан бардык салык салынуучу убактылуу айырмалар боюнча кийинкиге калтырылган салык милдеттенмесин таанууга тийиш:

(а) башкы ишкана, инвестор же **биргелешкен ишмердүүлүктөрдүн катышуучусу** убактылуу айырмаларды кайтаруу убактысын контролдой алат; жана

(b) убактылуу айырма жакынкы келечекте кайтарылышы ыктымалдуу.

29.26 Төмөндөгү шарттар мүмкүн болгон кезде, ишкана туунду ишканаларга, филиалдарга жана ассоциацияланган ишканаларга инвестициялар жана биргелешкен ишмердүүлүккө пайыздардан чыккан бардык чегерилүүчү убактылуу айырмалар боюнча кийинкиге калтырылган салык активин таанууга тийиш:

(а) убактылуу айырма жакынкы келечекте кайтарылса; жана

(b) убактылуу айырма колдонулуучу убактылуу айырма болсо.

Кийинкиге калтырылган салыкты баалоо

29.27 Ишкана кийинкиге жылдырылган салык милдеттенмесин отчеттук күнгө негизинен ишке киргизилген же киргизилген салык мыйзамдарды жана салык ставкаларды колдонуу менен баалоого тийиш. Ишкана салык ставкаларн жана салык мыйзамдарын негизинен кабыл алынган катары карашы керек, эгер ишке киргизүү процессинде калган кадамдар өткөн мезгилдеги натыйжаларга таасирин тийгизбесе, жана тийгизүүсү мүмкүн эмес болсо.

29.28 Ар башка деңгээлдеги салык салынуучу пайдага ар башка салык ставкалары колдонулган учурда, ишкана кийинкиге жылдырылган салык милдеттенмелеринин (активдерин) тындырылышы күтүлгөн мезгилдердин салык салынуучу пайдасына (салык жоготуу) колдонулуусу күтүлгөн орточо ишке киргизилген же негизинен ишке киргизилген ставкаларды колдонуу менен баалоого тийиш (ишке ашырылчу кийинкиге калтырылган салык).

29.29 Кийинкиге калтырылган салык милдеттенмелери жана кийинкиге калтырылган салык активдери ишкана болжогон жол менен отчеттук күндө тийиштүү активдердин же милдеттенмелердин баланстык наркын кайтаруудан же жабуудан келип чыккан салык таасирлерин чагылдырууга тийиш. Ошондуктан, ишкана кийинкиге калтырылган милдеттенмелерди жана кийинкиге калтырылган салык активдерди баланстык нарктын кайтарылуусу же жабылуусу күтүлгөн жолго шайкеш болгон салык ставкасы жана салык базасын колдонуу аркылуу баалоого тийиш. Мисалы, эгер убактылуу айырма болочок мезгилде капиталдын **пайдасы** катары салык салынуусу күтүлгөн киреше беренесинен келип чыкса, кийинкиге калтырылган **салык чыгашасы** сатуу аркылуу баланстык наркты кайтаруу менен шайкеш келген капиталдык түшүүнүн салык ставкасы жана салык базасын колдонуу аркылуу бааланууга тийиш.

29.30 Эгер кийинкиге калтырылган салык милдеттенмеси же кийинкиге калтырылган салык активи 17-бөлүмдөгү кайра баалоо методун колдонуу менен бааланган амортизацияланбоочу активден келип чыкса, кийинкиге калтырылган милдеттенмени жана кийинкиге калтырылган активди баалоо сатуу аркылуу амортизацияланбоочу активдин баланстык наркын кайтаруунун салыктык таасирлерин көрсөтүшү керек. Эгер кийинкиге калтырылган салык же актив адилет наркта бааланган **инвестициялык кыймылсыз мүлктөн** келип чыкса, инвестициялык кыймылсыз мүлктүн баланстык наркы сатуу аркылуу кайтарылат деген жокко чыгарылчу божомолдоо болот. Ошого байланыштуу бул божомолдоо жокко чыгарылганга чейин, кийинкиге калтырылган милдеттенмени же кийинкиге калтырылган активди баалоо толугу менен сатуу аркылуу инвестициялык кыймылсыз мүлктүн баланстык наркын кайтаруунун салыкка тийгизген таасирин көрсөтүшү керек. Бул божомолдоо эгер инвестициялык кыймылсыз мүлк амортизациялануучу болсо жана мезгил ичинде инвестициялык кыймылсыз мүлктү камтыган экономикалык пайдалардын негизинен бардыгын керектөөгө багытталган бизнес моделинде болсо, сатуунун ордуна жокко чыгарылат. Эгер божомолдоо жокко чыгарылса, 29.29 пункттарынын талаптарына жооп бериши керек.

29.31 Кийинкиге калтырылган салык активдин баланстык наркы ар бир отчеттук мезгилдин аягында текшерилүүгө тийиш. Ишкана кийинкиге калтырылган салык активдин баланстык наркын ошол таанылган кийинкиге калтырылган активдин бир бөлүгүнүн же бардыгынын пайдасы колдонулушу үчүн жетиштүү салык пайдасынын бар болуусу мындан ары ыктымалдуу эмес даражада кыскартууга тийиш. Мындай кыскартуулардын бардыгы салык салынуучу пайда жетиштүү болушу ыктымалдуу даражада кайтарылышы керек.

Утурумдук жана кийинкиге калтырылган салыктарды баалоо

29.32 Ишкана утурумдук жана кийинкиге калтырылган салык активдерин жана милдеттенмелерин дисконттобойт.

29.33 Кээ бир мыйзамдарда, эгер пайда толугу менен же анын бөлүгү же кармалчу пайдалар ишкананын акционерлерине дивиденди катары төлөнсө, пайда салыгы жогору же төмөн ставкада төлөнөт. Кээ бир мыйзамдарда, пайда салыгы эгер пайда толугу менен же анын бөлүгү же бөлүштүрүлбөгөн пайдалар ишкананын акционерлерине дивиденд катары төлөнсө кайтарылышыже төлөнүшү мүмкүн. Бул эки жагдайда тең, ишкана утурумдук жана кийинкиге калтырылган салыкты ишкана дивидендди төлөө үчүн милдеттенмени тааныганга чейин бөлүштүрүлбөгөн пайдаларга колдонулуучу салык ставкасында баалоого тийиш. Ишкана дивидендди төлөө үчүн милдеттенмени тааныганда, ал натыйжадагы утурумдук же кийинкиге калтырылган салык милдеттенмесин (активин) жана ага байланыштуу салык чыгымын (киреше) таанууга тийиш.

Дивиденддерден салык кармап калуу

29.34 Ишкана акционерлерине дивиденддерди төлөгөндө, дивиденддердин бөлүгүн акционерлердин атынан салык органдарына төлөөсү талап кылынышы мүмкүн. Мындай салык органына төлөнгөн же төлөнүүчү сумма дивиденддердин бөлүгү катары **өздүк капиталга** эсептелет.

Көрсөтүү

Жалпы кирешени жана капиталды бөлүштүрүү

29.35 Ишкана салык чыгашасын **жыйынтык жалпы кирешенин** (б.а күндөлүк операциялардын, **токтотулган ишмердүүлүктөрдүн** же **башка жыйынды киреше**) же капиталдын бирдей компонентинде салык чыгашасына алып келген операция же башка окуя катары таанууга тиийиш.

**Кыска/узак мөөнөттүү активдерди айырмалоо**

29.36 Ишкана күндөлүк же күндөлүк эмес активдердин, жана милдеттенмелердин абалы тууралуу отчетунда жеке жиктөөлөр катары көрсөтсө, ал кийинкиге калтырылган активдерди (милдеттенмелерди) утурумдук активдер (милдеттенмелер) катары классификациялоого тийиш эмес.

**Өз ара эсептешүүлөр**

29.37 Ишкана утурумдук салык активдерин жана утурумдук салык милдеттенмелерин чегерүүгө тийиш, же кийинкиге калтырылган активдерди же кийинкиге калтырылган милдеттенмелерди анын чегерүүгө ишке ашырылуучу укугу болгондо жана ишкана негизсиз чыгымдарсыз же аракеттерсиз активди таза негизде тындыруу же сатуу же ошол эле мезгилде милдеттенмени тындырууну пландап жатканын көрсөтө алганда гана чегерүүгө тийиш.

Маалыматтарды ачып көрсөтүүлөр

29.38 Ишкана анын финансылык отчеттуулугунун пайдалануучуларына таанылган операциялардын жана окуялардын утурумдук жана кийинкиге калтырылган салыктын финансылык таасирлерин жана мүнөзүн баалоого мүмкүнчүлүк берген маалыматты ачып көрсөтүүгө тийиш.

29.39 Ишкана салык чыгашасынын (кирешесинин) негизги компонеттерин ачып көрсөтүүгө тийиш. Салык чыгашасынын (кирешесинин) мындай компоненттери төмөндөгүлөрдү камтышы мүмкүн:

(а) утурумдук салык чыгашасы (киреше);

(b) өткөн мезгилдердин утурумдук салыгына мезгил ичинде таанылган түзөтүүлөр;

(с) убактылуу айырмалардын келип чыгышына жана кайтарылуусуна байланыштуу кийинкиге калтырылган чыгашанын (кирешенин) суммасы;

(d) салык ставкаларындагы же жаңы салыктарды салуудагы өзгөрүүлөргө байланыштуу кийинкиге калтырылган чыгаша (киреше) суммасы;

(e) салык чыгашасын кыскартууга колдонулган өткөн мезгилдин убактылуу айырмасы, же салык насыясы, мурда таанылбаган салык жоготууларынан келип чыккан пайданын суммасы;

(f) ишкананын же акционерлердин салык статусундагы өзгөрүүлөрдөн келип чыккан кийинкиге калтырылган чыгашаларды (кирешелерди) түзөтүү.

(g) кийинкиге калтырылган салык активин 29.31 пункттуна ылайык эсептен чыгарып салуудан же мурдагы эсептен чыгарып салууну кайтаруудан келип чыккан кийинкиге калтырылган салык чыгашасы (кирешеси); жана

(h) 10-э*сеп саясаты, баалоолор жана каталар* **пайда же зыяндын** курамына киргизилген **эсеп саясатындагы** жана **каталардагы** өзгөрүүлөргө байланыштуу салык чыгашасынын (кирешесинин) суммасы, себеби аларды ретроспективдүү түрдө эсепке алууга болбойт;

29.40 Ишкана төмөндөгүлөрдү өзүнчө ачып көрсөтүүгө тийиш:

(а) башка жыйынды кирешенин беренеси катары таанылган беренелерге байланыштуу жалпы утурумдук жана кийинкиге калтырылган салык;

(b) өздүк капиталга тикелей келтирилген же насыяланган беренелерге байланыштуу жалпы утурумдук жана кийинкиге калтырылган салык;

(с) салык чыгашасы (киреше) жана колдонулуучу салык ставкасына көбөйтүлгөн бухгалтердик эсептик пайданын ортосундагы бардык олуттуу айырмалар боюнча түшүндүрүү. Мисалы, мындай айырмалар салыктан бошотулган сатуудан түшкөн акча же салык салынуучу пайданы аныктоодо чегерилбөөчү чыгашалар (салык жоготуусу) сыяктуу операциялардан келип чыгышы мүмкүн;

(d) мурдагы отчеттук мезгилге салыштырмалуу пайдаланылуучу салык ставкасындагы өзгөрүүлөрдү түшүндүрүү;

(e) убактылуу айырманын ар бир түрү жана пайдаланылбаган салык жоготууларынын жана салык насыяларынын ар бир түрү боюнча:

(f) отчеттук мезгилдин аягында кийинкиге калтырылган салык милдеттенмелердин жана кийинкиге калтырылган активдердин суммасы; жана

(ii) мезгил ичинде кийинкиге калтырылган салык милдеттенмелериндеги жана кийинкиге калтырылган салык активдериндеги өзгөрүүлөрдү тескөө.

(f) финансылык абал жөнүндө отчетто таанылбаган кийинкиге калтырылган актив боюнча чегерилүүчү убактылуу айырмалардын, пайдаланылбаган салык жоготууларынын жана пайдаланылбаган салык насыяларынын суммасы (кызмат мөөнөтү аяктаган күн, эгер андай болсо);

(g) 29.33 пункттунда эскертилген жагдайларда акционерлерге дивиденддерди төлөөнүн натыйжасындагы мүмкүн болгон пайда салыгынын таасирлеринин мүнөзүн түшүндүрүү.

29.41 Эгер ишкана салык активдерин жана милдеттенмелерин бир эле мезгилде таза негизде жана жабууну же сатууну пландап жатканын ашыкча чыгымдарсыз жана аракеттерсиз көрсөтө албаган себептен салык активдерин жана милдеттенмелерин 29.37 пункттуна ылайык чегербесе, ишкана чегерилбеген суммаларды жана эмне себептен бул талаптарды аткарууга ашыкча чыгымдарсыз жана аракеттерсиз мүмкүн эмес себептерин ачып көрсөтүүгө тийиш.

30-бөлүм
*Чет эл валютасын которуу*

Ушул бөлүмдүн колдонуу чөйрөсү

30.1 Ишкана чет эл операцияларын эки жол менен жүргүзсө болот. Анын чет элдик валютада жүргүзүлгөн операциялары же **чет элдик бөлүмдөрү** болушу мүмкүн. Ага кошумча, ишкана өзүнүн **финансылык отчеттуулугун** чет элдик валютада көрсөтсө болот. Ушул бөлүмдө кантип чет элдик валютадагы операцияларды жана чет өлкөлүк бөлүмдөрдү ишкананын финансылык отчеттуулугуна киргизсе болот жана кантип финансылык отчеттуулукту **тапшыруу валютага** которуш керек тууралуу маалымат берилет. Баалуулугу белгиленген чет эл валютасын алмашуу ставкасындагы өзгөрүүлөрдөн чыккан **финансылык инструменттерди** эсепке алуу жана чет эл валютасы боюнча беренелерди хеджге эсепке алуу 12- *Башка финансылык инструменттер боюнча жагдайлар* бөлүмүндө каралат.

Тапшыруу валютасы

30.2 Ар бир ишкана өзүнүн **тапшыруу валютасын** аныктоого тийиш. Ишкананын тапшыруу валютасы бул ишкана иш жүргүзгөн экономикалык чөйрөнүн негизги валютасы.

30.3 Ишкана иш жүргүзгөн негизги экономикалык чөйрө бул адатта ишкана акча каражаттарын жараткан жана иштеткен негизги чөйрө. Ошондуктан, төмөндөгүлөр ишкана өзүнүн колдонгон валютасын аныктоодо эске алган эң маанилүү факторлор болуп эсептелет:

(а) эгер валюта:

(i) негизинен товарлардын жана кызматтардын сатуу наркына таасирин тийгизсе (көбүнчө товарлардын жана кызматтардын сатуу наркы белгиленген валюта); жана

(ii) товарлардын жана кызматтардын наркын негизинен айкын жагдайы жана эрежелери менен аныктаган өлкөгө таандык.

(b) негизинен эмгек, материалдык жана башка товарларды, кызматтарды камсыздоого жумшалган чыгымдарга таасирин тийгизген валюта (көбүнчө бул мындай чыгымдар белгиленген жана тындырылган валюта болуп эсептелет).

30.4 Төмөндөгү факторлор дагы ишкананын колдонгон валютасынын далили болуп саналат:

(а) финансылык ишмердүүлүктөн пайда болгон каражаттардын валютасы (карыз жана **үлүштүк** инструменттерди чыгаруу); жана

(b) адатта операциялык ишмердүүлүктөн түшкөн каражаттарга колдонулган валюта.

30.5 Чет эл операциясында тапшыруу валютасы жана ал валюта отчет берген ишкананын валютасы менен бирдей же бирдей эмес экенин аныктоодо төмөндөгү кошумча факторлор эске алынат (бул контекстте отчет берүүчү ишкана **туунду ишкана**, филиал, **ассоциацияланган ишкана** же **биргелешкен ишмердүүлүк** түрүндө чет элдик бөлүмү бар ишкана):

(а) чет элдик бөлүмү бонча иштер бир кыйла автономиялык даражада актарылгандын ордуна отчет берүүчү ишкананын операциясынын кеңейтүү катары аткарылганы. Отчет берүүчү ишкананын операциясын кеңейтүүнүн мисалы бул чет элдик бөлүмү отчет берүүчү ишканадан импорттолгон товарларды жөн гана сатып, ага түшүүлөрдү которот. Бир кыйла жагдайларда автономдук даражада иш жүргүзүүнүн мисалы бул чет элдик бөлүмү акча-каражаттарын жана башка **акча беренелерин** топтоо, **чыгашаларды** көтөрүү, **киреше** алуу жана карыз каражаттарын тартууга байланыштуу жана эң негизгиси мунун баарын жергиликтүү валютада жасаган жагдай эсептелет;

(b) отчет берүүчү ишкана менен операциялар чет элдик бөлүмүнүн жалпы көлөмүндөгү чоң (же кичине) бөлүгүбү;

(с) чет элдик бөлүмүнүн акча каражаттарынын агымы отчет берүүчү ишкананын акча каражаттарынын агымына таасирин тийгизеби же жокпу жана отчет берүүчү ишканага которгонго даяр акча каражаттары барбы;

(d) чет элдик бөлүмүнүн акча-каражаттары учурдагы же адатта күтүлгөн карыз милдеттенмелерин отчет берүүчү ишкананын акча-каражаттарын колдонбой эле тейлөөгө жетиштүүбү.

Чет эл валютасындагы операцияларды колдонуудагы валютада көрсөтүү

Баштапкы таануу

30.6 Чет эл валютасындагы операция бул белгиленген операция же чет эл валютасында жабууну талап кылган операция, ага кошумча операциялар эгер ишкана:

(а) наркы чет эл валютасында белгиленген товарларды же кызматтарды сатып алса же сатса;

(b) суммалары чет эл валютасында белгиленген акча-каражаттарын карызга алса же берсе; же

(с) чет эл валютасында белгиленген **активдерди** башкача жол менен алса же жойсо, же **милдеттенмелерди** кабылдаса же жапса.

30.7 Ишкана чет эл валютасындагы операцияны баштапкы **таанууда** колдонгон валютада операция болгон күнгө чет эл валютасы менен колдонулган валютанын ортосундагы учурдагы алмашуу курсун чет эл валютасынын суммасына колдонуу менен эсепке алууга тийиш.

30.8 Операциянын күнү бул операция ушул Стандартка ылайык операция биринчи жолу таануу критерийлерине жооп берген күн болуп эсептелет. Практикалык максаттарда көбүнчө операция күнүндөгү чыныгы ставкага жакын ставка колдонулат, мисалы, орточо бир жумалык же бир айлык чен ошол мезгил ичинде болгон ар бир чет эл валютасындагы операцияларга колдонулушу мүмкүн. Бирок, эгер алмашуу курстарында олуттуу термелүүлөр болсо, орточо ченди мезгилге карата колдонуу туура эмес болуп саналат.

Кийинки отчеттук мезгилдин аягында отчет берүү

30.9 Ар бир **отчеттук мезгилдин** аягында ишкана:

(а) чет эл валютасындагы акча беренелерин жабуу ставкасын колдонуп которууга тийиш;

(b) операция күнүндө алмашуу ставкасын колдонуу аркылуу чет эл валютасында тарыхый наркы менен бааланган акчалай эмес беренелерди которууга тийиш; жана

(с) адилет наркы аныкталган күндө алмашуу ставкасын колдонуп чет эл валютасында **адилет наркы** менен бааланган акчалай эмес беренелерди которууга тийиш; жана

30.10 Ишкана акча беренелерди бүтүргөндө же акча беренелерди учурдагы мезгилде же өткөн мезгилде баштапкы таанууда которулган ставкалардын башка ставкаларда, 30.13 пунктта эскертилген жагдайлардан башка жагдайларда, таанууга тийиш.

30.11 Ушул Стандарттын башка бөлүмү акчалай эмес берене боюнча **пайданы** же зыянды **башка жыйынды кирешеде** таанууну талап кылган жагдайда, ишкана ошол түшкөн акчанын же зыяндын бардык алмашуу компонентин башка жыйынды кирешеде таанууга тийиш. Жана тескерисинче, монетардык эмес берене боюнча түшкөн кирешелер же зыяндар пайда же зыяндын курамында таанылган кезде, ишкана ошол түшкөн акчанын же зыяндын валюта курсунун өзгөрүүсү менен байланыштуу компонентин пайда же зыян курамында таанууга тийиш.

Чет элдик бөлүмүнө таза инвестиция

30.12 Ишкананын чет элдик бөлүмүнөн алынууга же төлөнүүгө тийиштүү монетардык беренеси болуусу мүмкүн. Бүтүрүлүүсү пландаштырылбаган же жакынкы келечекте күтүлбөгөн берене, негизинен ишкананын ошол чет элдик бөлүмүнө салган инвестициянын бөлүгү болуп саналат жана ал 30.13 пунктка ылайык эсепке алынат. Мындай акча беренелер узак мөөнөттүү дебиторлук аласа же карыздарды камтышы мүмкүн. Алардын ичине соода кызматына байланыштуу дебиторлук аласалар же насыялык береселер кирбейт.

30.13 Чет элдик бөлүмүнө салынган отчет берүүчү ишкананын таза инвестициясынын бөлүгүн түзгөн акчалай берене боюнча келип чыккан курстук айырмалар отчет берүүчү ишкананын **өзүнчө финансылык отчеттуулугунун** пайда же зыянынын курамында же чет элдик бөлүмүнүн өзүнчө финансылык отчетуулугунда таанылууга тийиш. Чет элдик бөлүмүн жана отчет берүүчү ишкананы (мисалы, чет эл операциясы туунду ишкана болгон учурда **бириктирилген финансылык отчеттуулук**) камтыган финансылык отчетуулукта мындай алмашуу курсундагы айырмалар башка жыйынды кирешеде таанылууга тийиш жана капиталдын компоненти катары сунушталат. Алар таза инвестицияны жоюу боюнча пайда же зыяндын курамында таанылбашы керек.

Колдонуудагы валютадагы өзгөрүүлөр

30.14 Ишкананын тапшыруу валютасында өзгөрүү болгон кезде, ишкана жаңы колдонуудагы валютага тийиштүү которуу тартибин алмашуу болгон күндөн тарта келечектүү түрдө пайдаланууга тийиш.

30.15 30.2-30.5 пункттарында эскертилгендей, ишкананын колдонуудагы валютасы ишканага тийиштүү негизги операцияларды, окуяларды жана шарттарды чагылдырат. Ошондуктан, колдонгон валюта аныкталгандан кийин, ал ошол негизги операцияларда, окуяларда жана шарттарда өзгөрүү болгондо гана өзгөрүлүшү мүмкүн. Мисалы, негизинен товарлардын жана кызматтардын сатуу наркына таасирин тийгизген валютадагы өзгөрүү ишкананын колдонгон валютасынын өзгөрүшүнө алып келиши мүмкүн.

30.16 Колдонуудагы валютадагы өзгөрүүнүн таасири келечектүү түрдө эсепке алынат. Башкача айтканда, ишкана бардык беренелерди жаңы колдонулган валютага өзгөрүү болгон күндөгү алмашуу курсун колдонуу менен которот. Натыйжада акчалай эмес беренелерге которулган суммалар алардын таырыхый наркы катары каралат.

Тапшыруу валютасынан айырмаланган, тапшыруу валютасын пайдалануу

Тапшыруу валютага которуу

30.17 Ишкана финансылык отчеттуулугун ар кандай валютада (же валюталарда) тапшырса болот. Эгер отчетто тапшыруу валютасы ишкананын колдонгон валютасынан айырмаланса, ишкана киреше жана чыгаша беренелерин жана **финансылык абалын** отчетто тапшыруу валютага которууга тийиш. Мисалы, **топтун** ичинде башка валютаны колдонгон жеке ишканалар болгон кезде, киреше жана чыгаша беренелери жана ар бир ишкананын финансылык абалы бириктирилген финансылык отчеттуулукту тапшырууга мүмкүн болгондой бирдей валютада көрсөтүлүшү керек.

30.18 Колдонгон валютасы гиперинфляциялуу экономиканын валютасына кирбеген ишкана өзүнүн жыйынтыктарын жана финансылык абалын төмөндөгү тартипти колдонуп башка көрсөтүлгөн валютага которууга тийиш:

(а) ар бир **финансылык абал жөнүндө отчетто** көрсөтүлгөн активдер менен милдеттенмелер ошол финансылык абал жөнүндө отчеттук күндө жабуу курсу менен которулушу керек.

(b) ар бир **жыйынды киреше жөнүндө отчеттогу** киреше менен чыгашалар (б.а салыштырмалуу суммаларды кошкондо) операциялар болгон күндөгү алмашуу курстары боюнча которулууга тийиш; жана

(с) бардык келип чыккан курстук айырмалар башка жыйынды кирешенин курамында таанылууга жана капиталдын бөлүгү катары көрсөтүлүүгө тийиш. Алар кийинки мезгилде пайда же зыянга кайрадан жиктелбеши керек.

30.19 Практикалык максатта, ишкана киреше менен чыгашаны которуу үчүн операциялар болгон күндөрдөгү алмашуу курстарына жакын ченди колдонушу керек, мисалы мезгил ичиндеги орточо ченди алууга тийиш. Бирок, эгер алмашуу курстарында олуттуу термелүүлөр болсо, орточо ставканы мезгилге карата колдонуу туура эмес болуп саналат.

30.20 30.18 (с) пунктунда каралган курстук айырмалар төмөндөгүлөрдүн натыйжасында келип чыгышат:

(а) киреше менен чыгашаны операциялар болгон күндөгү алмашуу курсу менен жана активдер менен милдеттенмелер жабуу курсу менен которулганда; жана

(b) таза активдердин кирүү суммасын мурдагы жабуу курсунан айырмаланган жабуу курсу менен которгондо.

Курстук айырмалар бириктирилген бирок толугу менен менчиктелбеген чет эл операциясына байланыштуу болгондо, которуудан келип чыккан жана **контролдонбоочу үлүштүк катышууга** тийиштүү топтолгон курстук айырмалар финансылык абал жөнүндө бириктирилген отчеттогу контролдонбоочу үлүштүк катышуунун бөлүгү катары таанылат жана ошолорго бөлүштүрүлөт.

30.21 Колдонгон валютасы гиперинфляциялуу экономиканын валютасы болгон ишкана өзүнүн жыйынтыктарын жана финансылык абалын 31-*Гиперинфляция* бөлүмүндө көрсөтүлгөн тартиптерди колдонуу менен башка тапшыруу валютага которууга тийиш:

Чет эл бөлүмүн инвестордун тапшыруу валютасына которуу

30.22 Чет элдик бөлүмдөрүнүн активдерин, милдеттенмелерин, кирешелерин жана чыгашаларын отчет берүүчү ишкананын операциялары, милдеттенмелери, кирешелери жана чыгашалары менен бириктиргенде, ишкана топ ичиндеги балансты жана туунду ишкананын топ ичиндеги операцияларын жоюу сыяктуу адаттагы бириктирүү тартиптерин (9-*Бириктирилген жана өзүнчө финансылык отчеттуулук*  бөлүмүн караңыз) жана 30.17-30.21 пункттарындагы которуу тартиптерин сактоо керек. Бирок, топ ичиндеги акча беренелери узак же кыска мөөнөттүүлүгүнө карабастан, топ ичиндеги тийешелүү милдеттенме (же актив) боюнча бириктирилген финансылык отчетуулукта валюталык термелүүлөрдүн натыйжаларын көрсөтпөй жоюла албайт. Себеби акча беренеси бир валютаны башка валютага которуу милдеттенмесин көрсөтөт жана отчет берүүчү ишкананы валютанын термелүүсү аркылуу пайдаларга жана жоготууларга учуратат. Ошондуктан, бириктирилген финансылык отчетуулукта отчет берүүчү ишкана пайда же зыяндагы курстук айырманы таанууну уланта берет же , эгер ал 30.13 пункттунда аталган жагдайлардан келип чыкса, ишкана аны башка жыйынды киреше катары таанууга тийиш.

30.23 Чет элдик бөлүмүн сатып алуудан келип чыккан **гудвилл** жана ошол чет элдик бөлүмүн сатып алуудан келип чыккан активдер менен милдеттенмелердин **баланстык нарктарына** адилет нарктын түзөтүүлөрү чет элдик бөлүмүнүн активдери жана милдеттенмелери катары каралышы керек. Ошентип, алар чет элдик бөлүмүнүн тапшыруу валютасында көрсөтүлөт жана 30.18 пункттуна ылайык жабуу курсунда которулууга тийиш.

Маалыматтарды ачып көрсөтүүлөр

30.24 30.26 жана 30.27 пункттарында “колдонуудагы валютага” шилтемелер, топ болгон учурда, **башкы ишкананын** колдонуудагы валютасына тийешелүү.

30.25 Ишкана төмөндөгү маалыматтарды ачып көрсөтүүгө тийиш:

(а) мезгил ичинде пайда же зыянда таанылган курстук айырмалардын суммасы, 11-*Негизги финансылык инструменттер* жана 12-бөлүмдөргө ылайык пайда же зыян аркылуу адилет наркы менен бааланган финансылык инструменттерден келип чыккандарды кошпогондо; жана

(b) мезгил ичинде келип чыккан жана мезгил аягында капиталдын жеке компонентинде классификацияланган курстук айырмалардын суммасы.

30.26 Ишкана финансылык отчеттуулукта тапшырылган валюталарды ачып көсөтүүгө тийиш. Ташыруу валютасы колдонулган валютадан айырмаланган жагдайда, ишкана бул фактыны белгилөөгө жана колдонулган валютаны жана башка тапшыруу валютаны колдонгон себебин ачып көрсөтүүгө тийиш.

30.27 Отчет берген ишкананын же олуттуу чет элдик бөлүмүнүн колдонуудагы валюталарында өзгөрүүлөр болгон кезде, ишкана ошол фактыны жана колдонулган валютадагы өзгөрүүнүн себебин ачып көрсөтүүгө тийиш.

31-бөлүм
*Гиперинфляция*

Ушул бөлүмдүн колдонуу чөйрөсү

31.1 Ушул бөлүм **тапшыруу валютасы** гиперинфляциялык экономиканын валютасы болгон ишканаларга колдонулат. Мындай ишкана **финансылык отчеттуулугун** гиперинфляциянын таасирлери менен байланыштуу түзөтүүлөрдү жүргүзүү менен даярдоого тийиш.

Гиперинфляциялык экономика

31.2 Ушул бөлүм экономика гиперинфляциялык болуп саналган абслоюттук ставканы белгилебейт. Ишкана бардык колдо бар маалыматтарды, анын ичинде төмөндөгү гиперинфляциянын мүмкүн болгон көрсөткүчтөрү менен чектелбеген маалыматтарды пайдалануу менен чечим чыгарышы керек:

(а) калктын негизги бөлүгү байлыгын акчалай эмес **активдерде** же салыштырмалуу туруктуу чет эл валютасында кармоону артык көрөт. Жергиликтүү валютадагы колдо бар суммалар сатып алуу жөндөмдүүлүгүн сактоо максатында тез арада инвестицияланат.

(b) калктын негизги бөлүгү акча суммаларын жергиликтүү валютада эмес, салыштырмалуу туруктуу чет эл валютасында эсептейт. Нарктар дагы ошол чет эл валютасында коюлат.

(с) насыяга сатуулар жана сатып алуулар насыя мезгилинде күтүлгөн сатып алуу жөндөмдүүлүгүн жоготууну компенсациялаган нарктар боюнча жүргүзүлөт.

(d) пайыздык ставкалар, эмгек акылары жана нарктар нарк индексине байланыштуу.

(e) үч жыл ичинде инфляциянын жыйынтык деңгээли 100 пайызга жакындайт же андан ашат.

Финансылык отчетуулуктагы баалоо бирдиги

31.3 Тапшыруу валютасы гиперинфляциялык экономиканын валютасы болгон ишкананын финансылык отчетундагы бардык суммалар **отчеттук мезгилдин** аягындагы нарктоо бирдигинде көрсөтүлүшү керек. 3.14 пункттунда талап кылынган мурдагы мезгил боюнча салыштырмалуу маалымат жана өткөн мезгилдерге карата көрсөтүлгөн бардык маалымат да **отчеттук күндөгү** нарктоо бирдигинде көрсөтүлүшү керек.

31.4 Ушул бөлүмгө ылайык финансылык отчеттуулукту кайрадан эсептөө жалпы сатып алуу жөндөмдүүлүгүндөгү өзгөрүүлөрдү чагылдырган жалпы нарк индексин колдонууну талап кылат. Өлкөлөрдүн көпчүлүгүндө адатта өкмөт тарабынан бекитилген жана ошол өлкөнүн ишканалары пайдалана турган жалпы нарк индекси болот.

Финансылык отчеттуулукту тарыхый нарктын негизинде кайра эсептөө тартиптери

Финансылык абал жөнүндө отчет

31.5 **Финансылык абал жөнүндө отчеттун** отчеттук мезгилдин аягындагы нарктоо бирдигинде көрсөтүлбөгөн суммалары жалпы нарк индексин колдонуу аркылуу кайрадан эсептелет.

31.6 **Акча беренелери** кайрадан эсептелбейт, себеби алар отчеттук мезгилдин аягындагы нарктоо бирдигинде көрсөтүлгөн. Акча беренелери булар колдо бар акча каражаттары жана акчалай алынууга жана төлөнүүгө тийиштүү беренелер.

31.7 Келишимдин шарттары боюнча нарктагы өзгөрүүлөргө байланышкан активдер менен **милдеттенмелер**, мисалы индекстелүүчү облигациялар менен карыздар келишимге ылайык түзөтүлөт жана кайра эсептелген финансылык абал жөнүндө отчетто ошол түзөтүлгөн суммада көрсөтүлөт.

31.8 Бардык башка активдер менен милдеттенмелер акчалай эмес:

(а) кээ бир сатуунун таза наркы жана **адилет нарк** сыяктуу акчалай эмес беренелер отчеттук мезгилдин аягында аныкталган суммалар боюнча эсептелет, ошондуктан алар кайрадан эсептелбейт. Башка акчалай эмес активдердин жана милдеттенмелердин бардыгы кайрадан эсептелет.

(b) акча беренелеринин көпчүлүгү өздүк наркы же **амортизацияны алып салгандагы** өздүк наркы менен эсептелет. Ошондуктан алар сатып алуу күнүндөгү суммалар менен көрсөтүлөт. Ар бир берененин кайрадан эсептелген өздүк наркы же амортизацияны алып салгандагы өздүк наркы сатып алган күндөн баштап отчеттук мезгилдин аягына чейин жалпы нарк индексиндеги өзгөрүүнү анын тарыхый наркына жана амортизацияланнусуна колдонуу аркылуу аныкталат.

(bа) кээ бир акчалай эмес беренелер отчеттук жана сатып алуу күнүнөн башка күндөгү суммалар менен эсептелет, мисалы, кээде мурункураак күндө кайра бааланган **негизги каражаттар**. Мындай жагдайларда **баланстык нарктар** кайрадан наркталган күндөн тартып кайрадан эсептелет.

(с) акчалай эмес берененин кайрадан эсептелген суммасы 27-*Активдердин наркынын түшүшү* бөлүмүнө ылайык ал өзүнүн **орду толтурулуучу** наркынан ашып кеткенде кыскартылат.

31.9 Ушул бөлүмдү колдонгон биринчи мезгилдин башында **капиталдын** компоненттери, кармалган пайдаларды жана кайра нарктоодон келип чыккан ашыкча суммаларды кошпогондо, ошол компоненттер салынган же пайда болгон күндөрдөн баштап жалпы нарк индексин пайдалануу менен кайрадан эсептелет. Мурдагы мезгилдердин ичинде келип чыккан кайра нарктоодон пайда болгон ашыкча суммалардын бардыгы жоюлууга тийиш. Кайрадан эсептелген бөлүштүрүлбөгөн пайдалар жаңыча эсептелген финансылык абал жөнүндө отчеттогу бардык башка суммалардын негизинде аныкталат.

31.10 Биринчи мезгилдин аягында жана кийинки мезгилдерде, ишкана **ээлеринин** капиталдарынын бардык компоненттери мезгилдин башынан баштап же капиталга салынган күндөн баштап же андан кечирээк мезгилде жалпы баа индексин колдонуу менен кайрадан эсептелет. Ишкананын ээлеринин капиталдарындагы өзгөрүүлөр 6- *Капиталдагы өзгөрүүлөр жөнүндө отчет жана Киреше жана бөлүштүрүлө элек пайдалар тууралуу отчет* бөлүмүнө ылайык ачып көрсөтүлөт.

Жыйынды киреше жөнүндө отчет жана пайда (жана зыян) жөнүндө отчет

31.11 **Жыйынды киреше жөнүндө отчеттогу** бардык беренелер **(пайда (жана зыян) жөнүндө отчетто**, эгер андай сунушталса) отчеттук мезгилдин аягындагы нарктоо бирдигинде көрсөтүлүүгө тийиш. Ошондуктан бардык суммалар жалпы нарк индексиндеги өзгөрүүнү **киреше** жана **чыгаша** беренелери финансылык абал жөнүндө отчеттордо баштапкы таанылган күндөрдө пайдалануу менен кайрадан эсептелиши керек. Эгер жалпы инфляция мезгил ичинде дээрлик бирдей болсо, жана киреше жана чыгаша беренелери бул мезгилдин ичинде бирдей пайда болсо, инфляциянын орточо чендерин пайдаланууга жол берилиши мүмкүн.

**Акча каражаттарынын агымдары жөнүндө отчет**

31.12 Ишкана **акча каражаттары жөнүндө отчетундагы** бардык беренелерди отчеттук мезгилдин аягындагынарктоо бирдиги менен көрсөтүүгө тийиш.

Таза акчалай жагдайлар боюнча пайдалар менен зыяндар

31.13 Инфляция мезгилинде акча активдери акча милдеттенмелеринен ашык болгон ишкана сатып алуу жөндөмдүүлүгүн жоготот, ал эми акча милдеттенмелери акча активдеринен ашык болгон ишкананын сатып алуу жөндөмдүүлүгү активдер жана милдеттенмелер нарк деңгээлине катышы жок даражада **жогорулайт**. Ишкана таза акчалай жагдай боюнча пайдаларды жана зыяндарды **пайда же зыяндын** курамына киргизиши керек. Келишим боюнча нарк өзгөрүүлөрүнө байланыштуу активдер менен милдеттенмелерге 31.17 пункттуна ылайык жасалган түзөтүү таза акча беренелери боюнча пайда жана жоготууга каршы чегерилиши керек.

Гиперинфляциядан чыккан экономикалар

31.14 Экономика гиперинфляциядан чыккан кезде жана ишкана финансылык отчеттуулугун ушул бөлүмгө ылайык даярдаганды токтоткон кезде, мурдагы отчеттук мезгилдин аягында **тапшыруу валютада** чагылдырылган суммаларды өзүнүн кийинки финансылык отчетуулугунда баланстык нарктардын негизи катары кароого тийиш.

Маалыматтарды ачып көрсөтүүлөр

31.15 Ушул бөлүмдү колдонгон ишкана төмөндөгүлөрдү ачып көрсөтүүгө тийиш:

(а) финансылык отчеттуулук жана мурдагы мезгилдеги маалыматтар тапшыруу валютасынын жалпы сатып алуу жөндөмдүүлүгүндөгү өзгөрүүлөрдү эске алуу менен кайрадан эсептелген факт;

(b) отчеттук күндөгү нарк индексинин аталышын жана анын деңгээлин жана учурдагы жана өткөн отчеттук мезгил ичиндеги өзгөрүүлөр; жана

(с) акча беренелери боюнча пайдалардын жана зыяндардын суммасы.

32-бөлүм
*Отчеттук мезгил аяктагандан кийинки окуялар*

Ушул бөлүмдүн колдонуу чөйрөсү

32.1 Ушул бөлүм **отчеттук мезгил** аяктагандан кийинки окуяларга аныктама берет жана ошол окуяларды таануу, нарктоо жана ачып көрсөтүү принциптерин белгилейт.

Отчеттук мезгил аяктагандан кийин болгон окуяларды аныктоо

32.2 Отчеттук мезгил аяктагандан кийинки окуялар бул отчеттук мезгил аяктаганга чейинки мезгил менен **финансылык отчеттуулукту** чыгарууну бекиткен күн ортосунда болгон жагымдуу жана жагымсыз окуялар. Мындай окуялардын эки түрү болот:

(а) отчеттук мезгилдин аягында болгон шарттарды тастыктоочу окуялар (отчеттук мезгил аяктагандан кийинки окуяларды түзөткөн); же

(b) отчеттук мезгилден кийин келип чыккан шарттарды көрсөтүүчү окуялар (отчеттук мезгил аяктагандан кийин түзөтпөөчү окуялар).

32.3 Отчеттук мезгил аяктагандан кийинки окуялар финансылык отчеттуулукту чыгарууну бекиткенге чейинки окуялар, ал окуялар **пайда же зыян** же башка финансылык маалыматтар ачык жарыялангандан кийин орун учурда кездешет.

Таануу жана баалоо

Отчеттук мезгил аяктагандан кийинки окуяларды түзөтүүлөр

32.4 Ишкана финансылык отчетуулугунда таанылган бардык суммаларды, анын ичинде ачып көрсөтүүлөрдү отчеттук мезгилден кийинки окуяларды түзөтүүнү көрсөтүү үчүн өзгөртүүгө тийиш.

32.5 Төмөндөгүлөр отчетук мезгил аяктагандан кийинки окуяларды түзөтүүлөрдүн мисалдары болуп эсептелет жана алар ишканадан финансылык отчетуулукта таанылган суммаларды түзөтүүнү же мурда таанылбаган беренелерди таанууну талап кылышат:

(а) ишкананын отчеттук мезгил аягында милдеттенмеси бар экенин тастыктаган отчеттук мезгилден кийинки сот ишинин чечилүүсү; Ишкана 21-*Резервдер жана шарттуу окуялар* бөлүмүнө ылайык ошол сот ишине байланыштуу мурда таанылган **резервдерди** түзөтүүгө же жаңы резервди таанууга тийиш. Ишкана **шарттуу милдеттенмени** жөн гана ачып көрсөтпөйт. Милдеттенмени жабуу резервди аныктоодо эске алынуучу кошумча далилдерди камсыздайт жана ал далилдер 21-бөлүмгө ылайык отчеттук мезгилдин аягында таанылууга тийиш.

(b) отчеттук мезгилдин аягында **активдин** наркынын түшүшүнүн же ошол актив боюнча мурда таанылган түшүшүшүнөн **жоготуунун** суммасы таанылууга тийиш экенин көрсөткөн маалыматты алуу. Мисалы:

(i) отчеттук мезгил аяктагандан кийин кардардын банкротко учурашы адатта отчеттук мезгилдин аягында соода дебитордук карыз боюнча жоготуунун бар болгонун жана ишкана соода дебитордук карыздын **баланстык наркын** түзөтүүгө тийиш экенин тастыктайт;

(ii) отчеттук мезгил аяктагандан кийин **запастарды** сатуу алардын отчеттук мезгилдин аягында сатуу наркы жөнүндө далилди ошол күнгө карата нарктын түшүшүн нарктоо максатында көрсөтөт;

(с) отчеттук мезгил аяктагандан кийин сатып алынган активдерден же сатылган активдерден түшкөн пайдалардын наркын отчеттук мезгил аяктаганга чейин аныктоо;

(d) отчеттук мезгил аяктагандан кийин бөлүштүрүлүүчү пайданын же бонус төлөмдөрүнүн суммасын аныктоо, эгер ишкананын отчеттук мезгил аягында ошол күнгө чейин окуялардын натыйжасында ушундай төлөмдөрдү жасоого юридикалык же **конструктивдүү милдети** болсо (28-*Кызматкерлерге сыйакылар* бөлүмүн караңыз);

(e) финансылык отчеттуулук туура эмес экенин көрсөткөн алдамчылыктын же **каталардын** табылышы.

Отчеттук мезгил аяктагандан кийин түзөтүлбөй турган окуялар

32.6 Ишкана финансылык отчетто таанылган бардык суммаларды, отчетук мезгилден кийин түзөтүлбөй турган окуяларды чагылдыруу үчүн оңдоп түзөөгө тийиш эмес.

32.7 Отчеттук мезгил аяктагандан кийинки окуяларды түзөтүүлөрдүн мисалдарына төмөндөгүлөр кирет:

(а) отчеттук мезгилдин аягы менен финансылык отчеттуулукту чыгарууну бекиткен күндүн ортосунда инвестициялардын рыноктук наркынын төмөндөөсү. Рыноктук баалуулуктун төмөндөөсү адатта отчеттук мезгилдин аягындагы шарттарга байланыштуу эмес, бирок андан кийин келип чыккан жагдайларды чагылдырат. Ошондуктан ишкана финансылык отчетуулугунда ушу сыяктуу инвестицияга таанылган суммаларды түзөтпөйт. Ошондой эле, ишкана отчеттук күндө финансылык отчетунда ачылган инвестициялардын наркы тууралуу малыматтарды жаңыртпайт, бирок 32.10 пункттуна ылайык кошумча маалыматтарды ачып көрсөтүүсү мүмкүн.

(b) финансылык отчеттуулукту чыгаруу бекитилгенге чейин, бирок **отчеттук күндөн** кийин соттун жакшы жакка чечилиши же сот ишинин аякташынын натыйжасында алууга тийешелүү болгон сумма. Бул отчеттук күнгө карата мындай сумма **шарттуу актив** болот (21.13 пункттун караңыз) жана 21.16 пункттуна ылайык анын ачып көрсөтүлүүсү талап кылынышы мүмкүн. Бирок, келтирилген зыянды компенсациялоо тууралуу отчеттук күнгө чейин жетишкен, бирок сумма ишенимдүү бааланбаган үчүн мурда таанылбаган макулдашуу түзөтүүчү окуяны түзүшү мүмкүн.

Дивиденддер

32.8 Эгер ишкана **үлүштүк** инсструменттердин ээлерине дивиденддерди отчеттук мезгил аяктагандан кийин жарыяласа, ишкана ал дивиденддерди отчетук мезгилдин аягында **милдеттенме** катары таанууга тийиш эмес. Дивиденддин суммасы отчеттук мезгилдин аягында бөлүштүрүлбөгөн пайдалардын жеке элементи катары көрсөтүлүшү мүмкүн.

Маалыматтарды ачып көрсөтүү

Финансылык отчеттуулукту чыгарууну бекиткен күн

32.9 Ишкана финансылык отчетту чыгарууну бекиткен күндү жана аны бекиткен башкаруу органдын аталышын ачып көрсөтүүгө тийиш. Эгер ишкананын **ээлеринин** же башкалардын финансылык отчет чыккандан кийин ага түзөтүүлөрдү киргизүүгө укугу болгон болсо, анда ишкана ошол фактыны ачып көрсөтүүгө тийиш.

Отчеттук мезгил аяктагандан кийин түзөтүлбөй турган окуялар

32.10 Ишкана отчеттук мезгил аяктагандан кийин түзөтүлбөөчү окуянын ар бир категориясы боюнча төмөндөгү маалыматтарды ачып көрсөтүүгө тийиш:

(а) окуянын мүнөзү; жана

(b) анын финансылык көрсөткүчтөрүнө тийгизген таасирин нарктоо же андай нарктоону жүргүзүү мүмкүн эместиги тууралуу билдирүү;

32.11 Төмөндө отчеттук мезгил аяктагандан кийин болгон, адатта маалымат ачып көрсөтүлүүчү түзөтүлбөй турган окуялардын мисалдары келтирилген; маалыматтарды ачып көрсөтүүлөр отчеттук мезгил аяктагандан кийин, бирок финансылык отчеттуулукту чыгарууну бекитүү күнүнө чейин белгилүү болгон малыматтарды чагылдырат:

(а) ири **бизнестин биригүүсү** же ири **туунду ишкананын** жоюлуусу;

(b) ишмердүүлүктү токтотуу планын жарыялоо;

(с) активдерди сатып алуулар, активдердин жоюлушу же активдерди жоюу пландары боюнча ири мамилелер, активдердин ири бөлүгүн мамлекеттин менчигине алуу;

(d) өрттүн натыйжасында ири өндүрүш кубаттуулугунун жоюлушу;

(e) даярдалып жаткан ири көлөмдөгү кайра куруулар тууралуу жарыялоо же аны ишке ашыып баштоо;

(f) ишкананын карыздык же үлүштүк инструменттерин чыгаруу же кайрадан сатып алуу;

(g) активдердин нарктарындагы же валюталардын алмашуу ставкаларындагы адаттан тыш чоң өзгөрүүлөр;

(h) утурумдук жана кийинкиге калтырылган салык активдерине жана милдеттенмелерине олуттуу таасири бар салык ставкаларындагы же салык мыйзамдарындагы кабыл алынган же жарыяланган өзгөрүүлөр;

(i) олуттуу милдеттенмелерди же шарттуу милдеттенмелерди моюнга алуу, мисалы олуттуу кепилдиктерди чыгарган кезде; жана

(j) отчеттук мезгил аяктагандан кийин болгон окуяларга гана байланыштуу ири сот иштеринин башталышы.

33-бөлүм
*Байланыштуу тараптар тууралуу маалыматтарды ачып көрсөтүүлөр*

Ушул бөлүмдүн колдонуу чөйрөсү

33.1 Ушул бөлүм ишканадан анын **финансылык отчеттуулугуна** **байланыштуу тараптардын** жана ошол тараптар менен болгон операциялардын жана операциялар боюнча калдыктардын алардын **финансылык абалына** жана **пайда же зыянына** таасир берүү мүмкүндүгүнө көнүл бурууга керектүү ачып көрсөтүүлөрдү киргизүүнү талап кылышы мүмкүн.

Байланыштуу тарапты аныктоо

33.2 **Байланыштуу тарап б**ул финансылык отчеттуулугун даярдаган ишканага (отчет берүүчү ишкана) байланыштуу жеке адам же ишкана:

(a) жеке адамдын же анын жеке адамдын үй-бүлөсүнүн жакын мүчөлөрү отчет берүүчү ишканага байланышы бар деп, эгер ал:

(i) отчет берүүчү ишкананын же анын **башкы ишканасынын** негизги башкаруучу кызматкерлеринин курамына кирсе;

(ii) отчет берүүчү ишканага **контрол** же **биргелешкен контрол** жүргүзсө; же

(iii) отчет берүүчү ишканага таасири күчтүү болсо эсептелет.

(b) ишкана отчет берүүчү ишканага байланышы бар деп төмөнкү шарттарда эсептелинет:

(i) ишкана жана отчет берүүчү ишкана бир **топко** мүчө болушса (Бул ар бир башкы, **туунду** жана башка туунду ишканалар башка ишканалар менен байланыштуу дегенди билдирет);

(ii) бир ишкана башка ишкананын **ассоциацияланган** же **биргелешкен ишмердүүлүктө** болсо (башка ишкана мүчө болгон топтун мүчөсүнүн биргелешкен же ассоциацияланган ишканасы болсо);

(iii) эки ишкана тең үчүнчү ишкананын биргелешкен ишканасы болсо;

(iv) бир ишкана үчүнчү ишкананын биргелешкен ишмердүүлүгү болсо жана башка ишкана үчүнчү ишкананын ассоциацияланган ишканасы болсо;

(v) кызматкерлерге эмгек акы берүү үчүн **эмгек ишмердүүлүгү аякташы боюнча сыйакылардын планы** болуп табылуучу ишкана, же отчет берүүчү ишкана, же отчет берүүчү ишкана менен байланыштуу ишкана. Эгер отчет берүүчү ишкана өзү ошондой план болуп табылса, анда мындай сыйакыларды каржылоочу иш берүүчүлөр да ошол отчет берүүчү ишканага байланыштуу деп эсептелет;

(vi) ишкана (а) пунктунда көрсөтүлгөн адам аркылуу контролдонот же биргелешкен контролдонот;

(vii) ишкана же топтун ар бир мүчөсү отчет берүүчү ишканага же отчет берүүчүнүн башкы ишканасына негизги башкаруучу кызматкерлердин кызматтарын көрсөтөт;

(viii) (а) ((ii) де аныкталган жеке адам ишканага олуттуу таасир тийгизе алса же ишкананын (же башкы ишкананын) негизги башкаруу кызматкерлерине кирсе.

33.3 Ар бир байланыштуу тарап менен мүмкүн болгон мамилени кароодо, ишкана ошол мамиленин юридикалык формасына гана эмес анын маңызына көңүл бурууга тийиш.

33.4 Ушул Стандарттын контекстинде, төмөндөгүлөр милдеттүү түрдө байланыштуу тараптар болбошу мүмкүн:

(а) эки ишкана, алардын директору же башка негизги башкаруучу кызматкери бир болгон үчүн гана;

(b) эки **биргелешкен ишмердүүлүктүн катышуучулары**, алар биргелешкен ишмердүүлүктү биргелешип контролдонгон үчүн гана;

(с) төмөндөгүлөрдүн бардыгы, алардын ишкана менен операцияларынын негизинде гана (алар ишкананын аракеттеринин эркиндигине таасир эте алышына же анын чечим чыгаруу процессине катыша алышына карабастан):

(i) финансылык ресурстарын берүүчү ишканалар;

(ii) профсоюздар;

(iii) коммуналдык кызматтар; же

(iv) мамлекеттик мекемелер менен ведомстволор.

(d) жеке кардар, продукцияны жеткирүүчү, франшиза келишими боюнча жеңилдетилген укук берген тарап, таратуучу же ишкана аны менен ири көлөмдөгү бизнес жасоочу тарап, булардын негизинде пайда болгон экономикалык көз карандылыктын негизинде гана.

Маалыматтарды ачып көрсөтүүлөр

Башкы ишкана менен туунду ишкананын ортосундагы мамилелерди ачып көрсөтүү

33.5 Башкы ишкана менен анын туундуларынын ортосундагы мамилелер **байланыштуу тараптар ортосундагы операциялардын** болгонуна же болбогонуна карабастан ачып көрсөтүлүүгө тийиш. Ишкана башкы ишкананын аталышын жана эгер ал башкача болсо, негизги контрол укугуна ээ болгон тарапты ачып көрсөтүүгө тийиш. Эгер башкы ишкана да, негизги контролдоочу тарап да кеңири пайдалануучулар үчүн финансылык отчеттуулукту чыгарбаса, анда ушундай отчетту даярдаган башкаруу иерархиясы боюнча эң жогорку орунда турган ишкананын аты көрсөтүлүшү керек.

Негизги башкаруу кызматкерлерге компенсациялар тууралуу ачып көрсөтүү

33.6 Негизги башкаруучу кызматкерлер бул ишкананын иш-аракеттерин түз же кыйыр түрдө пландоого, башкарууга жана контролдоого укуктуу жана жоопкерчиликтүү адамдар, анын ичинде ошол ишкананын директору (аткаруучу же башка) кирет. Компенсация бардык кызматкерлерге сыйакыларды (28-*Кызматкерлерге сыйакылар* бөлүмүндө аныкталган), аны менен кошо акцияларга негизделген төлөмдөр формасындагы сыйакыларды камтыйт (26-*Акцияларга негизделген төлөмдөр* бөлүмүн караңыз). Кызматкерлерге сыйакылардын ичине ишкана тарабынан же ишкананын атынан (мисалы, анын башкы ишканасынын же акционеринин) ишканага көрсөтүлгөн кызматтар үчүн төлөнгөн же камсыздалган төлөөлөрдүн бардыгы кирет. Ошондой эле алардын ичине ишканага камсыздалган товарлар же кызматтарга катыштуу ишкана өзүнүн башкы ишканасынын атынан төлөгөн төлөмдөр кирет.

33.7 Ишкана негизги башкаруу кызматкерлерине компенсация тууралуу маалыматты толугу менен ачып көрсөтүүгө тийиш.

Байланыштуу тараптар тараптар ортосундагы операцияларды ачып көрсөтүү

33.8 Байланыштуу тараптардын ортосундагы операция бул отчет берүүчү ишкана менен байланышкан тараптын ортосунда, төлөм алынуусуна карабастан каражаттардын, кызматтардын же милдеттенмелердин өз ара которулушу. Байланыштуу тараптар тараптар ортосундагы ЧОИлерге мүнөздүү операциялардын мисалдарына төмөндөгүлөр кирет, бирок булар менен гана чектелбейт:

(а) ишкана менен анын башкы **ээсинин** (леринин) ортосундагы операциялар;

(b) жалгыз ишкананын же адамдын жалпы контролунда болгон ишкана менен башка ишкананын ортосундагы операциялар; жана

(с) башка учурларда отчет берүүчү ишкана төлөөчү чыгымдарды отчет берүүчү ишкананы контролдоочу ишкана же адам көтөргөн **чыгашалар** менен жасалган операциялар.

33.9 Эгер ишкананын байланыштуу тараптар менен операциялары бар болсо, ал байланыштуу тарап менен мамилелеринин мүнөзүн жана ошондой эле ошол мамилелердин финансылык отчеттуулукка мүмкүн болгон таасирин түшүнүү үчүн керектүү операциялар тууралуу маалыматтарды, ошондой эле жабыла элек өз ара эсептешүү сальдолорду жана милдеттенмелерди ачып көрсөтүүгө тийиш. Бул ачып көрсөтүүлөр боюнча талаптар 33.7 пункттундагы негизги башкаруу кызматкерлерине компенсациялар тууралуу маалыматтарды ачып көрсөтүүлөр боюнча талаптарга кошумча коюлат. Эң аз дегенде, ачып көрсөтүүлөр төмөндөгүлөрдү камтышы керек:

(а) операциялардын суммасын;

(b) ошондой операциялар боюнча калдык суммаларды жана:

(i) алардын жүргүзүү шарттары, ошону менен бирге алар камсыздандырылганбы же жокпу жана эсептешүүдө камсыздалган төлөөлөрдүн мүнөзүн; жана

(ii) берилген же алынган кепилдиктердин чоо-жайларын.

(с) жабылбаган сальдо суммасына байланыштуу күмөндүү резервдерди; жана

(d) байланыштуу тараптардан күтүлгөн ишенимсиз же күмөндүү карыздарга байланыштуу мезгил ичинде таанылган чыгымдар;

Мындай операцияларга сатып алуулар, сатуулар же товарларды жана кызматтарды которуулар; **ижаралоо**; кепилдиктер; жана ишкананын байланыштуу тараптын атынан, же тескерисинче, эсептешүүлөрдү жүргүзүүсү кириши мүмкүн.

33.10 Ишкана 33.9 пункттунда талап кылынган маалыматтарды төмөндөгү ар бир категориялар боюнча жеке ачып көрсөтүүгө тийиш:

(а) ишканага контрол, биргелешкен контрол жүргүзгөн же олуттуу таасири бар ишканалар;

(b) башка контрол жүргүзгөн ишкана, биргелешкен контрол жүргүзгөн же аларга олуттуу таасири бар ишканалар;

(с) ишкананын же анын башкы ишканасынын негизги башкаруу кызматкерлери (чогуу алганда); жана

(d) башка байланыштуу тараптар.

33.11 Ишкана төмөндөгүлөргө катыштуу 33.9 пункттундагы талаптардан бошотулат:

(а) ишканага контрол, биргелешкен контрол жүргүзгөн же олуттуу таасири бар **мамлекеттик** органдар (улуттук, аймактык жана жергиликтүү башкаруу);

(b) байланыштуу тарап болуп саналган башка ишкана, себеби ошол эле мамлекеттик орган отчет берүүчү ишкана менен башка ишкана экөөнө тең контрол, биргелешкен контролдоо жүргүзөт же аларга олуттуу таасири бар.

Бирок ишкана ага карабастан башкы ишкана менен туунду ишкананын ортосундагы мамилени 33.5 пункттуна ылайык ачып көрсөтүүгө тийиш.

33.12 Байланышкан тараптар менен болгон кездеги операциялардын мисалдарына кирген төмөндөгү маалыматтар ачып көрсөтүлүүгө тийиш :

(а) товарларды сатып алуу же сатуу (даяр же даяр эмес товарлар);

(b) мүлктү жана башка **активдерди** сатып алуулар жана сатуулар;

(с) кызматтарды көрсөтүү же алуу;

(d) ижаралар;

(e) **изилдөө жүргүзүүнү** жана **иштеп чыгууну** тапшыруу;

(f) лицензиялык келишим боюнча укуктарды тапшыруу;

(g) каржылоо келишимдери боюнча каражаттарды тапшыруу (анын ичинде акчалай жана натуралдык түрдө карыздар жана үлүштүк салымдар);

(h) кепилдиктерди берүү жана камсыздоо;

(i) ишкананын атынан же ишкана башка тараптын атынан **милдеттенмени** жабуусу; жана

(j) тобокелдерди топтогу ишканалар менен бөлүшкөн **белгиленген төлөмдөрү менен пенсиялык пландарда** башкы же туунду ишкананын катышуусу.

33.13 Байланыштуу тараптар ортосундагы операциялар, көз каранды эмес тараптар ортосундагы операцияларга тийешелүү шарттарда ишке ашырылгандыгы туралуу маалыматты ишкана эгер мындай шарттар негизделбесе билдирүүгө тийиш эмес.

33.14 Байланыштуу тараптардын ишкананын финансылык отчеттуулугуна тийгизген таасирин түшүнүү үчүн өзүнчө ачып көрсөтүүлөр талап кылынбаган учурда, ишкана окшош мүнөздөгү беренелерди чогуу ачып көрсөтүүсү мүмкүн.

34-бөлүм
*Атайын иш-аракеттер*

Ушул бөлүмдүн колдонуу чөйрөсү

34.1 Ушул бөлүмдө атайын иш-аракеттердин үч түрү - айыл-чарба, тоо-кен казып алуу жана кызмат көрсөтүү менен алектенген ЧОИ лердин финансылык отчеттуулугу боюнча колдонмо берилет.

Айыл-чарба

34.2 Ушул Стандартты пайдалануучу **айыл-чарба ишмердүүлүгү** менен алектенген ишкана **биологиялык активдердин** ар бир классы боюнча өзүнүн эсеп саясатын төмөндөгүдөй аныктоого тийиш:

(а) ишкана ошол биологиялык активдерге 34.4-34.7 пункттарындагы адилет наркы негизсиз чыгымдарсыз жана аракеттерсиз аныкталуучу **адилет нарк** методун колдонууга тийиш;

(b) ишкана бардык башка биологиялык активдерге 34.8-34.10 пункттарындагы өздүк нарк методун колдонууга тийиш.

Таануу

34.3 Ишкана биологиялык активдерди же **айыл-чарба продукцияларын** төмөндөгү учурларда гана таанууга тийиш:

(а) эгер ишкана **активди** өткөн мезгилдеги окуялардын натыйжасында контролдосо; жана

(b) эгер активге байланыштуу болочок экономикалык пайдалардын ишканага агып кириши **ыктымалдуу** болсо; жана

(с) активдин адилет наркын жана өздүк наркын ашыкча чыгымдарсыз жана аракеттерсиз ишенимдүү баалоого мүмкүн болсо.

Баалоо - адилет нарк боюнча эсепке алуу методу

34.4 Ишкана биологиялык активди баштапкы **таануу** кезде жана ар бир **отчеттук күндө** анын **сатуу чыгымдары алып салынган адилет наркы** менен баалоого тийиш. Сатуу чыгымдары алып салынган адилет нарктагы өзгөрүүлөр **пайда же зыянда** таанылууга тийиш.

34.5 Ишкананын биологиялык активдеринен жыйналган айыл-чарба продукциясы сатуу чыгымдары алып салынган адилет наркы менен продукцияны жыйноо кезде бааланууга тийиш. Мындай **баалоо** 13-*Запастар* бөлүмүн же ушул Стандарттын башка бөлүмүн колдонгонулган күндөгү өздүк наркы болуп эсептелет.

34.6 Адилет наркты аныктоодо ишкана төмөндөгүлөрдү эске алууга тийиш:

(а) Эгер биологиялык активдин же айыл чарба продукциясынын учурда жайгашкан жерде же шартта **активдүү рынок** болсо, анда ошол рыноктогу белгиленген нарк аталган активдин адилет наркын аныктоодо тийиштүү негиз болуп саналат. Эгер ишкананын ар кандай активдүү рынокторго кирүү мүмкүндүгү болсо, ишкана пайдаланууну болжогон рыноктук наркты колдонууга тийиш;

(b) эгер андай активдүү рынок жок болсо, анда ишкана адилет наркты аныктоодо, жеткиликтүү болгон кезде төмөндөгүлөрдүн бирөөсүн же экөөсүн колдонууга тийиш:

(i) эң акыркы жүргүзүлгөн рыноктук операциялардын наркы, эгер ошол операциялар менен **отчеттук мезгил** аяктаган күндүн ортосунда экономикалык жагдайларда олуттуу өзгөрүү болбосо;

(ii) айырмаларды чагылдыруу үчүн түзөтүлгөн окшош активдердин рыноктук нарктары; жана

(iii) тийешелүү тармактык көрсөткүчтөр, мисалы бир экспорттук лоток, бушель же гектарга эсептелген отургузулган бакчанын нарктуулугу жана бир килограмм этке эсептелген малдын нарктуулугу.

(с) кээ бир учурларда, (а) же (b) пункттарында берилген маалымат булактары биологиялык активдин же айыл чарба продукциясынын адилет наркы боюнча ар кандай чечимдерди сунушташы мүмкүн. Ишкана ошол айырмалардын себептерин адилет наркты эң ишенимдүү наркка келтириш үчүн негиздүү баалоолордун салыштырмалуу тар чөйрөсүндө карап чыгууга тийиш.

(d) кээ бир жагдайларда, биологиялык активдердин учурдагы шартта рынок менен аныкталуучу нарктары жеткиликтүү эмес болгонуна карабастан, адилет нарк ашыкча чыгымдарсыз жана аракеттерсиз оңой аныкталышы мүмкүн. Ишкана күндөлүк рыноктук ставка менен дисконттолгон активден чыккан **акча-каражаттарынын** күтүлгөн таза агымынын **келтирилген наркы** адилет нарктын ишенимдүү наркына алып келеээрин же келбесин эске алууга тийиш.

Ачып көрсөтүүлөр - адилет нарк боюнча эсепке алуу методу

34.7 Ишкана адилет наркы боюнча бааланууучу өзүнүн биологиялык активдерине катыштуу төмөндөгү маалыматтарды ачып көрсөтүүгө тийиш:

(а) биологиялык активдердин ар бир классынын сыпаттамасы;

(b) жыйноо кезинде айыл-чарба продукцияларынын жана биологиялык активдердин ар бир категориясынын адилет наркын аныктоодо колдонулуучу методдор жана олуттуу божомолдоолор;

(с) биологиялык активдердин учурдагы мезгилдин башы менен аягынын ортосундагы **баланстык наркындагы** өзгөрүүлөрдү салыштырып текшерүү. Салыштырып текшерүүлөр төмөндөгүлөрдү камтууга тийиш:

(i) сатуу чыгымдары алып салынган адилет нарктагы өзгөрүүлөрдөн келип чыккан **пайдалар** жана жоготуулар.

(ii) сатып алуулардын натыйжасында келип чыккан өсүүлөр;

(iii) түшүмдү жыйноонун натыйжасында келип чыккан азаюулар;

(iv)  **бизнестин биригүүсүнүн** натыйжасында келип чыккан өсүүлөр;

(v) **финансылык отчеттуулукту** башка **тапшырылган валютага** которгондо жана **чет элдик бөлүмүн** отчет берүүчү ишкананын көрсөтүлгөн валютасына которгондо келип чыккан курстук айырмалар; жана

(vi) башка өзгөрүүлөр.

Мындай текшерүүнү мурунку мезгилдерге карата жүргүзүүнүн кажети жок.

Баалоо - өздүк нарк боюнча эсепке алуу методу

34.8 Ишкана адилет наркы ашыка чыгымдарсыз жана аракеттерсиз аныкталбаган биологиялык активдерди бардык топтолгон **амортизацияны** жана топтолгон **нарктын түшүшүнөн** жоготууларды чегергендеги өздүк наркы менен өлчөйт.

34.9 Ишкана биологиялык активдеринен чогулган айыл-чарба продукцияларын түшүмдү жыйноо кезинде эсептелген чыгымдарды алып салгандагы адилет наркы менен баалоого тийиш. Мындай баалоо 13-бөлүмдү же ушул Стандарттын башка бөлүмүн колдонгон күндөгү өздүк нарк болуп эсептелет.

Ачып көрсөтүүлөр - өздүк наркы боюнча эсепке алуу методу

34.10 Ишкана өздүк нарк менен бааланган биологиялык активдерине катыштуу төмөндөгү маалыматтарды ачып көрсөтүүгө тийиш:

(а) биологиялык активдердин ар бир классынын сүрөттөлүшү;

(b) эмне үчүн адилет наркты ашыкча чыгымдарсыз жана аракеттерсиз ишенимдүү балоого мүмкүн эмес себептерин түшүндүрүү;

(с) пайдаланылган амортизациялоо методун;

(d) пайдаланылган кызмат мөөнөттөрүн же амортизациялоо ставкаларын;

(e) мезгилдин башындагы жана аягындагы дүң баланстык наркты жана топтолгон амортизацияны (нарктын түшүшүнөн топтолгон жоготуулар менен кошо);

Минералдык ресурстарды чалгындоо жана нарктоо

34.11 Ушул Стандартты колдонгон минералдык ресурстарды чалгындоо жана запастарды нарктоо менен алектенген ишкана 10.4 пункттуна ылайык кайсы чыгымдар изилдөө жана нарктоо активдери катары таанылышын тактаган эсеп саясатын аныктап алууга тийиш. Ишкана чалгындоо жана запастарды нарктоо активдерин таануу үчүн 10.5 пункттун **эсеп саясатына** колдонуудан бошотулат.

34.11А Төмөндөгүлөр минералдык ресурстарды чалгындоо жана баалоо активдерин баштапкы баалоого киргизилчү чыгымдардын мисалдары катары келтирилген (бул тизме ушуну менен чектелбейт):

(а) чалгындоого укук алуу;

(b) топографиялык, геологиялык, геохимиялык жана геофизикалык изилдөөлөр;

(с) чалгындоо үчүн жер кыртышын көзөө;

(d) казуулар;

(e) үлгүлөрдү алуу;

(f) минералдык ресурсту казуунун техникалык-экономикалык негиздемесине жана анын коммерциялык мүмкүндүгүн баалоого байланыштуу иш-аракеттер.

Минералдык ресурстарды иштеп чыгууга байланыштуу чыгымдар чалгындоо жана баалоо активдери катары таанылбоого тийиш.

34.11B Минералдык запастарды чалгындоо жана баалоо активдери баштапкы таануу кезде өздүк наркы менен бааланууга тийиш. Баштапкы таануудан кийин, ишкана минералдык запастарды чалгындоо жана баалоо активдерине 17-*Негизги каражаттар*жана 18-*Гудвиллден башка материалдык эмес активдер* бөлүмдөрүн 34.11Г-34.11Е пункттарына байланыштуу алынган активдердин мүнөзүнө ылайык колдонууга тийиш. Эгер ишкананын объекти демонтаждоо же алып салуу, же аянтчаны калыбына келтирүү боюнча милдеттенмелери болсо, мындай милдеттенмелер жана чыгымдар 17 жана 21-*Резервдер жана шарттуу окуялар*  бөлүмдөргө ылайык эсепке алынууга тийиш.

34.11C Эгер фактылар жана жагдайлар минералдык ресурстарды чалгындоо жана алардын запастарын баалоо активинин баланстык наркы өзүнүн **орду толтурулуучу наркынан** ашып кетээрин билдирсе, изилдөө жана баалоо активдерин баасызданууга текшерүү керек. Ишкана нарктын түшүшүнөн жоготууну 34.11Е көрсөтүлгөндөн башка учурларда 27-*Активдердин наркынын түшүшү* бөлүмүнө ылайык, баалоого, сунуштоого жана ачып көрсөтүүгө тийиш.

34.11D Чалгындоо жана нарктоо активдерине гана тийешелүү 27.7-27.10 пункттарынын ордуна 34.11Е пунктту нарктын түшүшү мүмкүн болгон чалгындоо жана нарктоо активдерин аныктоо кезинде колдонулушу керек. 34.11Е пунктту “активдер” терминин пайдаланат бирок аны ошондой эле жеке чалгындоо жана нарктоо активдерине же **акча каражаттарын жаратуучу бирдикке** карата колдонот.

34.11Е Төмөндөгү фактылардын жана жагдайлардын бири же андан көбү ишкана чалгындоо жана нарктоо активдерин баасыздандырууга текшерүү зарыл экендигин билдирет (бул тизме менен гана чектелбейт):

(а) ишкана атайын белгиленген аймакты чалгындоого укугу бар мөөнөтү мезгил ичинде өтүп кеткен, же жакынкы арада өтөт жана анын кайрадан жаңыртылуусу күтүлбөйт;

(b) белгиленген жерде минералдык ресурстарды андан ары чалгындоого же нарктоого жумшалуучу чыгымдар бюджеттелген же пландаштырылган эмес;

(с) атайын белгиленген жерде минералдык ресурстарды чалгындоо жана нарктоо коммерциялык жактан пайдалуу өлчөмдөгү минералдык ресурстардын ачылышына алып келген жок жана ишкана ошол белгиленген жерде ишмердүүлүктү токтотууну чечти; же

(d) белгиленген жерди иштетүү пайдалардын түшүүсүнө алып келгени менен, чалгындоо жана нарктоо активинин баланстык наркы аны ийгиликтүү иштетүү же сатуудан толугу менен кайтарылбасы мүмкүн экенин билдирген маалыматтар бар болгондо.

Ишкана нарктын түшүшүн текшерүүгө тийиш, жана бардык нарктын түшүшүнөн жоготууну 27-бөлүмгө ылайык таанууга тийиш.

34.11F Ишкана чалгындоо жана нарктоо активдерин ошол активдердин баасыздандыруусун текшерүү үчүн акча каражаттарын жаратуучу бирдикке же акча каражаттарын жаратуучу бирдиктердин тобуна бөлүштүрүү боюнча эсеп саясатын аныктоого тийиш.

Кызмат көрсөтүү жөнүндө концессиялык макулдашуулар

34.12 Кызмат көрсөтүү жөнүндө концессиялык макулдашуу бул мамлекеттик же башка мамлекеттик сектордун органы жеке оператор менен жолдор, көпүрөлөр, туннелдер, аэропорттор, энергия бөлүштүрүүчү тармактар, түрмө жана ооруканалар сыяктуу грант берүүчүнүн инфраструктуралык активдерин иштеп чыгуу, эксплуатациялоо жана техникалык колдоо көрсөтүү боюнча макулдашуу. Ошол макулдашууларда грант берүүчү операторлор активдерди колдонуп кайсы кызматтарды, кимге жана кандай наркта көрсөтүшү керек экендигин контролдойт, жана келишимдин мөөнөтүнүн аягында активдердеги олуттуу калдык пайыздарын контролдойт.

34.13 Кызмат көрсөтүү жөнүндө концессиялык макулдашуулардын 2 негизги категориясы бар:

(а) биринчи категория боюнча, оператор **финансылык активге** - мамлекеттик сектордогу активди куруу же модернизациялоо үчүн жана андан кийин ошол активди белгиленген убакыт ичинде башкаруу жана тейлөө үчүн акча-каражаттын же башка финансылык активдин белгиленген же аныкталуучу суммасын алууга шарттуу эмес келишимдик укукка ээ болот. Бул категория мамлекеттик кызматты пайдалануучулардан алынган сумма менен белгиленген же аныкталуучу суммалардын ортосундагы жетишпеген сумманы төлөө боюнча мамлекеттин кепилдиктерин камтыйт.

(b) башка категория боюнча, оператор **материалдык эмес активге** - ал курган же модернизациялаган жана андан кийин белгилүү убакыттын ичинде башкарган жана тейлеген мамлекеттик секторду пайдалануу үчүн төлөм талап этүү укугуна ээ болот. Пайдалануучулардан төлөм талап кылуу акча каражаттарын алууга шарттуу эмес укукка кирбейт, себеби суммалар кызматтардын пайдаланылган деңгээлине жараша болот.

Кээде бир эле келишим эки категориядан турушу мүмкүн: өкмөт мамлекеттик сектордогу активди курууга төлөөлөрдү камсыз кылуу боюнча шартсыз кепилдикти берген учурда, оператор финансылык активди алат; оператор төлөмдү алуу үчүн кызматты пайдаланган калкка таянган учурда, оператор материалдык эмес активге ээ болот.

Финансылык актив методу боюнча эсепке алуу

34.14 Оператор финансылык активди курулуш кызматтарына грант берүүчүдөн же анын көрсөтмөсү менен башка финансылык активди же акча каражатын алуу боюнча шартсыз келишимдик укугуна ээ болгон учурда таанууга тийиш. Оператор финансылык активди адилет наркы менен баалоого тийиш. Ошондуктан, ал финансылык активди эсепке алууда 11-*Негизги финансылык инструменттери* жана 12-*Башка финансылык инструменттер боюнча жагдайлао* бөлүмдөрүнүн талаптарына жооп бериши керек.

Материалдык эмес актив методу боюнча эсепке алуу

34.15 Оператор материалдык эмес активди мамлекеттик кызматты пайдалануучулардан төлөөнү талап кылган укугун (лицензия) алган учурда таанууга тийиш. Оператор материалдык эмес активди баштапкы жолу адилет наркы менен баалоого тийиш. Ошондуктан, ал материалдык эмес активди эсепке алууда 18- бөлүмдүн талаптарына жооп бериши керек.

Иш-аракеттерден түшкөн акчалар

34.16 Кызмат көрсөтүү жөнүндө концессиялык макулдашуунун оператору аткарган кызматтары үчүн **түшкөн акчаны** 23-*Түшкөн акчалар* бөлүмүнө ылайык таанууга, нарктоого жана ачып көрсөтүүгө тийиш.

35-бөлүм
*ЧОИ үчүн ФОЭСке на өтүү*

Ушул бөлүмдүн колдонуу чөйрөсү

35.1 Ушул бөлүм ***ЧОИ үчүн ФОЭСти алгачкы жолу колдонуп жаткан ишкана*** үчүн алардын мурдагы отчеттуулук форматы **толук ФОЭС** же башка улуттук эсеп стандарттары же башка жергиликтүү пайда салык базасы сыяктуу кеңири кабыл алынган эсеп принциптерине негизделгенине карабастан колдонулат.

35.2 Мурдагы **отчеттук мезгилде** *ЧОИ үчүн ФОЭСти* колдонгон, бирок анын өткөн мезгилдеги эң акыркы жылдык **финансылык отчеттуулугу** *ЧОИ үчүн ФОЭСке* жооп берет деген так жана күмөнсүз билдирүүнү камтыбаган ишкана ушул бөлүмдү же *ЧОИ үчүн ФОЭСин* ретроспективдүү түрдө 10-*эсеп саясаттары, баалоолор жана каталар* бөлүмүнө ылайык ишкана *ЧОИ үчүн ФОЭСти* дайыма колдонуп жүргөндөй эле пайдаланышы керек. Эгер ишкана ушул бөлүмдү колдонууну тандабаса да, ал 35.12А пункттундагы ачып көрсөтүүлөр боюнча талаптарды 10-бөлүмдүн ачып көрсөтүүлөр боюнча талаптары менен кошо аткарууга милдеттүү.

ФОЭС ды алгачкы жолу пайдалануу

35.3 *ЧОИ үчүн ФОЭСтин* алгачкы жолу пайдалануучулары ушул Стандарттын талаптарына шайкеш биринчи Финансылык отчетуулугунда ушул бөлүмдү пайдаланууга тийиш.

35.4 Ишкананын ушул Стандартка жооп берген биринчи финансылык отчеттуулугу бул ишкананын ошол отчеттордо *ЧОИ үчүн ФОЭСтин талаптарына шайкештик* экендигин так жана күмөнсүз билдирген биринчи жылдык финансылык отчеттуулугу. Ушул Стандартка ылайык даярдалган отчеттор бул ишкананын ушул сыяктуу биринчи отчеттору, мисалы, эгер ишкана:

(а) мурдагы мезгилдерге финансылык отчеттуулукту көрсөтпөсө;

(b) мурдагы мезгилдеги эң акыркы финансылык отчеттуулугун ушул Стандартка бардык жагынан дал келбеген улуттук стандарттарга ылайык тапшырса; же

(с) мурдагы мезгилдеги эң акыркы отчетторун **ФОЭСтин толук жыйындысына** ылайык көрсөтсө;

35.5 3.17 пунктту финансылык отчеттуулуктун толук жыйындысын аныктайт.

35.6 3.14 пунктту ишканадан финансылык отчеттуулуктун толук жыйындысында мурдагы салыштырмалуу мезгилге тийиштүү финансылык отчетуулукта көрсөтүлгөн бардык акчалай суммаларга байланыштуу салыштырмалуу маалыматты, жана ошондой эле белгиленген салыштырмалуу жана мүнөздөөчү малыматты ачып көрсөтүүнү талап кылат. Ишкана бир же андан көп өткөн мезгилге тийешелүү салыштырмалуу маалыматты көрсөтүшү мүмкүн. Ошондуктан ишкананын ***ЧОИ үчүн ФОЭСке* өтүү күн** - ишкана ушул Стандартка ылайык толук салыштырмалуу маалыматты көрсөткөн эң алгачкы мезгилдин башталышы.

ФОЭСке өтүү күнүндө финансылык отчеттуулукту даярдоо тартиптери

35.7 35.9-35.11 пункттарындагы учурларды кошпогондо, ишкана *ЧОИ үчүн ФОЭСке* өтүү күнүндө (б.а алгачкы көрсөтүлгөн мезгилдин башталышында):

(а) **таанылуусу** *ЧОИ үчүн ФОЭС* тарабынан талап кылынган **активдерди** жана **милдеттенмелерди** таанууга тийиш;

(b) эгер ушул Стандарт мындай таанууларды жасоого уруксат бербесе, ал активдер жана милдеттенмелер сыяктуу беренелерди таанууну токтотууга тийиш;

(с) мурдагы финансылык отчетуулугунда активдин, милдеттенменин же **капиталдын** компонентинин бир түрү катары тааныган, бирок ушул Стандартка ылайык активдин, милдеттенменин же капиталдын башка түрү болгон беренелерди кайрадан классификациялоого тийиш;

(d) бардык таанылган активдерди жана милдеттенмелерди баалоодо ушул Стандартты колдонууга тийиш;

35.8 Ишкана ушул Стандартты кабыл алууда колдонгон **эсеп саясаты** ошол эле күндөгү мурдагы финансылык отчетуна колдонгон эсеп саясатынан айырмаланышы мүмкүн. Натыйжада түзөтүүлөр ушул Стандартка өтүү күнүнө чейинки операциялардан, башка окуялардан же шарттардан келип чыгышат. Ошол себептен ишкана аталган түзөтүүлөрдү ушул Стандартка өтүү күнүндө бөлүштүрүлбөгөн пайдалардын ичинде таанууга тийиш (же капиталдын башка категориясында).

35.9 Ушул Стандартты биринчи жолу кабыл алууда ишкана төмөндөгү көрсөтүлгөн операциялар боюнча мурдагы финансылык отчеттун алкагында аткарган эсепти ретроспективдүү түрдө өзгөртө албайт:

(а) **финансылык активдерди** жана **финансылык милдеттенмелерди** **таанууну токтотуу**.

 Милдеттенмелер ушул Стандартка өтүү күнүнө чейин *ЧОИ үчүн ФОЭСти* колдонууда таанылбайт. Тескерисинче, өтүү күнүнө чейинки операцияда *ЧОИ үчүн ФОЭС* алкагында таанылуусу токтотулуучу финансылык активдер жана милдеттенмелер боюнча, ишкана аларды *ЧОИ үчүн ФОЭС* кабыл алганда (а) таанууну токтотушу мүмкүн же (b) таанууну алар жоюлганга же жабылганга чейин уланта бериши мүмкүн;

(b) Хеджирлөөнү эсепке алуу. Ишкана хеджирлөөнү эсепке алууну *ЧОИ үчүн ФОЭСке* өтүү күнгө чейин өтүү күнүндө жок болгон хеджирлөө мамилелери үчүн өзгөртпөйт. ЧОИ үчүн ФОЭСке өтүү күндөгү хеджирлөө мамилелери боюнча, ишкана 12-*Башка финансылык инструменттер боюнча жагдайлар* бөлүмүндөгү талаптарды, аны менен кошо 12-бөлүмдүн шарттарына жооп бербеген хеджирлөө мамилелери боюнча хеджди эсепке алууну токтотуу талаптарын аткарууга тийиш;

(с) эсептик баалоолор;

(d) **токтотулган ишмердүүлүк**;

(e) **контролдонбоочу үлүштү** баалоо. 5.6 пункттунын **пайда же зыянды** жана **жалпы жыйынды кирешени** контролсуз үлүштүк катышуунун жана башкы ишкананын **ээлерине** бөлүштүрүү боюнча талаптары *ЧОИ үчүн ФОЭСке* өтүү күнүнөн баштап перспективдүү түрдө колдонулушу керек (же андан да эртерээк күндө ушул Стандартты **бизнестин биригүүсүн** кайра эсептөөгө колдонгондо - 35.10 (а) пункттарын караңыз);

(f) мамлекеттик карыздар. ФОЭС ды алгачкы жолу пайдалануучу 11-*Негизги финансылык инструменттер*, 12- жана 24-*Мамлекеттик субсидиялар* бөлүмдөрүнүн талаптарын ушул Стандартка өтүү күнүндө бар болгон мамлекеттик карыздарга перспективдүү түрдө колдонушу керек. Ошондуктан, эгер ФОЭСти алгачкы пайдалануучу мурдагы колдонгон эсеп стандарттарында мамлекеттик карызды ушул Стандартка шайкеш негизде тааныбаса жана өлчөбөсө, ал мурдагы эсеп стандартындагы карыздын ФОЭСке өтүү күнүндөгү **баланстык наркын** ошол күндөгү карыздын баланстык наркы катары колдонушу керек жана рыноктук пайыз ставкасынан төмөн болгон мамлекеттик карыздын пайдаларын **мамлекеттик субсидия** катары таанууну токтотууга тийиш.

35.10 Ишкана ушул Стандартка жооп берген биринчи финансылык отчеттуулукту даярдоодогу төмөндөгү бошотуулардын бирин же андан көбүн колдонушу мүмкүн:

(а) бизнестин биригүүсү. ФОЭСти алгачкы жолу пайдаланган ишкана 19-*Бизнестин биригүүсү жана Гудвилл* бөлүмүн ушул Стандартка өтүү күнүнө чейин болгон бизнестин биригүүлөрүнө колдонбошу мүмкүн. Бирок, эгер ФОЭСти алгачкы жолу пайдаланган ишкана 19-бөлүмдүн талаптарын аткаруу үчүн бизнестин биригүүсү боюнча кайра эсептөөлөрдү жүргүзсө, ал андан кечирээк болгон бардык бизнестин биригүүлөрүн кайрадан эсептөөгө тийиш;

(b) **акцияларга негизделген төлөмдөр боюнча операциялар**. ФОЭСти алгачкы жолу пайдаланган ишкана 26-*Акцияларга негизделген төлөм* бөлүмүн ушул Стандартка өтүү күнүнө чейин берилген үлүштүк инструменттерге же ушул Стандартка өтүү күнүнө чейин жабылган акцияларга негизделген төлөмдөр боюнча операцияларынан келип чыккан милдеттенмелерге колдонууга милдеттүү эмес;

(с) шарттуу алгачкы нарк катары эсептелген **адилет нарк**. ФОЭСти алгачкы жолу пайдаланган ишкана **негизги каражаттар**, **инвестициялык кыймылсыз мүлк** же **материалдык эмес актив** беренелерин ушул Стандартка өтүү күнүндө адилет наркы менен баалоону жана ошол адилет наркты ошол күндө анын шарттуу алгачкы наркы катары колдонууну тандашы мүмкүн;

(d) баштапкы шарттуу нарк катары кайрадан баалоо. ФОЭСин алгачкы жолу пайдаланган ишкана мурдагы жалпы кабыл алынган бухгалтердик эсебиндеги негизги каражаттар, инвестициялык кыймылсыз мүлк же материалдык эмес активдердин беренелерин ушул Стандартка өтүү күнүндө же ошол күнгө чейин анын баштапкы шарттуу наркы катары кайрадан баалоо күнүндө колдонууну тандашы мүмкүн;

(dа) окуяга негизделген адилет наркты баштапкы шарттуу баа катары **баалоо**. ФОЭСти алгачкы жолу кабыл алгандар кээ бир активдерине жана милдеттенмелерине өзүнүн мурдагы жалпы кабыл алынган бухгалтердик эсебине ылайык баштапкы шарттуу баасын белгилүү бир күндө бир окуянын негизинде, мисалы, пландаштырылган сатуу максатында бизнести же бизнестин бөлүгүн баалоодо, алардын адилет наркын баалоо аркылуу белгилеши мүмкүн. Эгер баалоо күнү:

(i) ушул Стандартка өткөн же ага чейинки күнгө туура келсе, ишкана мындай окуяга негизделген адилет наркты бааны ошол баалоо күндө баштапкы шарттуу баа катары баалоону колдонушу мүмкүн.

(ii) ушул Стандартка өтүү күнүнөн кийин, бирок ушул Стандартка жооп берген биринчи финансылык отчеттуулукту камтыган мезгилдерде болсо, окуяга негизделген адилет наркты баалоолор баштапкы шарттуу баа катары ошол окуя болгондо колдонулушу мүмкүн. Ишкана жыйынтыгындагы түзөтүүлөрдү баалоо жүргүзүлгөн күндө бөлүштүрүлбөгөн пайдалардын ичинде таанууга тийиш (же капиталдын башка категориясында). Ушул Стандартка өтүү күнү, ишкана 35.10(с)-(d) пункттундагы критерийди колдонуу аркылуу баштапкы шарттуу бааны аныктоого тийиш, же болбосо ошол активдер менен милдеттенмелерди ушул бөлүмдүн башка талаптарына ылайык баалоого тийиш;

(e) башка валютага которгондо топтолуучу айырмалар. 30-*Чет өлкөлүк валютаны которуу* бөлүмү ишканадан кээ бир которуу айырмаларын капиталдын өзүнчө компоненти катары жиктөөнү талап кылат. ФОЭС ды алгачкы жолу кабыл алган ишкана топтолуучу курстук айырмаларды бардык **чет элдик бөлүм** үчүн *ЧОИ үчүн ФОЭСке* өтүү күнүнө нөлгө барабар деп эсептеши мүмкүн (б.а “жаңыдан баштайт”);

(f) **өзүнчө финансылык отчеттуулук**. Ишкана жеке финансылык отчеттуулугун даярдаган кезде, 9.26 пункттуна ылайык **туунду, ассоциацияланган** жана биргелешкен ишмердүүлүктөрдөгү инвестицияларын эсепке алууга милдеттүү:

(i) **нарктын түшүшүнүн** суммасын чегергендеги өздүк наркы боюнча; же

(ii) пайда же зыяндарда таанылган адилет нарктагы өзгөрүүлөр менен адилет наркы боюнча; же

(iii) 14.8 пункттундагы тартиптерге ылайык үлүштүк методду колдонуу аркылуу.

Эгер ФОЭСти биринчи жолу кабыл алган ишкана мындай инвестицияны өздүк наркы менен өлчөсө, анда ал ошол инвестицияны ФОЭСке өтүү күнүндө төмөндөгү суммаларда баалоого тийиш:

(i) 9-*Бириктирилген жана өзүнчө финансылык отчеттуулук* бөлүмүнө ылайык аныкталган өздүк нарк; же

(ii) *ЧОИ үчүн ФОЭСке* өтүү күнүндө адилет нарк болгон же ошол күндө мурдагы жалпы кабыл алынган бухгалтердик эсептин баланстык наркы болгон баштапкы шарттуу баасы;

(g) **татаал финансылык инструмент**. 22.13 пунктту ишканадан отчет чыгарылган күнү татаал финансылык инструменти анын милдеттенмелерине жана үлүштүк компоненттерине бөлүүнү талап кылат. ФОЭС ды алгачкы жолу кабыл алган ишкана ошол эки компонентти эгер милдеттенме компоненти ушул Стандартка өтүү күнүндө жок болсо бөлүп көрсөтүүгө тийиш эмес;

(h) кийинкиге калтырылган пайда салыгы. ФОЭС ды алгачкы жолу кабыл алган ишкана *ЧОИ үчүн ФОЭСке* өтүү күнүнөн баштап 29-*Киреше салык* бөлүмүн перспективдүү түрдө колдонушу мүмкүн;

(i) **кызмат көрсөтүү жөнүндө концессиялык макулдашуулар**. ФОЭС ды алгачкы жолу кабыл алган ишкана ушул Стандартка өтүү күнүнө чейин ишке киргизилген кызмат көрсөтүү жөнүндө концессиялык макулдашуусуна 34.12-34.16 пункттарын колдонууга тийиш эмес;

(j) жер казыналарын казуу иштери. Мурдагы кеңири кабыл алынган бухгалтердик эсепке ылайык толук чыгымдар боюнча эсепке алуу методун колдонгон ФОЭСти алгачкы жолу пайдаланган ишкана мунай менен газ активдерин (чалгындоодо, баалоодо, муңай менен газды иштетүүдө жана өндүрүүдө) *ЧОИ үчүн ФОЭСке* өтүү күнүндө ишкананын мурдагы бухгалтердик эсеби боюнча аныкталган суммада баалоону тандашы мүмкүн. Ишкана ошол активдердин наркынын түшүшүн ушул Стандартка өтүү күнү 27-*Активдердин наркынын түшүшү* бөлүмүнө ылайык текшерүүгө тийиш;

(k) **ижараны** камтыган макулдашуулар. ФОЭСти алгачкы жолу кабыл алган ишкана *ЧОИ үчүн ФОЭСке* өтүү күнүндө макулдашууларда ижара бар же жок экенин макулдашуу ишке киргизилген күндө эмес, ошол күндө бар болгон фактылардын жана жагдайлардын негизинде аныктоону тандашы мүмкүн;

(l) негизги каражаттардын баштапкы баасына киргизилген объектилерди эксплуатациядан чыгаруу милдеттенмелери. 17.10 пунктту негизги каражаттар объектисинин өздүк баасына объектти демонтаждоого жана жоюуга жана ал жайгашкан жерди калыбына келтирүүгө (булар боюнча ишкана объектти сатып алууда жана белгилүү мезгилдин ичинде **запастар** ошол мезгилдин ичинде пайда кылуу максатында эмес колдонууда милдеттенмелерди өз мойнуна алат) жумшалган баштапкы чыгымдар кирет экенин белгилейт. ФОЭС ды алгачкы жолу кабыл алган ишкана негизги каражаттар объектисинин бул өздүк баа компонентин милдеттенме пайда болгон күндө эмес, *ЧОИ үчүн ФОЭСке* өтүү күнүндө баалоону тандашы мүмкүн.

(m) ставканы жөнгө салууга каралган операциялар. Эгер ФОЭСти алгачкы жолу пайдаланган ишкана ставканы жөнгө салууга жаткан операцияларда (б.а товарларды же кызматтарды кардарларга тийиштүү орган койгон бааларда/чендерде камсыздоо) колдонулуучу же мурда колдонгон негизги каражаттардын объектисин же материалдык эмес активдерди эсепке алып турса, анда ал ошол беренелердин мурдагы бухгалтердик эсептеги баланстык наркын ушул Стандартка өтүү күнүндө алардын баштапкы шарттуу баасы катары колдонууну тандашы мүмкүн. Эгер ишкана ушул беренеге тийешелүү бошотууну колдонсо, анда аны бардык беренелерге колдонууга кажети жок. Ишкана ошол активдердин наркынын түшүшүн ушул Стандартка өтүү күнү 27- бөлүмгө ылайык текшерүүгө тийиш.

(n) **олуттуу гиперинфляция**. Эгер ФОЭСти алгачкы жолу кабыл алган ишкананын **колдонгон валютасы** олуттуу гиперинфляцияга учураса:

(i) эгер анын ушул Стандартка өтүү күнү **тапшыруу валютасынын ченеми чектелген күнүндө** же андан кийин болсо, ишкана колдонгон валюта ченеми чектелгенге чейин кармалган бардык активдери менен милдеттенмелерин ушул Стандартка өтүү күнүндөгү адилет наркы менен баалоону тандашы мүмкүн жана ошол адилет наркты ошол күндө жогоруда белгиленген активдер менен милдеттенмелердин баштапкы шарттуу наркы катары пайдаланышы мүмкүн;

(ii) эгер колдонгон валютанын нормалдаштырылган күнү салыштырмалуу мезгилдин он эки айына туура келсе, ишкана 12 айдан аз салыштырмалуу мезгилди колдонушу мүмкүн, эгер ошол кыска мөөнөткө финансылык отчеттуулуктун толук жыйындысы камсыздалса (3.17 пункттунда талап кылынгандай).

35.11 Эгер ФОЭСке өтүү күнүндө ишкана тарабынан 35.7 пункттунда талап кылынган бир же эки түзөтүүлөрдү жасоого **мүмкүн эмес болсо**, ишкана ошондой түзөтүүлөрдү иш жүзүндө аткарууга мүмкүн болгон эң эрте мезгилинде 35.7-35.10 пункттарын колдонууга тийиш, жана Финансылык отчетуулуктагы кайсы суммалар кайра караштырылбаганын аныктоого тийиш. Эгер ишкана тарабынан ушул Стандартта талап кылынган, ошондой эле салыштырмалуу мезгилдердеги ачып көрсөтүүлөрдү жасоо иш жүзүндө мүмкүн эмес болсо, ишкана ал жетишсиздикти ачып көрсөтүүгө тийиш.

Маалыматтарды ачып көрсөтүүлөр

*ЧОИ үчүн ФОЭСке* өтүүнү түшүндүрүү

35.12 Ишкана мурдагы финансылык отчеттун форматынан ушул Стандартка өтүүсү анын отчету берилген **финансылык абалына**, финансылык **натыйжалуулугуна** жана **акча-каражаттарынын агымына** кандай таасир тийигизээрин түшүндүрүүгө тийиш.

35.12А 35.2 пункттунда сүрөттөлгөн мурдагы мезгилде *ЧОИ үчүн ФОЭСти* колдонгон ишкана, төмөндөгү маалыматтарды ачып көрсөтүүгө тийиш:

(а) *ЧОИ үчүн ФОЭСти* колдонууну токтотунун себебин;

(b)  *ЧОИ үчүн ФОЭСти* пайдалануну жаңырткан себебин; жана

(с) 10-бөлүмгө ылайык ретроспективдүү түрдө ушул бөлүмдү же *ЧОИ үчүн ФОЭСти* колдонгондугун.

*Салыштырып текшерүүлөр*

35.13 35.12 пункттуна ылайык ушул Стандартты колдонуп даярдалган ишкананын биринчи отчеттору төмөндөгүлөрдү камтууга тийиш:

(а) бухгалтердик эсеп саясатындагы ар бир өзгөрүүнүн мүнөзүнүн сүрөттөлүшү;

(b) ишкананын мурдагы финансылык отчеттуулугуна ылайык аныкталган өздүк капиталын төмөндөгү күндөрдүн экөөсүндө тең ушул Стандартка ылайык аныкталган өздүк капиталына салыштырып текшерүү:

(i) ушул Стандартка өтүү күнү; жана

(ii) ишкананын мурдагы финансылык отчеттуулугунун форматына ылайык аныкталган ишкананын эң акыркы жылдык Финансылык отчетуулугунда көрсөтүлгөн акыркы мезгилдин аягы.

(с) ишкананын акыркы жылдык Финансылык отчетуулугунда мурдагы финансылык отчеттуулук форматына ылайык аныкталган пайда менен зыянды анын ошол эле мезгилдеги ушул Стандартка ылайык аныкталган пайда менен зыянына салыштырып текшерүү.

35.14 Эгер ишкана мурдагы Финансылык отчетуулугунда **каталарды** кетиргени тууралуу маалым болсо, 35.13(b) жана (с) пункттундагы салыштырып текшерүүлөр ишке ашырууга мүмкүн болгон деңгээлде ошол каталарды оңдоону эсеп саясаттарындагы өзгөрүүлөрдөн айырмалап көрсөтүүгө тийиш.

35.15 Эгер ишкана мурдагы мезгилдерде финансылык отчеттуулукту сунуштабаса, ал ошол фактыны өзүнүн ушул Стандартка жооп берген Финансылык отчетуулугунда ачып көрсөтүүгө тийиш.

**Тиркеме А**

 **Күчүнө кирүү күнү жана өткөөл мезгил**

*Ушул Тиркеме Стандарттын түзүүчү курамына кирет.*

1. *2015 Финансылык отчеттуулуктун эл аралык стандартына (ЧОИ үчүн ФОЭСке) түзөтүүлөр киргизүү*, 2015-жылдын май айында чыгарылган, түзөтүүлөр киргизилген пункттар: 1.3, 2.22, 2.47, 2.49–2.50, 4.2, 4.12, 5.4–5.5, 6.2–6.3, 9.1–9.3, 9.16, 9.18, 9.24–9.26, 9.28, 11.2, 11.4, 11.7, 11.9, 11.11, 11.13–11.15, 11.27, 11.32, 11.44, 12.3, 12.8–12.9, 12.23, 12.25, 12.29, 14.15, 15.21, 16.10, 17.5–17.6, 17.15, 17.31–17.32, 18.8, 18.20, 19.2, 19.11, 19.14–19.15, 19.23, 19.25–19.26, 20.1, 20.3, 21.16, 22.8–22.9, 22.15, 22.17–22.18, 26.1, 26.9, 26.12, 26.16–26.17, 26.22, 27.1, 27.6, 27.14, 27.30–27.31, 28.30, 28.41, 28.43, 30.1, 30.18, 31.8–31.9 33.2, 34.7, 34.10–34.11, 35.2, 35.9–35.11 жана терминдердин түшүндүрмөсү, 29-бөлүм кайра каралган жана төмөнкү пункттар кошулган: 1.7, 2.14A–2.14D, 9.3A–9.3C, 9.23A, 10.10A, 11.9A–11.9B, 17.15A–17.15D, 17.33, 22.3A, 22.15A–22.15C, 22.18A–22.18B, 22.20, 26.1A–26.1B, 34.11A–34.11F, 35.12A жана A2–A3. Ишкана бул пункттарды 2017-жылдын 1-январынан же андан кийин башталган жылдык мезгилдер үчүн колдонууга тийиш. А2-пунктта көрсөтүлгөн учурларды кошпогондо, 2-34 бөлүмдөргө киргизилген түзөтүүлөр 10-бөлүмгө ылайык ретроспективдүү түрдө колдонулушу керек. *ЧОИ үчүн ФОЭСке 2015-жылдагы түзөтүүлөрдү* мөөнөтүнөн мурда колдонууга уруксат берилет. Эгерде ишкана *ЧОИ үчүн ФОЭСке 2015-жылдагы түзөтүүлөрдү* мурдагы мезгилдер үчүн колдонсо, анда ал бул фактыны ачып көрсөтүшү керек.
2. Эгерде ишкана үчүн 2-34-бөлүмдөрдүн түзөтүүлөрүндөгү кандайдыр бир жаңы же кайра каралган талаптарды ретроспективдүү колдонуу максатка ылайыксыз болсо, анда ал ишкана бул талаптарды иш жүзүндө мүмкүн болгон эң алгачкы мезгилде колдонуусу керек. Мындан тышкары бул ишкана:
3. кайра каралган 29-бөлүмдү ал *ЧОИ үчүн ФОЭСке* карата *2015-жылдагы түзөтүүлөрдү* биринчи жолу колдонуп жаткан мезгилдин башынан тартып келечекте колдонууну чечиши мүмкүн.
4. 19.11-пунктка карата түзөтүүлөрдү ал *ЧОИ үчүн ФОЭСке карата 2015-жылдагы түзөтүүлөрдү* биринчи жолу колдонгон мезгилдин башталышынан баштап келечекте колдонууга тийиш. Бул пункт уюмдун 19-бөлүмдү колдонуу чөйрөсүнүн алкагында бизнес бирикмелери болгон учурда гана колдонулат.
5. 2.49–2.50, 5.4, 17.15, 27.6, 27.30–27.31 жана 31.8–31.9 пункттарга түзөтүүлөрдү жана жаңы кошулган 10.10A, 17.15A–17.15D жана 17.33 пункттарды *ЧОИ үчүн ФОЭСке карата 2015-жылдагы түзөтүүлөрдү* биринчи жолу колдонгон мезгилдин башталышынан баштап келечекте колдонууга тийиш. Бул пункттар эгерде уюм 17.15-пунктка ылайык негизги каражаттардын кайсы классына болбосун кайра баалоо моделин колдонгон учурда гана колдонулат.

А3 Ишкана А2 пунктун колдонуунун натыйжасында финансылык отчетто кайсыл суммалар кайра каралбаганын аныкташы керек.

**Тиркеме Б**

**Терминдердин түшүндүрмөсү**

*Ушул Тиркеме Стандарттын түзүүчү курамына кирет.*

|  |  |
| --- | --- |
| **эсеп саясаты**  | Финансылык отчеттуулукту даярдоодо жана аны берүүдө ишкана тарабынан колдонулган атайын принциптер, негиздер, макулдашуулар, эрежелер жана практикалар. |
| **бухгалтердик эсеп пайдасы**  | Салык чыгашасын алып салганга чейинки мезгилдеги пайда же зыян. |
| **чегерүү методу**  | Операциялардын жана башка окуялардын натыйжалары алар болуп өткөндө таанылат (акча каражаттары же алардын башка эквиваленттери алынган же төлөнгөн учурда эмес) жана алар таандык болгон мезгилдерде эсепке алынат жана финансылык отчеттуулукта чагылдырылат. |
| **топтолуучу акы төлөнүүчү жумушка чыкпоолор**  | Азыркы мезгилде пайдалануу укугу толук колдонулбаган учурда келечекке которулушу жана пайдаланылышы мүмкүн болгон жумушка чыкпоолор. |
| **активдүү рынок**  | Баа жөнүндөгү маалыматты туруктуу камсыздандырып туруу үчүн актив жана милдеттенме боюнча операциялар жетиштүү тездикте жана көлөмдө өткөрүлүп туруучу рынок |
| **айыл-чарба ишмердүүлүгү**  | Ишкананын сатууга максатталган биологиялык активдерин айыл-чарба продукциясына же кошумча биологиялык активдерге биологиялык трансформациялоону башкаруу процесси. |
| **айыл-чарба продукциясы**  | Ишкананын биологиялык активдеринен алынган продукция. |
| **амортизация**  | Активдин амортизациялануучу наркын анын пайдалуу кызмат мөөнөтүнүн ичинде системалык түрдө бөлүштүрүү.  |
| **финансылык активдин же финансылык милдеттенменин** **амортизацияланган наркы**  | Баштапкы таануу учурунда финансылык актив же финансылык милдеттенме бааланган сумма, минус карыздын негизги суммасынын эсебине төлөмдөр, плюс же минус натыйжалуу пайыздык ставка методун пайдалануу менен эсептелген, топтолгон амортизациянын көлөмү, – көрсөтүлгөн алгачкы сумманын жана төлөө мөөнөтү келгенде төлөнүүчү жана зыянга каралган баалоо резервин эске алуу менен оңдоп-түзөлгөн финансылык активдерге карата колдонулуучу сумманын ортосундагы айырмалар.  |
| **актив**  | Өткөн окуялардын натыйжасында ишкана тарабынан контролдонгон,жана алардан келечектеги экономикалык пайдалардын ишканага келип түшүшү күтүлгөн ресурстар. |
| **ассоциацияланган ишкана**  | Инвестордун олуттуу таасири бар, биргелешкен ишмердүүлүктө үлүштүк катышы жок жана туунду эмес, шериктик сыяктуу корпорация эмес ишкананы кошо алгандагы ишкана.  |
| **биологиялык актив**  | Тирүү жаныбар же өсүмдүк. |
| **зайымдар боюнча чыгымдар**  | Акча каражаттарын зайымга алууга байланыштуу ишкана тарткан пайыздар жана башка чыгымдар. |
| **бизнес** | 1. Инвесторлордун кирешесин; же
2. Камсыздандыруу полистерин кармоочуларына же катышуучуларына түз жана салымдарына жараша азайтылган чыгымдарды же башка экономикалык пайдаларды камсыздоо максаттында жүргүзүлүүчү жана башкарылуучу иш-аракеттердин жана активдердин бирдиктүү жыйындысы.

Бизнес негизинен кирешелерди алуу үчүн колдонулган же колдонула турган ресурстардан, ал ресурстарга колдонулуучу процесстерден жана алардын натыйжаларынан турат. Эгерде өткөрүлүп берилүүчү иш-аракеттердин жана активдердин жыйындысында гудвилл болсо, анда өткөрүлүп берилүүчү жыйынды бизнес болуп саналат. |
| **бизнести бириктирүү**  | Өз алдынча ишканалар менен бизнестерди отчет берүүчү бир ишканага бириктирүү. |
| **баланстык нарк**  | Финансылык абал жөнүндө отчетто актив жана милдеттенметаанылган сумма.  |
| **акча каражаттары**  | Колдогу (кассадагы) жана талап боюнча төлөнүүчү депозиттерде жайгашкан акча каражаттары. |
| **акча каражаттарынын эквиваленти**  | Белгилүү суммадагы накталай акчага оңой айлануучу жана наркынын бир аз өзгөрүү тобокели бар кыска мөөнөттүү, ликвиддүүлүгү жогору инвестициялар. |
| **акча каражаттарынын агымдары**  | Акча каражаттарынын жана алардын эквиваленттеринин кириши жана чыгышы. |
| **акча каражаттарын жаратуучу бирдик**  | Башка активдерден же активдер классынан акча каражаттарынын киришинен көбүрөөк денгээлде көз каранды эмес, акча каражаттарынын киришин жаратуучу эң кичинекей аныкталуучу активдердин классы. |
| **акчалай төлөнүүчү акцияларга негизделген төлөмдөр боюнча операция**  | Акцияларга негизделген төлөмдөр боюнча операция, анда ишкана товарларды жана кызматтарды ишкананын же топтогу башка ишкананын үлүштүк инструменттеринин (анын ичинде акциялардын жана акцияларга опциондордун) баасына (же наркына) негизделген суммадагы акча каражаттарын же башка активдерди ал товарларды жана кызмат көрсөтүүлөрдү берүүчүлөргө которуу милдеттенмелерин алуу аркылуу сатып алат. |
| **бухгалтердик баалоодогу өзгөрүүлөр**  | Активдин же милдеттенменин баланстык наркын, же болбосо активдин мезгил-мезгили менен керектөө суммасын, активдердин жана милдеттенмелердин учурдагы абалын жана аларга байланыштуу келечекте күтүлгөн пайдаларды жана милдеттенмелерди баалоонун жыйынтыгында келип чыккан оңдоп түзөө. Бухгалтердик баалоодогу өзгөрүүлөр жаңы маалыматтардын же жаңы окуялардын натыйжасында келип чыгат жана ошол себептен алар каталарды оңдоого кирбейт. |
| **активдер классы**  | Ишкананын ишмердүүлүгүндөгү окшош мүнөздөгү жана пайдалануусу бирдей активдердин тобу. |
| **жеке адамдын үй-бүлөсүнүн жакын мүчөлөрү** | Жеке адамдын ишкана менен жүргүзгөн операцияларынын жүрүшүндө ага таасир этүүчү же ал адамдын таасири аларга тийүүсү мүмкүн болгон үй-бүлөсүнүн мүчөлөрү:1. ал адамдын балдары, ошондой эле жубайы же жарандык жубайы;
2. ал адамдын жубайынын же жарандык жубайынын балдары; жана
3. ал адамдан, же ал адамдын жубайынан же жарандык жубайынын багуусундагылар.
 |
| **ишкананын компоненти**  | Операциялык жана финансылык отчетуулук максатында ишкананын калган бөлүктөрүнөн так айырмалана алынуучу операциялар жана акча-каражаттарынын агымдары. |
| **татаал финансылык инструмент** | Эмитенттин көз карашы менен алып караганда милдеттенменин да, өздүк капиталдын да элементин камтыган финансылык инструмент. |
| **бириктирилген финансылык отчеттуулук** | Башкы ишкана жана анын туундулары бирдиктүү экономикалык ишкана катары тапшырган финансылык отчеттуулук. |
| **курулуш келишими**  | Долбоору, технологиясы менен функциясы же болбосо түпкү максаттары же пайдалануусу жагынан өз ара тыгыз байланыштуу же бири-биринен көз каранды активдерди же активдердин курамын куруу боюнча атайын макулдашылган келишим. |
| **конструктивдүү милдет**  | Ишкананын иш-аракеттеринин натыйжасында төмөнкүдөй учурларда келип чыгуучу милдет:1. түзүлгөн практика, жарыяланган саясат же жакын арадагы жетиштүү конкреттүү билдирүү аркылуу ишкана башка тараптарга ал белгилүү бир милдеттерди өзүнө ала тургандыгын көрсөткөн;
2. жана ушунун натыйжасында ишкана өзүнө алган милдеттерди аткарам деп башка тараптарда негиздүү үмүтүн жараткан.
 |
| **шарттуу актив**  | Өткөндөгү окуялардан келип чыккан жана анын болушу келечектеги бир же бир нече айкын эмес окуялардын болгондугу же болбогондугу менен гана ырастала турган, алар болгонуна ишенич болбогон жана ишкананын толук контролунда болбогон ыктымалдуу актив. |
| **шарттуу милдеттенме**  | 1. Өткөндөгү окуялардан келип чыккан жана анын болушу келечектеги бир же бир нече айкын эмес окуялардын болгондугу же болбогондугу менен гана ырастала турган, алар болгонуна ишенич болбогон жана ишкананын толук контролунда болбогон ыктымалдуу милдет; же
2. өткөндөгү окуялардан келип чыккан, бирок таанылбаган учурдагы милдет, анткени:
3. милдетти жөнгө салуу үчүн экономикалык пайданы камтыган ресурстардын чыгып калышы талап кылынгандыгы ыктымалдуу болуп саналбайт; же
4. милдеттин көлөмү жөндүүлүктүн жетиштүү даражасы менен бааланышы мүмкүн эмес.
 |
| **контролдоо (ишкананы)**  | Ишкананын ишмердүүлүгүнөн пайда алуу максатында анын финансылык жана операциялык саясатын башкарууга ыйгарым укуктар. |
| **утурумдук салык**  | Учурдагы же өткөн мезгилдердеги салык салынуучу пайдага (салык зыянына) карата төлөнүүчү (орду толтурулуучу) пайда салыгынын суммасы. |
| ***ЧОИ үчүн ФОЭСке* өтүү күнү** | *ЧОИ үчүн ФОЭСк*е ылайык даярдалган ишкананын биринчи финансылык отчеттуулугунда *ЧОИ үчүн ФОЭС* алкагында толук салыштырмалуу маалымат бере баштаган алгачкы мезгилдин башталышы. |
| **чегерилүүчү убактылуу айырмалар**  | Активдин же милдеттенменин баланстык наркы калыбына келтирилген же жабылган учурда келечектеги мезгилдердин салык салынуучу пайдасын (салык зыяны) аныктоодо чегерилүүчү суммага алып келген убактылуу айырмалар. |
| **кийинкиге калтырылган салык**  | Өткөн операциялардын же окуялардын натыйжасында келип чыккан келечектеги мезгилдер үчүн салык салынуучу пайдасына (салык зыяны) карата төлөнүүчү (орду толтурула турган) пайда салыгы. |
| **кийинкиге калтырылган салык активдери**  | Төмөнкүлөргө карата келечектеги мезгилдерде орду толтурула турган пайда салыгынын суммалары:1. чегерилүүчү убактылуу айырмаларга;
2. келечектеги мезгилдерге которулган пайдаланылбаган салык зыяндарына;
3. келекчектеги мезгилдерге которулган пайдаланылбаган салык кредиттерине.
 |
| **кийинкиге калтырылган салык милдеттенмелери** | Салык салынуучу убактылуу айырмаларга карата келечектеги мезгилдерде төлөнүүчү пайда салыгынын суммалары. |
| **белгиленген төлөмдөрү менен пенсиялык программалар боюнча милдеттенме** | Отчеттук күнгɵ белгиленген төлөмдөрү менен пенсиялык программалар боюнча милдеттенменин, милдеттенмелер тикелей төлөнүүгө тийиш активдер программасын (эгер бар болсо) отчеттук күнгɵ адилет наркынкемиткендеги келтирилген наркы.  |
| **белгиленген төлөмдөрү менен пенсиялык программалар боюнча милдеттенме (келтирилген нарк)** | Бул кызматкерлердин учурдагы жана өткөн мезгилдерде көрсөткөн кызматтарына байланыштуу келип чыккан милдеттенме боюнча эсептешүүлөрдү жүргүзүү үчүн зарыл болгон, күтүлгөн келечектеги төлөмдөрдүн, активдердин программасы алынып салынбаган, келтирилген наркы. |
| **белгиленген төлөмдөрү менен пенсиялык программалар** | Белгиленген төгүмдөрү менен пенсиялык программалардан башка эмгек ишмердүүлүгү аякташы боюнча сыйакылардын программасы. |
| **белгиленген төгүмдөрү менен пенсиялык программалар** | Эмгек ишмердүүлүгү аякташы боюнча сыйакылардын программалары, алардын алкагында ишкана өзүнчө ишканага (же фондго) бекитилген төгүмдөрдү төлөйт жана кийинки төгүмдөрдү же кызматкерлерге тикелей сыйакыларды төлөп берүү боюнча юридикалык же конструктивдик милдеттерге ээ болбойт, эгерде фонддун активдери кызматкерлер тарабынан учурдагы жана мурдагы мезгилдерде көрсөтүлгөн кызматтар үчүн тийиштүү болгон бардык сыйакыларды төлөп берүү үчүн жетишсиз болсо. |
| **амортизациялануучу нарк**  | Активдин, (финансылык отчеттуулукта) анын жоюу наркын алып салгандагы, баштапкы наркы же баштапкы нарктын ордуна колдонулуучу сумма.  |
| **амортизациялоо** | Активдин амортизациялануучу наркын анын пайдалуу кызмат мөөнөтүнүн ичинде системалык түрдө бөлүштүрүү. |
| **таанууну токтотуу** | Мурда таанылган активди же милдеттенмени ишкананын финансылык абалы жөнүндө отчетунан чыгарып салуу.  |
| **иштеп чыгуу**  | Жаңы же түп орду менен жакшыртылган материалдарды, түзүлүштөрдү, продуктуларды, процесстерди, системаларды же кызмат көрсөтүүлөрдү коммерциялык өндүрүүнүн же пайдалануунун алдында алардын планын же долбоорун иштеп чыгууда изилдөөнүн натыйжаларын же башка билимдерди колдонуу. |
| **токтотулган ишмердүүлүк** | Ишкананын же чыгып калган же сатууга арналган катары классификацияланган компоненти, жана ал: 1. бизнестин негизги айрым багытын же ишмердүүлүктүн географиялык аймагын билдирет;
2. бизнестин өзүнчө негизги багытын же ишмердүүлүктүн географиялык аймагын жоюу боюнча макулдашылган бириккен пландын бөлүгү;
3. кайрадан сатуу максатында гана алынган туунду ишкана.
 |
| **натыйжалуу пайыздык ставка методу**  | Финансылык активдин жана финансылык милдеттенменин (жефинансылык активдердин жана финансылык милдеттенмелердин тобунун) амортизацияланган наркын эсептөө жана пайыздык кирешени же пайыздык чыгашаларды тийиштүү мезгилге бөлүштүрүү методу. |
| **натыйжалуу пайыздык ставка** | Келечекте болжолдонгон акча каражаттарынын төлөмүн же түшүүлөрүн ошол финансылык инструменттин жабуу мөөнөтү келгенге чейин, же, керектүү учурларда андан кыскараак мезгил ичинде финансылык активдин же финансылык милдеттенменин таза баланстык наркына чейин дисконттоону камсыз кылган пайыздык ставка.  |
| **хеджирлөөнүн натыйжалуулугу**  | Хеджирлөөчү инструменттин адилет наркындагы же акча каражаттарынын агымдарындагы өзгөрүүлөр менен компенсациялануучу хеджирленүүчү тобокелге тиешелүү хеджирленүүчү объекттин адилет наркындагы же акча каражаттарынын агымдарындагы өзгөрүүлөрдүн даражасы. |
| **кызматкерлердин сыйакылары** | Көрсөткөн кызматтары үчүн кызматкерге ишкана тарабынан берилүүчү эмгек акылардын жана төлөп берүүлөрдүн бардык формалары. |
| **капитал, өздүк капитал** | Ишкананын бардык милдеттенмелерин эсептен чыгарып салгандан кийин анын активдериндеги калган үлүш. |
| **үлүштүк инструменттер менен эсептелинүүчү акцияларга негизделген төлөмдөр боюнча****операция** | 1. Акцияларга негизделген төлөмдөр боюнча операция, анын учурунда ишкана товарларды жана кызмат көрсөтүүлөрдү өзүнүн үлүштүк инструменттери (анын ичинде акциялары жана акцияга опциондору) үчүн
2. ордун толтуруу иретинде алат; же товарларды жана кызмат көрсөтүүлөрдү алат, бирок берүүчү менен операциялар боюнча эсептешүүлөрдү жүргүзүү милдетин албайт.
 |
| **каталар** | Бир же андан көп өткөн мезгилдердеги ишкананын финансылык отчеттулугунда ишенимдүү маалыматты колдоно албай койгондон же туура эмес колдонгондон келип чыккан кемчиликтер, бурмалоолор. Ал маалыматтар:1. ошол мезгилдердеги финансылык отчеттуулугун чыгарууга уруксат берилгенде жеткиликтүү болгон; жана
2. ошол финансылык отчеттуулукту даярдоодо жана берүүдө алынуусу жана эске алынуусу күтүлгөн.
 |
| **чыгашалар**  | Отчеттук мезгил ичинде ишкана ээлерине бөлүштүрүүлөргө тиешелүү болгондордон тышкары, өздүк капиталдын азайышына алып келген, активдердин чыгышынын же түгөнүшүнүн же милдеттенмелердин келип чыгышынын натыйжасында экономикалык пайдалардын азайышы.  |
| **ишенимдүү берүү** | Активдердин, милдеттенмелердин, кирешелердин жана чыгашалардын аныктамаларына жанатаануу критерийлерине ылайык операциялардын, башка окуялардын жана шарттардын жыйынтыктарын ишенимдүү берүү. |
| **адилет нарк** | Жакшы маалыматтанган жана операцияларды жүргүзүүгө ниеттенген тараптардын ортосунда активге алмашууга, милдеттенмени төлөөгө, же үлүштүк инструментти берүүгө мүмкүн болгон сумма. |
| **сатуу чыгымдары алып салынган адилет нарк**  | Жакшы маалыматтанган жана операцияларды жүргүзүүгө ниеттенген тараптардын ортосундагы активди же акча каражаттарын жаратуучу бирдикти сатуудан түшүүчү, жарактан чыгаруу чыгымдарын алып салгандан кийинки сумма. |
| **финансылык ижара**  | Активдин менчиктик укугуна байланыштуу негизинен бардык тобокелдиктерди жана пайдаларды өткөрүп берүүчү ижара. Менчик укугу убакыттын өтүшү менен өткөрүлүп берилиши же берилбеши мүмкүн. Финансылык эмес ижара операциялык ижара болуп саналат.  |
| **финансылык актив** | Төмөндөгү ар кандай актив: (a) акча каражаттары;(b) башка ишкананын үлүштүк инструменти;(с) келишимдик укук:1. башка ишканадан акча каражаттарды же башка финансылык активдерди алуу; же
2. финансылык активдерди же финансылык милдеттенмелерди башка ишкана менен ишканага мүмкүн болгон жагымдуу шарттар менен алмашуу;
3. ишкананын өздүк үлүштүк инструменттери менен эсептелинүүчү же эсептешүүгө мүмкүн болгон келишим, жана:
4. ага ылайык ишкана өзүнүн үлүштүк инструменттерин өзгөрүлүүчү санда алууга милдеттенген же милдеттениши мүмкүн; же
5. ал келишим боюнча эсептешүү бекитилген суммадагы акчаны же башка финансылык активди бекитилген сандагы ишкананын өздүк үлүштүк инструменттерине алмашуу жолунан айырмаланган жолдор менен жүргүзүлгөн же жүргүзүлүшү мүмкүн. Бул максатта ишкананын өздүк үлүштүк инструменттеринин ичине келечекте ишкананын өздүк инструменттерин алуу же берүү боюнча өзүлөрү келишим болуп эсептелген инструменттер кирбейт.
 |
| **финансылык инструмент**  | Бир эле убакытта бир ишканада финансылык активдин жана башка ишканада финансылык милдеттенменин же үлүштүк инструменттин пайда болушуна алып келген келишим. |
| **финансылык милдеттенме** | Төмөндөгү ар кандай милдеттенме:1. келишимдик милдет:
2. башка ишканага акча каражаттарын же башка финансылык активди берүү боюнча; же
3. финансылык активдерди же финансылык милдеттенмелерди башка ишкана менен ишканага жагымсыз шарттар менен алмашуу боюнча; же

(b) ал боюнча эсептешүү ишкананын өздүк үлүштү инструм енттери менен жүргүзүлө турган же жүргүзүлүшү мүмкүн болгон келишим; жана 1. ага ылайык ишкана өздүк үлүштүк инструменттерин өзгөрүлүүчү санда алууга милдеттенген же милдеттениши мүмкүн болгон; же
2. ал боюнча эсептешүү бекитилген суммадагы акчаны же башка финансылык активди бекитилген сандагы ишкананын өздүк үлүштүк инструменттерине алмашуу жолунан айырмаланган жолдор менен жүргүзүлө турган же жүргүзүлүшү мүмкүн болгон. Бул максатта ишкананын өздүк үлүштүк инструменттеринин ичине келечекте ишкананын өздүк инструменттерин алуу же берүү боюнча өзүлөрү келишим болуп эсептелген инструменттер кирбейт.
 |
| **финансылык абал** | Финансылык абал жөнүндө отчетто көрсөтүлгөн ишкананын активдеринин, милдеттенмелеринин жана өздүк капиталынын ортосундагы өз ара байланыш. |
| **финансылык отчеттуулук** | Ишкананын финансылык абалын, финансылык натыйжалуулугун жана акча каражаттарынын агымдарын структуралык түрдө көрсөтүү. |
| **финансылык ишмердүүлүк** | Ишкананын капитал салымдарынын жана зайымдарынын өлчөмүндөгү жана курамындагы өзгөрүүлөргө алып келген ишмердүүлүк. |
| **бекемделген келишим** | Белгилүү сандагы ресурстарды, белгилүү баада белгилүү күндө же күндөрдө алмашуу боюнча милдеттендирүүчү келишим. |
| ***ЧОИ үчүн ФОЭС*ти алгачкы жолу колдонуп жаткан ишкана** | Мурунку отчетторун толук *ФОЭС* же башка эсеп стандарттары менен тапшырганына карабастан, биринчи жылдык финансылык отчеттуулугун *ЧОИ үчүн ФОЭС*ке ылайык тапшырган ишкана. |
| **болжолдонгон операция** | Жүргүзүлө элек, бирок күтүлүүчү операция. |
| **ЧЕТ өлкөлүк бөлүм** | Отчет берүүчү ишкананын туундусу, ассоциацияланган, биргелешкен ишканасы же бөлүмү болуп саналган, анын ишмердүүлүгү отчет берүүчү ишкананын өлкөсүнөн же валютасынан айырмаланган өлкөдө же валютада негизделген же жүзөгө ашырылып жаткан ишкана |
| ***ФОЭС*тин толук версиясы** | *ЧОИ үчүн ФОЭСтен* башка Финансылык отчеттуулуктун эл аралык стандарттары (ФОЭС). |
| **колдонуудагы валюта** | Ишкана операцияларын жүргүзгөн негизги экономикалык чөйрөнүн валютасы |
| **тапшыруу валютасынын нормалдаштырылган күнү** | Ишкананын тапшыруу валютасы мындан ары олуттуу гиперинфляциянын эки мүнөздөмөсүнүн бирөөсүнө же экөөнө тең ээ болбогон, же ишкананын тапшыруу валютасы олуттуу гиперинфляцияга дуушар болбогон валютага алмашылган күн. |
| **каржылоо (эмгек ишмердүүлүгү аякташы боюнча төлөнүүчү сыйакылар)** | Ишкананын жана кээде кызматкерлердин, отчет берүүчү ишканадан юридикалык жактан бөлөк жана андан кызматкерге сыйакылар төлөнгөн ишканага же фондго төлөмдөрү. |
| **башка кирешелер** | Кирешенин аныктамасына ылайык келген, бирок түшкөн киреше эмес экономикалык пайдалардын көбөйүүлөрү. |
| **жалпы багыттагы финансылык отчеттуулук** | Өздөрүнүн атайын маалымат муктаждыктарына жооп берген отчетторду талап кылууга мүмкүнчүлүгү жок кеңири пайдалануучулардын жалпы финансылык маалымат муктаждыктарына багытталган финансылык отчеттулук.  |
| **үзгүлтүксүз ишмердүүлүк** | Жетекчилик ишкананы жабууга же операцияларды токтотууга ниеттенбесе, же анын андай кылбаска башка реалдуу альтернативасы жок болсо, анда ишкананын ишмердүүлүгү үзгүлтүксүз болот. |
| **гудвилл**  | Жекече аныкталууга жана өзүнчө таанылууга жөндөмүсүз активдерден келип чыккан келечектеги экономикалык пайдалар. |
| **мамлекеттик субсидиялар** | Мамлекет тарабынан ишкананын операциялык ишмердүүлүгүнө тиешелүү белгиленген шарттары өткөн мезгилде же келечекте сактоосу үчүн ресурстарды которуу түрүндө берилген жардам. |
| **берүү күнү**  | Ишкана жана башка тарап (анын ичинде кызматкер) акцияларга негизделген төлөмдөр жөнүндө макулдашуунун шарттары тууралуу макулдашкан, ишканада жана контрагентте макулдашуунун шарттарын жалпы түшүнүү болгон учур жеткен күн. Берүү күнүнө карата ишкана контрагентке ишкананын акча каражаттарына, башка активдерине же үлүштүк инструменттерине укукту, эгерде Булар бар болсо, укуктарды өткөрүп берүүнүн айрым шарттары сакталган учурда берет. Эгерде бул макулдашуу ырасталууга (мисалы, акционерлер тарабынан) тийиш болсо, анда бул ырастоо болуп өтүү күнү берүү күнү болуп саналат. |
| **ижарага дүң инвестиция** | Төмөнкүлөрдүн суммасы: 1. финансылык ижара келишими боюнча ижарага берүүчү алууга тийиш минималдуу ижаратөлөмдөрүнүн; жана
2. ижарага берүүчүгө тийиштүү кепилденбеген жоюу наркынын
 |
| **топ** | Башкы ишкана жана анын бардык туунду ишканалары. |
| **хеджирленүүчү объект** | Стандарттын 12-бөлүмүнө ылайык, чакан жана орто ишканалар тарабынан атайын хедж эсепке алуу максатында хеджирленүүчү объект:1. амортизацияланган нарк боюнча баалануучу карыздык инструменттин пайыздык ставкалык тобокели;
2. бекемделген келишимдеги же толук ыктымал болжолдонгон операциядагы валюталык же пайыздык ставкалык тобокели;
3. ишкана кармап турган же бекемделген келишимдеги же товарды сатып алуу же сатуу толук ыктымал болжолдонгон операциядагы товардын баа тобокели;
4. чет өлкөлүк бөлүмгө таза инвестициянын валюталык тобокели.
 |
| **хеджирлөө инструменти** | Стандарттын 12-бөлүмүнө ылайык, чакан жана орто ишканалар тарабынан атайын хеджди эсепке алуу максатында хеджирлөөчү инструмент болуп төмөндө көрсөтүлгөн шарттардын баарына жооп берген финансылык инструмент эсептелет: 1. Ушул 12.17 пунктта хеджделген тобокел катары белгиленген тобокелди компенсациялоодо жогору натыйжалуу болот деп күтүлгөн пайыздык своп, валюталык своп, форварддык валюталык келишим же болбосо форварддык товардык келишим.
2. анын ичине отчет берүүчү ишканадан тышкары тарап кирет (б.а. отчет берүүчү топтон, сегменттен же жеке ишканадан тышкары);
3. анын номиналдык суммасы хеджирленүүчү объекттин негизги же номиналдык деп белгиленген суммасына барабар;
4. анын атайын төмөнкүдөн кеч калбаган төлөө күнү белгиленген:
5. хеджирленген финансылык инструментти төлөө мөөнөтүнөн;
6. товарларды сатып алуу же сатуу боюнча келишимдин шартынын аткарылуусу болжолдонгон күндөн; же
7. хеджирленүүчү толук ыктымал болжолдонгон валюталык же товар операциясынын орун алышынан.

(e) анын алдын ала төлөө, мөөнөтүнөн эрте токтотуу же узартуу мүмкүндүктөрү жок.Финансылык инструменттерди эсепке алууда ФОЭСтин IAS 39-ун колдонуучу ишкана бул аныктаманы эмес, ал стандарттагы хеджирлөөчү инструменттин аныктасын колдонууга тийиш. |
| **толук ыктымал** | Ыктымалдуулугу кыйла жогору. |
| **нарктын түшүшү (зыян)** | Активдин баланстык наркы төмөнкү суммалардан ашкан сумма:(a) запастарга карата, анын сатуу баасынан бүтүрүү жана сатуу чыгымдары алып салырган суммадан; же болбосо (b) башка финансылык эмес активдерге карата, анын орду толтурулуучу наркынан. |
| **практикада колдонуу мүмкүн эмес** | Эгерде ишкана талапты колдонуу боюнча бардык мүмкүн болгон аракеттерин жумшагандан кийин аны колдоно албаса, анда аны практикада колдонуу мүмкүн эмес. |
| **шарттуу кошуп эсептелген пайыздык ставка** | Төмөнкүлөрдүн тагыраак аныкталышы: 1. окшош кредиттик рейтинги бар эмитенттин окшош инструменти үчүн басымдуулук кылган ставка; же
2. товарлардын жана кызмат көрсөтүүлөрдүн учурдагы акчалай сатылуучу баасында инструменттин номиналдык суммасын дисконттогон пайыздык ставка.
 |
| **киреше** | Отчеттук мезгил ичиндеги, ишкана ээлеринин салымдарына тиешелүү болгондордон тышкары, өздүк капиталдын көбөйүшүнө алып келген, активдердин келишинин же көбөйүшүнүн, же милдеттенмелердин азайышынын натыйжасында экономикалык пайдалардын көбөйүшү. |
| **пайда (жана зыян) жөнүндө отчет** | Башка жыйынды кирешенин беренелерин кошпогон отчеттук мезгилде таанылган бардык киреше жана чыгаша беренелерин чагылдыруучу финансылык отчет. |
| **пайда салыгы** | Салык салынуучу пайдага негизделген бардык ички жана тышкы салыктар. Пайда салыгы, ошондой эле, туунду, ассоциацияланган же биргелешкен ишканалар тарабынан отчет берүүчү ишканага бөлүштүрүү боюнча төлөнүүчү, кармап калынуучу сыяктуу салыктарды камтыйт. |
| **камсыздандыруу келишими** | Бир тарап (камсыздандыруучу) экинчи тараптын (камсыздандыруу полисин кармоочу) олуттуу камсыздандыруу тобокелдигин аталган болушуна ишенич жок келечектеги айкын эмес окуя (камсыздандыруу учуру) камсыздандыруу полисин кармоочуга терс таасирин тийгизген учурда ага компенсация төлөп берүүгө макулдук берүү аркылуу өзүнө алган келишим.  |
| **материалдык эмес актив** | Физикалык формасы жок идентификациялануучу акчалай эмес актив.Мындай активдер төмөнкү учурларда аныкталат: 1. ажыратылуу жөндөмдүүлүгү болгондо, б.а активди ишканадан ажыратып же бөлүп, өзүнчө же ага байланыштуу келишим, актив же милдеттенме менен чогуу сатуу, которуу, лицензиялоо, ижаралоо же алмашуу жөндөмдүүлүгү бар болгондо;
2. келишимдик же башка юридикалык укуктардан келип чыкса, жана ал укуктар ишканадан же башка укуктардан жана милдеттерден ажыратылуу же которулуу жөндөмдүүлүгү болгонуна көз карандысыз болгон учурда.
 |
| **ижара келишиминде камтылган пайыздык ставка** | Дисконттук ставка, аны колдонууда ижара мөөнөтүнүн башталышында (a) минималдуу ижаратөлөмдөрүнүн жана (b) кепилденбеген жоюу наркынын жалпы келтирилген наркы.(ⅰ)ижараланган активдин адилет наркынын жана ижарага берүүчүнүн бардык баштапкы тикелей (ⅱ)чыгымдарынын суммасына барабар болгон жагдайга алып келет. |
| **аралык финансылык отчет** | Аралык мезгил ичинде финансылык отчеттуулуктун толук топтомун же болбосо кыскартылган финансылык отчеттуулуктун толук топтомун камтыган финансылык отчет. |
| **аралык мезгил** | Толук финансылык жылдан кыска финансылык отчеттук мезгили. |
| **Финансылык отчеттуулуктун эл аралык стандарттары (ФОЭС)** | Финансылык отчеттуулуктун эл аралык стандарттары боюнча кеңеш (ФОЭС боюнча кеңеш) кабыл алган стандарттар. Алар төмөнкүлөрдөн турат:1. Финансылык отчеттуулуктун эл аралык стандарттарынан (IFRS);
2. Финансылык отчеттуулуктун эл аралык Стандарттарынан (IАS);
3. Эл аралык финансылык отчеттуулуктун түшүндүрмөлөрү боюнча комитет (IFRIC) же мурунку түшүндүрмөлөр боюнча туруктуу комитет (SIC) тарабынан иштелип чыккан түшүндүрмөлөрдөн.
 |
| **ички нарк** | Контрагент жазылууга же алууга (шарттуу же шартсыз) укугу бар акциялардын адилет наркынын жана бул акцияларга контрагент учурда (же келечекте) төлөөгө тийиш баанын (эгер бар болсо) ортосундагы айырма. Мисалы, аткаруу баасы 15 а.б. болгон акция опционунун адилет наркы 20 а.б. болгон акцияга карата анын ички наркы 5 а.б. болот. |
| **запастар** | Төмөндөгү активдер:1. демейки ишмердүүлүктүн жүрүшүндө сатууга арналган;
2. ушундай сатуу максатында өндүрүш процессинде турган; же
3. өндүрүш же кызмат көрсөтүү процессинде керектелүүчү материалдар же чийки заттар.
 |
| **инвестициялык ишмердүүлүк** | Акча каражаттарынын эквиваленттерине кирбеген узак мөөнөттүү активдерди жана башка инвестицияларды сатып алуу жана чыгаруу. |
| **инвестициялык кыймылсыз мүлк** | Ижарадан пайда табуу үчүн же капиталын көбөйтүү үчүн, же бул эки максатта тен ээси же ижарачы тарабынан финансылык ижарада кармалып турган мүлк (жер же имарат, же имараттын бөлүгү, же ошонун бардыгы биригип), алар:1. товарларды өндүрүүдө же алар менен жабдууда же кызмат көрсөтүүдөже болбосо административдик максаттарда; же
2. демейки ишмердүүлүктүн жүрүшүндө сатуу үчүн колдонулбайт.
 |
| **биргелешкен контроль** | Экономикалык ишмердүүлүктү келишимдик макулдашуу менен биргелешип контролдоо. Ал ишмердүүлүккө байланыштуу стратегиялык финансылык жана күндөлүк иш чечимдери биргелешип контролдогон тараптардын (катышуучулардын) бир добуштан макулдуктарын талап кылган учурда гана бар болот. |
| **биргелешкен ишкана** | Эки же андан көп тараптар биргелешкен контролдоого тийиш болгон экономикалык ишмердүүлүктү жүргүзүү тууралуу келишимдик макулдашуу. Биргелешкен ишкана биргелешип контролдонгон операциялар, активдер, же биргелешип контролдонгон ишканалар формасында болушу мүмкүн. |
| **биргелешип контролдонуучу ишкана** | Корпорацияны, өнөктөштүктү жана башка ар бир катышуучунун үлүшү бар ишкананы түзүүнү камтыган биргелешкен ишкана. Ишкана башка ишканалардай эле жол менен иштейт, болгону анын катышуучуларынын ортосундагы келишимдик макулдашууснуда ишкананын экономикалык ишмердүүлүгүн биргелешип контролдоо белгиленген.  |
| **ижара** | Ижарага берүүчү макулдашылган мөөнөт ичинде ижарачыга активдерин пайдалануу укукугун акы төлөмгө же бир нече акы төлөмдөрүнө алмашуу иретинде берген келишим. |
| **ижарачы тарабынан кошумча зайым каражаттарын тартуунун пайыздык ставкасы** | Бирдей ижара келишими боюнча ижарачы тарабынан төлөнүүчү пайыздык ставка же аны аныктоого мүмкүн болбогон учурларда, ижара башталган күнгө карата ижарачы активди сатып алууга керектүү каражаттарды ошондой эле мөөнөткө же ошондой эле камсыздандыруу менен карызга алуу мүмкүн болгон пайыздык ставка. |
| **милдеттенме** | Өткөн мезгилдеги окуялардан келип чыккан, аны төлөө экономикалык пайда берүүчү ресурстардын чыгышына алып келүүсү күтүлгөн ишкананын азыркы учурдагы милдети. |
| **зайымдар боюнча кредитордук карыздар** | Кредит берүүнүн демейки шарттарындагы кыска мөөнөттүү соода боюнча кредитордук карыздан башка финансылык милдеттенмелер. |
| **укуктарды ѳткѳрүп берүүнүн рыноктук шарты** | Ишкананын үлүштүк инструментинин аткаруу баасы, аны өткөрүү же аткаруу кɵз каранды болгон шарт, ал шарт башка ишканалардын Акциянын белгилүү бир баасына же акциялардын опционунун ички наркынын белгиленген суммасына жетүү сыяктуу ишкананын үлүштүк инструменттеринин рыноктук баасына байланыштуу болгон үлүштүк инструментти ишке ашыруу баасы, ага ээ болуу же ишке ашырыла турган шарт, же башка ишканалардын үлүштүк инструменттеринин рыноктук бааларынын индексине салыштырмалуу ишкананын үлүштүк инструменттеринин рыноктук баасына негизделген белгиленген максаттуу көрсөткүч. |
| **маанилүү** | Беренелердин камтылбай калышы же бурмаланышы эгер алар пайдалануучулардын финансылык отчеттуулуктун негизинде кабыл алган экономикалык чечимдерине өз-өзүнчө же чогуу таасир берсе, анда алар маанилүү болуп саналат. Маанилүүлүк коштогон кырдаалдарда баалануучу камтылбай калуунун же бурмалануунун көлөмүнөн жана алардын мүнөзүнөн көз каранды болот. Тийиштүү берененин мүнөзү же көлөмү, же экөөнүн айкалышы аныктоочу фактор болушу мүмкүн. |
| **баалоо** | Финансылык абал жөнүндө отчетто же жыйынды киреше жөнүндө отчетто таанылууга же көрсөтүлүүгө тийиш финансылык отчеттордун элементтери боюнча акчалай суммаларды аныктоо процесси. |
| **минималдуу ижара төлөмдөрү**  | Ижара мөөнөтүнүн ичинде ижарачыдан талап кылынуучу же талап кылынышы мүмкүн болгон төлөмдөр, аларга шарттуу ижара төлөмү, ижарага берүүчү тарабынан жана ага төлөнүүчү кызмат көрсөтүү жана салыктар боюнча чыгымдарды кошпогондо төмөндөгүлөр менен:1. ижара берүүчүгө, ижарачы тарабынан же ижарачыга байланыштуу тараптан бардык кепилденген суммалар;
2. ижарага берүүчүгө, бардык жоюу наркы ижара берүүчүгө төмөнкүлөр тарабынан кепилденет:
3. ижарачы;
4. ижарачыга байланыштуу тарап; же
5. ижарага берүүчүгө байланышы жок,кепилдик боюнчамилдеттенмелерди аткарууга финансылык кудурети бар үчүнчү жак.

Бирок, эгер ижарачы активди ижара башталган күнү ошол укуктун аткаруу шарты толук негиздүү адилет нарктан абдан төмөн баада сатып алууга укугу бар болсо, анда минималдуу ижара төлөмдөрү ижара мөөнөтүндө аны ишке ашырууга керектүү сатып алуу же төлөө укугун ишке ашыруу күтүлгөн күнгө чейин төлөнүүгө тийиш минималдык төлөмдөрдөн турат. |
| **акча беренелери** | Накталай валютанын бирдиктери, ошондой эле алынууга же төлөнүүгө тийиш болгон, акча бирдиктеринин белгиленген же аныкталуучу санындагы активдер жана милдеттенмелер. |
| **иш берүүчүлөр тобунун биргелешкен пенсиялык программалары** | Белгиленген төгүмдөрү менен пенсиялык программалар (буга мамлекеттик пенсиялык программалар кирбейт) же белгиленген төлөмдөрү менен пенсиялык программалар (буга мамлекеттик пенсиялык программалар кирбейт), алар: жалпы контроль алдында турбаган ар кайсы ишканалар тарабынан киргизилген активдерди бириктирет; жана төгүмдөр жана төлөмдөрдүн өлчөмдөрү аларды алган кызматкерлер кайсы ишканада иштегенине карабастан аныкталган шартта, бул активдерди кызматкерлерге сыйакыларды төлөп берүү үчүн пайдаланышат. |
| **ижарага таза инвестиция** | Ижара келишиминде камтылган пайыздык ставканы колдонуу менен дисконттолгон ижарага дүң инвестиция. |
| **контролдонбоочу үлүш** | Башкы ишканага түз же кыйыр тиешеси жок туунду ишкананын өздүк капиталы. |
| **эскертүүлөр (финансылык отчеттуулукка)** | Эскертүүлөр финансылык абал жөнүндө отчетто, жыйынды киреше жөнүндө отчетто, пайда жана зыян жөнүндө отчетто (эгер берилсе), киреше жана бөлүштүрүлбөгөн пайда жөнүндө туташтырылган отчетто (эгер берилсе), капиталдагы өзгөрүүлөр жөнүндө отчетто жана акча каражаттарынын кыймылы жөнүндө отчетто берилген маалыматтарга кошумча маалыматты камтыйт. Эскертүүлөрдө ошол отчеттордо көрсөтүлгөн беренелердин баяндамасы же тактоолору жана отчетто таанууга жатпаган беренелер тууралуу маалыматтар берилет.  |
| **номиналдык сумма** | Финансылык инструменттин келишиминде белгиленген валюта бирдигинин, акциялардын, бушелдердин, фунттардын же башка бирдиктердин саны. |
| **финансылык отчеттуулуктун максаты**  | Ɵзүлɵрүнүн маалыматка муктаждыктарын канааттандыруу үчүн түзүлгɵн отчетторду талап кылууга мүмкүнчүлүктөрү жок пайдалануучулардын кеңири чөйрөсүнө экономикалык чечимдерди кабыл алуу үчүн пайдасы тийе турган ишкананын финансылык абалы, натыйжалуулугу жана акча каражаттарынын агымдары жөнүндө маалыматтар менен камсыз кылуу.  |
| **оордотулган келишим** | Ал боюнча милдеттерди аткарууга сөзсүз боло турган чыгымдар аны аткаруудан күтүлгөн экономикалык пайдадан ашкан келишим. |
| **операциялык ишмердүүлүк** | Ишкананын кирешелерди алып келүүчү негизги ишмердүүлүгү жана инвестициялык же финансылык болуп саналбаган башка ишмердүүлүгү. |
| **операциялык ижара** | Менчик укугуна тиешелүү бардык тобокелдерди жана пайдаларды өткөрүп бербеген ижара. Операциялык эмес ижара финансылык ижара болуп саналат. |
| **башка жыйынды киреше** | Ушул стандартта талап кылынгандай же уруксат берилгендей, пайданын же зыяндын курамында таанылбаган кирешелердин жана чыгашалардын беренелери (анын ичинде кайра классификациялоо учурундагы оңдоп-түзөөлөр). |
| **менчик ээлери, ээлер** | Үлүш катары классификацияланган инструменттердин кармоочулары |
| **башкы ишкана** | Бир же бир нече туунду ишканасы бар ишкана. |
| **натыйжалуулук** | Жыйынды киреше жөнүндө отчетто чагылдырылган ишкананын кирешелеринин жана чыгашаларынын өз ара байланышы. |
| **программанын (пенсиялык программанын) активдери** | Кызматкерлердин узак мөөнөттүү сыйакылар фондунун активдери жана тиешелүү камсыздандыруу полистери. |
| **эмгек ишмердүүлүгү аякташы боюнча сыйакылар** | Эмгек ишмердүүлүгү аякташы боюнча кызматкерлерге төлөп берилүүчү (бошонуп кетүүдөгү жөлөкпулдан башка) сыйакылар. |
| **эмгек ишмердүүлүгү аякташы боюнча сыйакылардын программалары** | Ишкана бир же бир нече кызматкерине алардын эмгек ишмердүүлүүгүнүн аякташы боюнча сыйакыларды төлөп берүүнү камсыз кылган формалдуу же формалдуу эмес макулдашуулар. |
| **келтирилген нарк** | Демейки ишмердүүлүктүн жүрүшүндө келечектеги таза акча каражаттарынын агымдарынын келтирилген дисконттолгон наркын азыркы мезгилде баалоо. |
| **тапшыруу валютасы** | Финансылык отчеттуулук тапшырылган валюта. |
| **ыкымалдуу** | Ыктымалдуулугу ыктымалсыздыгына караганда жогору. |
| **пайда же зыян** | Башка жыйынды кирешенин компоненттери кошулбаган, чыгашалар алып салынган жалпы киреше. |
| **болжолдонуучу шарттуу бирдик методу** | Ар бир кызмат мезгилин кошумча сыйакынын бирдигине укугун жогорулатууга негиз катары караган жана акыркы милдеттенмени калыптандыруу максатында ар бир бирдикти өзүнчө эсептеген актуардык баалоо методу (кээде кызматка жараша эсептелген чегерилген жөлөкпул ыкмасы же кызмат көрсөткөн пайда/жыл ыкмасы катары белгилүү). |
| **негизги каражаттар** | Төмөнкү материалдык активдер:1. товарларды же кызмат көрсөтүүлөрдү өндүрүүдө

же берүүдө колдонуу үчүн, башкаларга ижарага берүү үчүн же административдик максаттар үчүн кармалып турган; жана 1. бир мезгилден ашык мөөнөттө колдонулуусу күтүлгөн активдер.
 |
| **перспективалык колдонуу (эсеп саясатындагы өзгөрүүлөрдү)** | Жаңы эсеп саясатын саясат өзгөргөн күндөн кийин орун алган операцияларга, башка окуяларга жана шарттарга карата колдонуу |
| **резерв**  |  Белгисиз мөөнөттөгү же көлөмдөгү милдеттенме |
| **этияттуулук** | Айкын эместик шарттарында баалоону жүргүзүүдө активдердин же кирешелердин көбөйтүлүшүнө же милдеттенмелердин же чыгашалардын азайтылышына жол бербеген аракеттердин даражасын колдонуу. |
| **коомдук отчеттуулук** | Ишкананын коомдук отчеттуулугу бар деп төмөндөгү учурда эсептелет, эгер:1. ишкананын карыздык же үлүштүк инструменттери ачык рынокто жүгүртүлсɵ, же ал ошол инструменттерди ачык рынокто (ички же тышкы фондулук биржада же биржалык эмес рынокто, анын ичинде жергиликтүү же аймактык рыноктордо) жүгүртүү үчүн чыгаруу процессинде болсо; же
2. ал өзүнүн ишмердүүлүгүнүн негизги бир түрү катары активдерди бөтөн жактардын кеңири топтору үчүн ишенимдүү башкарууда кармап турса.
 |
| **ачык жүгүртүлүүчү (карыз жана үлүштүк инструменттер)** | Ачык рынокто (ички же чет элдик фондулук биржада же жергиликтүү же аймактык биржадан тышкары рыноктордо) сатылган же сатуу үчүн чыгаруу процессинде болгон.  |
| **таануу** | Финансылык абал жөнүндө отчетко же жыйынды киреше жөнүндө отчетко, активдин, милдеттенменин, ɵздүк капиталдын, кирешенин же чыгашанын аныктамасына туура келген жана таануунун төмөнкүдөй критерийлерин канааттандырган беренелерди киргизүү процесси:1. ишкананын беренеге байланыштуу бардык келечектеги экономикалык пайданы алуу же жоготуу ыктымалдыгы бар; жана
2. Иш жүзүндөгү чыгымдар же берененин баасы ишенимдүү баалана алат.
 |
| **орду толтурулуучу нарк** | Сатуу чыгымдары алып салынган активдин (же акча каражаттарын жаратуучу бирдиктин) адилет наркынын жана анын колдонуу баалуулугунун эн чоңу.  |
| **байланыштуу тарап** | Финансылык отчеттуулукту даярдаган ишканага (отчет берүүчү ишкана) байланыштуу жеке адам же ишкана:1. жеке адам же анын үй-бүлөсүнүн жакын мүчөсү отчет берүүчү ишканага байланышы бар деп төмөнкү учурларда эсептелет:
	1. отчет берүүчү ишкананын же отчет берүүчү ишкананын башкы ишканасынын негизги башкаруучу персоналынын мүчөсү болсо;
	2. отчет берүүчү ишканага контроль же биргелешкен контроль кылса; же
	3. отчет берүүчү ишканага таасири күчтүү болсо.
2. ишкана төмөнкү шарттарда отчет берүүчү ишканага байланышы бар деп эсептелет:

(i) ишкана жана отчет берүүчү ишкана бир топтун мүчөлөрү (бул ар бир башкы, туунду жана ишенимдеш туунду ишканалар бири-бирине байланыштуу дегенди билдирет);(ii) бир ишкана башка ишкананын ассоциацияланган же биргелешкен ишканасы (башка ишканын мүчөсʏ болгон топтун мүчөсүнүн биргелешкен же ассоциацияланган ишканансы).(iii) эки ишкана тең үчүнчү ишкананын биргелешкен ишканасы.(iv) бир ишкана үчүнчү ишкананын биргелешкен ишканасы жана башка ишкана үчүнчү ишкананын ассоциацияланган ишканасы.(v) отчет берүүчү ишкананын, же отчет берүүчү ишкана менен байланыштуу ишкананын кызматкерлерине сыйакы берүү үчүн эмгек ишмердүүлүгү аякташы боюнча сыйакылардын программалары болуп табылуучу ишкана. Эгер отчет берүүчү ишкана өзү ошондой программа болуп табылса, анда мындай сыйакыларды каржылоочу иш берүүчүлөр да ошол отчет берүүчү ишканага байланыштуу. (vi) ишкана (а) да көрсөтүлгөн адам аркылуу контролдонот же биргелешип контролдонот.(vii) ишкана же топтун ар бир мүчөсү отчет берүүчүгө же отчет берүүчүнүн башкы ишканасына негизги башкаруучу персоналдын кызматын көрсөтөт.(viii) (а) (ii) де көрсөтүлгөн жеке адам ишканага олуттуу таасир тийгизе алса же ишкананын негизги башкаруу персоналынын мүчөсү болсо (же ишкананын башкы ишканасына).  |
| **байланыштуу тараптар ортосундагы операция** | Акы тɵлɵнгɵнүнɵ же тɵлɵнбɵгɵнүнɵ карабастан ресурстардын, кызмат көрсөтүүлөрдүн же милдеттенмелердин байланыштуу тараптардын ортосунда өткөрүлүп берилиши. |
| **жөндүүлүк**  | Өткөн баалоолорду тастыктоо же оңдоо, же болбосо өткөн, учурдагы же келечектеги окуяларды колдонуучуларга баалоого жардам берүү менен алардын экономикалык чечимдерине таасир этүүгө мүмкүнчүлүк берген маалыматтын сапаты.  |
| **ишенимдүүлүк** | Маалыматтын сапаты, аны олуттуу катарлардан жана бир жактуулуктан арылтып, өзү көрсөтүүнү максат кылган же негизинен күтүлүшү мүмкүн болгон нерселерди ишенимдүү чагылдырат. |
| **отчеттук күн** | Финансылык отчеттуулук же аралык финансылык отчет менен камтылган мезгилдин акыркы күнү. |
| **отчеттук мезгил**  | Финансылык отчеттуулук же аралык финансылык отчет менен камтылган мезгил. |
| **изилдөө** | Жаңы илимий же техникалык билимдерди жана түшүнүктөрдү алуу максатында жүргүзүлгɵн баштапкы жана пландык изилдөө. |
| **жоюу наркы (активдин)** | Эгерде тиешелүү активдин абалы же анын кызмат кылышынын мөөнөтү анын пайдалуу кызмат мөөнөтү аяктагандан кийин күтүлгөндөй болсо, активди жарактан чыгарууга эсептик чыгымдарды алып салгандан кийин аны жарактан чыгаруудан учурда ишкана ала турган эсептик сумма. |
| **ретроспективдүү колдонуу (эсеп саясатындагы өзгөрүүлөрдү)** | Жаңы эсеп саясатын операцияларга, башка окуяларга жана шарттарга карата мурда дайыма пайдаланып жүргөн сыяктуу эле колдонуу. |
| **түшкөн киреше** | Ишкананын демейки ишмердүүлүгүнүн жүрүшүндө келип чыккан белгилүү мезгилдеги экономикалык пайдалардын дүң кириши, качан ал кирʏʏлɵр, ɵздʏк капиталдын катышуучуларынын төгүмдөрүнө тийешелʏʏ кɵбɵйʏʏдɵн айырмаланган, ɵздʏк капиталдын кɵбɵйүүсүнɵ алып келгенде.  |
| **өзүнчө финансылык отчеттуулук** | Ишкананын 9.25-9.26 пункттарына ылайык ишкана туунду, биргелешкен жана ассоциацияланган ишканаларга салынган инвестициялары боюнча же нарктын түшүшүн алып салгандагы өз баасы боюнча пайдада же зыянда таанылган адилет наркынын өзгөрүүсү боюнча же 14.8 пункттундагы жоболорго ылайык үлүштүк катышуу ыкманы колдонуу аркылуу отчет берүүнү тандай алган отчету.  |
| **кызмат көрсөтүү жөнүндө концессиялык макулдашуу** | Мамлекеттик же башка мамлекеттик сектордун органы жеке оператор менен жолдор, көпүрөлөр, туннелдер, аэропорттор, энергия бөлүштүрүүчү тармактар, түрмө жана ооруканалар сыяктуу грант берүүчүнүн инфраструктуралык активдерин өнүктүрүү (же жакшыртуу), эксплуатациялоо жана техникалык колдоо көрсөтүү боюнча макулдашуу. |
| **олуттуу гиперинфляция** | Гиперинфляциялуу экономиканын валютасы төмөнкү эки мүнөздөмөгө ээ болсо, анда ал олуттуу гиперинфляцияга дуушар болот:(a) ишенимдүү жалпы баа индекси операциялары жана баланстары валютадагы бардык ишканаларга жеткиликтүү эместиги; жана(b) валютанын жана салыштырмалуу туруктуу чет өлкөнүн валютасынын ортосундагы алмашуу жөндөмүнүн жоктугу.  |
| **акцияларга негизделген төлөмдөр жөнүндө макулдашуу** | Ишкананын (же топтун башка ишканасынын же топтун ар кандай ишканасынын ар кандай акционеринин) жана төмөнкүлөрдү алууга башка тарапка укук берип жаткан башка тараптын (анын ичинде кызматкердин) ортосундагы макулдашуу:1. тиешелүү ишкананын же топтун башка ишканасынын үлүштүк инструменттеринин (анын ичинде акцияларынын же акцияларга опциондорунун) баасына (же наркына) негизделген суммалардагы ишкананын акча каражаттарын же башка активдерин, же
2. ишкананын же топтогу башка ишкананын үлүштүк инструменттерин (акцияларды же акция опциондорун кошкондо) аталган укуктарды өткөрүп берүүшарттары аткарылган учурда
 |
| **акцияларга негизделген төлөмдөр боюнча операция** | Ишкана бул операцияда: 1. товарларды жана кызматтарды берүүчүлөрдөн (кызматкерин кошкондо) акцияларга негизделген төлөмдөр жөнүндө макулдашуунун алкагында алат; же
2. ал товарларды жана кызматтарды топтогу башка ишкана алган учурда, берүүчү менен операция боюнча милдеттенмелерди акцияларга негизделген төлөмдөр жөнүндө макулдашуунун алкагында аткарууну өз мойнуна алат.
 |
| **чакан жана орто ишканалар** | Бул ишканалар:Ишкананын коомдук отчеттуулугу бар деп төмөнкү учурларда айтылат, эгер:(a) ачык рынокто ар кандай класстагы инструменттерди чыгаруу максатында баалуу кагаздар комиссиясына же башка жөнгө салуучу уюмга өзүнүн финансылык отчеттуулугун берсе же берүү процессинде болсо; же (b) ал өзүнүн ишмердүүлүгүнүн бир түрү катары активдерин бөтөн жактардын кеңири тобу үчүн ишенимдүү башкарууда кармап турса. |
| **мамлекет** | Улуттук, регионалдык же жергиликтүү өкмөт. |
| **мамлекеттик (пенсиялык) прогамма** | Бардык ишканаларды (же бир категориянын бардык ишканаларын, мисалы, белгилүү бир тармакты) камтуу үчүн мыйзамдар менен белгиленген жана отчет берүүчү ишкана тарабынан контролдонбогон же анын таасири жок улуттук же жергиликтүү өкмөт же башка орган (мисалы, ушул максат үчүн атайын түзүлгөн өз алдынча орган) тарабынан башкарылуучу пенсиялык программалар. |
| **акча каражаттарынын кыймылы жөнүндө отчет** | Мезгил ичиндеги ишкананын операциялык, инвестициялык жана финансылык ишмердүүлүгүнөн өзүнчө өзгөрүүлөрдү көрсөтүүчү акча каражаттарындагы жана алардын эквиваленттериндеги отчеттук мезгилдеги өзгөрүүлөр жөнүндө маалыматты көрсөтүүчү финансылык отчет.  |
| **капиталдагы өзгөрүүлөр жөнүндө отчет** | Мезгил ичиндеги пайданы же зыянды мезгил ичиндеги өздүк капиталдын курамында тикелей таанылган кирешелер менен чыгашалардын беренелерин, мезгил ичиндеги эсеп саясатындагы өзгөрүүлөрдүн жана каталарды оңдоолордун тийгизген таасирин жана (ишкана колдонгон капиталдагы өзгөрүүлөр жөнүндө отчеттун форматына жараша) мезгил ичиндеги өздүк капиталдын ээлери катары катышкан өздүк капиталдын ээлери менен жүргүзүлгөн операциялардан суммаларды көрсөтүүчү финансылык отчет. |
| **жыйынды киреше жөнүндө отчет**  | Мезгил ичиндеги таанылган кирешелердин жана чыгашалардын бардык беренелерин, анын ичинде пайданы же зыянды (жыйынды киреше тууралуу отчетто арадагы жыйынтык болгон) аныктоодо таанылган беренелерди жана башка жалпы кирешелердин беренелерин көрсөтүүчү финансылык отчет. Эгер ишкана киреше жөнүндө отчет менен жыйынды киреше жөнүндө отчетту бирдей тапшырууну чечсе, анда жыйынды киреше жөнүндө отчет пайда же зыяндан башталып андан кийин башка жыйынды кирешелердин беренелерин көрсөтөт. |
| **финансылык абал жөнүндө отчет** | Белгилүү күнгө карата ишкананын активдеринин, анын милдеттенмелеринин жана өздүк капиталынын өз ара байланышын көрсөтүүчү отчет (о.э баланстык отчет деп да аталат). |
| **кирешелер жана бөлүштүрүлбөгөн пайда жөнүндө отчет** | Мезгил ичиндеги ишкананын пайдасын же зыянын жана бөлүштүрүлбөгөн пайдасындагы өзгөрүүлөрдү көрсөтүүчү финансылык отчет.  |
| **туунду ишкана**  | Башка ишкана (башкы ишкана катары таанылган) тарабынан контролдонуучу, шериктик сыяктуу корпорация эмес ишкананы кошо алгандагы ишкана. |
| **салык базасы** | Активдин же милдетенменин салык базасы - бул салык максаттарында ошол активге же милдеттенмеге тиешелүү сумма.  |
| **салык чыгашасы** | Утурумдук салыкка же кийинкиге калтырылган салыкка карата отчеттук мезгил ичиндеги жалпы жыйынды кирешеге же өздүк капиталга киргизилген жыйынды сумма. |
| **салык салынуучу пайда (салык зыяны)** | Салык органдары тарабынан белгиденген эрежелерге ылайык аныкталган, ага карата пайда салыгы төлөнүүгө же орду толтурулууга тийиш болгон отчеттук мезгил ичиндеги пайда (зыян). Салык салынуучу пайда салык салынуучу кирешеден чегерилүүчү суммаларды алып салган суммага барабар. |
| **салык салынуучу убактылуу айырмалар** | Активдин же милдеттенменин баланстык наркы орду толтурула турган же төлөнө турган келечектеги мезгилдерде салык салынуучу пайданы (салык зыянын) эсептөөдө салык салынуучу суммалардын келип чыгышына алып келе турган убактылуу айырмалар. |
| **убактылуу айырмалар** | Финансылык абал жөнүндө отчеттогу жана анын салык базасындагы активдин же милдеттенменин баланстык нарктарынын ортосундагы айырмалар. |
| **бошонуп кетүүдөгү жөлөкпулдар** | Кызматкерге төмөнкүлөрдүн жыйынтыгында төлөнүүчү жөлөкпулдар: 1. кызматкер пенсиялык куракка жеткенге чейин аны менен эмгек макулдашуусун үзүүгө ишкананын чечими; же
2. кызматкер ошол жөлөкпулдарды алуу үчүн өз каалоосу менен кыскартылууга кетүү тууралуу чечим кабыл алганда.
 |
| **мезгилдик айырмалар** | Бир мезгилде пайдада же зыянда таанылган бирок салык мыйзамдарына же ченемдик укуктук актыларына ылайык башка мезгилде салык салынуучу пайдага кирген кирешелер жана чыгашалар. |
| **өз убагында** | Финансылык отчеттуулуктагы маалыматтарды чечим кабыл алуу үчүн өз маалында берүү. |
| **жалпы жыйынды киреше** | Операциялардын жана башка окуялардын натыйжасында келип чыккан мезгил ичиндеги өздүк капиталдагы өзгөрүүлөр, ага ээлери катары катышкан ишкана ээлери менен жүргүзүлгөн операциялардын натыйжасында келип чыккан өзгөрүүлөр кирбейт (пайданын же зыяндын жана башка жыйынды кирешенин суммасына барабар). |
| **операциялык чыгымдар (финансылык инструменттер)** | Финансылык активди же финансылык милдеттенмени сатып алууга, чыгарууга же алардын чыгып калышына түздөн-түз тиешеси бар кошумча чыгымдар. Кошумча чыгымдар – бул эгерде ишкана финансылык инструментти сатып албаса, аны чыгарбаса же анын чыгып калышын жүргүзбөсө, келип чыкпай турган чыгымдар.  |
| **өздүк акциялар** | Ишканага же консолидацияланган топтун башка мүчөлөрүнө таандык болгон ишкананын өздүк үлүштүк инструменттери. |
| **түшүнүктүүлүк** | Маалыматтын сапаты, ал бизнес жана экономикалык ишмердүүлүк жана бухгалтердик эсеп жагынан жетиштүү билимдери бар жана маалыматты акылга сыярлык кылдаттык менен иликтөөгө даяр пайдалануучулар үчүн түшүнүктүү болуп түзүлɵт. |
| **пайдалуу кызмат мөөнөтү** | Ишкана колдонууга актив жеткиликтүү болгон убакыт мезгили же ишкана активди пайдалануудан алууну күтүп жаткан продукциянын бирдиктеринин же ошого окшош бирдиктердин саны. |
| **колдонуу баалуулугу** | Активден же акча каражаттарын жаратуучу бирдиктен алынуусу күтүлүп жаткан келечектеги акча каражаттарынын агымдарынын келтирилген наркы. |
| **биргелешкен ишкананын катышуучусу** | Биргелешкен ишканага биргелешип контроль жүргүзгөн биргелешкен ишкананын тарабы. |
| **укуктарды өткөрүп берүү**  | Укук берүү.Акцияларга негизделген төлөмдɵр келишимине ылайык, ишкананын акча каражаттарын, башка активдерин же үлүштүк инструменттерин контрагенттин алуу укугу, контрагент укуктарды өткөрүп берүүнүн белгилүү шарттарын аткаруудан көз каранды болбой калган учурда, контрагентке өтөт. |
| **сыйакы алууга күчүнө кирген укук** | Кызматкердин сыйакылары жана аларды алуу укуктары пенсиялык программанын шарты боюнча кызматкердин мындан ары ишин улантуусунан көз каранды эмес. |
| **укуктарды өткөрүп берүү шарттары** | Акцияларга негизделген төлөмдɵр келишимине ылайык, ишкананын акча каражаттарын, башка активдерин же үлүштүк инструменттерин алууга контрагентке укук берген кызматтарды ишкана алаарын аныктаган шарттар. Укуктарды өткөрүп берүү шарттары – бул же кызмат кɵрсɵтүү мезгилинин шарттары же натыйжаларга жетишүүнүн шарттары. Кызмат кɵрсɵтүү мезгилинин шарттары контрагенттен белгиленген кызмат кɵрсɵтүү мезгилинин аяктоосун талап кылат.Натыйжаларга жетишүүнүн шарттары контрагенттен белгиленген кызмат кɵрсɵтүү мезгилинин аяктоосун жана белгиленген натыйжалардын көрсөткүчтөрүнүн (белгиленген убакыт мезгилинде ишкананын пайдасынын белгиленген өсүшү сыяктуу) аткарылышын талап кылат. Натыйжаларга жетишүүнүн шарты рыноктук укуктарды өткөрүп берүү шарттын камтышы мүмкүн. |
| **укуктарды өткөрүп берүү мезгили** | Анын аралыгында акцияларга негизделген төлөмдɵр келишими боюнча бардык белгиленген укуктарды өткөрүп берүү шарттары аткарылууга тийиш болгон мезгил. |

1. 1 *Финасылык куралдар* менен алмаштырылганга чейин, ишкана отчетуулук күндө күчүндө болгон ЭАЭС 39 жоромолун ФОЭС нын *Финансылык отчетуулуктун эл аралык стандарттарынын®*ЭАЭС 39 ФОЭС 9 жарыяланган толук версиясына шилтеме аркылуу пайдаланууга тийишМурда колдонууга чейин бириктирилген.(Көк китепче). ЭАЭС 39 ФОЭС 9 менен алмаштырылганга чейин ишкана ЭАЭС 39 колдонмосун ФОЭС 9 менен алмаштырылганда дароо колдонууга тийиш. Бул жоромолдун көчүрмөсү IASB вебсайтынын ЧОИ боюнча веб баракчаларында (http://go.ifrs.org/IFRSforSMEs) сакталып турат. [↑](#footnote-ref-1)